
Lib. 13.50. 

Supplementum Editioni Quintae Summulae Theologiae Mo- 
ralis JosepH1 Card. D' Annimate, complectens praecipua ex 
actis et decretis novissimis S. Sedis, curante Dominico Man- 
najoli Episcopo Faliscodunensi. Romae 1909. Vol. unicum 
in-8° or., pag. 144, Lib. 1. 

NB. Summulam acquirentibus dabitur gratis hoc Supplementum. 


Nullo modo melius hoc opus extollt posse censemus quam exhibendo 
pulcherrimam recensionem a clarissimo prof. Ballerini S. I. in ephemeride 
ronana a Civilta Cattolica editam, cum prima editio proditt. 


In huius compendii confectione praeclarus canonicus D’Annibale prae se hunc 
finem habuit ut clerici prima’ Theologiae moralis, quae procul dubio amplissima et 
difficillima scientia est, elementa discerent. Fontes ex quibus hausit sunt ius cano- 
nicum et ius civile iuxta excellentium iurisconsultorum et canonistarum, necnon et 
romanarum congregationum interpretationem. Ubi hae fontes eum defecerunt, post 
S. Thomam et S. Alphonsum, duces praecipuos Lugo, Suarez, Sanchez sibi elegit, 
non neglectis tamen aliorum insignium magistrorum operibus praesertim Dominici 
Soto, Lepsii, Laymann, Bonacina, Salmaticensium: nonnulla etiam ex recentioribus 
desumpsit: omnia vero, postquam sua fecisset, produxit. 

Re quidem vera, quamvis auctor opus suum humili summulae titulo appellaverit, 
tamen affirmare non dubitamus, ipsum suae excellentissimae methodi gratia eo per- 
venisse ut in breve spatium colligeret omnia quae necessaria et convenientia sint 
praelectionum integro curriculo qui et omnibus in ceteris auctoribus atque in ipso 
magno S. Alphonsi opere extantibus praeditus sit et simul dotibus cunctis institu- 
' tionum propriis non careat. 

Quatuor reapse sunt principes dotes huic operum generi convenientes: ordo, 
praecisio, brevitas, claritas. 

Quoad ordinem auctor methodo quae a generalibus ad particularia procedit usus 
est. Cum autem Theologia moralis humanarum actionum iudicium ut obiectum ha- 
beat, ipse a personis ex quibus illae procedunt initium cepit, triplicemque relationem 
quae cum Deo, societate humana, persona individua ipsae habent consideravit. Re- 
latio civilis, quae unum ex potioribus elementis est, ei suasit ut in hoc opus colli- 
geret quidquid de clericorum iurisdictione, domicilio, potestate et de laicorum civi- 
libus iuribus passim et occasionaliter auctores tractant. Iudicium actionis ad simplicem 
sillogismum reducitur, cuius maior est actio iudicanda, minor lex qua iudicatur, con- 
sequentia effectus legis actioni applicatae, quod si subiective consideretur conscientia 
vocari solet. Quare I tractatui De Personts tractatus Il De actibus humant, Ill De 
legibus, 1V De conscientia succedunt. Quod si praedicta actio illicita sit, theologi est 
considerare speciem, multiplicitatem, malitiae gravitatem et deinde poenas quibus 
forte obnoxia sit inquirere.. Unde tractatus V De peccatis, VI De poenis et censuris, 
quibus affinitatis gratia coniungitur tractatus VII De irregularitatibus. Haec est prima 
compendii pars. 

Scientia moralis actiones humanas etiam intra agentis obligationum spheram 
examinat. Cum in his obligationibus enucleandis clarissimus auctor suam methodum 
sequi vellet in primis considerat illas quae omnibus communes sunt sive Deum, sive 
seipsum, sive proximum respiciant, eaque de causa in secunda parte collegit tractatus 
I De virtutis theologicis et de virtute religionis, 11 De temperantia, de fortitudine, 
de prudentia, Ill De charitate erga proximum et de iustitia, includens in hoc ultimo 

IMPRIMATUR 


JOSEPHUS CEPPETELLI, Patr. Constantinop., 
Vicesgerens. 


PROPRIETAS LITTERARIA 


LECTORI 


Ut Summulae Theologiae Moralis Josephi D’ Annibale, in iis 
saltem quae majoris sunt momenti, sua constet integritas, qua prio- 
ribus tribus editionibus e,calamo celeberrimi Auctoris prodivit, ac una 
simul in tis, quae ad positivum jus pertinent, hodiernis scientiae 
theologicae moralis postulatis eadem pro re nata respondeat, Sup- 
plementum hoc visum est compingere, in quo tum aliqua emendentur, 
praesertim quae in quartam et quintam editionem Operis hujus prae- 
stantissimi contra mentem Auctoris aliena manu irrepserunt, tum 
etiam praecipua exhibeantur moralia responsa et decreta, quae vel a 
SS. RR. CC., vel ab ipsa S. Sede, ab anno 1892, quo vita per- 
functus est D’ Annibale, ad nostra haee usque tempora prodierunt, 
ut nempe ad ea siquid absit doctrina Auctoris revocetur seu ube- 
rius confirmetur. 

His utere, benevole lector, diligentiamque Editoris in Supple- 
mento hoc adornando fac aequus excipias. 


MONITUM. 


Rerum distributio in Supplemento hoc fit juxta ordinem, — 
ees quem in Swmmula sectatus est D’Annibale; ita ut quae in illo 
7 me collecta sunt, respondentibus hujus Operis locis quisque facillime 
oo aptare queat. 

ae 
(Summ., Par. I, Tr. I, De Personis, § 93). 


De potioribus Romanae Curiae Congregationibus, Tribunalibus et Officiis 
ex Const. Ap. Sapienti consilio Pii PP. X. 29 Iunii 1908. 


I. Congregatio Sancti Offictit. —1.Haec sacra Congregatio, cui 
Summus Pontifex praeest, doctrinam fidei et morum tutatur. 

2. Eidem proinde soli manet iudicium de haeresi aliisque cri- 
minibus, quae suspicionem haeresis inducunt. 

3. Ad ipsam quoque devoluta est universa res de indulgentiis, 
sive quae doctrinam spectet, sive quae usum respiciat. 

4. Quidquid ad Kcclesiae praecepta refertur, uti abstinentiae, 
leiunia, festa servanda, id omne, huic sacro Consilio sublatum, 
Congregationi Concili tribuitur; quidquid ad Episcoporum elec- 
tionem spectat, sibi vindicat Congregatio Consistorialis; relaxa- 
tionem vero votorum in religione seu in religiosis institutis emis- 
sorum, Congregatio Negotiis sodalium religiosorum praeposita. 

5. Etsi pecularis Congregatio sit constituta de disciplina Sa- 
cramentorum, nihilominus integra manet Sancti Officii facultas ea 
cognoscendi quae circa privilegium, uti aiunt, Paulinum, et impe- 
dimenta disparitatis cultus et mixtae religionis versantur, praeter 
ea quae attingunt dogmaticam de matrimonio, sicut etiam de aliis 
Sacramentis doctrinam. 

Il. Congregatio Consistorialis. — 1. Duas haec sacra Congre- 
gatio, easque distinctas partes complectitur. 

2. Ad primam spectat non modo parare agenda in Consistoriis, 
sed praeterea in locis Congregationi de Propaganda Fide non ob- 
noxlis novas dioeceses et capitula tum cathedralia tum collegiata 
constituere; dioeceses 1am constitutas dividere; Episcopos, Adm1i- 

nistratores Apostolicos, Adiutores et Auxiliarios Episcoporum”el- 
gere; canonicas inquisitiones seu processus super eligendis indicere 
actosque diligenter expendere; ipsorum periclicari doctrinam. At si 
viri eligendi vel dioeceses constituendae aut dividendae sint extra 
Italiam, administri Officii a publicis Negotiis, vulgo Secretariae 
Status, ipsi documenta excipient et positionem conficient, Congre- 
gationi Consistoriali subiiciendam. 

3. Altera pars ea omnia comprehendit, quae ad singularum 
dioecesium regimen, modo Congregationi de Propaganda Fide su- 
biectae non sint, universim referuntur, quaeque ad Congregationes 
Episcoporum et Concilii hactenus pertinebant, et modo Consisto- 
riali tribuuntur. Ad hanc proinde in posterum spectent vigilantia 
super impletis vel minus obligationibus, quibus Ordinari tenentur ; 
cognitio eorum quae ab Episcopis scripto relata sint de statu suarum 
diocesium; indictio Apostolicarum visitationum, examenque earum 
quae fuerint absolutae, et, post fidelem rerum expositionem ad Nos 
delatam singulis vicibus, praescriptio eorum, quae aut necessaria 
visa fuerint aut opportuna; denique ea omnia quae ad regimen, 
disciplinam, temporalem administrationem et studia Seminariorum 
pertinent... 

Ill. Congregatio de disciplina Sacramentorum. — 1. Est huic 
sacrae Congregationi proposita universa legislatio circa disciplinam 
septem Sacramentorum, incolumi iure Congregationis Sancti Officii, 
secundum ea quae superius statuta sunt, et sacrorum Rituum Con- 
gregationis circa caeremonias quae in Sacramentis conficiendis, 
ministrandis et recipiendis servari debent. 

2. Itaque eidem Congregationi tribuuntur ea omnia, quae hue 
usque ab aliis Congregationibus, Tribunalibus aut Officiis Romanae 
Curiae decerni concedique consueverant tum in disciplina matri- 
moni, uti dispensationes in foro externo tam pauperibus quam di- 
vitibus, sanationes in radice, dispensatio super rato, separatio con- 
iugum, natalium restitutio seu legitimatio prolis; tum in disciplina 
aliorum Sacramentorum, uti dispensationes ordinandis concedendae, 
salvo inure Congregationis Negotiis religiosorum sodalium praepo- 
sitae ad moderandam eorumdem ordinationem; dispensationes re- 
spicientes locum, tempus, conditiones Eucharistiae sumendae, Sacri 
litandi, adservandi Augustissimi Sacramenti; aliaque id genus. 

3. Quaestiones quoque de validitate matrimonii vel sacrae Or- 
dinationis, aliasque ad Sacramentorum disciplinam spectantes, eadem 
Congregatio dirimit, incolumi iure Sancti Officii. Si tamen eadem 
Congregatio iudicaverit huiusmodi quaestiones iudiciario ordine ser- 

-vato esse tractandas, tunc eas ad sacrae Romanae Rotae tribunal 
remittat... 

IV. Congregatio Conciliit. — 1. Huic Sacrae Congregationi ea 
pars est negotiorum commissa, quae ad universam disciplinam cleri 
saecularis populique christiani refertur. 

2. Quamobrem ipsius est curare ut Ecclesiae praecepta ser- 
ventur, culus generis sunt ieiunium (excepto eucharistico, quod ad 
Congregationem de disciplina Sacramentorum pertinet), abstinentia, 
decimae, observatio dierum festorum, cum facultate opportune re- 
laxandi ab his legibus fideles; moderari quae parochos et canonicos 
spectant; item quae pias sodalitates, pias uniones, pia legata, pia 
opera, Missarum stipes, beneficia aut officia, bona ecclesiastica, arcas 
nummarias, tributa dioecesana, aliaque huiusmodi attingunt. Videt 
quoque de iis omnibus, quae ad immunitatem ecclesiasticam perti- 
nent. Kidem Congregationi facultas est reservata eximendi a con- 
ditionibus requisitis ad assecutionem beneficiorum, quoties ad Or- 
dinarios eorum collatio spectet. 

3. Ad eamdem pertinent ea omnia quae ad Conciliorum cele- 
brationem et recognitionem, atque ad Episcoporum coetus seu con- 
ferentias referuntur, suppressa Congregationem speciali, quae hac- 
tenus fuit, pro Conciliorum revisione. 

4. Est autem haec Congregatio tribunal competens seu legitimum 
in omnibus causis negotia eidem commissa spectantibus, quas ratione 
disciplinae, seu, ut vulgo dicitur, in linea disciplinari pertractanda 
iudicaverit; cetera ad sacram Romanam Rotum erunt deferenda... 

V. Congregatio Negotiis religiosorum sodalium praeposita. — 
1. Haec sacra Congregatio iudicium sibi vindicat de us tantum, 
quae ad sodales religiosos utriusque sexus tum solemnibus tum sim- 
plicibus votis adstrictos, et ad eos qui, quamvis sine votis, im com- 
muni tamen vitam agunt more religiosorum, itemque ad tertios 
ordines saeculares, in universum pertinent, sive res agatur inter 
religiosos ipsos, sive habita eorum ratione cum aliis. 

2. Quapropter ea omnia sibi moderanda assumit, quae sive inter 
Episcopos et religiosos utriusque sexus sodales intercedunt, sive 
inter ipsos religiosos. Est autem tribunal competens in omnibus 
causis, quae ratione disciplinae, seu, ut dici solet, in linea disci- 
plinari aguntur, religioso sodali sive convento sive actore; ceterae 
ad sacram Romanam Rotam erunt deferendae, incolumi semper 
iure Sancti Officii circa causas ad hance Congregationem spectantes. 

3. Huic denique Congregationi reservatur concessio dispensa- 
tionum a iure communi pro sodalibus religiosis. 

VI. Congregatio sacrorum Rituum.— 1. Haec sacra Congregatio 
ius habet videndi et statuendi ea omnia, quae sacros ritus et cae- 
remonias Ecclesiae latinae proxime spectant, non autem quae latius 
ad sacros ritus referuntur, cuiusmodisunt praecedentiae iura, aliaque 
id genus, de quibus, sive servato iudiciario ordine sive ratione di- 
sciplinae, hoe est, uti aiunt, in linea disciplinari disceptetur. 

2, Eius proinde est praesertim advigilare ut sacri ritus ac cae- 
remoniae diligenter serventur in Sacro celebrando, in Sacramentis 
administrandis, in divinis officiis persolvendis, in iis denique omnibus 
quae Ecclesiae latinae cultum respiciunt; dispensationes opportunas 
concedere ; insignia et honoris privilegia tam personalia et ad tempus, 
quam localia et perpetua, quae ad sacros ritus vel caeremonias per- 
tineant, elargiri, et cavere ne in haec abusus irrepant. 

3. Denique ea omnia exsequi debet, quae ad_ beatificationem 
et canonizationem Sanctorum vel ad sacras Reliquias quoquo modo 
referuntur... 

VII. Sacra Poenitentiaria. — Huius sacri iudicu seu tribunals 
lurisdictio coarctatur ad ea dumtaxat quae forum internum, etiam 
non sacramentale, respiciunt. Itaque, externi fori dispensationibus 
circa matrimonium ad Congregationem de disciplina Sacramentorum 
remissis, hoc tribunal pro foro interno gratias largitur, absolutiones, 
dispensationes, commutationes, sanationes, condonationes; excutit 
praeterea questiones conscientiae, easque dirimit. 

VII. Sacra Romana Rota. — Quum sacrae Romanae Rotae 
tribunal, anteactis temporibus omni laude cumulatum, hoe aeyo 
variis de causis iudicare ferme destiterit, factum est ut sacrae Con- 
gregationes forensibus contentionibus nimium gravarentur. Huic 
incommodo ut occurratur, iis inhaerentes, quae a Decessoribus No- 
stris Xysto V, Innocentio XII et Pio VI sancita fuerunt, non solum 
iubemus « per sacras Congregationes non amplius recipi nec agnosci 
«causas contentiosas, tam civiles quam criminales, ordinem iudi- 
«clarium cum processu et probationibus requirentes » (Litt. Secre- 
tariae Status, xvi Aprilis mpcoxxviin); sed praeterea decernimus, ut 
causae omnes contentiosae non maiores, quae in Romana Curia 
aguntur, in posterum devolvantur ad sacrae Romanae Rotae tri- 
bunal, quod hisce litteris rursus in exercitium revocamus iuxta Legem 
propriam, quam in appendice praesentis Constitutionis ponimus, 
salvo tamen iure sacrarum Congregationum, prout superius prae- 
scriptum est. 

IX. Dataria Apostolica. — ... Ad Datariam in posterum hoe 
unum tamquam proprium ministerium tribuitur, cognoscere de ido- 

neitate eorum qui optant ad beneficia non consistorialia Aposto- 
licae Sedi reservata; conficere et expedire Apostolicas litteras pro 
eorum collatione: eximere in conferendo beneficio a conditionibus 
requisitis; curare pensiones et onera quae Summus Pontifex in me: 
moratis conferendis beneficiis imposuerit... 

Cfr. Acta Apost. Sedis, vol. I, pagg. 7 et seqq. ubi videre est 
reliqua, quae ad Congregationes, Tribunalia et Officia omnia Ro- 
manae Curiae spectant. Potiora heic adnotasse nobis sufficiat. 


dds 
(Summ., P. I, Tr. 1, §§ 94-97). 


Facultates habitualiter concessae non desinuut morte Ordinarii, 
vel ob ejusdem a munere cessationem. 


I. In Congregatione Gen. S. Rom. Univ. Inquis. halita ab Emis 
ac Rmis DD. Card. in rebus fidei et morum Gen. Inquisitoribus. 

Emi Patres, rerum temporumque adjunctis mature perpensis, 
decernendum censuerunt: Supplicandum SSmo, ut declarare seu 
statuere dignetur, facultates omnes speciales, habitualiter a 8. Sede 
Episcopis, aliorumque locorum Ordinariis concessas, non suspendi 
vel desinere ab eorum mortem vel a munere cessationem, sed ad 
successores Ordinarios transire ad formam et in terminis decreti a 
Sup. hac Congr. editi die 20 Febr. 1888 quoad dispensationes ma- 
trimoniales. Insequenti vero fer. VI, die 26 Nov. 1897 in sohta 
audientia R. P. D. Assessori S. O. impertita, facta de his omnibus 
SSmo D. N. Leoni Div. Prov. PP. XIII relatione, Sanctitas Sua 
Emorum Patrum resolutionem approbavit, atque ita perpetuis fu- 
turis temporibus servandum mandavit, contrarlis non obstantibus 
quibuscumque, S. C. 8. O. 24 Nov. 1897. 

II. Post Decretum hujusmodi propositum fuit eidem §. Con- 
eregationi dubium, utrum expediat in posterum eliminare facul- 
tates durante munere, quae ut plurimum Vicariis Capitularibus 
conceduntur. Porro in Congr. Gen. 8. R. et U. Inquisitionis... 
praefato dubio... Emi ac Rmi Patres rescribendum mandarunt: 
Clausulam durante munere esse supprimendam et in ceteris stan- 
dum formae Decreti jam lati die 20 Febr. 1888, n. 1 et 2, at 
juata modum, idest: 1e Facultates omnes habituales in posterum 
comiittendas esse Ordinariis locorum. 2° Appellatione Ordinariéo- 

rum venire Episcopos, Administratores seu Vicarios Apostolicos, 
Praelatos seu Praefectos habentes jurisdictionem cum territorio se- 
parato, eorumque Officiales seu Vicarios in spiritualibus generales, 
et Sede Vacante Vicarium Capitularem vel legitimum Administra- 
torem. Subsequenti vero fer. VI, die 22 ejusdem mensis Aprilis 1898 
in solita audientia R. P. D. Assessori impertita, facta de his omni- 
bus SSmo Domino N. Leoni Div. Prov. PP. XIII relatione, SSmus 
resolutionem EEmorum Patrum approbavit, contrariis non obstan- 
tibus quibuscumque, S. C. S. O. 20 Apr. 1898... 

Ill. Hine propositum fuit eidem §S. Congregationi dubium: 
Utrum concessiones jam factae antecedenter Episcopis ab Apostolica 
Sede intelligi debeant in sensu praefati Decreti. Porro in Congr. 
generali S. R. et U. Inquisitionis... Emi ac Rmi Patres rescriben- 
dum mandarunt: Declaratio S. Officii, facta circa facultates con- 
cedendas, vi Decreti Fer. IV die 24 Nov. 1897, extendatur ad fa- 
cultates jam antecedenter concessas, facto verbo cum Sanctissimo. 
Subsequenti vero Sabato die 25 ejusdem mensis Juni 1898, in 
audientia R. P. D. Assessori impertita, facta de his omnibus SSmo 
Dno Nostro Leoni Div. Prov. PP. XIII relatione, SSmus_ resolu- 
tionem Emorum Patrum approbavit, contrariis non obstantibus qui- 
buscumque. 8. C. S. O. 23 Jun. 1898. 

Vi hujus Decreti non tantum facultates in posterum conceden- 
dae, verum etiam antea concessae intelliguntur Ordinario conces- 
sae, adeoque exercendae etiam a Vicario Generali, et, Sede Vacante, 
a Vicario Capitulari. (Cfr. Bucceroni, Suppl. Biblioth. L. Ferraris, 
v. Episcopus 20). 

IV. Ordinarius Covingtonensis, ad enodandas quasdam diffi- 
cultates ortas circa interpretationem facultatum Apostolicarum Or- 
dinariis Stat. Foed. Americae ad quinquennium nunc concedi so- 
litarum, plura dubia proposuit, ex quibus sequens sub n. 5: Ex 
repetitis S. Inquisitionis decretis et responsis, notanter a. 1898, 
1899, 1900 emanatis, constat omnes facultates habituales a Sede 
Apostolica Episcopis concessas et concedendas intelligi debere datas 
Ordinariis locorum, sub quo nomine, praeter Episcopum, veniunt 
Vicarli in Spiritualibus generales, vicarii capitulares, ete. Quo po- 
sito, petit utrum recte sentiant DD. qui affirmant limitationes 
quascumque olim appositas facultatibus delegandi vicarium gene- 
ralem jam evanuisse, ipsumque vicarium asque ulla delegatione 
vel communicatione facta ab Episcopo gaudere praedictis faculta- 
tibus, eisque servatis servandis semper valide uti. 

Feria IV, die 22 Augustt 1906. In Congregatione Generali 
S. R. et U. Inquisitionis... Emi Rmi DD. Cardinales in rebus 
fidei et morum Generales Inquisitores scribendum mandarunt... 
Ad V. Affirmative, quoad facultates de quibus in dubio proposito, 
servato tamen, quoad licitum usum, debito subordinationis officio 
erga proprium Episcopum. Insequenti vero feria V ejusdem mensis 
et anni SSmus D. N. D. Pius div. prov. Papa X, in audientia 
R. P. D. Assessori S. O. impertita, habita hac de re relatione, re- 
solutionem Emorum Patrum adprobavit, et benigne annuere di- 
gnatus est. (Cfr. Acta S. Sedis, vol. 40, pag. 140). 


TED. 


Facultates quinquennales quae a S. Poenitentiaria Apost. Episcopis concedi 
solent quoad casus S. Sedi reservatos et dispensationes matrimoniales. 


Tibi Dilecto in Christo Ordinario N. N. infrascriptas communi- 
camus facultates tum absolvendi a censuris, non obstante Consti- 
tutione Apostolicae Sedis, tum dispensandi, ad quinquennium du- 
raturas, quibus pro foro conscientiae, etiam extra sacramentalem 
contessionem et etiam extra dioecesim, quatenus vel ipse vel sub- 
ditus vel uterque extra dioecesim fueritis, pro grege Tibi commisso, | 
ex speciali Sedis Apostolicae auctoritate Tibi delegata uti valeas; 
quasque intra fines dioecesis tantum canonico poenitentiario necnon 
vicaris foraneis, pro foro pariter conscientiae ac in actu sacra- 
mentalis confessionis dumtaxat, etiam habitualiter, si Tibi placuerit, 
aliis vero confessariis cum ad Te in casibus particularibus poeni- 
tentium recursum habuerint, pro exposito casu impertiri possis, 
nisi ob peculiares causas aliquibus confessaris a Te specialiter 
subdelegandis, per tempus arbitrio tuo statuendum, illas comma- 
nicare ludicabis. 

I. Absolvendi quoslibet poenitentes, exceptis haereticis publice 
dogmatizantibus, a quibusvis censuris et poenis ecclesiasticis quibus 
obnoxii sint ob haereses tam nemine audiente quam coram aliis 
prolatas, ob defensionem et favorem praestitum haereticis et eo 
quod ipsis crediderint, ob infidelitatem et catholicae fidei abiura- 
tionem private admissas, ob sortilegia ac maleficia haereticalia 
etiam cum sociis patrata, necnon ob daemonis invocationem cum 
pacto etiam donandi animam eique praestitam idololatriam ac su- 
perstitiones haereticales exercitas ac demum ob quaecumque insi- 

nuata falsa dogmata, postquam tamen poenitens magistros ex pro- 
fesso falsae doctrinae, si quos noverit, prout de iure denunciaverit, 
et quatenus ob iustas causas nequeat ante absolutionem denuntiare, 
facta a poenitente seria promissione denuntiandi cum primum et 
meliori modo quo fieri poterit et postquam in singulis casibus coraim 
absolvente haereses secrete abiuraverit et pactum cum maledicto 
daemone initum expresse revocaverit, tradita eidem absolventi syn- 
grapha forsan exarata aliisque mediis superstitiosis ad omnia con- 
burenda seu destruenda; iniuncta pro modo excessuum gravi poe- 
nitentia salutari cum frequentia sacramentorum et obligatione se 
retractandi apud personas coram quibus haereses manifestavit et 
reparandi illata scandala. 

II. Absolvendi a censuris ob retentionem vel lectionem libro- 
rum quorumlbet proihibitorum contractis, niuncta congrua poeni- 
tentia salutari, firma manente obligatione tradendi prout de iure, 
sive per se sive per alium, absque ulla mora, vel saltem combu- 
rendi seu destruendi, et quatenus fieri poterit ante absolutionem 
libros prohibitos quos poenitens in sua potestate retineat. 

Ill. Absolvendi a censuris impedientes directe vel indirecte exer- 
citium iurisdictionis ecclesiasticae, sive interni sive externi fori et 
ad hoc recurrentes ad forum saeculare elusque mandata procuran- 
tes, edentes aut auxilium, consilium vel favorem praestantes; in- 
iunctis tamen de iure iniungendis. 

IV. Absolvendi a censura simpliciter reservata eos qui quomo- 
documque violentas manus, suadente diabolo, iniecerunt in clericum 
vel utriusque sexus monachos, etiamsi casus sit publicus, non tamen 
morte secuta, dummodo scandalum removeatur, ac parti laesae 
atque Kcclesiae, prout oportet, satisfiat, imiuncta pro gravitate eri- 
minis congrua poenitentia. 

VY. Absolvendi a censuris contra duellantes statutis im casibus 
dumtaxat ad forum externum non deductis, iniuncta gravi poeni- 
tentia salutari et aliis iniunctis, quae fuerint de iure iniungenda. 

VI. Absolvendi a censuris et poenis ecclesiasticis eos qui sectae 
massonicae aliisque eiusdem generis nomen dederint, aut qualem- 
cumque favorem praestiterint, etiamsi publice cognoscantur, ita 
tamen ut a respectiva secta omnino se separent eamque abiurent, 
libros, manuscripta ac signa sectam respicientia, si quae retineant, 
in manus absolventis tradant, ad Te quamprimum caute transmit- 
tenda aut saltem, si iustae gravesque causae id postulent, combu- 
renda; iniuncta pro modo culparum gravi poenitentia salutari cum 
frequentia sacramentalis confessionis aliisque iniunctis de iure iniun- 

gendis: nec non absolvendi eos qui eiusmodi sectarum duces et 
coriphaeos occultos denunciare culpabiliter neglexerint, miuncta 
pariter salutari poenitentia et firma obligatione sub reincidentia 
eosdem Tibi vel aliis ad quos spectat prout de lure denunciandi. 

VII. Absolvendi a censuris incursis ob violationem clausurae 
regularium utriusque sexus, dummodo non fuerit commissa ad ma- 
Ium finem, etiam effectu non secuto, nec casus fuerint ad forum 
externum deducti; cum congrua poenitentia salutari. Et imsuper 
absolvendi mulheres tantum a censuris et poenis ecclesiasticis ob 
violationem ad malum finem clausurae virorum religiosorum in- 
cursis, dummodo tamen casus occulti remaneant, iniuncta gravi 
poenitentia salutari cum prohibitione accedendi ad ecclesiam aut 
conventum seu coenobium dictorum religiosorum durante occasione 
peceandi. 

VIIL. Absolvendi religiosos cuiuscumque ordinis (etiam moniales 
per confessarios tamen pro ipsis a Te approbatos vel specialiter 
deputandos) non solum a praemissis sed etiam a casibus et cen- 
suris in sua religione reservatis, dummodo religiosi apud confes- 
sarlum subdelegatum legitimam habuerint licentiam peragendi con- 
fessionem sacramentalem. 

IX. Absolvendi in sacramentali confessione a casu munerum 
acceptorum a regularibus utriusque sexus, iniuncta poenitentia sa- 
lutari, et quando agatur de muneribus, quae valorem viginti scu- 
tatorum non excedant, imposita aliqua eleemosyna absolventis ar- 
bitrio taxanda et caute eroganda, cum primum poterit, in beneficium 
conventus vel religionis cui facienda esset restitutio, dummodo 
tamen non constet quod illa fuerint de bonis propriis religionis: 
quatenus vero accepta munera vel fuerint ultra valorem viginti 
scutatorum vel constet fuisse de bonis propriis religionis, facta 
prius restitutione, vel si statim fierl nequeat, praestita seria pro- 
missione restituendi infra terminum ab absolvente praefiniendum. 

X. Dispensandi ad petendum debitum coniugale cum transgres- 
sore voti castitatis privatim emissi qui matrimonium cum dicto 
voto contraxerit, huiusmodi poenitentem monendo ipsum ad idem 
votum servandum teneri tam extra licitum matrimoniil usum quam 
si marito vel uxori respective supervixerit. 

XI. Dispensandi cum incestuoso seu incestuosa ad petendum 
debitum coniugale, cuius ius amisit ex superveniente occulta affi- 
nitate per copulam carnalem habitam cum consanguinea vel con- 
sanguineo siye in primo, sive in primo et secundo, sive in secundo 
gradu suae uxoris seu respective mariti; remota occasione pec- 

candi, et iniuncta gravi poenitentia salutari et confessione sacramen- 
tali singulis mensibus per tempus arbitrio dispensantis statuendum. 

XII. Dispensandi super occulto impedimento primi, necnon 
primi et secundi, ac secundi tantum gradus affinitatis ex illicita 
copula provenientis, quando agitur de matrimonio cum dicto im- 
pedimento iam contracto, et quatenus agatur de copula cum suae 
putatae uxoris matre dummodo illa secuta fuerit post eiusdem pu- 
tatae uxoris nativitatem et non aliter: monito poenitente de ne- 
cessaria secreta renovatione consensus cum sua putata uxore vel 
suo putato marito, certiorato seu certiorata de nullitate prioris 
consensus, sed ita caute ut ipsius poenitentis delictum nusquam 
detegatur: et quatenus haec certioratio absque gravi periculo fieri 
nequeat, renovato consensu iuxta regulas a probatis auctoribus 
traditas: remota occasione peccandi ac iniuncta gravi poenitentia 
salutari et confessione sacramental semel in mense per tempus 
dispensantis arbitrio statuendum. 

Item dispensandi super dicto occulto impedimento, seu impe- 
dimentis affinitatis ex copula illicita etiam in matrimoniis con- 
trahendis, dispensandique facultatem subdelegandi, etiam habi- 
tualiter parochis tuae dioecesis, quando tamen omnia parata sint 
ad nuptias, nec matrimonium usque dum ab Apostolica Sede ob- 
tineri possit dispensatio absque periculo gravis scandali differri 
queat; remota semper occasione peccandi, et firma manente con- 
ditione quod copula habita cum matre mulicris huius nativitatem 
non antecedat; iniuncta in quolibet casu poenitentia salutari. 

XIII. Dispensandi super occulto criminis impedimento dum- 
modo sit absque ulla machinatione, et agatur de matrimonio iam 
contracto; monitis putatis coniugibus de necessaria consensus se- 
creta renovatione, et iniuncta gravi poenitentia salutari et confes- 
sione sacramentali semel singulis mensibus per tempus dispensantis 
arbitrio statuendum. 

Item dispensandi super eodem occulto impedimento, dummodo 
sit absque ulla machinatione, etiam in matrimoniis contrahendis, 
in casibus tamen urgentioribus in quibus tempus non suppetat re- 
currendi ad 8. Sedem; iniuncta gravi poenitentia salutari et con- 
fessione sacramentali semel singulis mensibus per tempus dispen- 
santis arbitrio statuendum. 

Mens autem nostra est 1° ut si forte ex oblivione vel inadver- 
tentia ultra praedictum terminum his facultatibus te uti contingat, 
absolutiones seu dispensationes exinde impertitae ratae sint et va- 
lidae ; 2° ut iniunctio confessionis sacramentalis, de qua sub nn. XI, 

XII et XIII non sit trritativa sed tantum praeceptiva; 3° ut his 
facultatibus non solum singillatim sed etiam cumulatim in uno 
eodemque casu uti possis. 

Datum Romae ex aedibus nostris die... (1) 


TV:. 
(Summ., P. I, Tr. III, De Legibus, § 184, Not. 5). 


Emendatio textus Auctoris. 


In Nota 52, § 184, Auctor de declarationibus pertractat quae 
verba legis explanant, easque, si verba legis obscura sint et inter 
D. D. controversa, scribit — egere interpretatione. — Atqui ex 
contextu patet apertissime, heic lapsum calami Auctori excidisse. 
Siquidem mens illi erat, adstruere, declarationes illas publicatione, 
seu melius, promulgatione egere: et is nonnisi ob meram inadver- 
tentium, vocem iénterpretatione, voci promulgatione Suffecit. Non 
ergo legendum est in Nota cit. — egere interpretatione, — sed om- 
nino legendum — egere promulgatione. — (Cfr. Wernz, Ius De- 
cretal. Tom. I (Edit. 24) § 146, not. 72). Ceterum error hujusmodi, 
qui Auctori ipsi praeter mentem jam in tertia Editione exciderat, 
exscriptus iterum, iterumque fuit in quarta et quinta Editione Sum- 
mulae ob obscitantiam Editorum. De hoc monere voluimus tum 
studiosum lectorem, tum futuros Editores Operis excellentissimi, 
ne rursus deinceps error in textu Auctoris contra mentem ejusdem 
ingeminetur. 


NG 
(Summ., P, I, Tr, Tih De Legibus,:§ 202), 
De Legum Canonicarum promulgatione. 
Hac de re S. P. Pius PP. X in Const. Apost. Promulgandi, 
III Kalendas Octobres 1908 ita statuit: « Auctoritate Nostra Apo- 
« stolica, harum Litterarum vi, edicimus, ut, ineunte proximo 


« anno MDCCCCIX. Commentarium officiale de Apostolicae Sedis 
«actis edatur Vaticanis typis. Volumus autem Constitutiones pon- 


(1) Adscribituy hic dies concessionis. 

tificias, leges, decreta, aliaque tum Romanorum pontificum tum 
« Sacrarum Congregationum et Officiorum Scita, in eo Commen- 
« tario de mandato Praelati a Secretis, aut majoris administri ejus 
« Congregationis vel Officii, a quo illa dimanent, inserta et in vul- 
«gus edita, hac una, edque unica, ratione legitime promulgata 
« haberi, quoties promulgatione sit opus, nec aliter fuerit a Sancta 
« Sede provisum ». (Cfr. Acta Apostolicae Sedis, vol. I, pag. 5, seq.). 


VI. 


(Summ., P. I, Tr. VI, De Poenis et Censuris, § 347). 


Pageila S. Poenitentiariae, quae Sacerdotibus Confessariis, 
quoad casus R. Pontifici reservatos, concedi solet. 


Tibi dilecto in Christo confessario ab Ordinario loci ad exci- 
piendas fidelium utriusque sexus sacramentales confessiones legi- 
time approbato infrascriptas concedimus facultates, quibus, non ob- 
stante Constitutione Apostolicae Sedis, pro foro conscentiae et in 
sacramentah confessione auctoritate apostolica uti valeas et non 
aliter; ita tamen ut illas nemini manifestes, nisi necessitas aut uti- 
litas id exegerit: 

I, Absolvendi ab excommunicatione Romano Pontifici simpli- 
citer reservata ob manus violentas iniectas sive in clericos sive in 
regulares, in casibus tamen non deductis nec de facili ad forum 
Ordinarii deducendis; dummodo non sit secuta mors vel mutilatio 
seu lethale vulnus aut ossium fractio; et iniuncta congrua poeni- 
tentia salutari cum obligatione caute et competenter satisfaciendi 
parti laesae. 

IT. Absolvendi a censuris contra duellantes statutis, daummodo 
casus ad forum Ordinarii non fuerint deducti, iniuncta gravi poe- 
nitentia salutari et aliis iniunctis quae fuerint de iure imiungenda. 

III. Absolvendi quoscumque poenitentes (exceptis haereticis pu- 
blicis sive publice dogmatizantibus) a quibusvis censuris et poenis 
ecclesiasticis ob haereses tam nemine audiente vel advertente quam 
coram aliis externatas, ob infidelitatem et catholicaé fidei abiura- 
tionem private admissas, sortilegia ac maleficia haereticalia etiam 
cum sociis patrata, necnon ob daemonis invocationem cum pacto 
donandi animam, idololatriam ac superstitiones haereticales exer- 
citas, ac demum ob quaecumque insinuata falsa dogmata incursis, 

postquam tamen poenitens complices, si quos in praemissis habeat. 
Ordinario loci vel sacrae Inquisitioni prout de iure denunciaverit: 
et quatenus ob iustas causas nequeat ante absolutionem denunciare, 
facta a poenitente seria promissione denunciationem peragendi cum 
primum et meliori modo quo iudicio tuo fieri poterit ; et postquam 
im singulis casibus haereses coram te secrete abiuraverit et pactum 
cum maledicto daemone initum expresse revocaverit, traditis tibi 
ad comburendum syngrapha forsan exarata aliisque mediis super- 
stitiosis, iniuncta pro modo excessuum gravi poenitentia salutari 
cum frequentia sacramentorum et obligatione se prudenti iudicio 
tuo retractandi apud personas coram quibus haereses manifestavit 
et reparandi illata scandala. 

IV. Absolvendi a censuris et poenis ecclesiasticis incursis ob 
violationem clausurae regularium utriusque sexus, dummodo non 
fuerit commissa cum intentione ad malum finem, etiam effectu non 
secuto, nec casus fuerint ad forum Ordinarii deducti, iniuncta congrua 
poenitentia salutari. Et insuper absolvendi mulheres tantum a cen- 
suris et poenis ecclesiasticis ob violationem ad malum finem clau- 
surae virorum religiosorum incursis, dummodo tamen casus occulti 
remaneant, iniuncta gravi poenitentia salutari cum prohibitione 
accedendi ad ecclesiam aut conventum seu coenobium dictorum re- 
ligiosorum durante occasione peccandi. 

V. Absolvendi a censuris et poenis ecclesiasticis ob retentio- 
nem et lectionem librorum prohibitorum incursis, iniuncta congrua 
poenitentia salutari, nec non firma obligatione tradendi Ordinario 
loci aut cui de iure sive per se sive per alium vel saltem combu- 
-rendi seu destruendi absque ulla mora, et quantum fieri potest ante 
absolutionem, libros prohibitos, si quos poenitens in sua potestate 
retineat. 

VI. Absolvendi a casu Sedi Apostolicae reservato ob accepta 
munera a regularibus utriusque sexus iniuncta poenitentia salutari, 
et quando agitur de muneribus quae valorem decem scutatorum 
non excedunt, imposita aliqua eleemosyna iudicio tuo taxanda et 
caute eroganda cum primum poterit in beneficium religionis aut 
conventus cui facienda esset restitutio; dummodo tamen non con- 
stet quod illa fuerint de bonis propriis religionis: quatenus vero 
accepta munera vel fuerint ultra valorem scutatorum decem vel 
constet fuisse de bonis propriis religionis, facta prius restitutione ; 
quam si de praesenti poenitens adimplere nequeat, emissa seria 
promissione restituendi infra terminum tuo arbitrio praefiniendum : 
alias sub reincidentia. 

VII. Absolvendi a censuris et poenis ecclesiasticis eos qui se- 
ctis vetitis massonicis, aut carbonarlis, aut aliis eiusdem generis 
sectis nomen dederunt aut qualemcumque favorem praestiterunt, 
ita tamen ut a respectiva secta omnino se separent eamque abiu- 
rent, libros, manuscripta, ac signa sectam respicientia si quae re- 
tineant, in tuas manus tradant, ad Ordinarium quamprimum caute 
transmittenda, aut saltem, si iustae gravesque causae id postulent,. 
comburenda: iniuncta pro modo culparum gravi poenitentia sa- 
lutari cum frequentia sacramentalis confessionis, aliisque iniunctis: 
de iure iniungendis: nec non absolvendi eos qui eiusmodi secta- 
rum duces et coriphaeos occultos denunciare culpabilter neglexe- 
rint, iniuncta pariter salutari poenitentia et firma obligatione sub 
_reincidentia eosdem Ordinario loci vel aliis ad quos spectat prout. 
de iure denunciandi. 

VIII. Absolvendi religiosos cuiuscumque ordinis, dummodo apud 
te legitimam habuerint licentiam peragendi confessionem sacramen- 
talem, nec non moniales, dummodo tamen pro ipsis fueris ab Or- 
dinario approbatus vel deputatus, non solum a praemissis sed etiam 
a casibus et censuris in sua religione reservatis. 

IX. Commutandi consideratis causis, omnia vota simplicia pri- 
vatim emissa in alia poenitentiae seu pietatis opera ; exceptis quinque 
votis Sedi Apostolicae reservatis, scilicet castitatis, reigionis ac 
trium peregrinationum, nempe ad sacra ss. Apostolorum limina, 
ad s. Iacobum in Compostellis et ad Jerusalem, nec non votis poe- 
nalibus ad sese arcendum a peccatis et insuper voto non ludendi 
ac votis in quibus agitur de praeiudicio vel de iure tertii. 

X. Dispensandi ad petendum debitum coniugalem cum trans- 
gressore voti castitatis privatim emissi qui matrimonium cum dicto. 
voto contraxerit, monendo huiusmodi poenitentem ad id servandum 
teneri tam extra licitum usum matrimonii, quam si marito seu uxori 
respective supervixerit. 

XI. Dispensandi cum incestuoso seu incestuosa ad petendum 
debitum coniugale, cuius ius amisit ex superveniente occulta affi- 
nitate per copulam carnalem habitam cum consanguinea vel con- 
sanguineo sive in primo, sive in primo et secundo, sive in secundo. 
gradu suae uxoris seu respective mariti; remota occasione peccandi,. 
et iniuncta gravi poenitentia salutari et confessione sacramentali 
semel quolibet mense per tempus arbitrio tuo statuendum. 

XII. Dispensandi super occultis impedimentis primi, necnon 
primi et secundi, ac secundi tantum gradus affinitatis provenientis: 
ex illicita copula, quando agatur de matrimonio cum dicto impe- 

‘dimento iam contracto; ita tamen ut, si huiusmodi affinitas pro- 
veniat ex copula cum matre desponsatae, nativitas desponsatae 
copulam ipsam antecedat; monito poenitente de necessaria secreta 
renovatione consensus cum sua putata uxore vel suo putato ma- 
rito, certiorato seu certiorata de nullitate prioris consensus, sed 
ita caute ut ipsius delictum nusquam detegatur; et quatenus haec 
certioratio absque eravi periculo fierl nequeat, renovato consensu 
iuxta regulas a probatis auctoribus traditas: remota occasione pec- 
candi atque iniuncta poenitentia salutari et confessione sacramen- 
tali semel in mense, per tempus arbitrio tuo statuendum. 

XIII. Dispensandi super impedimento occulto criminis dum- 
modo sit absque ulla machinatione, et agatur de matrimonio iam 
contracto; monitis putatis coniugibus de necessaria secreta reno- 
vatione consensus, ac iniuncta gravi poenitentia salutari et con- 
fessione sacramentali semel quolibet mense per tops arbitrio tuo 
statuendum. 

XIV. Dispensandi super occulta irregularitate contracta ex vio- 
latione censurarum dumtaxat cum sacerdotibus vel sacris ordinibus 
constitutis tam saecularibus quam regularibus dummodo tamen ipsi 
regulares habeant ut. supra legitimam lcentiam peragendi apud te 
coufessionem sacramentalem. 

Volumus autem ut supradictis facultatibus uti valeas tantum-: 
modo per........... a data praesentium computandum; et 
abstineas absolvere a casibus reservatis locorum Ordinariis nisi fa- 
cultatem ab eisdem obtinueris. 

Mens vero nostra est: 1° ut si forte ex oblivione vel inadver- 
tentia ultra praedictum terminum his facultatibus te uti contingat, 
absolutiones seu dispensationes exinde impertitae ratae sint et va- 
lidae ; 2° ut iniunctio confessionis sacramentalis, de qua sub nn. XI, 
XII et XIII, non sit irritativa sed tantum praeceptiva; 3° ut his 
facultatibus non solum singillatim sed etiam cwmulatim in uno 
eodemque casu uti possis. 

Datum Romae ex aedibus nostris die ... 

VAL. 


(Summ., P. I, Tr. VI, De Poenis ete., §§ 349-350). 


De Facultate simplicis Confessarii absolvendi a casibus 
R. Pontificii reservatis, stante impedimento adeundi S. Sedem. 


Brevitatis ergo hic exscribimus, quae cl. Bucceroni (Inst. Th. 
Mor. tom. II, n. 800, Edit. 5) de hoe argumento ex Decretis hac- 
tenus editis S. Congregationis Univ. Inquis. dilucide perstringit. 

1. Post decreta S. O. 23 Iun. 1886, 17 Iun. 1891, 19 Aug. 1891, 
30 Mart. 1892, 16 Iun. 1897; S. Poenit. 7 Nov. 1888 in casibus 
et censuris papalibus, sive simpliciter, sive speciali modo reserva- 
tis, per litteras recurrendum est ad 8. Poenitentiariam, stante 
impossibilitate personaliter adeundi S. Sedem. Quivis"tamen simplex 
confessarius directe absolvere ab iis potest, «in casibus vere ur- 
gentioribus, in quibus absolutio differri nequeat asque periculo 
gravis scandali vel infamiae, super quo confessariorum conscientia 
oneratur, injunctis de jure injungendis, et sub poena reincidentiae 
in easdem censuras, nisi saltem infra mensem per epistotam ef per 
medium confessarii absolutus recurrat ad S. Sedem » (1). Idque valet 
etiam pro casu, quo poenitens fuerit perpetuo impeditus Romam 
proficisci (2). 

2. Ipse autem poenitens potest ad S. Poenit. scribere. Quare 
quando poenitens redire ad confessarium non possit, sufficit, ut 
possit absolvi, exigere ab eo scribendi ad 8. Poenit. promissionem. 
S. Poenit. 7 Nov. 1888. Atque haee omnino obligant, et praxis 
contraria toleranda non est. 


(1) Quod spectat ad facultatem simplicis Confessarii in casibus id genus 
dispensandi etiam ab irregularitate, in quam forte quis incidit ob papalium 
hujusmodi censurarum violationem, cfr. quae infra dicemus in Appendic. ad 
calcem voluminis hujus. 

2) Scite animadvertit cl. Bucceroni, decretum hoc praxi inniti S. Poeni- 
tentiariae, et ad Episcopales casus non spectare. Cum nullum prodierit circa 
eos novum Decretum, immota permanet antiqua doctrina, antiquo Decretalium 
iure innixa, usque dum aliud definiatur. Quare poenitens habens casus reser- 
vatos, si legitime impeditus sit se sistere Superiori, absolvi quidem ab alio 
poterit, sed, impedimento cessante, superiori debet se praesentare ejus man- 
data recepturus, et pro rei exigentia satisfacturus. C. Nwpér 29. De sentent. 
excommun., Cap. Vos qui 22 e Tit. in VI. Cfr. D’Annibale p. 1, § 349. Edit. 34 

3. Praeterea ad praedictos casus papales quod attinet, in 
casu, im quo nec infamia, nec scandalum est in absolutionis dila- 
tione, sed durum valde est pro poenitente in gravi peccato per- 
manere per tempus necessarium ad petitionem et concessionem 
facultatis absolvendi a reservatis, simplici confessario licet a cen- 
suris Summo Pontifici reservatis directe absolvere, injunctis de 
jure injungendis, sub poena tamen reincidentiae in easdem censu- 
ras, nisi saltem infra mensem per epistolam et per medium con- 
fessarii absolutus recurrat ad 8. Sedem. S. O. 16 Iun. 1897. 

4, Verum « quando neque confessarius, neque poenitens episto- 
lam ad §. Poenitentiariam mittere possunt, et durum sit poenitenti 
adire alium confessarium, in hoc casu licet confessario poenitentem 
absolvere etiam a casibus S. Sedi reservatis absque onere mittendi_ 
epistolam ». S. O. 9 Nov. 1898. 

5. Animadvertendum, tamen est, Decr. 9 Nov. 1898 absolu- 
tionem complicis non comprehendi. S. O. 7 Iun. 1899. Hujusmodi 
enim poenitens certe ad S. Poenit. semper scribere poterit. 

6. « Ut onus epistolam mittendi cesset, scribendi impedimentum 
adstringere non debet confessarium simul et poenitentem; sed 
sufficit, quod poenitens scribendi impar, eidem confessario, a quo 
vi Decreti 1886 et 1897 absolutus fuerit, se praesentare nequeat, 
et ipsi durum sit alium confessarium adire; licet confessarius absol- 
vens pro poenitente epistolam ad 8. Sedem mittere posset ». S. O. 
5 Sept. 1900. ; 

7. Insuper loco recursus immediati ad 8. Sedem « sufficit in 
casu absolutionis, ut supra, concessae recursus ad Episcopum fa- 
cultate absolvendi instructum, vel ad Vicarium generalem Episcopi, 
tanquam ad Ordinarium, facultatum Episcopalium absolvendi de 
jure participem ». S. O. 19 Dec. 1900. Hactenus cl. Bucceroni |. c., 
Subdit Emus Gennari (Monit. Eccl., vol. 12, pag. 481 et seq.): 
« Questa concessione allarga la facolta sui riservati che suol con- 
cedersi ai Vescovi ed ai Vicarii General. Per lo addietro questi, 
se poteano assolvere o delegare l’assoluzione su certi casi riservati 
alla S. Sede, non potevano dare i moniti salutari ai penitenti di 
gia assoluti d’urgenza dai semplici confessori, pei quali si doveva 
senz’altro scrivere alla S. Penitenzieria. Ora nei casi predetti si 
puo ricorrere al Vescovo, ovvero al Vicario generale, senz’obbligo 
di scrivere alla S. Sede. Quali sieno i casi riservati, in cui possono 
assolvere i Vescovi o i Vicarii generali, si raccoglie dalla pagella 
della S. Penitenzieria ». (V. sopra n. Til, pagg. 11 e segg.). 


Ca 

VIET 
(Summ., P. 1, Tr. VI. De Poenis etc., § 391). 


De Modernismo ac de censuris et poenis in eos 
qui praescripta adversus Modernistarum errores neglexerint. 


HIER 


Decretum S. O. Fer. IV, 3 Iul. 1907, 
quo recentiores errores reprobantur. 


Lamentabili sane exitu aetas nostra freni impatiens in rerum 
summis rationibus indagandis ita nova non raro sequitur ut, di- 
missa humani generis quasi haereditate, in errores incidat gravis- 
simos. Qui errores longe erunt perniciosiores, si de disciplinis 
agitur sacris, si de Sacra Scriptura interpretanda, si de fidei prae- 
cipuis mysteriis. Dolendum autem vehementer inveniri etiam inter 
catholicos non ita paucos scriptores qui, praetergressi fines a pa- 
tribus ac ab ipsa Sancta Ecclesia statutos, altioris intelligentiae 
specie et historicae considerationis nomine, eum dogmatum pro- 
gressum quaerunt qui, relpsa, eorum corruptela est. 

Ne vero huius generis errores, qui quotidie inter fideles spar- 
guntur, In eorum animis radices figant ac fidei sinceritatem cor- 
rumpant, placuit SSmo D. N. Pio divina providentia Pp. X ut 
per hoc Sacrae Romanae et Universalis Inquisitionis officium ii, 
qui inter eos praecipui essent, notarentur et reprobarentur. 

Quare, instituto diligentissimo examine, praehabitoque RR. DD. 
Consultorum voto, Emi ac Rmi Dni Cardinales, in rebus fidei et 
morum Inquisitores Generales, propositiones quae sequuntur repro- 
bandas ac proscribendas esse iudicarunt, prout hoc generali De- 
creto reprobantur ac proscribuntur: 

1. Ecclesiastica lex, quae praescribit subiicere praeviae cen- 
surae libros Divinas respicientes Scripturas, ad cultores critices aut 
exegeseos scientificae librorum Veteris et Novi Testamenti non 
extenditur, 

2. Keclesiae interpretatio Sacrorum Librorum non est qui- 
dem spernenda, subiacet tamen accuratiori exegetarum iudicio et 
correctioni. 

3. Ex iudiciis et censuris ecclesiasticis contra liberam et cnl- 
tiorem exegesim latis colligi potest fidem ab Ecclesia propositam 

contradicere historiae, et dogmata catholica cum verioribus chri- 
stianae religionis originibus componi reipsa non posse. 

4, Magisterium Ecclesiae ne per dogmaticas quidem defini- 
tiones genuinum Sacrarum Scripturarum sensum determinare potest. 

5. Quum in deposito fidei veritates tantum revelatae conti- 
neantur, nullo sub respectu ‘ad Ecclesiam pertinet iudicium ferre 
de assertionibus disciplinarum humanarum. 

6. In definiendis veritatibus ita collaborant discens et docens 
Ecclesia, ut docenti Ecclesiae nihil supersit nisi communes discentis 
opinationes sancire. 

7. Ecclesia, cum proscribit errores, nequit a fidelibus exigere 
ullum internum assensum, quo iudicia a se edita complectantur. 

8. Ab omni culpa immunes existimandi sunt qui reprobatio- 
nes a Sacra Congregatione Indicis aliisve Sacris Romanis Congre- 
gationibus latas nihili pendunt. 

9. Nimiam simplicitatem aut ignorantiam prae se ferunt qui 
Deum credunt vere esse Scripturae Sacrae auctorem. 

10. Inspiratio librorum Veteris Testamenti in eo constitit 
quod scriptores israelitae religiosas doctrinas sub peculiari quodam 
aspectu, gentibus parum noto aut ignoto, tradiderunt. 

11. Inspiratio divina non ita ad totam Scripturam Sacram 
extenditur, ut omnes et singulas eius partes ab omni errore prae- 
muniat. 

12. Exegeta, si velit utiliter studiis biblicis incumbere, in 
primis quamlibet praeconceptam opinionem de supernaturali ori- 
gine Scripturae Sacrae seponere debet, eamque non aliter inter- 
pretari quam cetera documenta mere humana. 

13. Parabolas evangelicas ipsimet Evangelistae ac christiani se- 
cundae et tertiae generationis artificlose digesserunt, atque ita ratio- 
nem dederunt exigui fructus praedicationis Christi apud iudaeos. 

14. In pluribus narrationibus, non tam quae vera sunt Hvan- 
gelistae retulerunt, quam quae lectoribus, etsi falsa, censuerunt 
magis proficua. 

15. Evangelia, usque ad definitum constitutumque canonem, 
continuis additionibus et correctionibus aucta fuerunt; in ipsis 
proinde doctrinae Christi non remansit nisi tenue et incertum ve- 
stigium. 

16. Narrationes Ioannis non sunt proprie historia, sed mystica 
Evangelii contemplatio; sermones, in eius evangelio contenti, sunt 
meditationes theologicae circa mysterium salutis historica veritate 


« 


destitutae. 

17. Quartum Evangelium miracula exaggeravit, non tantum 
ut extraordinaria magis apparerent, sed etiam ut aptiora Foren 
ad significandum opus et gloriam Verbi Incarnati. 

18. Ioannes sibi vindicat quidem rationem testis de Chiiseap 
re tamen vera non est nisi eximius testis vitae christianae, seu 
vitae Christi in Ecclesia, exeunte primo saeculo. 

19. Heterodoxi exegetae fidelius expresserunt sensum verum 
Scripturarum quam exegetae catholici. 

20. Revelatio nihil aliud esse potuit quam acquisita ab ho- 
mine suae ad Deum relationis conscientia. 

21. Revelatio, obiectum fidei catholicae constituens, non fuit 
cum Apostolis completa. 

22. Dogmata quae Ecclesia perhibet tamquam revelata, non 
sunt veritates e coelo delapsae, sed sunt interpretatio quaedam 
factorum religiosorum, quam humana mens laborioso conatu sibi 
comparavit. 

23. Existere potest et reipsa existit oppositio inter facta quae 
in Sacra Scriptura narrantur eisque innixa Ecclesiae dogmata; ita 
ut criticus tamquam falsa relicere possit facta quae Ecclesia tam- 
quam certissima credit. 

24. Reprobandus non est exegeta qui praemissas adstruit, ex 
quibus sequitur dogmata historice falsa aut dubia esse, dummodo 
dogmata ipsa directe non neget. 

25. Assensus fidei ultimo innititur in congerie probabili- 
tatum. 

26. Dogmata fidei retinenda sunt tantummodo iuxta sensum 
practicum, idest tamquam norma praeceptiva agendi, non vero 
tamquam norma credendi. 

27. Divinitas Jesu Christi ex Evangeliis non probatur; sed est. 
dogma quod consc‘entia christiana e notione Messiae deduxit. 

28. lesus, quum ministerium suum exercebat, non in eum 
finem loquebatur ut doceret se esse Messiam, neque eius miracula. 
eo spectabant ut id demonstraret. 

29. Concedere licet Christum quem exhibet historia, multo 
inferiorem esse Christo qui est obiectum fidei. 

30. In omnibus textibus evangelicis nomen Filius Dei ae- 
quivalet tantum nomini Messias, minime vero significat Christum 
esse verum et naturalem Dei Filium. 

31. Doctrina de Christo quam tradunt Paulus, Ioannes et 
Concilia Nicaenum, Ephesinum, Chalcedonense, non est ea quam 
Iesus docuit, sed quam de Tesu concepit conscientia christiana. 

32. Conciliari nequit sensus naturalis.textuum evangelicorum 
‘cum eo quod nostri theologi docent de conscientia et scientia in- 
fallibili Jesu Christi. 

- 33. Evidens est cuique qui praeconceptis non ducitur opinio- 
nibus, Iesum aut errorem de proximo messianico adventu fuisse 
professum, aut maiorem partem ipsius doctrinae in Evangeliis Sy- 
nopticis contentae authenticitate carere. 

34, Criticus nequit asserere Christo scientiam nullo circum- 
scriptam limite nisi facta hypothesi, quae historice haud concipi 
potest quaeque sensui morali repugnat, nempe Christum uti homi- 
nem habuisse scientiam Dei et nihilominus noluisse notitiam tot 
rerum communicare cum discipulis ac posteritate. 

35. Christus non semper habuit conscientiam suae dignitatis 
messianicae. 

36. Resurrectio Salvatoris non est proprie factum ordinis 
historici, sed factum ordinis mere supernaturalis, nec demonstra- 
tum nec demonstrabile, quod conscientia christiana sensim ex aliis 
derivavit. 

37. Fides in resurrectionem Christi ab initio fuit, non tam de 
facto ipso resurrectionis, quam de vita Christi immortali apud Deum. 

38. Doctrina de morte piaculari Christi non est evangelica sed 
tantum paulina. 

39. Opiniones de origine sacramentorum, quibus Patres Tri- 
dentini imbuti erant quaeque in eorum canones dogmaticos procul 
dubio influxum habuerunt, longe distant ab iis quae nunc penes 
historicos rei christlanae indagatores merito obtinent. 

40. Sacramenta ortum habuerunt ex eo quod Apostoli eo- 
rumque successores ideam aliquam et intentionem Christi, suaden- 
tibus et moventibus circumstantiis et eventibus, imterpretati sunt. 

41. Sacramenta eo tantum spectant ut in mentem hominis 
revocent praesentiam Creatoris semper beneficam. 

42. Communitas christiana necessitatem baptismi induxit, 
adoptans illum tamquam ritum necessarium, eique professionis chri- 
stianae obligationes adnectens. 

43. Usus conferendi baptismum infantibus evolutio fuit di- 
sciplinaris, quae una ex causis extitit ut sacramentum resolveretur 
in duo, in baptismum scilicet et poenitentiam. 

44, Nihil probat ritum sacramenti confirmationis usurpatum 
fuisse ab Apostolis: formalis autem distmetio duorum sacramento- 
rum, baptismi scilicet et confirmationis, haud spectat ad historiam 
christianismi primitivi. 

45. Non omnia, quae narrat Paulus de institutione Kuchari- 
stiae (I. Cor. XI, 23-25), historice sunt sumenda. 

46. Non adfuit in primitiva Ecclesia conceptus de christiano 
peceatore auctoritate Ecclesiae reconciliato; sed Ecclesia nonnisi 
admodum lente huiusmodi conceptui assuevit. Imo etiam, postquam 
poenitentia tamquam Hecclesiae institutio agnita fuit, non appella- 
batur sacramenti nomine, eo quod haberetur uti sacramentum pro- 
brosum. 

47. Verba Domini: Accipite Spiritum Sanctum; quorum re- 
miseritis peccata, remittuntur eis, et quorum retinueritis, retenta 
sunt (lo. XX, 22 et 23) minime referuntur ad sacramentum poe- 
nitentiae, quidquid Patribus Tridentinis asserere placuit. 

48. Iacobus in sua epistola (vv. 14 et 15) non intendit pro- 
mulgare aliquod sacramentum Christi, sed commendare pium ali- 
quem morem, et si in hoc more forte cernit medium aliquod gratiae, 
id non accipit eo rigore, quo acceperunt theologi qui notionem et 
numerum sacramentorum statuerunt. 

49. Coena christiana paullatim indolem actionis liturgicae as- 
sumente, hi, qui Coenae praeesse consueverant, characterem sacer- 
dotalem acquisiverunt. 

50. Seniores, qui in christianorum coetibus invigilandi munere 
fungebantur, instituti sunt ab Apostolis presbyteri aut episcopi 
ad providendum necessariae crescentlum communitatum ordina- 
tioni, non proprie ad perpetuandam missionem et potestatem 
Apostolicam. 

51. Matrimonium non potuit evadere sacramentum novae 
legis nisi serius in Ecclesia; siquidem ut matrimonium pro sacra- 
mento haberetur necesse erat ut praecederet plena doctrinae de gratia 
et sacramentis theologica explicatio. 

52. Ahenum fuit a mente Christi Ecclesiam constituere veluti 
societatem super terram per longam saeculorum seriem duraturam ; 
quin imo in mente Christi regnum coeli una cum fine mundi iamiam 
adventurum erat. 

53. Constitutio organica Ecclesiae non est immutabilis; sed 
societas christiana perpetuae evolutioni aeque ac societas humana 
est obnoxia, 

54. Dogmata, sacramenta, hierarchia, tum quod ad notionem 
tum quod ad realitatem attinet, non sunt nisi intelligentiae chri- 
stianae interpretationes evolutionesque quae exiguum germen in 
Evangelio latens externis incrementis auxerunt perfeceruntque. 

55. Simon Petrus ne suspicatus quidem unquam est sibi a 
Christo demandatum esse primatum in Ecclesia. 

56. Ecclesia Romana, non ex divinae providentiae ordifatione, 
-sed ex mere politicis conditionibus caput omnium Kcclesiarum ef- 
fecta est. 

57. Ecclesia sese praebet scientiarum .naturalium et theolo- 
gicarum progressibus infensam. 

58. Veritas non est immutabilis plusquam ipse homo, quippe 
‘quae cum ipso, in ipso et per ipsum evolvitur. 

59. Christus determinatum doctrinae corpus omnibus tem- 
poribus cunctisque hominibus applicabile non docuit, sed potius in- 
choavit motum quemdam religiosum diversis temporibus ac locis 
adaptatum vel adaptandum. 

60. Doctrina christiana in suis exordiis fuit iudaica, sed facta 
est per successivas evolutiones primum paulina, tum ioannica, demum 
hellenica et universalis. 

61. Dici potest absque paradoxo nullum Scripturae caput, a 
primo Genesis ad postremum Apocalypsis, contimere doctrinam 
prorsus identicam illi quam super eadem re tradit Ecclesia, et id- 
circo nullum Scripturae caput habere eumdem sensum pro critico 
ac pro theologo. 

62. Praecipui articuli Symboh Apostolici non eamdem pro 
christianis primorum temporum significationem habebant quam ha- 
bent pro christianis nostri temporis. 

63. Ecclesia sese praebet imparem ethicae evangelicae effi- 
caciter tuendae, quia obstinate adhaeret immutabilibus doctrinis 
quae cum odiernis progressibus componi nequeunt. 

64. Progressus scientiarum postulat ut reformentur conceptus 
doctrinae christianae de Deo, de Creatione, de Revelatione, de Per- 
gona Verbi Incarnati, de Redemptione. 

65. Catholicismus hodiernus cum vera scientia componi nequit, 
nisi transformetur in quemdam christianismum non dogmaticum, 
id est in protestantismum latum et hberalem. 

Sequenti vero feria V die 4 eiusdem mensis et anni, facta de 
his omnibus SSmo D. N. Pio Pp. X accurata relatione, Sanctitas 
Sua decretum Kmorum Patrum adprobavit et confirmavit, ac omnes 
et singulas supra recensitas propositiones ceu reprobatas ac pro- 
scriptas ab omnibus haberi mandavit. 


Petrus PatomBetui, 8. R. U. I. Notarius. 

2. 


Ex Instructione S. Congr. Un. Inquisit. ad Ordinarios et Supe- 
riores religiosos super decr. eiusdem S. Congr. contra errores 
« Modernistarum ». 


...Memores igitur imprimis sint ad quos pertinet, necessarium 
esse ut sive in Seminariis clericorum saecularium et studiorum 
domibus Religiosorum, sive in Universitatibus, Lyceis, Gymnasiis 
aliisve educationis collegiis vel institutis, a iuvenum institutione 
omnino remoyeantur moderatores atque magistri qui damnatis er- 
roribus infecti cognoscuntur, vel eorum suspecti merito habentur. 

Necessarium pariter erit interdicere, praesertim Seminariorum 
alumnis ac universim viris ecclesiasticis, ne nomen dent libellis 
periodicis, quibus neoterici errores sive aperte propugnantur sive 
latenter insinuantur, neque quidquam in eis publici iuris faciant. 
A qua regula non deflectant, etsi aliquando gravis ratio aliud sua- 
dere videantur, nisi de consensu Ordinarii. 

Consultum postremo erit sacram ordinationem differre vel etiam 
prorsus denegare lis qui, quod Deus avertat, neotericis erroribus 
imbuti essent, quos non ex animo reprobarent atque relicerent. 

His autem pro zelo, quo erga gregem sibi creditum animantur 
Ordinarui, illa adiicere non omittant consilia ac remedia quae pro 
ratione locorum et circumstantiarum opportuna iudicaverint ad zi- 
zania penitus ex agro Domini evellenda. 

Datum Romae ex Aedibus S. O., die 28 augusti 1907. 


S. Card. VANNUTELLI. 


Ex Lirrpris Encyocricris Pru PP. X 


« Pascendi Dominici gregis » 8 sept. 1907. 


Modernismi universi reprobatio: «...lam systema universum uno 
quasi obtutu respicientes, nemo mirabitur si sic illud definimus, ut 
omnium haereseon conlectum esse affirmemus. Certe si quis hoe 
sibi proposuisset, omnium quotquot fuerunt circa fidem errores 
succum veluti ac sanguinem in unum conferre; rem numquam ple- 
mius perfecisset, quam modernistae perfecerunt. Immo vero tanto 
hi ulterius progressi sunt, ut, non modo catholicam religionem, sed 
omnem penitus, quod jam innuimus, religionem deluerint ». 

Summi Pontificis mandata: « ...Huic tantorum errorum agmini 
clam aperteque invadenti Leo XIII decessor Noster fel. rec., prae- 
sertim in re biblica occurrere fortiter dicto actuque conatus est. Sed 
modernistae, ut iam vidimus, non his facile terrentur armis: obser- 
vantiam demissionemque animi affectantes summam, verba Ponti- 
ficis Maximi in suas partes detorserunt,, actus in alios quoslibet 
transtulere. Sic malum robustius in dies factum. Quamobrem, Ve- 
nerabiles Fratres, moras diutius non interponere decretum est, 
atque efficaciora moliri. — Vos tamen oramus et obsecramus, ne 
in re tam gravi vigilantiam, diligentiam, fortitudinem vestram de- 
siderari vel minimum patiamini. Quod vero a vobis petimus et 
expectamus, idipsum et jpetimus aeque et expectamus a ceteris 
animarum pastoribus, ab educatoribus et magistris sacrae iuven- 
tutis, imprimis autem a summis religiosarum familiarum magistris ». 

I. Primo igitur ad studia quod attinet, volumus probeque 
mandamus ut philosophia scholastica studiorum sacrorum funda- 
mentum ponatur. — Utique, sé quid a doctoribus scholasticis vel 
nimia subtilitate quaesitum, vel parum considerate traditum; sit 
quid cum exploratis posterioris aevi doctrinis minus cohaerens, vel 
denique quoquo modo non probabile; id nullo pacto in animo est 
aetati nostrae ad imitandum proponi (1). Quod rei caput est, phi- 
losophiam scholasticam quum sequendam praescribimus, eam prae- 
cipue intelligimus, quae a sancto Thoma Aquinate est tradita: 
de qua quidquid a Decessore Nostro sancitum est, id omne vigere 
volumus, et qua sit opus instauramus et confirmamus, stricteque 
ab universis servari ilubemus. Episcoporum erit, s.cubi in Semina- 
ris neglecta haec fuerint, ea ut in posterum custodiantur urgere 
atque exigere. Eadem religiosorum Ordinum moderatoribus prae- 
cipimus. Magistros autem monemus ut rite hoc teneant, Aquina- 
tem deserere, praesertim in re metaphysica, non sine magno detri- 
mento esse. 

Hoe ita posito philosophiae fundamento, theologicum aedifi- 
cium extruatur diligentissime. — Teologiae studium, Venerabiles 
Fratres, quanta potestis ope provehite, ut clerici e seminariis egre- 
dientes praeclara illius existimatione magnoque amore imbuantur, 
illudque semper pro deliciis habeant. Nam in magna et multiplici 
disciplinarum copia quae menti veritatis cupidae obiicitur, nemi- 
nem latet sacram Theologiam ita principem sibi locum vindicare, 
ut vetus sapientium effatum sit, ceteris scientiis et artibus offictum 


(1) Leo XIII, Enc. « Aeterni Patris ». 

ineumbere, ut ei inserviant ac velut ancillarum more famulentur (1). 
— Addimus heic, eos etiam Nobis laude dignos videri, qui, inco- 
lumi reverentia erga Traditionem et Patres et ecclesiasticum ma- 
gisterium, sapienti iudicio catholicisque usi normis (quod non aeque 
omnibus accidit) theologiam positivam, mutuato a veri nominis 
historia lumine, collustrare studeant. Maior profecto quam antehac 
positivae theologiae ratio est habenda: id tamen sic fiat, ut nihil 
scholastica detrimenti capiat, iique reprehendantur, utpote qui mo- 
dernistarum rem gerunt, quicumque positivam sic extollunt ut scho- 
lasticam theologiam despicere videantur. 

De profanis vero disciplinis satis sit revocare quae Decessor 
Noster sapientissime dixit (2): In rerum naturalium consideratione 
strenue adlaboretis: quo in genere nostrorum temporum ingeniosa 
inventa et utiliter ausa, sicut iure admirantur aequales, sic po- 
steri perpetua commendatione et laude celebrabunt. Id tamen nullo 
sacrorum studiorum damno; quod idem Decessor Noster gravissi- 
mis hisce verbis prosequutus monuit (3): Quorum causam errorum, 
si quis diligentius investigaverit, in eo potissimum sitam esse intel- 
liget, quod nostris hisce temporibus, quanto rerum naturalium studia 
vehementius fervent, tanto magis severiores altioresque disciplinae 
defloruerint: quaedam enim fere in oblivione hominum conticescunt ; 
quaedam remisse leviterque tractantur, et quod indignum est, splen- 
dore pristinae dignitatis deleto, pravitate sententiarum et imma- 
nibus opinionum portentis infictuntur. Ad hane igitur legem natu- 
ralium disciplinarum studia in sacris seminariis temperari prae- 
cipimus. 

II. His omnibus praeceptionibus tum Nostris tum Decessoris 
Nostri oculos adiici oportet, qaum de Seminariorum vel Universi- 
tatum catholearum moderatoribus et magistris eligendis agendum 
erit. Quicumque modo quopiam modernismo imbuti fuerint, 1, nullo 
habito rei cuiusvis respectu, tum a regundi tum a docendi mu- 
nere arceantur; eo si 1am funguntur, removeantur; item qui mo- 
dernismo clam aperteve favent, aut modernistas laudando eorum- 
que culpam excusando, aut Scholasticam et Patres et Magisterium 
ecclesiasticum carpendo, aut ecclesiasticae potestati, in quocumque 
ea demum sit, obedientiam detrectando: item qui in historica re, 
vel archeologica, vel biblica nova student; ite qui sacras negligunt 


(1) Leo XIII, Litt. ap. «In magna», 10 dec. 1889. 
(2) Alloc. 7 martii 1880, 
(3) Loc. cit. 

disciplinas, aut profana anteponere videntur. — Hoc in negotio, 
Venerabiles Fratres, praesertim in magistrorum delectu, nimia nun- 
quam erit animadversio et constantia; ad doctorum enim exem- 
plum plerumque componuntur discipuli. Quare, officii conscientia 
freti, prudenter hac in re at fortiter agitote. 

Pari vigilantia et severitate ii sunt cognoscendi ac diligendi, 
qui sacri initiari postulent. Procul, procul esto a sacro ordine no- 
vitatum amor; superbos et contumaces animos odit Deus! — Theo- 
logiae ac Iuris canonici laurea nullus in posterum donetur, qui 
statum curriculum in scholastica philosophia antea non elaborave- 
rit. Quod si donetur, inaniter donatus esto. — Quae de celebran- 
dis Universitatibus Sacrum Consilium Episcoporum et Religiosorum 
negotiis praepositum clericis Italiae tum saecularibus tum regula- 
ribus praecepit anno MDCCCXCVI; ea ad nationes omnes posthac 
pertinere decernimus. — Clerici et sacerdotes qui catholicae cui- 
piam Universitati vel Instituto item catholico nomen dederint di- 
sciphnas, de quibus magisteria in his fuerint, in eivili Universitate 
ne ediscant. Sicubi id permissum, in posterum ut ne fiat edicimus. 
— Episcopi, qui huiusmodi Universitatibus vel Institutis moderan- 
dis praesunt, curent diligentissime ut quae hactenus imperavimus, 
constanter serventur. 

IlI. Episcoporum pariter officium est modernistarum scripta 
quaeve modernismum olent provehuntque, si in lucem edita ne legan- 
tur cavere, si nondum edita prohibere ne edantur. Item libri omnes, 
ephemerides, commentaria quaevis huius generis neve adolescentibus 
in Seminariis neve auditoribus in Universitatibus permittantur; non 
enim minus haec nocitura, quam quae contra mores conscripta; 
immo etiam magis, quod christianae vitae initia vitiant. — Nec 
secus indicandum de quorumdam catholicorum scriptionibus, homi- 
num ceteroqui non malae mentis, sed qui theologicae disciplinae 
expertes ac recentiori philosophia imbuti, hance cum fide compo- 
nere nituntur et ad fidei, ut inquiunt, utilitates transferre. Hae, 
quia nullo metu versantur ob auctorum nomen bonamque existi- 
mationem, plus periculi afferunt ut sensim ad modernismum quis 
vergat. 

Generatim vero, Venerabiles Fratres, ut in re tam gravi prae- 
cipiamus, quicumque in vestra uniuscuiusque dioecesi prostant l- 
bri ad legendum perniciosi, 11 ut exulent fortiter contendite, so- 
lemni etiam interdictione usi. Etsi enim Apostolica Sedes huiusmodi 
scripta e medio toilenda omnem operam impendat; adeo tamen iam 
numero crevere, ut vix notandis omnibus pares sint vires. Ex quo 

fit, ut serius quandoque paretur medicina, quum per longiores mo- 
ras malum invaluit. Volumus igitur ut sacrorum Antistites, omni 
metu abiecto, prudentia carnis deposita, malorum clamoribus post- 
habitis, suaviter quidem sed constanter suas quisque partes susci- 
piant; memores quae Leo XIII in Constitutione apostolica Officio- 
rum praescribebat: Ordinarii, etiam tamquam Delegati Sedis Apo- 
stolicae, libros aliaque scripta noxia in sua dioecesi edita vel 
diffusa proscribere et e manibus fideliwm auferre studeant. Tus qui- 
dem his verbis tribuitur sed etiam officium mandatur. Nec quis- 
piam hoc munus officii implevisse, autumet, si unum alterumve 
hbrum:.ad Nos detulerit, dum alii bene multi dividi passim ac per- 
vulgari sinuntur. — Nihil autem vos teneat, Venerabiles Fratres, 
quod forte libri alicuius auctor ea sit alibi facultate donatus, quam 
vulgo Imprimatur appellant; tum quia simulata esse possit, tum 
quia vel negligentius data vel benignitate nimia nimiave fiducia 
de auctore concepta, quod postremum in Religiosorum forte ordi- 
nibus aliquando evenit. Accedit quod, sicut non idem omnibus con- 
venit cibus, ita bri qui altero in loco sint adiaphori, nocentes in 
altero ob rerum complexus esse queunt. Si igitur Episcopus, au- 
dita prudentum sententia, horum etiam lbrorum aliquem in sua 
dioecesi notandum censuerit, potestatem ultro facimus immo et of- 
ficlum mandamus. Res utique decenter fiat, prohibitionem, si suffi- 
ciat, ad clerum unum coércendo; integro tamen bibliopolarum ca- 
tholicorum officio libros ab Episcopo notatos minime venales ha- 
bendi. — Et quoniam de his sermo incidit, vigilent Episcopi ne, 
lucri cupiditate, malam librarii mercentur mercem; certe in ali- 
quorum indicibus modernistarum libri abunde nec parva cum laude 
proponuntur. Eos, si obedientiam detrectent, Episcopi, monitione 
praemissa, bibliopolarum catholicorum titulo privare ne dubitent, 
item potioreque iure si episcopales audiant; qui vero pontificio 
titulo ornantur, eos ad Sedem Apostolicam deferant. — Universis 
demum in memoria revocamus, quae memorata apostolica Con- 
stitutio Officiorum habet, articulo xxv1: Omnes, qui facultatem apo- 
stolicam consecuti sunt legendi et retinendi libros prohibitos, ne- 
queant ideo legere et retinere libros quoslibet aut ephemerides ab 
Ordinariis locorum proscriptas, nisi eis in apostolico indulto ea- 
pressa facta fuerit potestas legendi ac retinendi libros a quibus- 
cumque damnatos. 

IV. Nec tamen pravorum librorum satis est lectionem impe- 
dire ac venditionem; editionem etiam prohiberi oportet. Ideo edendi 
facultatem Episcopi severitate summa impertiant. — Quoniam vero 

magno numero ea sunt ex constitutione Officiorum, quae Ordi- 
naril permissionem ut edantur postulent, nec ipse per se Episcopus 
praecognoscere universa potest; in quibusdam dioecesibus ad_ co- 
gnitionem factendam censores ex officio sufficienti numero destinan- 
tur. Huiusmodi censorum institutum laudamus quam maxime: illud- 
que ut ad omnes dioeceses propagetur non hortamur modo sed 
omnino praescribimus. In universis igitur curiis episcopalibus ‘cen- 
sores ex officio adsint, qui edenda cognoscant: hi autem e gemino 
clero eligantur, aetate, eruditione, prudentia commendati, quique 
in doctrinis probandis improbandisque medio tutoque itinere eant. 
Ad illos scriptorum cognitio deferatur, quae ex articulis xii et xb 
memoratae Constitutionis venia ut edantur indigent. Censor senten- 
tiam scripto dabit. Ea si faverit, Episcopus potestatem edendi fa- 
ciet per verbum Imprimatur, cui tamen praeponetur formula Nihil 
obstat, adscripto censoris nomine. — In Curia romana, non secus 
ac in ceteris omnibus, censores ex officio instituantur. Eos, audito 
prius Cardinah in Urbe Pontificis Vicario, tum vero annuente ac 
probante ipso Pontifice Maximo, Magister sacri Palati apostolici 
designabit. Huius erit ad scripta singula cognoscenda censorem de- 
stinare. Editionis facultas ab eodem Magistro dabitur nec nona Car- 
dinali Vicario Pontificis vel Antistite elus vices gerente, praemissa 
a censore, prout supra diximus, approbationis formula, adiectoque 


ipsius censoris nomine. — Extraordinariis tantum in adiunctis ac 
per quam raro, prudenti Episcopi arbitrio censoris mentio inter- 
mitti poterit. — Auctoribus censoris nomen patebit numquam, an- 


tequam hic faventem sententiam ediderit; ne quid molestiae cen- 
sori exhibeatur vel dum scripta cognoscit, vel si editionem non 
probarit. — Censores e religiosorum. familiis nunquam eligantur, 
nisi prius moderatoris provinciae vel, si de Urbe agatur, modera- 
toris generalis secreto sententia audiatur: is autem de eligendi mo- 
ribus, scientia et doctrinae integritate pro offici conscientia testa- 
bitur. — Religiosorum moderatores de gravissimo officio monemus 
numquam sinendi aliquid a suis subditis typis edi, nisi prius ipso- 
rum et Ordinarii facultas intercesserit. — Postremum edicimus et 
declaramus, censoris titulum, quo quis ornatur, nihil valere pror- 
sus nec unquam posse afferri ad privatas eiusdem opiniones fir- 
mandas. 

His universe dictis, nominatim servari diligentius praecipimus, 
quae articulo x~um Constitutionis Offictorwm in haec verba edicun- 
tur: Virt e clero saeculari prohibentur quominus, absque praevia 
Ordinariorum venia, diaria vel folia periodica moderanda susci- 

piant. Qua si qui venia perniciose utantur, ea, moniti primum, pri- 
ventur. — Ad sacerdotes quod attinet, qui correspondentium vel 
collaboratorum nomine vulgo veniunt, quoniam frequentius evenit 
eos in ephemeridibus vel commentariis scripta edere modernismi 
labe infecta; videant Episcopi ne quid hi peccent, si pecearint mo- 
neant atque a scribendo prohibeant. Idipsum religiosorum mode- 
-ratores ut praestent gravissime admonemus: qui si negligentius 
agant, Ordinarii auctoritate Pontificis Maximi provideant. — Ephe- 
merides et commentaria, quae a catholicis scribuntur, quoad fieri 
possit, censorem designatum habeant. Huius officium erit folia sin- 
gula vel libellos, postquam sint edita, opportune perlegere: si quid 
dictum periculose fuerit, id quamprimum corrigendum iniungat. Ka- 
dem porro Episcopis facultas esto, etsi censor forte faverit. 

V. Congressus publicosque coetus, lam supra memoravimus, ut- 
pote in quibus suas modernistae opiniones tueri palam ac propa- 
gare student. — Sacerdotum conventus Episcopi in posterum haberi 
ne siverint, nisi rarissime. Quod si siverint, ea tantum lege sinent, 
ut nulla fiat rerum tractatio, quae ad Episcopos Sedemve Aposto- 
lieam pertinet; ut nihil proponatur vel postuletur, quod sacrae po- 
testatis occupationem inferat; ut quidquid modernismum sapit, 
quidquid presbyterianismum vel laicismum, de eo penitus sermo 
conticescat. — Coetibus eiusmodi, quos singulatim, scripto, aptaque 
tempestate permitti oportet, nullus ex alia dioecesi sacerdos inter- 
sit, nisi litteris sui Episcopi commendatus. — Omnibus autem sa- 
cerdotibus animo ne excidant, quae Leo XIII gravissime commen- 
davit (1): Sancta sit apud sacerdotes Antistitum suorum auctoritas ; 
pro certo habeant sacerdotale munus, nisi sub magisterio Episco- 
porum exerceatur, neque sanctum, nec satis utile, neque honestum 
futurum. 

VI. Sed enim, Venerabiles Fratres, quid iuverit ivssa a Nobis 
praeceptionesque dari, si non haec rite firmiterque serventur? Id 
ut feliciter pro votis cedat, visum est ad universas dioeceses pro- 
ferre, quod Umbroram Episcopi (2) ante annos plures, pro suis pru- - 
dentissime decreverunt. Ad errores, sic illi, iam diffusos expellendos 
atque ad impediendum quominus ulterius divulgentur, aut adhue 
extent impietatis magistri per quos perniciosi perpetuentur effectus, 
qui ex illa divulgatione manarunt ; sacer Conventus sancti Caroli 
Borromaet vestigiis inhaerens, institui in unaquaque dioecesi de- 


(1) Litt. Ene. Nobilissima Gallorwm, 10 febr., 1884, 
(2) Act. Consess. Epp. Umbriae, Novembri 1849, Tit. II, art. 6. 

cernit probatorum utriusque cleri consilium, cuius sit pervigilare an 
et quibus artibus novi errores serpant aut disseminentur atque Epi- 
scopum de hisce docere, ut collatis consiliis remedia capiat, quibus 
id mali ipso suo initio extingui possit, ne ad animarum perniciem 
magis magisque diffundatur, vel quod peius est in dies confirmetur 
et crescat. — Tale igitur Consilium, quod a vigilantia dici placet, 
in singulis dioecesibus institui quamprimum decernimus. Viri, qui 
in illud adsciscantur, eo fere modo cooptabuntur, quo supra de cen- 
soribus statuimus. Altero quoque mense statoque die cum Episcopo 
convenient: quae tractarint, decreverint, ea arcani lege custodiunto. 
— Officii munere haec sibi demandata habeant. Modernismi indicia 
ac vestigia tam in hbris quam in magisterlis pervestigent vigi- 
lanter; pro cleri iuventaeque incolumitate, prudenter sed prompte 
et efficaciter praescribant. —- Vocum novitatem caveant memine- 
rintque Leonis XIII monita (1): Probari non posse in catholicorum 
scriptis eam dicendi rationem quae, pravae novitati studens, pie- 
tatem fidelium ridere videatur loquaturque novum christianae vitae 
ordinem, novas Ecclesiae praeceptiones, nova moderni animi desi- 
deria, novam socialem cleri vocationem, novam christianam huma- 
nitatem, aliaque id genus multa. Haec in libris praelectionibusque 
ne patiantur. — Libros ne negligant, in quibus piae cuiusque loci 
traditiones aut sacrae Reliquiae tractantur. Neu sinant eiusmodi 
quaestiones agitari in ephemeridibus vel in commentaris fovendae 
pietati destinatis, nec verbis ludibrium aut despectum sapientibus, 
nec stabilibus sententiis, praesertim, ut fere accidit, si quae affir- 
matur probabilitatis fines non excedunt vel praeiudicatis mtuntur 
opinionibus. — De sacris Reliquiis haec teneantur. Si Episcopi, qui 
uni in hac re possunt, certo norint Reliquiam esse subditiciam, fide- 
lum cultu removeant. Si Reliquiae cuiuspiam auctoritates, ob ci- 
viles forte perturbationes vel alio quovis casu, interlerint: ne pu- 
blice ea proponatur nisi rite ab Episcopo recognita, Praescriptionis 
argumentum vel fundatae praesumptionis tunc tantum valebit, si 
cultus antiquitate commendetur; nimirum pro decreto, anno MDCCCXCVI 
a sacro Consilio indulgentiis sacrisque Reliquiis cognoscendis edito, 
quo edicitur: Feliquias antiquas conservandas esse in ea venera- 
tione in qua hactenus fuerunt, nisi in casu particulard certa adsint 
argumenta eas falsas vel supposititias esse. — Quum autem de piis 
traditionibus iudicium fuerit, illud neminisse oportet: Hcclesiam 
tanta in ac re uti prudentia, ut traditiones elusmodi ne scripto 


(1) Instruct. 8. C. NN. EE. EE. 27 ian. 1902. 

narrari permittat nisi cautione multa adhibita praemissaque decla- 
ratione ab Urbano VIII sancita: quod etsi rite fiat, non tamen 
facti veritatem adserit, sed, nisi humana ad credendum argumenta 
desint, credi modo non prohibet. Sic plane sacrum Consilium le- 
gitimis ritibus tuendis, abhinc annis xxx, edicebat(1): Hiuwsmodi 
apparitiones seu revelationes neque approbatas neque damnatas ab 
Apostolica Sede fuisse, sed tantum permissas tamquam pie creden- 
das fide solum humana, iuxta traditionem quam ferunt, idoneis 
etiam testimoniis ac monumentis confirmatam. Hoc qui teneat, metu 
omni vacabit. Nam Apparitionis cuiusvis religio, prout factum ipsum 
spectat et relativa dicitur, conditionem semper habet implicitam 
de veritate facti: prout vero absoluta est, semper in veritate mi- 
titur, fertur enim in personas ipsas sanctorum qui honorantur. Si- 
militer de Reliquis affirmandum. — Illud demum Consilio vigi- 
lantiae demandamus, ut ad socialia instituta itemque ad scripta 
quaevis de re sociali assidue ac diligenter adiiciant oculos, ne quid 
m illis modernismi lateat, sed Romanorum Pontificum praeceptio- 
nibus respondeant. 

VII. Haee quae praecepimus ne forte oblivioni dentur, volu- 
mus et mandamus ut singularum dioecesum Episcopi, anno exacto 
ab editione praesentium litterarum, postea vero tertio quoque anno, 
diligenti ac iurata enarratione referant ad Sedem Apostolicam de 
his quae hac Nostra Epistola decernuntur, itemque de doctrinis 
quae in clero vigent, praesertim autem in Seminariis ceterisque 
catholicis Institutis, is non exceptis quae Ordinarii auctoritati non 
subsunt. Idipsum Moderatoribus generalibus ordinum religiosorum 
pro suis alumnis iniungimus..... 


4, 


Ex motu proprio Pit PP. X. 
« Praestantia Seripturae Sacrae», 18 Nov. 1907. 


Soi as Ad haec audentiores quotidie spiritus complurium moder- 
nistarum repressuri, qui sophismatis artificiisque omne genus vim 
efficacitatemque nituntur adimere non Decreto solum Lamentabili 
sane exitu, quod vy. nonas Iulias anni vertentis S. R. et U. Inqui- 
sitio, Nobis iubentibus, edidit, verum etiam Litteris Encyclicis No- 
stris Pascendi Dominici gregis, datis die yi mensis Septembris 


(1) Decr. 2 maii 1877. 

istius eiusdem anni, Auctoritate Nostra Apostolica iteramus con- 
firmamusque tum Decretum illud Congregationis Sacrae Supremae, 
tum Litteras eas Nostras Encyclicas, addita excommunicationis 
poena adversus contradictores; illudque declaramus ac decernimus, 
Si quis, quod Deus avertat, eo audaciae progrediatur, ut quamlibet 
€ propositionibus, opinionibus doctrinisque in alterutro documento, 
quod supra diximus, improbatis tueatur, censura ipso facto plecti 
Capite Docentes Constitutionis Apostolicae Sedis irrogata quae prima 
est in excommunicationibus latae sententiae Romano Pontifici sim- 
pliciter reservatis. Haec autem excommunicatio salvis poenis est 
intelligenda, in quas, qui contra memorata documenta quidpiam 
commiserint, possint, uti propagatores defensoresque haeresum, in- 
currere, si quando eorum propositiones, opiniones, doctrinaeve hae- 
reticae sint, quod quidem de utriusque illius documenti adversariis 
plus semel usuvenit, tum vero maxime quum modernistarum er- 
rores, id est omnium haereseos collectum, propugnant.....». 


EX 
(Samm., P. I, Tr. VI, De poenis etc., § 390, XI). 


Dubia et resolutiones 
circa praesentes conditiones Ecclesiae in Gallia. 


«1. Q. Quomodo procedendum cum mandatario civilis potestatis 
ad bona ecclesiastica sequestranda adveniente ? 

Rk. Parochi, vicarii superiores ecclesiastici passive se habeant, 
absque ulla cooperatione in huiusmodi bonorum sequestratione. 
Quoad vero praesides, thesaurarios, aliosque bonis ecclesiasticis rite 
administrandis et fideliter custodiendis adlectos, Ordinarius, si at- 
tentis peculiaribus adiunctis, iudicaverit ipsos gravia habituros damna 
ex clavium denegatione, poterit, re pro conscientia et coram Deo 
perspecta, tolerare ut ipsi praemissa contra violentiam sibi illatam 
protestatione explicita, claves in propriis locis delinquant, quin ulte- 
rius opem conferant, autquodpiam peractae spoliationis istrumentum 
subscribant. 

2. Q. An liceat Gubernii officialibus acceptare munus admini- 
stratoris sequestri, uti dicunt, si recusare nequeant absque periculo 
amittendi officium, propriae substentationi et familiae necessarium, 
aut aliud grave damnum sustinendi? 

R. Dummodo revera grave huiusmodi hominibus instet damnum, 
et admiratio fidelium amoveatur, (quod quomodo faciendum sit © 
Ordinarii erit definire) tolerari posse. 

3. Q. An possint parochi aliive sacerdotes aut viri catholici, 
intuitu maioris mali praecavendi, eiusdem administratoris-sequestri 
quamdam acceptare delegationem seu commissionem ? 

R. Nullatenus posse. 

4, Q. Utrum locatarius bonorum ecclesiasticorum a praefato ad- 
ministratore, vi legis iniquae ereptorum, pretium locationis huic 
administratori solvere possit? 

R. Negative, nisi contractus locationis absque gravi damno 
ipsius locatarii rescindi nequeat. 

5. Q. Utrum liceat piarum fundationum reditus, si ab admuini- 
stratore exsolvantur, acceptare? 

R. Affirmative. 

6. Q. Quid de missis fundatis aliisque piis fundationibus, si ca- 
pitalia seu fundus, vi legis iniquae, subripiantur? 

FR. Onus missarum aliarumque fundationum lis strictim imcum- 
bere, qui fondum eripuerunt aut detinent. 

QQ. Utrum bona ecclesiastica, puta ecclesiae, aedes presbyte- 
rales, et episcopales, seminaria, etc., vi legis iniquae municipiis, etc., 
devoluta aut administratoribus civilibus commissa, in locationem 
accipl possint ? 

Ff. Non posse, nisi in casibus verae necessitatis praemissa tamen 
ex parte parochi vel Episcopi, protestatione de nullitate peractae 
spoliationis ac de permanentibus ecclesiae iuribus: ex parte vero 
municipiorum vel administratorum declaratione, qua constet ipsos 
nullatenus intendere praefata iura negare, nec ullo modo sacri mi- 
nisteril libertatem imminuere velle; prius habito toties quoties Or- 
dinarii dioecesani consensu. 

8. Q. Utrum viri ecclesiastici, servitio militari vi legis iniquae 
rursus obnoxi, vix ac ad arma vocati fuerit, recursum ad supre- 
mum Status Consilium contra iniquam convyocationem porrigere 
possint ? 

FR. Posse ac debere, in protestationem contra illegitimam huius- 
modi convocationem. 

9. (4. Utrum iidem possint responso supremi Consilii nondum 
accepto, ne poenis contra renitentes intimatis subiaceant, militari 
convocationi obtemperare ? 

R. Posse obtemperare. 

10. Q. Utrum parochus, si forte contingat in sua paroecia cul- 
tualem associationem ad normam iniquae legis efformari, ecclesiam 
suam dereliquere debeat ? 

R. Parochum omnino teneri in ecclesia sua cultum }prosequi 
et in aedibus parochialibus perstare, usquedum violenter eliciatur. 

11. Q. Quid si dicta associatio schismatica nefarium forte inve- 
nerit sacerdotem, qui in ecclesia, de mandato associationis, officia 
divina celebret ? 

Ff. Parochum legittimum, praemissa protestatione et, admonito 
populo ne cultui schismatico participet, ecclesiam suam statim 
derelinquere debere ». Ex Secret. Status, Acta S. Sed., V. 40, p. 255. 

«fl. Utrum civitatis Consiliarii eorumque Maior, [qui bonum 
quoddam certo religiosum, non in proprios sed in communes urbis 
usus, acquisiverunt, certo subiaceant excommunicationi latae a Con- 
ciho Tridentino (sess. XXII, cap. 11, de Reform.) et confirmatae 
a Constitutione Apostolicae Sedis (IV, alin. Praeter hos...) ? 

3. Utrum, ante omnem declaratoriam Ordinarii sententiam, 
idem Consiliarii eorumque Maior, publico suo emptionis voto, et 
hoe unico voto, publici saltem [peccatores constituti sint, et tan- 
quam publici peccatores, opportunitate data, tractandi, v. g. quoad 
ecclesiasticam sepolturam ? 

4. Quomodo practice agendum, in sacro Tribunali cum Maiore 
vel Consiliario, qui pertinaciter contendit se ullatenus nec voluisse 
nec potuisse congregationi freligiosae damnum inferre, si quidem 
emerit civitas vel non emerit, bona fuissent dissipata, simul vero 
contendit se unice fuisse de civitatis necessitate aut utilitate sol- 
licitum ? 

Rk. Ad 1. Negative. — Ad 3. Negative. — Ad 4. Confessarius 
de huiusmodi actu poenitentis iudicet, attenta quoque elusdem con- 
scientia; moneat tamen eum, in posterum, in similibus casibus, 
ipsum indigere facultate S. Sedis, quam, si opus est, humiliter 
petat ». S. Poenit., 3 Ian. 1906. 

« Si, postquam civitas bonum certo religiosum in publicos usus 
emit, istud idem sive totum sive per partes vendibile proponit, 
utrum novi emptores, qui iam in proprios usus id acquirunt, ex- 
communicationi supra dictae subiaceant ? 

R. li qui bona ecclesiastica usurpata emunt, et in proprios usus 
convertunt, excommunicationem Tridentinam incurrunt, ut iam de- 
claravit Cong. 8. Off. ». S. Poenit., 7 Mart. 1906. 

« Cum civitatis alicuius Consiliarii, publicis suis votis, spohatae 


40 SUPPLEMENTUM 


cuiusdam Congregationis religiosae conventum et bona in publicos 
usus emenda decreverunt, cumque illorum Major actu authentico 
emptionem postea pactus est, utrum iidem Consiliarii eorumque 
Maior, ob illatam praedictae Congregationi iniuriam, ad restituen- 
dum personaliter teneantur ? 

R. Attentis omnibus, quae ad rem spectant, non constare de 
obligatione ». S. Poenit., 9 Man 1906. 

« Quum civitas, quae bonum ecclesiasticum usurpatum in pu- 
blicos usus emit, istud idem sive per totum, sive per partes, ven- 
dibile proponit, utrum novi emptores, qui iam in proprios usus id 
acquirunt, ad restitutionem teneantur, ob illatam Congregationi 
spohatae iniuriam ? — Ac quid, quantum, quomodo restituendum ? 

FR. Teneri huiusmodi emptores ratione rei acceptae, ad restitu- 
tionem Congregationi vel saltem Ecclesiae. 

Restitutionem vero fieri posse per compositionem, ad quam ab 
Ordinario admitti poterunt, iuxta facultates eidem a Sacra Poeni- 
tentiaria ad triennium concessas in adnexo folio typis impresso ». 
S. Poenit., 7 Iun 1906. 

« 1. Utrum excommunication subiaceat qui libere accepit mu- 
nus alicuius communitatis religiosae, secundum novam gallicam 
legem, expediendi, vulgo liquidateur ? 

2. Utrum eamdem excommunicationem incurrat scriba aliquis 
apud tribunal, vulgo greffier du tribunal, si ad id munus susci- 
piendum moraliter coactus fuerit, ne a sua publica functione deii- 
ceretur : 

3. Utrum unus et alter moriens, non receptis sacramentis Ee- 
clesiae, sepultura ecclesiastica privari, saltem tamquam peccator 
publicus, debeat ? 

4. Quod si, e contra, sacramenta Hcclesiae, recipere valeat et 
velit, utrum restitutio aliqua ei sit iniungenda, cuinam restituere 
cogatur, et quantum solvere debeat, praesertim si fertilissimus fuit 
ei in dicto munere quaestus ? 

Fk. Kos qui sub I, et II, recensentur, excommunicationem non 
incurrere. 

Ad III. Decisionem in singulis casibus spectare ad Ordinarium. 

Ad I[¥. Quoad notarios, ipsos non teneri ad restitutionem. 
Quoad liquidatores, non satis constare de eorum obligatione ». 
S. Poenit., 17 Sept. 1906. Acta 8. Sedis, vol. 40, pag. 249, seqq. 

x 


(Summ., P. I, Tr. VI, De Poenis et Censuris, § 391, XII). 


De Censuris ex Decret. S. C. Concilii 11 Maii 1904 latis in delinquentes 
in Missarum manualium satisfactione. 


Cfr. hac de re quae dabimus infra sub n. XIII. 


XI. 
(Summ., P. II, Tr. IIT, §*229, not. 10-18). 


De Compositionibus quoad bona ecclesiastica. 


diss 


S. Poenitentiariae indultum pro compositionibus. 


Sacra Poenitentiaria de speciali et expressa Apostolica Aucto- 
ritate Ordinario N. N. ad annum vel ad quinquennium duraturam 
facultatem communicat Christifideles: 

qui bona immobilia aut census aut iura Ecclesiae erepta sine 
elusdem Ecclesiae venia acquisierunt ; 

vel acquisita alienaverunt ; 

vel acquisierunt per emphyteusim ; 

vel acquisita per emphyteusim liberaverunt ; 

qui tanquam patroni vindicarunt beneficia ecclesiastica et ca- 
pellanias ; 


qui redemerunt legata pia aut canones aut iura irredimibilia ; 

vel ex redemptione iurium natura sua redimibilium cum damno 
Ecclesiae lucrati sunt; 

qui decimas non solverunt: 

et praedictorum omnium heredes et quoscumque successores, 
quoties ob aliquam ex praedictis causis gubernio aut alis vendi- 
toribus solverunt aut solvere debent non ultra triginta libellarum 
millia, et si de decimis sermo sit, dummodo debitum hanc sum- 
mam non superet, et si agatur de emphyteusi aut alio simili con- 
tractu, dummodo canon seu praestatio iuxta legem civilem com- 

putata respondeat capitali summae quae itidem non excedat tri- 
ginta libellarum millia, — de speciali gratia admittendi ad com- 
positionem quae aequa videatur, servatis praesertim conditionibus 
et regulis quae sequuntur: 

1. Procedatur de intelligentia aliorum Ordinariorum si quorum 
intersit, et de consensu eorum qui respectivas causas plas canonice 
repraesentant, aliorumque canonice interesse habentium. 

2. In quantitate aequae compositionis determinanda consi- 
derentur : 

a) fundorum seu iurium valor realis eo tempore quo compo- 
sitio initur ; 

b) pretium emptionis; 

¢) praesens oratorum status ; 

d) id in quo ipsi oratores cum damno Ecclesiae ditiores 
facti sunt ; 

e) onera pia, quorum si adsint praecipue ratio habenda est. 
Datur autem Ordinario facultas eadem condonandi ex toto vel ex 
parte, si eis satisfactum non fuerit, nec non eadem reducendi pro 
futuro iuxta vires sive ad tempus, sive in perpetuum pro diversa 
causarum et adiunctorum natura, supplente quantum ad missas 
et alia suffragia attinet SSmo Domino de thesauro Ecclesiae. 

'3. Benignior esse potest compositio si pretium solutum vel ca- 
non assumptus, citra culpam emptoris vel emphyteutae, superet 
praesentem valorem fundorum; item pro eis qui coacti affranca- 
runt; et pro heredibus eorum qui bona vel iura ecclesiastica ut 
supra iniuste possederunt, sed alias causas pias fundaverunt aut 
luvarunt. 

4. Ad compositionem adhortandi sunt etiam illi quibus con- 
cessum fut bona aut iura supradicta ad nutum Ecclesiae retinere 
subseriptis conditionibus alias adsignatis; qui modus consulendi 
conscientiae fidelium non amplius conceditur. 

5. Ordinarius quando agitur de fundis in quibus aliqua sita est 
ecclesia, vel agitur de rebus sacris mobilibus, oratores oretenus 
moneat de obligatione qua tenentur faciendi sub directione Ordi- 
narii pro tempore quod poterunt pro sacrarum aedium et templo- 
rum conservatione, et res sacras nunquam in usus profanos con- 
vertendi seu deputandi, idque debitis modis notificandi suis here- 
dibus et successoribus. 

6. Nullum documentum peractae compositionis cuipiam trada- 
tur; quod si illud omnino exigatur, Episcopus per se iis qui se 
composuerunt, poterit in scriptis id tantum declarare « eos omni 

obligatione conscentiae erga ecclesiam ratione fundorum, cano- 
num etc. etc. exemptos et solutos esse ». 

¢. Per has litteras eidem Ordinario fit quoque potestas hac ipsa. 
ratione providendi etiam illis qui huiusmodi bona et iura acqui- 
rere, vendere, liberare, vindicare et redimere postulabunt; et si 
agatur de decimis, subducta computatione quae supra pro cano- 
nibus et praestationibus statuta est: quin ex eo praeter oratores 
eorumque heredes et successores alii releventur ; et quod ad pa- 
tronos attinet, dimisso prorsus iure patronatus, et quin laesa cen- 
seantur lura investitorum, si adsint. 

8. Eidem Ordinario conceditur etiam facultas indulgendi iis qui 
super bonis habent imposita legata pia vel missarum onera ut ea 
redimere valeant data summa quae, caute et utiliter investita, re- 
ditus sufficientes quotannis praebeat pro integro eorumdem one- 
rum adimplemento. 

9. Praeterea eadem sacra Poenitentiaria praelaudato Ordinario 
facultatem concedit sive per se sive per aliam idoneam ecclesia- 
sticam personam ab eo ad hoc in singulis casibus subdelegandam 
oratores in praemissis culpabiles, postquam ut supra se composue- 
rint, a censuris et poenis ecclesiasticis in quas propterea quomo- 
dolibet inciderint, Apostolica Auctoritate absolvendi cum congrua 
poenitentia salutari et reparatione scandali, meliori quo fieri po- 
terit modo, prudenti iudicio absolventis. 

10. In hoe indulto non comprehenditur facultas concedendi im- 
positionem hypothecarum, neque reducendi canonem emphyteusis 
temporaneae vel nimis onerosae, circa quae recurrendum est in 
singulis casibus ad 8. Sedem. 

Item non comprehenditur facultas dispensandi ecclesiasticos 
viros super irregularitate in quam inciderint ob violatas censuras. 

11. Qui ob paupertatem compositionem inire nequeunt, absolvi 
poterunt ab Ordinario cum obligatione, ut si ad meliorem condi- 
tionem devenerint Ecclesiae satisfaciant ac interim scandalum re- 
moveant. 

Item qui statim nequeunt statutam compositionem solvere, si 
obligationem emittant de ea opportuno tempore solvenda; remoto 
interim scandalo. 

12. Pecuniae vero summas ex compositione acceptas etiam te- 
nues ipse Ordinarius quamprimum et quam tutissime possit, favore 
causarum piarum ad quas de iure pertinent, in titulos lhberos (va- 
lori al portatore) quos viri competentes tutos agnoverint investire 
et ad nutum S. Sedis conservare satagat, neque alienet sine elus- 

dem venia neque commutet nisi urgeat necessitas et tempus non 
suppetat recurrendi ad S. Sedem. 

Quod si supradictae summae pertineant ad causam piam alte- 
rius dioecesis, transmittendae erunt ad eiusdem Ordinarium. 

Si eaedem pertineant ad religiosos, requiritur ut eis tradi pos- 
sint venia S. Sedis in. smgulis casibus. 

Quod si summae spectarent ad causam piam iam extinctam, 
vel ad ecclesiam in qua divina officia amplius celebrari non va- 
leant, Ordinarius ipsarum fructus impendat in bonum alterius cau- 
sae piae, praesertim ecclesiarum, presbyterorum et clericorum pau- 
perum, prout melius in Domino iudicaverit, celebratis tamen missis 
et ceteris persolutis suffragiis, si quae praefinita fuerint. 

13. Circa fundos vero seu iura quorum valor excedit triginta 
hbellarum millia, recurrendum erit ad S. Sedem in singulis ca- 
sibus. 

14. Ordinarius moneat confessarios ut si ad poenitentes in pe- 
riculo mortis constitutos et in praemissis culpabiles vocentur, pru- 
denter compositionem urgeant: quod si haec obtineri nequeat vel 
quia tempus non suppetit vel ob alias rationabiles causas, satis 
erit si aegrotus eam heredibus imponat, vel serio promittat eam 
initurum, si convaluerit ; remoto scandalo. 

15. Ordinarius confessariis sibi benevisis, tempore quadragesi- 
mae, vel sacrarum missionum, vel urgente paschali praecepto, fa- 
cultatem concedere poterit absolvendi eos qui compositionem statim 
inire nequeunt, dummodo iidem serio promittant se intra duos 
menses ab accepta absolutione recursum habituros ad Ordinarium 
pro obtinenda compositione, remoto interim scandalo. 

Contrarus quibuscumque non obstantibus. 

Datum Romae in sacra Poenitentiaria die . 


vy 


a. 


Kacultates Ordinariis Galliae concessae 
circa bonorum ecclesiasticorum alienationem 21 Sept. 1907. 


SSmus D. N. Pius divina providentia PP. X referente me in- 
frascripto Cardinali a Secretis Status, attentis specialibus circum- 
stantiis in quibus nune Keclesia catholica in Gallia versatur, fide- 
lium spiritual bono consulere cupiens in iis quae bonorum eccle- 
siasticorum alienationem respiciunt, facultates quae sequuntur illius 
nationis Ordinariis concedere dignatus est. 

A) — Facultates de bonis immobdilibus. 


lie 


1. Admittendit ad aequam compositionem, juxta normas quae 
sequuntur, christifideles qui bona immobilia Ecclesiae erepta sine 
eiusdem Ecclesiae venia acquisierunt; vel acquisita alienaverunt; 
et praedictorum haeredes et quoscumque successores. 

2. Procedat Ordinarius, in compositione facienda, de intelligentia 
aliorum Ordinariorum si quorum intersit, et de consensu eorum 
qui respectivas causas pias canonice repraesentant, aliorumque ca- 
nonice interesse habentium. 

3. In quantitate aequae compositionis determinanda conside- 
rentur: 

a) fundorum valor realis eo tempore quo compositio initur ; 

6) praetium emptionis; 

c) praesens oratorum status; 

d) id in quo ipsi oratores cum damno Ecclesiae ditiores 
facti sunt; 

é) onera pia, quorum, si adsint, praecipue ratio habenda est. 

Quoad vero eorumdem onerum redemptionem, condonationem 
vel reductionem, quatenus opus fuerit, provisum est in sequenti n. 17. 

4, Benignior esse potest compositio si pretium solutum, citra 
culpam emptoris, superet praesentem valorem fundorum; et pro 
haeredibus eorum, qui bona ecclesiastica ut supra iniuste possede- 
runt, sed alias causas pias fundaverunt aut juvarunt. 

5. Ordinarius, quando agitur de fundis in quibus aliqua sita est 
ecclesia, vel agitur de rebus sacris mobilibus, oratores oretenus 
moneat de obligatione qua tenentur faciendi, sub directione Or- 
dinarii pro tempore, quod poterunt pro sacrarum aedium et tem- 
plorum conservatione, et res sacras nunquam in usus profanos 
convertendi seu deputandi, idque debitis modis notificandi suis 
haeredibus et successoribus. 

6. Pecuniae vero summas ex compositione acceptas, etiam te- 
nues, ipse Ordinarius quamprimum et quam tutissime possit, favore 
causarum piarum ad quas de jure pertinent, in titulos liberos (va- 
leur au porteur) quos virl competentes tutos agnoverint, investire 
et ad nutum S. Sedis conservare satagat ; neque alienet sine eiusdem 
venia, neque commutet, nisi urgeat necessitas et tempus non sup- 
petat recurrendi ad S. Sedem. 

Quod si supradictae summae pertineant ad causam piam alterius 
dioecesis, transmittendae erunt ad eiusdem Ordinarium. 

Si eaedem pertineant ad Ordines vel Congregationes religiosas, 
requiritur ut eis tradi possint, venia S. Sedis in singulis casibus. 

Quod si summae spectarent ad causam piam jam extinctam, 
vel ad ecclesiam in qua divina officia amplus celebrari non va- 
leant, Ordinarius ipsarum fructus impendat in bonum alterius causae 
piae, praesertim ecclesiarum, presbyterorum et clericorum pau- 
perum, prout melius in Domino judicaverit, celebratis tamen missis 
et caeteris persolutis suffragis, si quae praefinita fuerint. 

7. Nullum documentum peractae compositionis cuipiam tradatur ; 
quod si illud omnino exigatur, Episcopus lis qui se composuerunt, pote- 
rit in scriptis id tantum declarare: eos omni obbligatione conscientiae 
erga Ecclesiam ratione fundorum etc., exemptos et solutos esse. 

8. Ad compositionem Ordinarius admittere poterit etiam fideles 
qui juxta leges civiles per actionem recuperationis (action en re- 
prise, en revendication, révocation ou en résolution) in utilitatem 
propriam vindicarunt bona sive immobilia sive mobilia, Ecclesiae do- 
nata pro legatis piis adimplendis, quoties vindicata bona ex integro 
Ecclesiae restituere nequeant. 


ce 


9. Absolvendi, Apostolica auctoritate, sive per se sive per aliam 
idoneam ecclesiasticam personam, ad hoc in singulis casibus sub- 
delegandam, oratores in praemissis culpabiles, postquam ut supra 
se composuerint, a censuris et poenis ecclesiasticis in quas prop- 
terea quomodolibet inciderint, cum congrua poenitentia salutari 
et reparatione scandali, meliori quo fieri poterit modo, prudenti 
judicio absolventis. 

10. Qui ob paupertatem compositionem inire nequeunt, absolvi 
poterunt cum obligatione ut si ad meliorem conditionem devene- 
rint, Ecclesiae satisfaciant, ac interim scandalum removeant. 

Item qui statim nequeunt statutam compositionem solvere si 
obligationem emittant de ea opportuno tempore solvenda ; remoto 
interim scandalo. 

11. Ordinarius moneat confessarios ut si ad poenitentes in pe- 
riculo mortis constitutos et in praemissis culpabiles vocentur, pru- 
denter compositionem urgeant; quod si haee obtineri nequeat vel 
quia tempus non suppetit vel ob alias rationabiles causas, satis 
erit si aegrotus eam haeredibus imponat, vel serio promittat eam 
initurum si convaluerit, remoto scandalo. 


- SUMMULAE THEOLOGIAE MORALIS 4T 


12. Ordinarius confessariis sibi benevisis, tempore quadragesimae, 
vel sacrarum missionum, vel urgente paschali praecepto, facultatem 
concedere poterit absolvendi eos qui compositionem statim inire 
nequeunt, dummodo lidem serio promittant se intra duos menses 
ab accepta absolutione, recursum habituros ad Ordinarium pro obti- 
nenda compositione, remoto iterim scandalo. 


Mi. 


13. Permittendi christifidelibus ut bona Ecclesiae acquirere va- 
leant, remoto scandalo et ea conditione ut statim ad composi- 
tionem, ut supra faciendam, deveniant. 

14. Si agatur de bonis ad Ordinem vel Congregationem reli- 
giosam pertinentibus, requiritur consensus Superiorum eiusdem Con- 
gregationis. 

15. Exceptas tamen voluit Sanctitas Sua ecclesias, seminaria 
nec non domus episcopales et parochiales, pro quibus emendis ad 
S. Sedem recurrendum erit in singulis casibus. ; 

16. Ordinarius permittere poterit (amo suadeat) ut fideles qui 
juxta leges civiles jus habent, actionem recuperationis (action en 
reprise, en revendication, en révocation ou en résolution) exerceant 
ad hoe, ut pia onera juxta mentem fundatorum adimpleri possint. 
Datur autem Ordinario facultas concedendi oratoribus, partialem 
remissionem bonorum recuperatorum, quoties speciales circumstan- 
tiae in aliquo casu occurrant, quae juxta prudens eiusdem Ordi- 
narli judicium et conscientiam, id exigant. 


Lye 


17. Indulgendi iis qui super bonis quibuscumque habent impo- 
sita legata pia vel missarum onera, ut ea redimere valeant data 
summa, cuius fructus quotannis redditus sufficientes ac tutos prae- 
beat pro integro eorumdem onerum adimplemento. Quod si aliqua 
condonatio ex toto vel ex parte, si eis satisfactum non fuerit, vel 
reductio pro futuro, sive ad tempus sive in perpetuum, concedenda 
videatur, id Ordinarius facere poterit, omnibus tamen circumstan- 
tiis et causis consideratis et perpensis. 


B) — Facultates de rebus mobilibus et conductionibus. 


Insuper eadem Sanctitas Sua praelaudatis Ordinariis infra- 
scriptas concedit facultates, quibus sive per se, sive per vicarium 

in spiritualibus generalem, sive per alias idoneas ecclesiasticas per- 
sonas ad hoc, etiam habitualiter, specialiter subdelegandas, uti licite 
et libere valeant. 


Ts 


18. Indulgendi christifidelibus ut res annoniaras, fructus terrae, 
res mobiles, vel inter mobiles adnumerandas, ad ecclesias aut loca 
pia spectantes, et a Gubernio usurpatas, acquirere licite valeant, 
remoto prudenter scandalo, atque erogata aliqua eleemosyna favore 
praesertim ecclesiarum seu personarum, ad quas res ipsae specta- 
bant, ab Ordinario sive a subdelegato taxanda, quatenus emerint 
pretio quod judicio Ordinarii aut subdelegati fuerit minus jusio ; 
ita tamen ut si agatur de rebus quae non sint usu consumptibiles, 
sive quae servando servari possint, earum rerum elenchum Ordi- 
nario tradere emptores teneantur, et parati sint eas quandocumque 
ecclesiis, seu locis piis, recepto soluto pretio restituere; et curando 
pro viribus, ut supellectiles, vasa ac utensilia sacra in usum alia- 
rum ecclesiarum transferantur, nec in usus profanos assumantur. 


If, 


19. Providendi sub iisdem conditionibus ut supra, et praevia 
eorum absolutione cum congrua poenitentia salutari, lis qui easdem 
res jam emerint. 


III. 


20. Irdulgendi pariter christifidelibus, ut bona ecclesiastica a 
Gubernio occupata, vel ab lis qui a Gubernio illa acquisierunt sine 
licentia S. Sedis, conducere, seu jam conducta retinere valeant, im- 
posita illis aliqua eleemosyna favore personarum seu ecclesiarum, 
ad quas eadem bona de jure pertinent, quatenus conduxerint pretio 
quod judicio Ordinarii seu subdelegati fuerit minus justo, et obli- 
gatione faciendi quantum poterunt sub directione Ordinarii pro 
conservatione praesertim sacrarum aedium ac templorum, quae 
eisdem bonis fuerint adnexa, ac praevia absolutione cum poeni- 
tentia salutari quatenus illicite conduxerint, nec non remoto ac 
reparato scandalo. 

21. Quamvis autem optandum maxime sit, ut, hujusmodi con- 
ductiones ad breve tempus fiant, Sanctitas Sua declarat non ob- 
stare quominus, sic jubente Gubernio seu locatore, conductio fiat 
ultra triennium, sed tamen infra decennium. 


2 

22. Vult autem SS. Pater ut locationes ecclesiarum, seminario- 
rum, domorumque episcopalium et parochialium permitti nequeant 
nisi in casibus necessitatis vel evidentis Ecclesiae utilitatis. 

Contrariis quibuscumque minime non obstantibus. 

Datum Romae, ex Aedibus Vaticanis die, mense et anno prae- 
dictis. 

R. Card. Merry peu VAL. 


Cfr. Acta Sanctae Sedis, Vol. 41, pagg. 202 et seqq. 


3. 


Litterae S. Poenitentiariae ad Ordinarios Galliarum 
de compositionibus quoad bona ecclesiastica. 


Venerabilibus in Christo Patribus Galliae Ordinariis, salutem 
et slinceram in Domino caritatem. 

Neminem sane latet quanta animi fortitudine et constantia 
SSmus Dnus Noster Pius divina providentia PP. X sacrosanta 
Ecclesiae jura adseruerit et iniquas leges postremis hisce annis in 
Gallia latas reprobaverit ac damnaverit. Idem vero Summus Pon- 
tifex apprime sollicitus pro salute animarum, quae suprema lex est 
et ultimus finis, cui terrena omnia subordinari oportet, memor ca- 
ritatis Christi Domini, de quo scriptum fuit: « calamum quassatum 
non conteret, et num fumigans non extinguet » (1), luculenter 
ostendit infirmitati debilium, quoad fierl potest, indulgendum esse, 
ut errantes in viam aeternae salutis revocari queant. 

Hune porro in finem tributae fuerunt, per litteras ab Emo Car- 
dinali a secretis Status datas die 14 Septembris 1907, omnibus et 
singulis Venerabilibus in Christo Patribus Galliarum Ordinariis 
amplae facultates pro iis, qui propriae conscientiae consulere cu- 
piant postquam bona Ecclesiae erepta qualicumque titulo accepe- 
rint, vel bona ipsa, honestis de causis, acquirere postulent. 

Quo autem melius innotescat mens Summi Pontificis In supra- 
dictis facultatibus tribuendis, simulque habeatur norma certa eas 
interpretandi et practice applicandi, Sanctitas Sua huic S. Poeni- 
tentiariae speciali mandato commisit, ut cum praelaudatis Galliaruam 
Ordinariis communicaret ea quae sequuntur, quaeque in audientia 
diei 15 huius mensis ipsa Sanctitas Sua expresse probavit. 


(1) Is., cap. 42, V. 3. 


© 

Nihil videlicet timendum est, ne ex aequa compositione iniustis 
bonorum Ecclesiae detentoribus concessa ipsius Ecclesiae iura in 
se pessumdentur seu minuantur. Primum enim per huiusmodi com- 
positionem nullatenus relevantur praecipui spoliatores seu auctores 
iniquarum legum, quarum vi bonorum Ecclesiae direptio et alie- 
natio consummata fuit. Deinde, tantum abest ut ea compositio 
obligationem integre restituendi pro ipsis iniustis detentoribus vel 
diffiteatur vel solum dissimulet, ut eam potius praesupponat, atque 
ostendat in Ecclesia jus plene vigens eam exigendi. Siquidem qui 
per benignam compositionem alicuius rei partem condonat, eo ipso 
ostendit omnimodum sibi esse facultatem de ea re libere dispo- 
nendi; qui autem compositionem petit vel solummodo acceptat, 
debitum suum manifeste recognoscit et profitetur. 

Quae cum ita sint, sedulo cavendum est ne forte per rigidio- 
rem quamdam agendi rationem, hac in re, suprema Romani Pon- 
tificis auctoritas circa bona Ecclesiae temporalia coarctari videatur, 
atque insuper adiuvetur ipsum consilium impiorum, qui eo demum 
spectant, ut animas pretioso D. N. J. C. sanguine redemptas in 
aeternum perdant. Multi enim sunt in Gallia, quorum in mente 
fidei lumen non penitus extinctum est, qui tamen, impellente tem- 
poralis lucri cupidine, bona Ecclesiae directa accipere non dubi- 
tarunt. Hi autem si toto poenarum et obligationum rigore urgeri 
se senserint, harum difficultate territi, potius in peccato imsorde- 
scere, quam justis S. Matris Ecclesiae quaerimoniis satisfacere 
eligent. Contingere etiam potest ut, imminente mortis periculo, pro- 
pingui seu haeredes moriturorum negent morem gerere postulan- 
tibus sacerdotem confessarium, veriti ne eius hortatu morituri ipsi 
de integra bonorum Ecclesiae restitutione rite disponant; atque 
ita fiet ut miseri, non obtenta admissorum absolutione ac non sine 
gravi scandalo e vivis decedant. Contra per benigniorem composi- 
tionem dum spirituali debilium bono consulitur, aliqua saltem ex 
parte resarciuntur Keclesiae damna, majorque affulget spes fore ut 
etiam renitentiores, facili reconciliationis conditione allecti, ad 
salutarem poenitentiam bonamque frugem serius ocius deveniant. 

Recolendum quoque est censurarum finem non esse solam cri- 
minis vindictam, sed praecipue resipiscentiam delinquentium. 

Hine factum est ut, in similibus adiunctis, Summi Pontifices, 
licet immutabilia Ecclesiae jura alte proclamaverint, aequam ta- 
men compositionem semper et benignissime permiserint; quaed- 
mamodum peregisse constat, inter alios, Iulium III, anno 1554 cum 
Anglis; Clementem XI anno 1714 cum Saxonibus; Pium VII, su- 

periore saeculo, cum ipsis Gallis; et nuperrime Pium IX ac Leo- 
nem XIIT cum Italis. 

Ceterum normae peculiares in concedenda compositione ser- 
vandae adeo perspicue definitae sunt in praefatis litteris Emi Car- 
dinalis a secretis Status, ut nulla videantur indigere declaratione. 
Si qua tamen in praxi oborta fuerit dubitatio, pronum erit recur- 
rere ad hanc ipsam S. Poenitentiariam, quae singulis, uti par est, 
absque mora faciet satis. ' 

Datum Romae ex S. Poenitentiaria, die 16 Januari 1909. 


S. Card. VANNUTELLI, poenitentiarius maior. 
Tie tS. I. Palica, secretarius. 


Cfr. Acta Apost. Sedis, vol. I, pag. 239 et seq. 


4, 


De competentia circa compositiones ecclesiasticas. 
Decisio S. C. Consistorialis 8 Julii 1909. 


In Congregatione generali, die 8 Juli 1909 habita propositum 
fuit sequens dubium: « Utrum facultas admittendi ad compositio- 
nem eos, qui bona ecclesiastica quaecumque occuparunt, aut deti- 
nent, privative tribuenda sit sacrae Congregationi Concilui, an po- 
tius, quando agitur de bonis ad Ordines aut religiosas familias 
pertinentibus, eadem facultas reservanda sit sacrae Congregationi 
de Religiosis ». 

Hac super re rogatus fuit de suo voto unus ex consultoribus, 
qui, inter alia, animadvertit, Ecclesiam in concedendis compositio- 
nibus intendere primario, quo consulat conscientiae ac spirituali 
fidelium saluti, et, nonnisi secundario, bono temporal piarum cau- 
sarum, ecclesiarum et Ordinum religiosorum, quibus bona ipsa 
spectant; harum autem causarum juribus satis provideri ex eo quod 
compositio non conceditur, nisi requisito singulis vicibus ipsarum 
consensu, eoque ab ipsis concesso vel saltem a SSmo suppleto. 

His aliisque sedulo perpensis, Emi Patras Sacrae Congregationis 
Consistorialis supra relato dubio respondendum censuerunt: a/fir- 
mative ad primam partem, negative ad secundam. 

Facta vero insequenti die relatione SSmo, ipse memoratam re- 
solutionem ratam habuit et confirmavit. 


L. +S. Carolus Perosi, substitutus. 


Cfr. Acta Ap. Sedis, vol. I, p. 576 et seq. 

XE 
(Summ., P. III, Lib. II, Tr. I, § 141-144). 


Ex Constit. Ap. Leonis XIII. “ Officiorum ac munerum ,, VIII Kal. Febr. 1897. 
De Probibitione et censura librorum. 


«... Duo facienda duximus, ex quibus norma agendi in hoe ge- 
nere certa et perspicua omnibus suppetat. Videlicet hbrorum im- 
probatae lectionis diligentissime recognosci Indicem; subinde, ma- 
turum cum fuerit, ita recognitum vulgari iussimus. Praeterea ad 
ipsas Regulas mentem adiecimus, easque decrevimus, imcolumi ea- 
rum natura, efficere aliquanto molliores, ita plane ut 1s obtempe- 
rare, dummodo quis ingenio malo non sit, grave arduumque esse 
non possit. In quo non modo exempla sequimur decessorum No- 
strorum, sed maternum Ecclesiae studium imitamur: quae quidem 
nihil tam expetit, quam se impertire benignam, sanandosque ex se 
natos ita semper curavit, curat, ut eorum infirmitati amanter stu- 
dioseque parcat. 

Itaque matura deliberatione, adhibitisque S. R. E. Cardinalibus 
e sacro Consilio hbris notandis, edere Decreta generalia statuimus, 
quae infra scripta, unaque cum hac Constitutione coniuncta sunt: 
quibus idem sacrum Consilium posthac utatur unice, quibusque ca- 
tholici homines toto orbe religiose pareant. Ha vim legis habere 
sola volumus, abrogatis Regulis sacrosanctae Tridentinae synodi 
iussu editis, Observationibus, Instructione, Decretis, Monitis, et 
quovis alio decessorum Nostrorum hac de re statuto iussuque, una. 
excepta Constitutione Benedicti XIV Sollicita et provida, quam, 
sicut adhue viguit, ita in posterum vigere integram volumus ». 


Decreta generalia de prohibitione et censura librorum. 
TITULUS I — Dp Prontpirione Lisrorum. 


Caput 1 — De prohibitis apostatarum, haereticorum, schismaticorum, 
aliorumque scriptorum libris. 


1. Libri omnes, quos ante annum MDC aut Summi Pontifices, 
aut Concilia oecumenica damnarunt, et qui in novo Indice non re- 
censentur, eodem modo damnati habeantur, sicut olim damnati 
fuerunt: iis exceptis, qui per haec Decreta Generalia permittuntur. 

2. Libri apostatarum, haereticorum, schismaticorum et quorum- 
cumque scriptorum haeresim vel schisma propugnantes, aut ipsa 
religionis fundamenta utcumque evertentes, omnino prohibentur. 

3. Item prohibentur acatholicorum libri, qui ex professo de re- 
ligione tractant, nisi constet nihil in eis contra fidem catholicam 
contineri. 

4. Libri eorundem auctorum, qui ex professo de religione non 
tractant, sed obiter tantum fidei veritates attingunt, iure ecclesia- 
stico prohibiti non habeantur, donec speciali decreto proscripti 
haud fuerint. 


Caput Il — De Editionibus textus originalis et versionum non vulyarium 
Sacrae Scripturae. 


5. Editiones textus originalis et antiquarum versionum catho- 
licarum Sacrae Scripturae, etiam Ecclesiae Orientalis, ab acatho- 
licis quibuscumque publicatae, etsi fideliter et integre editae ap- 
pareant, lis dumtaxat, qui studiis theologicis vel biblicis dant operam, 
dummodo tamen non impugnentur in prolegomenis aut adnotatio- 
nibus catholicae fidei dogmata, permittuntur. 

6. Eadem ratione, et sub lisdem conditionibus, permittuntur 
aliae versiones Sacrorum Bibliorum sive latina, sive alia lingua 
non vulgari ab acatholicis editae. 


Caput Ill. — De Versionibus vernaculis Sacrae Scripturae. 


7. Cum experimento manifestum sit, si Sacra Biblia vulgari 
lingua passim sine discrimine permittantur, plus inde, ob hominum 
temeritatem, detrimenti, quam utilitatis oriri; Versiones omnes in 
lingua vernacula, etiam a viris catholicis confectae, omnino pro- 
hibentur, nisi fuerint ab Apostolica Sede approbatae, aut editae 
sub vigilantia Episcoporum cum adnotationibus desumptis ex Sanctis 
Ecclesiae Patribus, atque ex doctis catholicisque scriptoribus. 

8. Interdicuntur versiones omnes Sacrorum Bibliorum, quavis 
vulgari lingua ab acatholicis quibuscumque confectae, atque illae 
praesertim, quae per Societates Biblicas, a Romanis Pontificibus 
non semel damnatas, divulgantur, cum in iis saluberrimae LHccle- 
siae leges de divinis libris edendis funditus posthabeantur. 

Hae nihilominus versiones iis, qui studiis theologicis vel biblicis 
dant operam, permittuntur: iis servatis, quae supra (n. 5) statuta 
sunt. 

Caput LV. — De Libris obscenis. 


9. Libri, qui res lascivas seu obscenas ex professo tractant, nar- 
rant, aut docent, cum non solum fidei, sed et morum, qui huius- 
modi librorum lectione facile corrumpi solent, ratio habenda sit, 
omnino prohibentur. 

10. Libri auctorum sive antiquorum, sive recentiorum, quos clas- 
sicos vocant, si hac ipsa turpitudinis labe infecti sunt, propter ser- 
monis elegantiam et proprietatem, iis tantum permittuntur quos 
officii aut magisterii ratio excusat: nulla tamen ratione pueris vel 
adolescentibus, nisi solerti cura expurgati, tradendi aut praelegendi 
erunt, 


Caput V. — De quibusdam specialis argumenti libris. 


11. Damnantur libri, in quibus Deo, aut Beatae Virgini Mariae, 
vel Sanctis, aut Catholicae Ecclesiae eiusque Cultui, vel Sacramentis, 
aut Apostolicae Sedi detrahitur. Hidem reprobationis iudicio su- 
biacent ea opera, in quibus inspirationis Sacrae Scripturae con- 
ceptus pervertitur, aut elus extensio nimis coarctatur. Prohibentur 
quoque libri, qui data opera Ecclesiasticam Hierarchiam, aut sta- 
tum clericalem vel religiosum probris afficiunt. 

12. Nefas esto libros edere, legere aut retinere in quibus sorti- 
legia, divinatio, magia, evocatio spirituum, aliaeque huius generis 
superstitiones docentur vel commendantur. 

13. Libri aut scripta, quae narrant novas apparitiones, revela- 
tiones, visiones, prophetias, miracula, vel quae novas inducunt de- 
votiones, etiam sub praetextu. quod sint privatae, si publicentur 
absque legitima Superiorum Ecclesiae licentia, proscribuntur. 

14. Prohibentur pariter lbri, qui duellum, suicidium, vel divor- 
tium licita statuunt, qui de sectis massonicis vel aliis eiusdem ge- 
neris societatibus agunt, easque utiles et non perniciosas Ecclesiae 
et civili societati esse contendunt, et qui errores ab Apostolica. 
Sede proscriptos tuentur. 


Caput XI. — De Sacris Imaginibus ét Indulgentiis. 


15. Imagines quomodocumque impressae Domini Nostri Iesu 
Christi, Beatae Mariae Virginis, Angelorum atque Sanctorum, vel 
aliorum Servorum Dei ab Kcclesiae sensu et decretis difformes, 
omnino vetantur. Novae vero, sive preces habeant adnexas, sive 

absque illis edantur, sine Ecclesiasticae potestatis licentia non pu- 
blicentur. 

16. Universis interdicitur indulgentias apocryphas, et a Sancta 
Sede Apostolica proscriptas vel revocatas quomodocumque divul- 
gare. Quae divulgatae iam fuerint, de manibus fidelium auferantur. 

17. Indulgentiarum libri omnes, summaria, libelli, folia etc., in 
quibus earum concessiones continentur, non pubblicentur absque 
competentis auctoritatis licentia. 


Caput VII. — De libris liturgicis et precatoriis. 


18. In authenticis editionibus Missalis, Breviarii, Ritualis, Cae- 
remonialis Episcoporum, Pontificalis romani, aliorumque lbrorum 
hturgicorum a Sancta Sede Apostolica approbatorum, nemo quid- 
quam immutare praesumat: si secus factum fuerit, hae novae edi- 
tiones prohibentur. 

19. Litaniae omnes, praeter antiquissimas et communes, quae 
in Breviariis, Missalibus, Pontificalibus ac Ritualibus continentur, 
et praeter Litanias de Beata Virgine, quae in sacra Aede Laure- 
tana decantari solent, et Litanias Sanctissimi Nominis Iesu iam a 
Sancta Sede approbatas, non edantur sine revisione et approba- 
tione Ordinarii. 

20. Libros, aut libellos precum, devotionis, vel doctrinae insti- 
tutionisque religiosae, moralis, asceticae, mysticae, aliosque huius- 
modi, quamyis ad fovendam populi christiani pietatem conducere 
videantur, nemo praeter legitimae auctoritatis lcentiam publicet: 
secus prohibiti habeantur. 


Caput VIII. — De Diariis, foliis et libellis periodicis. 


21. Diaria, folia et libelli periodici, qui religionem aut bonos 
mores data opera impetunt, non solum naturali, sed etiam eccle- 
siastico iure proscripti habeantur. 

Curent autem Ordinarii, ubi opus sit, de huiusmodi lectionis 
periculo et damno fideles opportune monere. 

22. Nemo e catholicis, praesertim e viris ecclesiasticis, in huius- 
modi diariis, vel foliis, vel libellis periodicis, quidquam, nisi suadente 
iusta et rationabili causa, publicet. 


Caput IX. — De facultate legendi et retinendi libros prohibitos. 


23. Libros sive specialibus, sive hisce Generalibus Decretis pro- 
scriptos, ii tantum legere et retinere poterunt, quia Sede Apostolica, 


’ 

aut ab illis, quibus vices suas delegavit, opportunas fuerint conse- 
cuti facultates. 

24. Concedendis licentiis legendi et retinendi libros quoscumque 
prohibitos Romani Pontifices Sacram Indicis Congregationem prae- 
posuere. Kadem nihilominus potestate gaudent, tum Suprema Sancti 
Officii Congregatio, tum Sacra Congregatio de Propaganda Fide pro. 
regionibus suo regimini subiectis. Pro Urbe tantum, haec facultas 
competit etiam Sacri Palatii Apostolici Magistro.. 

25. Episcopi aliique Praelati iurisdictione quasi episcopali pol- 
lentes, pro singularibus libris, atque in casibus tantum urgentibus, 
licentiam concedere valeant. Quod si idem generalem a Sede Apo- 
stolica impetraverint facultatem, ut fidelibus libros proscriptos le- 
gendi retinendique licentiam impertiri valeant, eam nonnisi cum 
delectu et ex iusta et rationabili causa concedant. 

26. Omnes qui facultatem apostolicam consecuti sunt legendi et 
retinendi libros prohibitos, nequeunt ideo legere et retinere libros 
quoslibet, aut ephemerides ab Ordinariis locorum proscriptas, nisi 
eis in apostolico indulto expressa facta fuerit potestas legendi et 
retinendi libros a quibuscumyue damnatos. Meminerint insuper qui 
licentigm legendi libros prohibitos obtinuerunt, gravi se praecepto 
teneri huiusmodi libros ita custodire, ut ad aliorum manus non 
perveniant. 


Caput X. — De denunciatione pravorum librorum. 


27. Quamvis catholicorum omnium sit, maxime eorum, qui doc- 
trina praevalent, perniciosos libros Episcopis, aut Apostolicae Sedi 
denunciare; id tamen speciali titulo pertinet ad Nuntios; Delegatos 
Apostolicos, locorum Ordinarios, atque Rectores Universitatum doc- 
trinae laude florentium. 

28. Expedit ut in pravorum librorum denunciatione non solum 
libri titulus indicetur, sed etiam, quoad fieri potest, causae expo- 
nantur ob quas liber censura dignus existimatur. lis autem ad quos 
denunciatio defertur, sanctum erit, denunciantium nomina secreta 
servare. 

29. Ordinarii, etiam tamquam Delegati Sedis Apostolicae, libros, 
aliaque scripta noxia in sua Dioecesi edita vel diffusa proscribere, 
et e manibus fidelium auferre studeant. Ad Apostolicum iudicium 
ea deferant opera vel scripta, quae subtilius examen exigunt, vel 
in quibus ad salutarem effectum consequendum, supremae auctori- 
tatis sententia requiri videatur. 

TITULUS II. — De Crensura Liprorum. 


Caput I. — De Praelatis librorum censurae praepositis. 


30. Penes quos potestas sit sacrorum bibliorum editiones et ver- 
siones adprobare vel pomniniers ex 1s liquet, quae supra (n.° 7) 
statuta sunt. 

31. Libros ab Apostolica Sede proscriptos nemo audeat iterum 
in lucem edere: quod si ex gravi et rationabili causa, singularis 
aliqua exceptio hac in re admittenda videatur, id numquam fiet, 
nisi obtenta prius sacrae Indicis Congregationis licentia, servatisque 
conditionibus ab ea praescriptis. 

32. Quae ad causas Beatificationum et Canonizationum Servo- 
rum Dei utcumque pertinent, absque beneplacito Congregationis 
Sacris Ritibus tuendis praepositae, publicari nequeunt. 

33. Idem dicendum de Collectionibus Decretorum singularum 
Romanarum Congregationum: hae nimirum Collectiones edi ne- 
gqueant, nisi obtenta prius licentia, et servatis conditionibus a mo- 
deratoribus uniuscuiusque Congregationis praescriptis. 

_ #04, Vicari et Missionarii Apostolici Decreta sacrae Congrega- 
tionis Propagandae Fidei praepositae de libris edendis fideliter 
servent. 

35. Approbatio hbrorum, quorum censura praesentium Decre- 
torum vi Apostolicae Sedi vel Romanis Congregationibus non reser- 
vatur, pertinet ad Ordinarium loci in quo publici iuris fiunt. 

36. Regulares, praeter Episcopi licentiam, meminerint teneri se, 
sacri Concilii Tridentini decreto, operis in lucem edendi facultatem 
a Praelato, cui subiacent, obtinere. Utraque autem concessio in 
‘principio vel in fine operis imprimatur. 

37. Si Auctor Romae degens librum non in Urbe, sed alibi im- 
primere velit, praeter approbationem Cardinalis Urbis Vicarii et 
Magistri Sacri Palatii Apostolici, alia non requiritur. 


Caput Il. — De censorum officio in praevio librorum examine. 


38. Curent Episcopi, quorum muneris est facultatem hbros im- 
primendi concedere, ut eis examinandis spectatae pietatis et doc- 
trinae viros adhibeant, de quorum fide et integritate sibi polliceri 
queant, nibil eos gratiae daturos, nihil odio, sed omni humano 
affectu posthabito, Dei dumtaxat gloriam spectaturos et fidelis 
populi utilitatem. 

39. De variis opinionibus atque sententiis (juxta Benedicti XIV 
praeceptum) animo a praeiudiciis omnibus vacuo, iudicandum sibi 
esse censores sciant. Itaque nationis, familiae, scholae, instituti 
affectum excutiant, studia partium seponant. Ecclesiae sanctae 
dogmata, et communem Catholicorum doctrinam, quae Conciliorum 
generalium decretis, Romanorum Pontificum Constitutionibus, atque 
Doctorum consensu continentur, unice prae oculis habeant. 

40. Absoluto examine, si nihil publicationi libri obstare videbitur, 
Ordinarius, in scriptis et omnino gratis, illius publicandi lcentiam, 
in principio vel in fine operis imprimendam, auctori concedat. 


Caput III. — De libris praeviae censurae subiiciendis. 


41. Omnes fideles tenentur praeviae censurae ecclesiasticae eos 
saltem subiicere libros, qui divinas Scripturas, Sacram Theologiam, 
Historiam ecclesiasticam, Ius Canonicum, Theologiam naturalem, 
Ethicen, aliasve huiusmodi religiosas aut morales disciplinas respi- 
clunt, ac generaliter scripta omnia, in quibus religionis et morum 
honestatis specialiter intersit. 

42. Viri e clero saeculari ne libros quidem, qui de artibus scien- 
tiisque mere naturalibus tractant, inconsultis suis Ordinariis publi- 
cent, ut obsequentis animi erga illos exemplum praebeant. 

Tidem prohibentur quominus, absque praevia Ordinariorum yenia, 
diaria vel folia periodica moderanda suscipiant. 


Caput IV. — De Typographis et Editoribus librorum. 


43. Nullus liber censurae ecclesiasticae subiectus excudatur, nisi 
in principio nomen et cognomen tum auctoris, tum editoris prae- 
ferat, locum insuper et annum impressionis atque editionis. Quod 
si aliquo in casu, iustas ob causas, nomen auctoris tacendum vi- 
deatur, id permittendi penes Ordinarium potestas sit. 

44. Noverint T'ypographi et Editores lbrorum novas eiusdem 
operis approbati editiones, novam approbationem exigere, hanc 
insuper textui originali tributam, eius in aliud idioma versioni non 
suffragari. 

45, Libri ab Apostolica Sede damnati, ubique gentium prohibiti 
censeantur, et in quodeumque vertantur idioma. 

46. Quicumque tbrorum venditores, praecipue qui catholico 
nomine gloriantur, libros de obscenis ex professo tractantes neque 
vendant, neque commodent, neque retineant: ceteros prohibitos 

venales non habeant, nisi a Sacra Indicis Congregatione veniam 
per Ordinarium impetraverint, nec cuiquam vendant nisi prudenter 
existimare possint, ab emptore legitime peti. 


Caput V. — De poenis in Decretorum Generalium transgressores statutis. 


47. Omnes et singuli scienter legentes, sine auctoritate Sedis 
Apostolicae, hbros apostatarum et haereticorum haeresim propu- 
gnantes, nec non libros cuiusvis auctoris per Apostolicas Literas 
nominatim prohibitos, eosdemque libros _retinentes, imprimentes et 
quomodolibet defendentes, excommunicationem ipso facto incurrunt, 
Romano Pontifici speciali modo reservatam. 

48. Qui sine Ordinarii approbatione Sacrarum Scripturarum 
libros, vel earundem adnotationes vel commentarios imprimunt aut 
imprimi faciunt, incidunt ipso facto in excommunicationem nemini 
reservatam. 

49. Qui vero cetera transgressi fuerint, quae his Decretis Gene- 
ralibus praecipiuntur, pro diversa reatus gravitate serio ab Epi- 
scopo moneantur; et si opportunum videbitur, canonicis etiam 
poenis coerceantur. 


« Praesentos vero litteras et quaecumque in ipsis habentur nullo 
unquam tempore de subreptionis aut obreptionis sive intentionis 
Nostrae vitio aliove quovis defectu notari vel impugnari posse; sed 
semper validas et in suo robore fore et esse, atque ab omnibus 
culusvis gradus et praeeminentiae inviolabiliter in ludicio et. extra 
observari debere, decernimus: irritum quoque et inane si secus 
super his a quoquam, quavis auctoritate vel praetextu, scienter vel 
ignoranter contigerit attentari declarantes, contrariis non obstan- 
tibus quibuscumque... ». 


AL 


(Summ., P. III, Lib. II, § 191). 


De Satisfactione Missarum Decreta Novissima S. C. Concilii. 


Tria hic recensemus S. C. Concilii decreta juxta ordinem chrono- 
logicum, cum declarationibus nonnullis ab eadem S. Congregatione 
datis ad dubia quae circa Decreta illa proposita fuerunt. De his 
interim consulatur commentarium plane egregium editum a cl. 
Ioanne Bapt. Ferreres S. I., cui titulus in versione italica: Cid 
che devesi fare e schivare nella celebrazione delle Messe manuali, etc. 


* 

1. 
Decretum S. C. C., 25 mati 1895. 


Vigilanti studio convellendis eradicandisyue abusibus missarum 
celebrationem spectantibus iugiter imcubuit haec S. C., pluraque 
edidit decreta, quibus omne hac in re damnabile lucrum removeri 
voluit, piasque testantium voluntates et obstrictam benefactoribus 
fidem ad amussim servari religioseque custodiri mandavit. 

Quapropter ad cohibendam pravam quorumdam licentiam qui 
ad ephemerides, libros aliasque merces facilius cum clero commu- 
tanda missarum ope utebantur, nonnulla constituit, eaque, Pio PP. IX 
fel. rec. approbante, edi et Ordinariis nota fierit curavit ut ab 
omnibus servarentur. Propositis namque inter alia sequentibus dubiis: 

« I, an turpe mercimonium sapiat, ideoque improbanda et poenis 
« etiam ecclesiasticis, si opus fuerit, coercenda sit ab Episcopis 
« eorum bibliopolarum vel mercatorum agendi ratio, qui adhibitis 
« publicis invitamentis et praemiis, vel alio quocumque modo mis- 
« sarum eleemosynas colligunt, et sacerdotibus, quibus eas cele- 
« brandas committunt, non pecuniam, sed libros aliasve merces 
« rependunt ; 

« II. an haec agendi ratio ideo cohonestari valeat, vel quia, 
« nulla favta imminutione, tot Missae a memoratis collectoribus ce- 
« lebrandae committuntur, quot collectis eleemosynis respondeant, 
« vel quia per eam pauperibus sacerdotibus eleemosynis missarum 
« carentibus subyenitur ; 

« III. an huiusmodi eleemosynarum collectiones et erogationes 
« tune etiam improbandae et coercendae, ut supra, sint ab Epi- 
« scopis, quando lucrum, quod ex mercium cum eleemosynis per- 
«mutatione hauritur, non in proprium colligentium commodum, 
« sed in piarum institutionum et bonorum operum usum vel incre- 
«mentum impenditur ; 

« IV. an turpi mercimonio concurrant, ideoque improbandi atque 
« etiam coercendi, ut supra, sint ii, qui acceptas a fidelibus vel 
« locis pis eleemosynas missarum tradunt bibliopolis, mercatoribus, 
« alusque earum collectoribus, sive recipiant, sive non recipiant 
« qudquam ab iisdem praemii nomine; 

« V. an turpi mercimonio concurrant, ideoque improbandi et 
« coercendi, ut supra, sint ii qui a dictis bibliopolis, et mercatori- 
« bus recipiunt pro missis celebrandis libros aliasve merces, harum 
pretio sive imminuto sive integro ; 

« VII. an liceat Hpiscopis sine speciali S. Sedis venia ex elee- 
« mosynis missarum, quas fideles celebrioribus Sanctuariis tradere 
« solent, aliquid detrahere, ut eorum decori et ornamento consu- 
« latur, quando praesertim ea propriis reditibus careant ». 

In peculivri conventu anni 1874 S. C. resolvit: 

« Ad I. Affirmative. 

« Ad II. Negative. 

« Ad III, IV e V. Affirmative. 

« Ad VII. Negative, nisi de consensu oblatorum ». 

Sed cum postremis bisce annis constiterit, salutares huiusmodi 
dispositiones ignorantia aut malitia saepius neglectas fuisse, et 
abusus hac in re valde lateque invaluisse, Emi Patres S. C. Tri- 
dentini interpretes ac vindices, rebus omnibus in duplici generali 
conventu mature perpensis, officii sui esse duxerent, quod pridem 
decretum erat in memoriam plenamque observantiam denuo apud 
omnes revocare, et opportuna insuper sanctione munire. 

Praesenti itaque decreto statuunt, ut in posterum si quis ex 
sacerdotali ordine contra enunciata decreta deliquerit (1), suspen- 
sioni a divinis §. Sedi reservatae et ipso facto incurrendae ob- 
noxius sit: clericus autem sacerdotio nondum initiatus eidem su- 
spensioni quoad susceptos ordines similiter subiaceat, et inhabilis 


(1) Prae oculis habenda heic sunt quae sapienter animadvertit cl. p. Fer- 
reres (l. c. § [X, 96-97): « L’ignoranza della proibizione (inquit doctus Theo- 
« logus), o delle pene del decreto Ut debita benché sia crassa e supina, e pro- 
« babilmente anche affettata, scusa dall’incorrere in tali pene, pero le due ultime 
«specie di ignoranza non scuserebbero dall’incorrere nella censura della Cost. 
« Ap. Sed., né tampoco in quelle del decreto Vigilanti. La ragione é perché nel 
« decreto Ut debita (e non nella Cost. Ap. Sed., ne nel decreto Vigilanti) si 
«pongono quelle parole — Violare praesumpserit aut scienter tradendo — per- 
« fringere ausus fuerit — che limitano le pene ai casi di trasgressione diret- 
« tamente volontaria, e con conoscenza certa della censura ; due cose che, secondo 
«il retto criterio degli autori, non esistono se v’ha ignoranza, benche questa 
«sia crassa e probabilmente anche affettata. Di qui si deduce, che quantunque 
«le proibizioni degli articoli 8, 9, 10 e 11 del decreto Ut debita, includano 
« tutte quelle del decreto Vigilanti, con tutto cio, questo decreto non ha perduto 
«la sua forza, poiché saranvi casi in cui violando le prescrizioni comuni ad 
«amendue i decreti, si incorrera nelle pene in virtt del decreto Vigilanti, nelle 
« quali non si incorrerebbe, se soltanto il decreto Ut debita avesse forza di 
«legge per aver abrogato il Vigilanti. 

« Crediamo tuttavia probabile, che non si tardera a dare qualche dichia- 
« razione, 0 concessione nel senso che le pene del decreto Vigilanti, non si 
incorreranno, se non alla maniera di quelle del decreto Ut debita, cioé a dire 
« con conoscenza certa della legge e della pena ». 

praeterea fiat ad superiores ordines recipiendos: laici demum ex- 
communicatione latae sententiae Episcopis reservata obstringantur. 

Praeterea cum experientia docuerit, mala quae deplorantur ex 
eo potissimum originem viresque ducere, quod in quorumdam pri- 
vatorum manus maior missarum numerus congeritur quam iusta 
necessitas exigit, ideo iidem Emi Patres, inhaerentes dispositionibus 
a Romanis Pontificibus, ac praesertim ab Urbano VIII et Inno- 
centio XIII in const. Cum saepe contingat, alias datis, sub gravi 
obedientiae praecepto decernunt ac mandant, ut in posterum omnes 
et singuli ubique locorum beneficiati et administratores piarum 
causarum aut utcumque ad-missarum onera implenda obligati, sive 
ecclesiastici sive laici, in fine cuiuslibet anni missarum onera, quae 
reliqua sunt, et quibus nondum satisfecerint, propriis Ordinaris tra- 
dant iuxta modum ab is definiendum. Ordinarii autem acceptas 
missarum intentiones cum adnexo stipendio primum distribuent 
inter sacerdotes sibi subiectos qui eis indigere noverint: alias deinde 
aut S. Sedi, aut aliis Ordinariis committent, aut etiam, si velint, 
sacerdotibus aliarum dioeceseon, dummodo sibi noti sint, omnique 
exceptione maiores, et legitima documenta edant inter praefixum 
congruum tempus quibus de exacta earumdem satisfactione constet. 

Denique, revocatis quibuscumque indultis et privilegiis usque 
nunc concessis quae praesentis decreti dispositionibus utcumque 
adversentur, S. Congregatio curae et officio singulorum Ordina- 
riorum comittit, ut praesens decretum omnibus ecclesiasticis suae 
lurisdictioni subiectis, aliisque quorum ex praescriptis interest, 
notum sollicite faciant, ne quis in posterum ignorantiam allegare, 
aut ab huius decreti observantia se excusare quomodolbet possit: 
et insuper ut sive in sacra Visitatione sive extra sedulo vigilent, ne 
abusus hac in re iterum inolescant. 

Facta autem de his omnibus relatione SSmo D. N. Leoni PP. XIII 
per intrascriptum S. Congregationis Praefectum, Sanctitas Sua hoc 
Emorum Patrum decretum ratum habuit confirmavit atque edi man- 
davit, contrariis qnibuscumque minime obstantibus. 

Decretum S. C. C. 11 mati 1904. 
De observandis et evitandis in missarum manualium satisfactione. 


Ut debita sollicitudine missarum manualium celebratio im- 
pleatur, eleemosynarum dispersiones et assumptarum obligationum 

obliviones vitentur, plura etiam novissimo tempore S. Concilii Con- 
gregatio constituit. Sed in tanta nostrae aetatis rerum ac fortu- 
narum mobilitate et crescente hominum malitia, experientia docuit 
cautelas vel maiores esse adhibendas, ut piae fidelium voluntates 
non fraudentur, resque inter omnes gravissima studiose ac sancte 
custodiatur. Qua de causa Emi S. C. Patres semel et iterum col- 
latis consiliis, nonnulla statuenda censuerunt, quae SSmus D. N. 
Pius PP. X accurate perpendit, probavit, vulgarique iussit, prout 
sequitur. 

Deglarat in primis Sacra Congregatio manuales missas praesenti 

decreto intelligi et haberi eas omnes quas fideles oblata manuali 
stipe celebrari postulant, cwilibet vel quomodocumque, sive brevi 
manu, sive in testamentis, hanc stipem tradant, dummodo perpetuam 
fundationem non constituant, vel talem ac tam diuturnam ut tam- 
quam perpetua haberi debeat. 
_ Pariter inter manuales missas accenseri illas, quae privatae ali- 
cuius familiae patrimonium gravant quidem in perpetuum, sed in 
nulla Ecclesia sunt constitutae, quibus missis ubivis a quibuslbet 
sacerdotibus, patrisfamilias arbitrio, satisfieri potest. 

Ad instar manualium vero esse, quae in aliqua ecclesia consti- 
tutae, vel beneficiis adnexae, a proprio beneficiario vel in propria 
ecclesia hac illave de causa applicari non possunt; et ideo aut de 
lure, aut cum §. Sedis indulto, aliis sacerdotibus tradi debent ut 
lisdem satisfiat. 

Iamvero de his omnibus S. C. decernit: 1. neminem posse plus 
missarum quaerere et accipere quam celebrare probabiliter valeat 
intra temporis terminos inferius statutos, et per se ipsum, vel per 
sacerdotes sibi subditos, si agatur de Ordinario dioecesano, aut Prae- 
lato regulari. 

2. Utile tempus ad manuahum missarum obligationes implendas 
esse Mensem pro missa una, semestre pro centum missis, et aliud 
longius vel brevius temporis spatium plus minusve, iuxta maiorem 
vel minorem numerum missarum. 

3. Nemini licere tot missas assumere quibus intra annum a die 
susceptae obligationis satisfacere probabiliter ipse nequeat; salva 
tamen semper contraria offerentium voluntate, qui aut brevius 
tempus pro missarum celebratione sive explicite sive implicite ob 
urgentem aliquam causam deposcant, aut longius tempus concedant, 
aut maiorem missarum numerum sponte sua tribuant. 

4..Cum in decreto Vigilanti diei 25 mensis Maui 1893 statutum 
fuerit « ut in posterum omnes et singuli ubique locorum benefi- 

« clati et administratores piarum causarum, aut utcumque ad mis- 
« sarum onera implenda obligati, sive ecclesiastici sive laici, in fine 
« cuiluslibet anni missarum onera, quae reliqua sunt, et quibus 
« nondum satisfecerint, propriis Ordinariis tradant iuxta modum ab 
« lis definiendum » ; ad tollendas ambiguitates Emi Patres declarant 
ac statuunt, tempus his verbis praefinitum ita esse accipiendum, ut 
pro missis fundatis aut ‘alicui beneficio adnexis obligatio eas depo- 
nendi decurrat a fine illius anni intra quem onera impleri debuissent : 
pro missis vero manualibus obligatio eas deponendi incipiat post 
annum a die suscepti oneris, si agatur de magno missarum numero; 
salvis praescriptionibus praecedentis articuli pro minori missarum 
numero, aut diversa voluntate offerentium. . 

Super integra autem et perfecta observantia praescriptionum 
quae tum in hoe articulo, tum in praecedentibus statutae sunt, om- 
nium ad quos spectat conscientia graviter oneratur. 

5. Qui exuberantem missarum numerum habent, de quibus sibi 
liceat libere disponere (quin fundatorum vel oblatorum voluntati 
quoad tempus et locum celebrationis missarum detrahatur), posse eas 
tribuere praeterquam proprio Ordinario aut S. Sedi, sacerdotibus 
quoque sibi benevisis, dummodo certe ac personaliter sibi notis et 
omni exceptione maioribus. 

6. Qui missas cum sua eleemosyna proprio Ordinario aut 8. Sedi 
tradiderint ab omni obligatione coram Deo et Hecclesia relevari. 

Qui vero missas a fidelibus susceptas, aut utcumque suae fidei 
commissas, als celebrandas tradiderint, obligatione teneri usque 
dum peractae celebrationis fidem non sint assequuti; adeo ut si ex 
eleemosynae dispersione, ex morte sacerdotis, aut ex alia qualibet 
etiam fortuita causa in irritum res cesserit, committens de suo sup- 
plere debeat, et missis satisfacere teneatur. 

7. Ordinarii dioecesani missas, quas ex praecedentium articu- 
lorum dispositione coacervabunt, statim ex ordine in librum cum 
respectiva eleemosyna referent, et curabunt pro viribus ut quam- 
primum celebrentur, ita tamen ut prius manualibus satisfiat, deinde 
lis quae ad instar manualium sunt. In distributione autem ser- 
vabunt regulam decreti Vigilanti, scilicet « missarum intentiones 
primum distribuent inter sacerdotes sibi subiectos, qui eis indigere 
« noverint; alias deinde aut 8. Sedi, aut aliis Ordinariis committent, 
« aut etiam, si velint, sacerdotibus extra-dioecesanis dummodo sibi 
«noti sint omnique exceptione maiores », firma semper regula 
art. 6 de obligatione, donec a sacerdotibus actae celebrationis fidem 
exegerint, 

8. Vetitum cuique omnino esse missarum obligationes et ipsarum 
eleemosynas a fidelibus vel locis piis acceptas tradere bibliopolis et 
mercatoribus, diariorum et ephemeridum administratoribus, etiamsi 
religiosi virl sint, nec non venditoribus sacrorum utensilium et 
indumentorum, quamvis pia et religiosa instituta, et generatim qui- 
buslibet, etiam ecclesiasticis Viris, qui missas requirant, non taxative 
ut eas celebrent sive per se sive per sacerdotes sibi subditos, sed 
ob alium ‘quemlibet, quamvis optimum, finem. Constitit enim id 
effici non posse nisi aliquod commercii genus cum elemosynis mis- 
sarum agendo, aut eleemosynas ipsas imminuendo: quod utrumque 
omnino praecaveri debere S. Congregatio censuit. Quapropter in 
posterum quilibet hance legem violare praesumpserit aut scienter 
tradendo missas ut supra, aut eas acceptando, praeter grave pec- 
catum quod patrabit, in poenas infra statutas incurret. 

9. Iuxta ea quae in superiore articulo constituta sunt decernitur, 
- pro missis manualibus stipem a fidelibus assignatam, et pro missis 
fundatis aut alicui beneficio adnexis (quae ad instar manualium 
celebrantur) eleemosynam iuxta sequentes articulos propriam, num- 
quam separari posse a missae celebratione, neque in alias res com- 
mutari aut imminui, sed celebranti ex integro et in ispecie sua 
esse tradendam, sublatis declarationibus, indultis, privilegiis, res- 
criptis sive perpetuis sive ad tempus, ubivis, quovis titulo, forma 
vel a qualibet auctoritate concessis et huic legi contrariis. 

10. Ideoque libros, sacra utensila vel quaslibet alas res vendere 
aut emere, et associationes (utl vocant) cum diarlis et ephemeridibus 
inire ope missarum, nefas esse atque omnimo prohiberi. Hoc autem 
valere non modo si agatur da missis celebrandis, sed etiam si de 
celebratis, quoties id in usum et habitudinem cedat et in subsidium 
alicuius commercil vergat. 

11. Item sine nova et speciali S. Sedis venia, (quae non da- 
bitur nisi ante constiterit de vera necessitate, et cum debitis et 
opportunis cautelis), ex eleemosynis missarum, quas fideles cele- 
brioribus Sanctuariis tradere solent, non licere quidquam detrahere 
ut ipsorum decori et ornamento consulatur. 

12. Qui autem statuta in praecedentibus articulis 8, 9,10 et 11, 
quomodolibet aut quovis praetextu perfringere ausus fuerit, si ex 
ordine sacerdotali sit, suspensioni a divinis S. Sedi reservatae et 
ipso facto incurrendae obnoxius erit; si clericus sacerdotio nondum 
initiatus, suspensionl a susceptis ordinibus pariter subiacebit, et 
insuper inhabilis fiet ad superiores ordines assequendos; si vero laicus, 
excommunicatione latae sententiae Episcopo reservata obstringetur. 

13. Et cum in const. Apostolicae Sedis statutum sit excommu- 
nicationem latae sententiae Summi Pontifici reservatae subiacere 
« colligentes eleemosynas maioris pretil, et ex iis lucrum captantes, 
« faciendo eas celebrare in locis ubi missarum stipendia minoris 
« pretii esse solent » S. C. declarat, huic legi et sanctioni per 
praesens decretum nihil. esse detractum. 

14. Attamen ne subita innovatio piis aliquibus causis et reli- 
giosis publicationibus noxia sit, indulgetur ut associationes ope 
missarum iam initae usque ad exitum anni a quo institutae sunt 
protrahantur. Itemque conceditur ut indulta reductionis eleemo- 
synae missarum, quae in beneficium Sanctuariorum aliarumve piarum 
causarum aliquibus concessa reperiuntur, usque ad currentis anni 
exitum vigeant. 

15. Denique quod spectat missas beneficiis adnexas, quoties alis 
sacerdotibus celebrandae traduntur, Eminentissimi Patres declarant 
ac statuunt, eleemosynam non aliam esse debere quam synodalem 
loci in quo beneficia erecta sunt. 

Pro missis vero in paroeciis alisque ecclesiis fundatis eleemo- 
synam, quae tribuitur, non aliam esse debere quam quae in fun- 
datione vel in successivo reductionis indulto reperitur in perpetuum 
taxata, salvis tamen semper iuribus, si quae sint, legitime recognitis 
sive pro fabricis ecclesiarum, sive pro earum rectoribus, iuxta de- 
clarationes a §.C.exhibitas in Monacen. 25 Iulii 1874 et Hildesien. 
21 Tanuari 1898. 

In Monacen. enim « attento quod eleemosynae missarum quo- 
«rundam legatorum pro parte locum tenerent congruae paro- 
« chialis, Emi Patres censuerunt licitum esse parocho, si per se 
« satisfacere non possit, eas missas alteri sacerdoti committere, 
« attributa eleemosyna ordinaria loci sive pro missis lectis sive 
« cantatis ». Et in //ildesien. declaratum est, « in legatis missarum 
« aliqua in ecclesia fundatis retineri posse favore ministrorum et 
« ecclesiarum inservientium eam redituum portionem quae in l- 
«mine fundationis, vel alio legitimo modo, ipsis assignata fuit 
« independenter ab opere speciali praestando pro legati adimple- 
« mento ». 

Denique officii smgulorum Ordinariorum erit curare ut in sin- 
gulis ecclesiis, praeter tabellam onerum perpetuorum et librum in 
quo manuales missae quae a fidelibus traduntur ex ordine cum sua 
eleemosyna recenseantur, insuper habeantur libri in quibus dictorum 
onerum et missarum satisfactio signetur. 

Ipsorum pariter erit vigilare super plena et omnimoda executione 

praesentis decreti: quod Sanctitas Sua ab omnibus inviolabiliter 
servari iubet, contrariis quibuslibet minime obstantibus. 


Decretum 8. C. Concilii, 22 Maii 1907. 


Recenti Decreto « Ut debita » diei XI mensis Maii MDMIV, 
haec S. Congregatio, varias complexa leges ante iam latas de Mis- 
sarum oneribus religiose adimplendis, adiectis opportunis declara- 
tionibus interpositaque severa sanctione, providere studuit ut res 
omnium sanctissima summo apud omnes in honore esset, pericu- 
lumque amoveretur, ne quis ullo modo piis fidelium voluntatibus 
quidquam detraheret. Hae tamen quum essent Sedis Apostolicae 
curae et Episcoporum sollicitudines, non defuerunt abusus ac legis 
violationes, super quae sacra eadem Congregatio excitandam denuo 
censuit Antistitum vigilantiam. 

Constat enimvero, haud paucos, non obstantibus notissimis ca- 
nonicis praescriptionibus, minime dubitasse de Missarum accepta 
stipe suo marte demere aliquid, retentaque sibi parte pecuniae, ipsas 
Missas aliis celebrandas committere, ea forte opinione ductos, id 
sibi licere vel ob assensum sacerdotis, animo plus minus aequo 
recipientis, vel ob finem alicuius pil operis iuvandi, exercendaeve 
caritatis. 

Fuerunt etiam qui contra toties inculcatas leges, praesertim 
contra num. 3.™ eiusdem Decreti, hoc genus industriae sibi adsci- 
verunt ut Missarum numerum, quem possent maximum, undique 
conquisitum colligerent. Quo haud semel factum est, ut ingens 
earum copia manibus privatorum hominum fuerit coacervata; ideo- 
que manserit obnoxia periculo, quod quidem, remota etiam humana 
malitia, semper imminet rebus privatae fidei commissis. 

Denique sunt reperti qui, a lege discedentes expressa num. 5.” 
Decreti, Missas celebrandas commiserint, non modo copiosius quam 
liceret largiri privatis, sed etiam inconsideratius ; quum ignotis sibi 
presbyteris easdem crediderint, nominis titulive alicuius specie de- 
cepti, vel aliorum commendationibus permoti, qui, nec eos plane 
nossent, nec assumpti oneris gravitatem satis perspectam haberent. 

Talibus ut occurratur disciplinae perturbationibus utque damna 
gravissima, quae violationem Decreti « Ut debita » consequi solent, 
pro viribus propulsentur, haec 8. Congregatio, iussa faciens SSmi 
D. N. Pii Papae X, Episcopos omnes aliosque Ordinarios admonet, 
ut curam omnem et vigilantiam adhibeant in re tanti momenti, edo- 

ceantque clerum et administratores piorum’ legatorum, quanta ex 
inobservantia et contemptu legis pericula proveniant; quo onere 
ipsorum conscientia gravetur; quam temere arbitrium suum legibus 
anteponant, quas diurna rerum experientia ad rei augustissimae 
tutelam collocavit; qua denique sese culpa obstringant; quibus 
poenis obnoxii fiant. 

At malo radicitus extirpando Emi Patres necessarium insuper 
censuerunt hue usque praescriptis nova quaedam addere. Itaque re 
discussa primum in Congregatione diei 23 mensis Marti 1907, ac 
denuo in sequenti die 27 Aprilis, sub gravi conscientiae vinculo ab 
omnibus servanda haec statuerunt: 

I. Ut in posterum quicumque Missas celebrandas committere 
velit sacerdotibus, sive saecularibus sive regularibus extra diocesim 
commorantibus, hoe facere debeat per eorum Ordinarium, aut ipso 
saltem audito atque annuente. 

II. Ut unusquisque Ordinarius, ubi primum licuerit, suorum sa- 
cerdotum catalogum conficiat, describatque Missarum numerum, 
quibus quisque satisfacere tenetur, quo tutius deinceps in assignandis 
Missis procedat. 

III. Denique si qui vel Episcopi vel sacerdotes velint in po- 
sterum Missas, quarum exuberet copia, ad Antistites aut presbyteros 
ecclesiarum quae in Oriente sitae sunt mittere, semper et in sin- 
gulis casibus id praestare debebunt per S. Congregationem Propa- 
gandae Fidei. 

His autem omnibus ab infrascripto Secretario relatis eidem 
SSmo D. N. in audientia diei 28 mensis Aprilis, Sanctitas Sua de- 
liberationes Emorum Patrum ratas habuit et confirmavit, easque 
vulgari iussit, contrariis quibuslibet minime obstantibus. 

Declarationes S. C. Coneilii 
cirea Decreta « Ut debita» et « Recenti ». 


A) — ALIPHAN, 19 Decembris 1904. 
Circa interpretationem Decreti super Missas manuales. 
BEATISSIME PATER: 


Episcopus Aliphanus humiliter petit solutionem sequentium du- 
biorum, quae sese referunt ad Decretum Ut debita sollicitudine, 
editum a S. Congr. Concili, die 11 Maji 1904. 

_ I. An Missae, quae ex onere perpetuo inhaerent ecclesiae, mo- 
nasterio, confraternitatibus aut locis piis quibuscumque ; sed in nulla 
ecclesia sunt constitutae, ita ut a quolibet sacerdote pro admini- 
stratorum arbitrio ubivis applicari possint, accenseri debeant inter 
fundatas vel potius inter manuales ad effectum decreti? 

II. An sacerdotes, quibus a rectoribus seu administratoribus ec- 
clesiarum committitur satisfactio unius aut plurium legatorum Mis- 
sarum, in ecclesia fundatorum possint pro suo arbitrio committere 
earum Missarum celebrationem aliis sacerdotibus cum minori elee- 
mosyna etiam extra ecclesiam propriam? 

III. An sacerdotes fruentes capellaniis fundatis sive ecclesia- 
sticis sive laicalibus possint aliis sacerdotibus Missas suarum capel- 
laniarum celebrandas committere statuta eleemosyna suo arbitrio ? 

IV. An Episcopus possit sub censuris latae sententiae compel- 
lere sacerdotes, beneficiatos et administratores locorum piorum in 
fine cujuslibet anni ad sibi tradendas Missas, quibus infra annum 
non satisfecerint, et sub iisdem poenis illis prohibere ne mittant 
extra dioecesim ? 


DIE 19 prcemMpBris 1904. 


Sacra Congregatio Concilii Tridentini Interpres praedictis dubiis 
ita respondendum censuit: 

Ad I. Habendas esse ad instar manualium. 

Ad II. Non posse. 

Ad III. Negative, et servandas esse dispositiones articuli XV 
decreti. 

Ad IV. Contra transgressores articuli [V citati decreti Episcopum 
procedere posse in particulari, servatis de jure servandis, etiam cum 
censuris. 

Vincentius, Card. Episc. Praenest., praefectus. 
L. + S. Caietanus De Lai, secretarius. 


B) — SANCTI DEODATI, 27 Februarii 1905. 


Dubia de Missarum stipendiis. 


BEATISSIME PATER: 


Episcopus Sancti Deodati ad pedes Sanctitatis Vestrae provo- 
lutus humillime exponit: 

I. Mos invaluit in sua dioecesi ut Vicarii apud parochos in domo 
curiali degentes pensionem non argento exsolvant, sed Missae suae 

quotidianae, sive lectae sive cantatae eleemosynam parocho dimit- 
tant. Quaeritur utrum mos ille licite possit retineri. 

II. Vigore plurium indultorum idem Episcopus Orator conce- 
dere potest sacerdotibus suae dioecesis: facultatem recipiendi elee- 
mosynam vel pro secunda Missa, vel pro Missis dierum festorum 
in Gallia suppressorum, dummodo supradicta eleemosyna pro suae 
dioecesis operibus piis applicetur. Porro vestigiis trium suorum an- 
tecessorum inhaerens idem Orator Episcopus concessit sacerdotibus, 
ut quaecumque sit eleemosynae quantitas, ad Cancellariam episco- 
palem non mittatur nisi eleemosyna synodalis, id est Lib. 1.50. 
Quaeritur an haec Episcopi concessio sit legitima. 


DIE 27 FEBRUARI! 1905. 


S. Congregatio Concilii Tridentini Interpres propositis dubiis ita 
respondendum censuit: 
Ad I. Affirmative, dummodo et quousque excessus in modo aut 
alius abusus non oriatur, super quo Ordinarii erit vigilare. 
Ad Il. Negative. 
+ Vincentivs, Card. Episc. Praenest., praefectus. 
Le > Bs Caietanus De Lai, secretarius. 


C) — LEOPOLIEN, 27 Februarii 1905. 


Quoad interpretationem Decreti « De Observandis ». 


BEATISSIME PATER: 


Archiepiscopus Leopolensis Ruthenorum relate ad decretum 
S. C. Coneilii, diei 11 Man 1904, quoad Missas manuales, humi- 
liter petit solutionem sequentium dubiorum: 

I. An juxta art. 2, termini persolutiomis statui possint: 


Usque ad 10 Missas 1 mensis. 


» » 20 » i » 
» » 40 » 3 » 
» » ( 10 » 4 » 
» » SO » 5 ) » 


» » 100 » 6 » 


et ita pro quibuslibet 20 Missis unum mensem addendo. 

II. An hi termini intelligantur seorsim quoad quemlibet stipen- 
dium offerentem, vel etiam intelligi possint cumulative quoad omnes 
aliqua occasione, v. gr.: in aliqua solemnitate offerentes: ita ut 


SUMMULAE THEOLOGIAE MORALIS Gat 


si tune stipendia offeruntur a 100 oblatoribus a quolibet pro una 
Missa, omnes hae Missae in termino sex mensium persolyi debeant. 


III. An in casu art. 7 pro sacerdotibus qui ab Ordinario sti- 
pendia accipiunt, termini currant non a die quo primarii offerentes 
stipendia dederunt, sed ex concessione Apostolicae Sedis a die quo 
Ordinarius ipsis stipendia tribuit. 

TV. An ista stipendia, etsi primario a pluribus offerentibus data, 
tamen in casu art. 7, tamquam ab uno scilicet Ordinario oblata 
censenda sint. 

VY. An lceat Ordinario omnibus his Missis communem gene- 
ralem intentionem (ad intentionem dantium) praescribere etsi a pri- 
maris offerentibus speciales intentiones praescriptae fuissent. 


Din 27 FEBRUARIT 1905. 


S. Congregatio Concili Tridentini Interpres propositis dubiis 
ita respondendum censuit: 

Ad I. Rem relingui discreto judicio et conscientiae sacerdotum 
juxta Decretum et regulas a probatis doctoribus traditas. 

Ad II. Affirmative ad primam partem: negative ad secundam 
dummodo aliter non constet de voluntate oblatorum: 

Ad III. Affirmative, id est, obligationem incipere a die, quo sa- 
cerdotes Missas celebrandas ab Ordinario recipiunt. 

Ad IV. Episcopus curet, ut, quatenus fierl possit, Missae, a plu- 
ribus receptae, a pluribus sacerdotibus tempore debito satisfiant. 

Ad Y. Sufficere ut sacerdotes celebrent juxta mentem Ordinaru: 
qui tamen intentionem pro singulis offerentibus efformare debet 
juxta regulas a probatis Theologiae moralis auctoribus traditas. 
Melius tamen esse si patefiant sacerdotibus intentiones praescriptae. 


+ Vincentius, Card. Ep. Praenest., praefectus. 
L. + S. Caietanus De Lai, secretarius. 
D) — CONGREGATIO SPIRITUS SANCTI, 27 Februarii 1905, 


Postulata super Decreto « De observandis ». 


BEATISSIME PATER: 


Superior Generalis Congregationis a Spiritu Sancto, humiliter 
postulat: 

I. An ad art. 7 Decreti De observandis diei 11 Main 1904, sub 
nomine Ordinariorum veniant quoque Praelati Regulares pro suis 
respectivis subditis. 

II. An Episcopi dioecesani et Praelati Regulares, qui aliis Epi- 
scopis seu Praelatis Regularibus Missas cum sua eleemosyna ce- 
lebrandas tradiderint, ab omni obligatione coram Deo et Ecclesia 
relevati censeantur; an potius obligatione teneantur usque dum pe- 
ractae celebrationis fidem sint assequuti. 


aan 27 repruart 1905. 


S. Congregatio Concilii Tridentini Interpres propositis dubiis ita 
respondendum censuit: 


Ad I. Affirmative. 
Ad II. Affirmative ad primam partem: negative ad secundam. 


+ Vincentius, Card. Ep. Praenest., praefectus. 
a Caietanus De Lai, secretarius. 


ij) — BREDANEN, 25 Februarii 1905, 


Dubiorum super eleemosynis Missarum. 


Per summaria precum. 

I. In dioecesi Vicarii (adjutores parochorum) in domo parochi 
tamquam ejus familiares degunt communi utentes victu. Parochis 
pro Vicarii victu et servitio salarium modicum ex ecclesiae redi- 
tibus solvitur: quod ferendis his expensis impar est. Unde consue- 
tudine introductum est ut, pro victu et servitio, Vicarii parochis in 
cumulo cedant fructus missarum pinguiarum et Vicariis tribuatur 
stipendium ordinarium Missae lectae unius floreni. In hoe casu stii 
pendii ordinarii augmentum solvitur parocho pro victu et servitio, 
ta tamen ut ex stipendiis pinguioribus non plus retineatur quam- 
honesta compensatio postulat. 

Il. Ad providendum honestae suae sustentationi, parochi in plu- 
ribus dioecesis locis Missas non in determinata Ecclesia fundatas, 
anniversaria necnon alias Missas manuales, quae per annum a fide- 
libus offeruntur quaeque parochi eorumve Vicarii celebrare nequeunt, 
e suggestu publicant et alibi celebrari curant, retenta sibi parte 
stipendii pro administratione et publicatione. Ita v. gr. pro Missis, 
quae ad 8. Congregationem quovis mense mittuntur ad f. 0.60, a 
fidelibus saepe offertur stipendium unius floreni. Quoad Missas fun- 
datas et anniversaria, quae per annum offeruntur, haec praxis fere 
communis est ac populo haud raro nota. Quoad alias Missas ma- 
nuales hic usus solummodo viget in parochiis ubi cum consensu 

Ordinarii e suggestu publicatum est partem stipendii, nisi fideles 
obstent, retentum iri pro sustentatione parochi Missasque aliis sa- 
cerdotibus dicendas traditum iri. 

III. Una alterave adest parochia, ubi Vicarii omnes fere Missas 
ad intentionem parochi celebrare debent, qui eis praestet victum 
et servitium, dum ipsi ex aerario eclesiae determinatam obtinent 
pensionem. 

« Dubitatur num triplex haec consuetudo a decreto 8S. C. Con- 
ceili, diei 11 Maii 1904, De observandis ete., sit reprobata ». 

Resp. — Attentis omnibus ad I et IIT consuetudinem sustineri. 

Ad, II. Non sustineri et ad mentem. 


fF) — SOCIETATIS SS. SALVATORIS, 27 februarii 19038. 


Circa decretum « De observandis ». 


BEATISSIME PATER: 


P. Pancratius Pfeiffer, Procurator Generalis Societatis Divini Sal- 
vatoris, ad pedes Sanctitatis Vestrae provolutus humillime exponit : 

Societas Divini Salvatoris quotannis magnum numerum recipit 
S. Missarum, quibus ipsa per suos sacerdotes persolvendis impar 
esse solet. Hucusque Societas fruebatur privilegio, quo obligatio- 
nibus Missarum persolvendarum, exceptis Missis urgentibus, infra 
sex menses satisfacere posset; quas vero per suos sacerdotes cele- 
brare non poterat, eas tradere sibi liceret S. C. Visitationis Apo- 
stolicae cum stipendio reducto unius libellae, tradita quarta parte 
harum Missarum cum stipendiis suis integris. Cum Societas, quae 
indiget quam maxime auxilio amicorum et benefectorum, Missas 
per litteras plerumque oblatas sine gravi incommodo et damno re- 
futare nequeat, humilis Orator enixe supplicat: 

I. Ut praefata Societas etiam in posterum quasvis Missas acci- 
pere possit, etiamsi praevideat futurum esse ut per suos sacerdotes 
eas celebrare nequeat. 

II. Ut obligationibus S. Missarum infra tres menses satisfacere 
possit, exceptis urgentibus et lis quas accepit statim persolvendas. 

III. Ut attestatio Missarum acceptarum, licet nondum persolu- 
tarum, a Societate scripto data, Societatem ipsam ad omni obli- 
gatione coram Deo et Ecclesia relevet. 

IV. Denique supplicat idem humilis Orator ut Societas 8. Mis- 
sarum partem aliquam a Sancta Sede statuendam in utilitatem Col- 
legi Mariani Romani ejusdem Societatis, retinere possit. 

pig 27 FesRuaARiIr 1903. 


S. Concilii Tridentini Interpres, vigore facultatum a SSmo Dno 
Nostro Pio PP. X sibi tributarum, propositis dubiis ita responden- 
dum censuit: 

Ad I. Affirmative, vetita tamen studiosa collectione, ita nempe 
ut accipere possit Missas sponte oblatas, minime vero ab Episcopis 
aut sacerdotibus eas quarere. 

Ad II. Pro gratia juxta petita. 

Ad III. Pro Missis S. Sedi, Episcopis dioecesanis aut Superio- 
ribus Generalibus Ordinun seu Congregationum Religiosarum datis, 
affirmative. Pro Missis privatis sacerdotibus commissis negative, et 
servetur dispositio Decreti De servandis. 

Ad IV. Pro gratia retinendi duas pro singulis centenis. Prae- 
sentibus ad quinquennium valituris. 


+ Vincentius, Card. Ep. Praenest., praefectus. 
L. + S. Caietanus De Lai, secretarius. 


G) — TARRACONEN, 8 Martii 1908, 
REMUNERATIONIS PRO COLLECTIONE MISSARUM. 


Statuitur taxa trium pro centum favore collectoris 
et distributoris Missarum ex officio. 


Factispecies. — Ex diuturno tempore in archidioecesi Tarraco- 
nensi quidam sacerdos, Ordinarii auctoritate, manuales Missas col- 
ligit ac sacerdotibus distribuit, sibi retinendo quinque pro centum 
in retributionem laboris, in emptionem hbrorum rationum atque 
in damni compensationem, si forte monetas adulteratas aliquando 
recipiat. Hujusmodi collector singulis annis pro 4.850 circiter Missis 
collectis Archiepiscopo rationem reddit, qui praeterea dioecesano 
Missarum acervo ob stipendii penuriam pro Missis celebrandis non 
parvas pecuniarum summas, quibus ipse libere uti potest, applicat. 
Modo actualis Missarum collector, ob decretum H. S.C. De obser- 
vandis et evitandis, 11 Maii 1904 anxietate affectus, saltem ad 
tempus postulat facultatem retinendi dictam stipendii partem ; quod 
Archiepiscopus enixis precibus commendat. 

Resotutrio. — Emi Patres S. Congregationis Concilii, re mature 
discussa, die 8 Martii 1905, respondendum censuerunt: 

Pro gratia ad quinquennium, retinendi tria pro centenis facto 
verbo cum SSmo. 

A) — CADURCEN, 17 Jun. 1905. 


Satisfactionis Missarum. 


«Il Vescovo di Cahors (in Gallia) espose alla S. C. che nel 
Santuario di Roc-Amadour sogliono da lungo tempo soddisfarsi 
ogni anno le messe manuali facendosi celebrare a sei cappellani, 
addetti pure alle missioni della diocesi, con intenzione generale 
per tutti gh oblatori, ridottone il numero alle messe quotidiane dei 
prefati cappellani, i quali per altro possono, benché raramente, 
applicare per qualcuno che lo richiegga per sé. Aggiunge che que- 
st’'uso mette capo al 1716, ed & come un quasi contratto interve- 
nuto fra il Santuario ed il popolo, il quale é informato di questo 
uso da un’ordinanza vescovile affissa all’ingresso della chiesa, ed 
a due altri siti o stazioni abitate da pellegrini; ed i preti stessi 
che ricevono le elemosine lo avvertono a quegli oblatori che sem- 
brano d’ignorarlo. Chiedeva per ci0 se quest’uso potesse conti- 
nuarsi; ovyvero fosse opposto al recente decreto De observandis et 
evitandis. 

« Domandate al Vescovo pit esatte spiegazioni, questi riferi che 
le messe in media sono 4200 all’anno, e lo stipendio di ciascuna 
messa, per la gran maggioranza, 6 di due franchi; per un certo 
numero, di una somma minore; per pochissime, di maggior somma. 
Per conseguenza si versano in media annualmente fr. 8400 per 
4200 messe, e si celebrano messe 1980 da sei cappellani. 

« Hsaminato accuratamente il caso, nei pieni comizi del 17 giu- 
gno 1905, la S. C. rescrisse: 

Ad mentem. 

De hoe rescripto 8. C. C. efr. Monitore Ecclesiastico, vol. 17%, 
pagg. 367 seqq., ubi Emus Gennari haec scribit: « Nel caso la 
S. C. ha rescritto Ad mentem, con che non ha condannato assolu- 
tamente l’uso; ma ha prescritte quelle condizioni che valgano ad 
impedire ogni possibile abuso ». 


I) — 8. C. C., 9 septemb. 1907. 


De licita Missarum distributione in Oriente etiam per Delegatos Apostolicos 
et per Superiores religiosos. 


Proposti alla S. C. del Concilio 1 dubbi: 
I. Se i Delegati Apostolici siano compresi nella disposizione 
dell’art. III del decreto Recenti 22 maggio 1907, col quale é vie- 

tato d’inviare direttamente messe « Ad Antistites et presbyteros 
ecclesiarum, quae in Oriente sitae sunt » ; 

II. Se i Superiori degli Ordini ed istituti religiosi possano man- 
dare direttamente ai loro soggetti esistenti in Oriente intenzioni 
di Messe con le rispettive elemosine. 

S. Congregatio respondit: 

Ad I. Negative; ita ut nempe mitti possint ad praefatos Rmos 
Delegatos missarum intentiones cum respectiva eleemosyna, ut eas 
distribuant dumtaxat Praelatis et sacerdotibus Delegationis suae. 

Ad II. Affirmative et taxative pro religiosis subditis suis, non 
vero pro ceteris. ; 

SSmus Dnus Noster in audientia diei 9 Septembris 1907, audita 
relatione infrascripti Secretarii 8. C. Concilii, benigne ratam habuit 
et approbavit resolutionem S. Congregationis, et insuper mandavit 
ut pro ceteris omnibus servetur dispositio decreti. 


y+ Vincentius Card. Ep. Praenest., praefectus. 
-C. De Lai, secretarius. 


Cfr. Acta S. Sedis, vol. 41, pag. 145 et seqq. 


XIV. 
(Summ., P. III, Lib. III, Tr. III, § 301, not. 3). 


An hereticus, qui reversus ad fidem rebaptizatur, debeat confiteri 
quae admisit ab ultima confessione ante repetitum baptismum ? 


Quae paucis attingit Auctor circa quaestionem de confessione 
a neo-conversis rebaptizatis peragenda, ut rite aestimentur, atque 
una simul, si fieri potest, aditus praecludatur concertationibus, 
quibus hac de re inter se digladiantur Theologi, nonnulla heic 
animadvertenda sunt. 

I. Quatuor sunt documenta, quae circa praesentem controver- 
siam a S. Univ. Inquisit. hactenus prodiere. 

1™ Documentum spectat ad casum certi cujusdam Carol Ferdi- 
nandi Wippermann de Rostock in Ducatu Muxlemburgh, e secta 
Lutheranorum, de quo dubitabatur, utrum baptismus eidem collatus 
validus necne esset. Re per 8S, O. Clementi XI P. M. delata, die 
17 Juni 1715, ad dubium: « An dictus Wippermann sit rebapti- 
zandus? et quatenus affirmative: an absolute vel sub conditione? 
et quatenus affirmative (1, e. sub conditione): an confessio praepo- 

nenda sit vel postponenda baptismo conferendo sub conditione ? 
SSmus, auditis votis Emissimorum dixit: Carolum Ferdinandum 
esse rebaptizandum sub. conditione, et, collato baptismo, ejus prae- 
teritae vitae peccata confiteatur, et ab iis sub conditione absol- 
vatur ». (Collect. S. C. de Prop. Fide, vol. I, n. 286, Edit. 2a). 

2™ Documentum respicit dubium propositum ab Episcopo Phi- 
ladelphiae circa professionem fidei ac absolutionem haereticorum 
dum convertuntur; cui Emi DD. Fer. IV die 20 Julii 1859 decre- 
verunt dandam esse instructionem, juxta quam « triplex in conci- 
handis haereticis distinguitur procedendi methodus: 1. Si Baptismus 
absolute conferatur, nulla requiritur abjuratio nec absolutio, eo quod 
omnia abluit sacramentum regenerationis. 2. Si Baptismus sit sub 
conditione iterandus, hoc ordine procedendum erit: a) abjuratio seu 
fidet professio. b) Baptismus conditionatus. c) Confessio sacramen- 
talis cum absolutione conditionata. 3. Quando denique validum judi- 
catum fuerit Baptisma, sola recipitur abjuratio seu fidei professio 
quum absolutio a censuris sequitur ». (Collectan. S. C. de Prop. 
Fide, Edit. 2a, vol. I, n. 1178). a 

3™ Documentum respicit postulatum Archiepiscopi Westmona- 
steriensis et Episcoporum Anglae circa Decretum Synodi Provin- 
cialis Westmonasteriensis sub cap. XVI, n. 8, ubi sermo est de 
abjuratione Protestantium adultorum, et de baptismate sub condi- 
tione eis conferendo, et additur: « Confessio etiam sacramentaliter 
semper in tali casu est exigenda ». « Quaeritur: An debeat juxta 
Synodi Provincialis decretum a S. Sede probatum, Confessio sa- 
cramentalis a neo-conversis in Anglia exigi, et an debeat esse 
integra. Et ad utramque dubii partem HEmi respondendum esse 
censuerunt (die 17 Decembris 1868): Affirmative; et dandum esse de- 
cretum latum sub Fer. V, die 17 Juni anni 1715 ». (Acta S. Sedis, 
vol. IV, pagg. 323 et seqq.; Collectan, S. C. de Prop. Fide, Edit. 2a, 
wol.<TL.-m. 1338). 

4™ Documentum exhibet dubium S. Officio propositum: « An 
catechumeni confiteri possint sacramentaliter antequam baptizentur 
sive absolute, sive conditionaliter »; cui dubio EKmi PP. Inquisi- 
tores responderunt (die 2 Dec. 1874): « Quoad confessionem ante 
baptismum absolute conferendum, negative: quod si nihilominus 
catechumenus velit sese confiteri, instruatur, id nullatenus haberi 
posse sub ratione Sacramenti, cum nequeat absolutio impertiri, nec 
teneri missionarium ad secretum servandum. Si vero agatur de lis 
qui debent baptizari sub conditione, tunc poterunt ad majorem 
functionis ecclesiasticae facilitatem prius audiri sacramentaliter 

quoad eorum culparum accusationem ; deinde post collationem bap- 
tismi sub conditione Confessarius, iterum reassumptis per summa 
capita cum poenitente iis de quibus jam accusationem fecerit, absolvat 
sacramentaliter pariter sub conditione ». (Collectan. S. C. de Prop. 
Fid., Edit. 2°, vol. IL, n. 1426). 

Il. Age nunc: ut horum documentorum S. O. vis et ratio in 
propatulo collocetur, illud praeprimis recolendum est, quod DD. 
tradunt generatim de declarationibus, quae a SS. RR. CC. pro- 
deunt: videlicet declarationes has quandoque formaliter esse par- 
ticulares, sed aequivalenter universales omnino esse; quando nimi- 
rum ratio decreti valet aequaliter pro omnibus, utpote quia decisio 
pendet ab interpretatione legis, quae universalis est, omnesque 
obligat. (Cfr. Weruz, Jus Decret., tom. I, n. 145, Edit. 22). 

III. Quo quasi fundamento posito, quod spectat in specie ad 
responsum §. ©. 17 Decembris 1868 ad Episcopos Angliae, faten- 
dum quidem est, declarationem hujusmodi formaliter esse particu- 
larem, videlicet pro Anglis neo-conversis qui sub conditione rebap- 
tizantur; ast aequivalenter universalem esse, quatenus ratio, qua 
S. Congregatio S. O. permota fuwit ad dandum responsum illud, 
non quidem ex specialibus Anglorum adjunctis petita fuit; sed po- 
tius ex universali principio, quod omnes indiscriminatim casus 
afficit eorum qui, ob dubium valorem prioris baptismi, sub condi- 
tione rebaptizantur. Porro id multiplici ex capite luculenter evin- 
eitur. Scilicet: 

a) im primis ex ipsa agendi ratione S. Officii, uti ex hujus 
responsis seu Instructionibus in lucem editis constat. 

Ac le quidem negative; quatenus in responso ad postulatum 
Archiepiscopi Westmonasteriensis nullum, ne levissimum quidem, 
indicium prostat, ex quo argu possit, a 8. Congregatione S. O. 
rationem habitam fuisse specialium adjunctorum, in quibus Angli 
neo-conversi versabantur, Nimirum 8. O. per Decret. 17 Decemb. 1868 
sancivit quidem, ab Anglhae neo-conversis integram peccatorum 
confessionem persolvendam esse. Ast de rationibus quibus permotus 
fuit ad illud decretum dandum, Sacer Ordo penitus conticescit. 
Porro nemo diffitebitur, rationes hujusmodi alias esse potuisse, quam 
quae ab Angliae Episcopis in supplici libello, cui per Decretum 
praedictum S$. Univ. Inquisitio respondet, proferuntur; idque eo 
vel magis affirmandum, quo leviores se produnt rationes, quae ex 
specialibus Anglorum adjunctis depromebantur. Cfr. Gury-Ballerini, 
Comp. Th. Mor., 11, 419, not. (a), pag. 282, Edit. 4a. 

2° Positive. Etenim, si prae oculis babeantur Instructiones binae, 
quae a S. QO. prodierunt, tum ad Episcopum Philadelphiae die 
20 Julii 1859, tum ad dubium propositum die 2 Dec. 1872, dubi- 
tari nequit, quim praxis hujusmodi, exigendi nempe a rebaptizatis 
integram confessionem, generatim in more posita penes S. O., 
atque jamdudum ab hoc servata sit, uti videre est praesertim 
ex Decreto 17 Juni 1715, quod in casu Caroli Ferdinandi Wip- 
permann latum fuit. Quam ob rem responsum 8. O., datum Archi- 
episcopo Westmonasteriensi circa neo-conversos in Anglia, non aliter 
accipiendum est nisi ut applicatio ad casum particularem Anglorum 
praxis illus quae in casibus quibuscumque id genus jugiter a 8S. O. 
servata est. Et re quidem vera responsio S. O. 17 Dec. 1868 ad 
Episcopos Angliae innititur decreto diei 27 Junii 1715, ad quod 
expressis verbis appellat. Porro, cum decretum hoc, latum in casu 
Caroli Ferdinandi Wippermann, non ad Angliam sed ad Germa- 
niam referatur, aperte evincit, aliund responsum diei 17 Dec. 1868 
non spectare solum ad specialia Angliae adjuncta, ut Ballerinius 
ipse fatetur; simulque ostendit, S. Officium implicite censuisse, in 
Decreto anni 1715 non de particulari facto, sed de cansa ipsa in 
genere judicatum esse, ut scite animadvertit Lehmkuhul (Theol. 
MOM ALL Ai. O24): 

b) Ex ratione teologica. Scilicet: le Ultima et fundamentals 
ratio praxis hujusmodi, juxta quam u, de quorum baptismatis va- 
lore dubitatur, generatim obbligationibus Christianorum propriis et 
in specie obligatione confitendi peccata ipso jure divino obstrin- 
guntur, ex eo repetenda est, quod nempe, semel admissaé sententia 
contraria, quae dubie baptizatos eximit ab hujusmodi obligationibus, 
aditus pateret hallucinationibus gravissimis quibus, non sine maximo 
religiosae societatis detrimento, privati homines facillime abripe- 
rentur. Requidem vera, si ratio habeatur subjectivae dispositionis 
animi qua quisque comparatus est, ac prae oculis simul habeantur 
peculiaria personarum adjuncta, pene dixerim innumera quae, sive 
ob ignorantiam, sive ob inordinatam passionum vim, in animum 
vehementer influere possunt; nil mirum, si ex praedicta sententia 
facile occasionem quis accipiat dubitandi de proprii baptismi va- 
lore; atque ita pedetentim viam sibi sternat primo quidem ab sub- 
movenduin, deinde ad funditus convellendum fundamentum obli- 
gationum quarumlibet, quae christianorum propriae sunt, ut tandem 
ad eas a se procul omnino abjiciendas pertingat. Nec refert, utrum 
jure id, an injuria fiat, hoc est, utrum solida necne sit ratio dubi- 

tandi de valore baptismi. Agitur enim heic de hallucinationibus, 
quae non sinunt quempiam in re serio et objective expendenda. 
consistere, et in quibus ut plurimum res eo redit, ut privato et 
subjectivo hallucinati hominis judicio eadem tandem resolvatur. 
Fatendum enimvero est, in casibus idgenus ab homine hallucinato: 
existimari rectum et .prudens esse judicium a se de objecto pro- 
latum, quamvis judicium hoc, utpote solido fundamento forsitan. 
destitutum, imprudens plane sit. Ceterum hallucinationes hujusmodi 
in subjecta materia, de qua agimus, absolute possibiles esse, nemo 
sanus inficiabitur, nec propterea est cur multis id persequamur. 
Accedit, ejusmodi hallucinationum periculum, nedum possibile, 
sed etiam in praesenti materia probabilissimum esse. Quandoquidem, 
ceteris praetermissis, tum anteactis temporibus semper extiterint, 
tum hodiedum quoque non desint plures ex baptizatorum numero, 
qui, vesanis cupiditatibus acti, obligationibus ex certo baptismo 
susceptis nuntium remiserint. Porro, si, ad plures quod attinet, apo- 
stasia hujusmodi locum habere potuit, quamvis probe i sciverint, 
ob defectionem istam a se Jura omnia, humana et divina, foede 
proculeari; quanto facilius id accideret, si altas in animis radices 
ageret persuasio de obbhgationum quae christianorum propriae sunt, 
nullitate, quando de baptismi valore dubitari merito posset? Equi- 
dem ad hujusmodi dubium in se ipsis ciendum vel fovendum haud 
infrequenter apostatae illi omni ope contenderent, nempe ut apo- 
stasiam suam tum secum ipsis, tum coram Heclesia cohonestarent. 
At, praeter possibilitatem atque probabilitatem harum halluci- 
nationum, quae, pro casuum diversitate, plus minusve imputabiles 
esse possunt, ut gravitas quoque pericul hujus, apprime osten- 
datur, fac sedulo animadvertas, dubium, de quo supra, animum 
pervadere posse cujuslibet baptizati hominis, sive clericus ille 
sit, sive laicus, sive tandem religiosus. Porro triplex hoc baptiza- 
torum genus, ex quo, tota quanta est, coalescit Ecclesia, in omni- 
moda firmitate status ex lege tum canonica, tum positivo-divina 
constitutum est ob officia quibus adstringitur ex causa permanente ; 
eujusmodi est ex una parte character indelebilis sive baptismi, sive 
sacrae Ordinationis, quo quis obligationem suscipit Deo in Ecclesia 
ejus serviendi vel ministrandi; ex altera parte religiosa professio 
qua quis per tria vota perpetua se obligat ad perfectionem sectan- 
dam. Agejam: semel ac quis in animum induxerit suum, in pro- 
babili dubio circa baptismum, sive quoad jus sive quoad factum, 
statim evanescere obligationes, quae Christianorum propriae sunt, 
jam, ad praxim quod spectat, is facile prosilire posset ad id consilii 

capessendum, quod logice ex sententia praedicta profluit: videlicet, 
is jure tandem suo se uti censebit, si, posito illo dubio, perinde se 
gerat quasi numquam baptismum susceperit, neque Ecclesiae sub- 
ditus sit. Hoc autem semel admisso, quisque facile intelligit, tri- 
plicis status, de quo modo diximus, firmitatem, cui, veluti cardini 
ostium, societas religiosa innititur, nutare vel etiam funditus con- 
velli; quod certe in publicum, idque gravissimum, vergeret ejusdem 
societatis detrimentum (1). 

Atqui his malis, eorumdemque periculo Christus Dominus, qui 
Societatis religiosae aeque ac legis de confessione peragenda auctor 
est, dicendus plane est remedium suppeditasse, nisi per blasphe- 
miam dicere velis, ipsum in re gravissima, quae publicum ejusdem 
societatis bonum afficit, defecisse. Porro remedium unicum ad tot 
tantorumque malorum pericula propulsanda, ex dictis in hoe situm 
est, ut scilicet, quamdin dubium de valore baptismi perdurat, 
« standum sit pro valore actus seu baptismi, atque adeo obligatio- 
nes omnes quae aliquo nexu cum eodem consociantur, in suo vigore 
maneant. Quare cum post baptisma non aliud in Ecclesia supersit 
Sacramentum, quo Deo peccatores reconciliari possint, praeter sa- 
cramentum poenitentiae quo peccata integre manifestanda sunt, 
ab hac obligatione solvi, ex ipso divino jure nec debent nec pos- 
sunt, 11 omnes qui, baptismate in haeresi suscepto, de cujus nullh- 
tate non constat, in Ecclesiae Catholicae sinum redeunt ». (Acta 
S. Sedis, vol. IV, pag. 323 et seq.). 

2. Hoc enimvero principium: « in dubio, nedum negativo sed 
etiam positivo, stanlum esse pro valore actus », nisi de ejusdem 
nullitate constet, et manere obligationes quae ex actu illo profluunt, 
hoc, inquam, principi1um adoptatum est etiam in casibus dubiu de 
valore tum Sacrae Ordinationis, tum professionis religiosae, tum 
denique Matrimonii; quae quidem tria, plane ut baptismus, condi- 
tionem stabilem et permanentem, seu statu in personis consti- 
tuunt. (Cfr. Vermesch, De Relig. Inst., tom. I, p. I, ¢. 1, § 2, 


nn. 5 et seqq.; Acta S. Sedis, vol. I, pag. 328 et seqq.; vol, I, 


(1) Ad incomoda haec gravissima non satis animadverterunt quidam ex re- 
centioribus Theologis, qui indiscriminatim affirmare non dubitant, dubie bapti- 
zatos, perdurante dubio, ab obligationibus Christianorum propriis solutos esse. 
Verum enimvero si res ita se haberet, cur non item affirmandum esset etiam 
de ordinatis, de conjugatis et de Religiosis professis, eos nempe solutos esse 
ab obligationibus quae sive a S. Ordinatione, sive a matrimonio, sive a profes- 
sione religiosa profluunt, quando dubium aliquod rationabile de horum validi- 
tate suboritur? Attamen id communi DD. doctrinae penitus refragatur. 


. 

pag. 443 et seqq.: Ballerini-Palmieri, Op. Th. Mor., vol. IV, Edit. 3a, 
nn. 50 et seqq.; Gasparri, Tract. Can. De Matrim., Edit. 3a, vol. I, 
n. 18). Ac in specie ad casum quod spectat dubii de valore matri- 
monii jam initi, recolendum est, ecclesiasticam jurisprudentiam 
semper pronuntiavisse, pro valore standum esse; adeo ut juribus 
quoque conjugalibus, in casu dubii insolubilis, conjuges omnino uti 
queant. (Cfr. Bucceroni, Inst. Th. Mor., I, n. 1032, Edit. 5). Qua 
in re fac animadvertas luculentissimum exemplum prostare inter- 
pretationis juris divini, ex quo indissolubilitas Matrimonii repetenda 
est; ita ut haec prorsus permaneat et cum eadem simul vigeant 
jura quoque et obligationes Matrimoniales etiam quando de matri- 
monil valore dubitatur. 

Equidem neminem latet, hisce in casibus ad adstruendam exi- 
stentiam obligationum, quae, non obstante supradicto dubio inso- 
lubili, ex jure vel naturali vel divino aut ecclesiastico ab illis acti- 
bus solemnibus profluunt, in medium afferri principium possessionis ; 
vi cujus, in dubio, possidet jus S. Ordinationis, professionis seu 
matrimonil; quam ob causam tria haee favore juris gaudere dicuntur. 
Sed si heic dumtaxat sistendum sit, neque enucleatius principium 


illud evolvatur, ut in propatulo collocetur vera et suprema ratio — 


quae in illo implicite delitescit cur nempe in dubio melhor sit con- 
ditio possidentis, idest, vel 8. Ordinationis, vel professionis, vel 
Matrimonii; (dicam plane quod sentio) mens haud omnino acquie- 
sceret; quia concipi vix ac ne vix quidem potest quomodo tan- 
dem entia impersonalia, hujusmodi sunt Ordinatio, professio et 
matrimonium, respective subjectum juris esse queant ; ita ut, perinde 
ac personae, jJuribus ex possessione manantibus instruantur. (Cfr. 
Cavagnis, Hlem. Iur. publ. natur. et Ecel., Edit. 28, cap. 1, § 6-8). 
Quare subjectum juris hujusmodi, vi cujus, perdurante dubio, pos- 
sidet Matrimonium, sive professio, sive 8. Ordinatio, extra haec col- 
locandum est: videlicet suprema ratio, cur tandem hisce in casibus, 
non obstante dubio, standum sit pro valore actus, et proinde pro 
existentia obligationum quae ex actu resultant, sita est in jure, quo 
Societas tum domestica, tum religiosa, itemque religiosa instituta 
gaudent, ne, extante illo dubio, gravissimis perturbationibus expo- 
nantur: quod quidem jus praevalet omnino juri privati alicujus, qui 
in casibus dubii putaret sibi fas esse ab obligationibus resilire, quibus 
vi Ordinationis, seu professionis vel matrimonii obstringitur. (Cf. 
Ballerini-Palmieri, loc. cit., n. 52). His ergo in easibus locum habet 
quaedam velut jurium collisio, in qua jus majus seu validius prae- 
valet. Porro praevalentia haec juris majoris seu potioris unice repe- 


be i 

tenda est ex principio seu ex jure quo constituuntur et legem 
accipiunt S. Ordinatio, Matrimonium et religiosa professio, videlicet 
ex jure naturali, divino-positivo, et partim etiam ex jure ecclesia- 
stico, ex quo pleraeque oriuntur obligationes, quae praesertim S. Or- 
dinationi et professioni religiosae adnexae sunt. : 

Age ergo: si in casibus dubii hactenus recensitis circa Matri- 
monium, §. Ordinationem et proressionem religiosam im confesso 
est apud omnes, standum esse pro valore actus, quamdiu contra- 
rium certo non constet, et nullatenus propter dubium nutare obli- 
gationes quae ex illis actibus solemnibus manant vi proprii juris quo 
idem reguntur, idque ea nempe de causa, ut aditus praecludatur gra- 
vissimis perturbationibus, scandalis et praejudiciis quae in contraria 
hypothesi late in societatem domesticam et religiosam redundarent ; 
a pari, imo multo magis id affirmandum est de casu dubii circa va- 
lorem baptismi, qui divino jure regitur. Dixi: multo magis; nemo 
enim non videt, juxta ea quae superius disputavimus, fore ut prae 
ceteris casibus perniciosiora evaderent consectaria in religiosam 
societatem, eaque lJatius paterent, semel ac adstrueretur, in casu 
dubii de baptismi valore evanescere obligationes quae propriae 
christianorum sunt. Quae cum ita sint, rursus merito inferimus, in 
casu dubii de valore baptismi, ex ipso divino jure quo baptisma 
institutum fuit et regitur, standum esse pro valore actus, obliga- 
tionesque quibus certo baptizati obstringuntur, generatim vigere, 
quamdiu dubium perdurat. 

3. Notandum, quae modo diximus, coarctanda non esse ad casum 
dumtaxat in quo circa baptismum obtinet dubium jurts seu circa 
valorem; sed etiam quandoque extendenda esse ad casum, in quo 
quaestio agitur de facto, utrum videlicet baptismus utcumque colla- 
tus aut susceptus fuerit. Qua in re, ut ambiguitatibus aditus prae- 
cludatur, probe animadvertendum est, etiam ad baptismum quod 
spectat, plane ut in casu de matrimonio dubio, principium illud 
vigere, nimirum factum collationis seu susceptionis baptismi, sicut 
generatim quodlibet aliud factum, non praesumi, sed probandum 
esse. Quare in dubio negativo, hoc est, quando de baptismatis col- 
latione aut susceptione probabilia indicia non prostant, collatio 
seu susceptio non praesumitur; proindeque hisce in adjunctis nullus 
superest locus quaestioni de obligationibus quibus homines dubie 
baptizati obnoxii sint. Quin imo in dubio etiam posétivo, videlicet 
quando rationabile motivum adest, ex quo argui probabiliter possit, 
baptisma revera collatum fuisse, haud ita tamen ut de collatione 
hac certitudo habeatur aut violenta praesumptio; in hoc casu adhuc 

existimo, minime urgendas esse obligationes quae ex suscepto bap- 
tismate manant, idque ob generale principium: im duhio possidet 
libertas. Verumtamen haud inficiandum, rerum adjuncta quandoque 
hujusmodi occurrere posse, ut etiam quando agitur de facto circa 
collactionem baptismi, ea praesto sint indicia, quibus illud jure 
merito ut certum praesamatur. Hine in Jure Canonico sancita est 
haec regula (III, Decret. Greg. [X, cap. 43 in fin): « Certe de illo, 
« qui natus de christianis parentibus, et inter christianos est fide- 
« liter conversatus, tam violenter praesumitur, quod fuerit bapti- 
« zatus, ut haec praesumptio pro certitudine sit habenda, donec evi- 
« dentissimis forsitan argumentis contrarium probaretur ». Scilicet 
hisce in casibus baptismus, de cujus existentia quaeritur, haud infre- 
quenter possessionem pro se ostendere merito potest. Quo posito, 
jura possessionis servanda sunt, donec de contrario perspicue con- 
stet; plane ut in casu de matrimonio, de cujus existentia dubitatur. 
(Cfr. Gasparri, De Matrim., vol. I, nn. 18-19, Ed. 3°; Ballerimi-Pal- 
mierl, Op. Th. Mor., vol. IV, n. 761, Ed. 32). 

4. Ceterum fatendum quidem est, in casibus dubii hactenus 
enarratis, In quibus ex una parte collatio baptismi jus sibi vindicat 
possessionis, ex parte altera dubium in utroque casu non mere ne- 
gativum sed positivum est, sub conditione iterandum esse baptis- 
mum, ne in discrimen aeterna hominis salus vocetur. Falsa enim 
nostra existimatio objectivam rei veritatem non mutat: praesum- 
ptio autem de baptismi seu valore seu collatione falso supposito 
inniti potest. Attamen ex hoc quis perperam inferret, antequam 
conditionate iteretur baptisma, exulare interim obligationes ma- 
nantes ex priori baptismo, de quo quaestio agitur. Nam in utroque 
casu supra enarrato jus possessionis quo gaudet baptismus, sive quoad 
valorem sive quoad factum collationis, certwm omnino est, vel ut 
certum praesumitur. Atqui hujusmodi certitudo possessionis per 
dubium positivum circa valorem nullatenus impetitur aut enervatur ; 
neque; quod consequens est, per idem dubium extinguitur obligatio. 
quae ex certa possessione profluit. Non enim certitudo illa idem 
habet objectum quod a dubio hoe attingitur; seu, aliis verbis, cer- 
titudo et dubium eamdem rem, non tamen sub eodem respectu 
considerant. Certitudo enim illa respicit possessionem una cum juri- 
bus seu obligationibus hine manantibus; dubium vero, non quidem 
possessionem, sed tantum valorem respicit. Igitur nullo modo pro- 
banda sunt quae de argumento hoe scribit theologus recens, cete- 
roquin doctissimus et primi subsellii, quae ita se habent: « Pos 
sessio prioris baptismi probabiliter dubia est; secus iterari non 

posset baptismus. Ex illa igitur dubia possessione certa obligatio 
. erui nequit. Ceterum, si illa praecedentis Laptismatis possessio tantae 
est vis, ut imponat certam obligationem confessionis: Ergo nulla- 
tanus tune simil admittere potest iteratam baptismi collationem ». 
Scilicet heic una simul confunduntur quae plane distinguenda 
sunt: qua posita rerum confusione, fit, ut, quod nonnisi de certo 
quodam speciali casu dubii {baptismi affirmandum est, perperam 
aptetur omnibus generatim casibus, in quibus utcumque de baptis- 
mate dubitatur. Et re sane vera: multifarium est dubium, quod 
circa baptismum occurrere potest. Primus casus est in quo de bap- 
tismi valore aut collatione negative dubitatur. Alter casus est in quo 
dubium est positivum. Rursus quoad utrumque casum distinguen- 
dum est. Nam 1. fieri potest, ut dum de baptismi valore aut colla- 
tione dubitatur, ille jam in possessione certa sit. Vel 2. e contrario 
contingere potest, ut, dum de baptismo utcumque dubitatur, hic 
nullutenus possideat. Vel 3, tandem casus occurrere potest, in 
quo haec ipsa possessio dubia sit. Age ergo: quando baptismus 
nullatenus possidet, in hoc casu, sive dubium negativum sit, sive 
positivum, jam diximus, urgeri non posse, obligationes quae ex 
baptismate profluunt; quia in dubio factum non praesumitur, sed 
probandum est, atque adeo in dubio possidet libertas. Patet autem, 
idem plane dicendum esse in casu, in quo dubia est baptismi pos- 
sessio. At vero quando baptismo favet certa possessio, Jura posses- 
sionis hoc in casu, ob rationes quas supra attulimus, servanda omnino 
sunt; atque una simul certae sunt etiam obligationes quae ex baptis- 
mate manant: utpote quia, semel admisso quod cum _ possessione 
praedicta connectitur praesumptio, quae certum baptismi valorem, 
certamque hujus collationem supponit, absonum plane et contradic- 
torium esset, respuere obligationes, quae cum ipsis intimo nexu 
sociantur. Attamen fatendum est, praesumptionem istam (quae cum 
possessione certa in qua est baptismus, confundenda non est), fal- 
sam esse posse; et supposita falsitatis hujus posszbilitate, in tuto 
salus hominis aeterna non est. Quare cum, ubi agitur de fine ab- 
solute obtinendo, in dubiis via tutior sit eligenda; prono alveo 
fluit, non obstante certitudine tum possessionis in-qua est baptis- 
mus, tum simul obligationum ex hoc manantium, eumdem sub con- 
ditione prorsus iterandum esse. 

5. Hactenus de obligatione generatim, qua dubie baptizati le- 
gibus Christianorum propriis subduntur. Nunc quaestio attingenda 
de effectibus, quos in illis eaedem leges progignunt. 

Ut quaestionis status rite intelligatur, in primis recolendum est, 

leges, ratione obligationis, dividi in leges morales seu praeceptivas, 
quae solum ad sui observationem; pure poenales, quae solum ad 
poenam subeundam; et miafas, quae ad utrumque obligant; ratione 
autem effectus, vel esse simpliciter prohibentes, quae actum reddunt 
malum et illicitum; vel prohibentes et, simul irritantes, quae actum 
non solum illicitum, sed etiam invalidum reddunt. (Cfr. Noldin, 
Summ. Th. Mor., I, 90). 

His positis, animadyerto, dubie baptizatos, quamdiu dubium 
juris vel facti perdurat, legibus Ecclesiae sive praecipientibus sive 
simpliciter prohibentibus, in utroque foro obligari; quod quidem ex 
lis, quae hactenus demonstrata sunt, satis superque conficitur. Dixi: 
in utroque foro; quia tralatitium in jure est, extante rei dubio, 
praesumptionem pro veritate haberi in utroque foro. (Cfr. D’Anni- 
bale, Summ. Th. Mor., part. I, § 208; § 206, not. 48; De Lugo, 
De Inst., 23, 110) (1). 

Quod vero spectat leges Ecclesiae irritantes, cum hujusmodi 
leges praesumptioni, quae factum cey verum supponit, innitantur, 
hae, perdurante dubio, quoad dubie baptizatos in utroque pariter 
foro vim prorsus habere dicendae sunt. Quire qui vere et objective 
baptizati sunt, licet de eorum baptismo subjective dubitetur, qua- 
tenus sunt membra Ecclesiae, legibus hujus subduntuz: ideoque, 
si actum posuerint ab irritantibus legibus vetitum, hic jam ab initio 
per se (2) semper invalidus est, licet nonnisi deinceps certo dete- 
gatur, validum baptisma fuisse. 

Ast vero, cum praesumptio cedere debeat veritati, si deinceps 
pateat, eos qui subjective dubie baptizati erant, fuisse objective in- 
valide baptizatos; actus quem jam forte posuerint contra legem 
irritan‘em, ab initio objective validus semper fuit, quamyis qui illum 
actum posuerunt, certe peccaverint contra legem ipsam irritantem, 
quatenus haec prohibens est. Porro multiplex doctrinae hujus af- 
ferri potest ratio: 1. qua hujusmodi effectus legum irritantium quae 
in praesumptione fundantur, ut nempe pertingant ad ipsam object?- 


{1) Ex his patet quantopere a veritate abludant quae tradit Genicot (Th. 
Mor., vol. I, n. 488, in nota’ pag. 542, Edit. 44). 

(2) Nos heic loquimur de efficacia quae per se legibus ecclesiasticis inest, 
de eo quod efficere posset Ecclesia vi legum suarum irritantium supra eos qui 
vere et objective baptizati sunt, de quorum tamen baptismo subjective dubitatur. 
Utrum vero Ecclesia, ad factum quod spectat, hance legum suarum irritantium 
efficaciam urgeat reapse in casu praedicto, alia est quaestio quae agitatur inter 
DD., et a qua expendenda nos in praesenti abstinemus. Cfr. Wernz, Jus Decret., 
tom. IV, n. 507, in notis 28, 30, 33. 

vam rerum veritatem, ita ut, etiam depulso deinde dubio, et huic 
suffectaé certitudine de invaliditate baptismi, actus nihilominus sit 
ab initio invalidus; hujusmodi, inquam, effectus legum irritantium 
necessarius nullatenus est pro religiosae societatis incolumitate ; sed 
pro hac satis est ut, tantum perdurante dubio, irritationis efficacia, 
praesumptioni innixa, exevatur. 2. Quin imo impossibilis plane esset 
hujusmodi effectus, ut nempe qu's objective ligetur legibus irritan- 
tibus Ecclesiae in dubio tantum subjectivo baptismatis quando hoc 
objective re vera invalidum est. Siquidem objectivam rerum ve- 
ritatem, ab ipso divino jure statutam, leges Ecclesiae mutare 
nequeunt; neque constat, jus divinum hanc Hcclesiae contulisse 
potestatem supra illos qui baptismali charactere objective carent. 
Apposite ad rem hance scribit cl. Wernz (Jus. Decret., tom. IV, n. 508, 
not. 33): « Difficulter intelligitur quomodo quis vere et objective 
ligetur legibus irritantibus Ecclesiae, licet dubia tantum subjectiva 
existant de e,us baptismo, atque ipse forte objective careat cha- 
ractere baptismali, qui ex jure divino est unicum fundamentum (1) 
dependentiae alicujus hominis ut subditi a legibus ecclesiasticis. 
Pariter dubie baptizatus, qui confessus est peccata sua, per abso- 
lutionem sacramentalem ab iisdem non absolvitur, si vere et objec- 
tive non fuit baptizatus; nam homo non baptizatus non est capax 
aliorum sacramentorum. Hine tandem alii melius applicant princi- 
plum praesumptionis, quod tamen cedere debet verttati, contra quam 
Ecclesia nihil statuere potest, si ufterque, qui habebatur dubie bapti- 
zatus, tandem certo invenitur non baptizatus. « Huc usque cl. Cano- 
nista. Ceterum efficacia illa legum Ecclesiae irritantium in dubie 
baptizatis, juxta modum praedictum qui praesumptionem consequitur, 
ex dictis est necessario admittendus, quin exinde sequatur, ilos 
revera et objective baptizatos esse debere. 

Ut quae hactenus diximus, exemplo illustrentur, finge casum de 
matrimonio. Titius dubie baptizatus contrahit cum mulere infideli 
seu non baptizata. Hoe matrimonium ex dictis est nullum ob di- 
sparitat:s cultus impedimentum. Hine rursus contrahit Titius cum 
christiana muliere: et hoc alterum matrimonium, perdurante dubio 
circa baptisumum Titi, in utroque foro validum censendum est. 
‘Sed fieri demum potest, ut deinde certo detegatur, Titium numquam 
fuisse valide baptizatum. Praesumptio statim locum cedit veritati. 
Hine hoc alterum matrimonium Titu nullum apparet, validumque 
vere fuit primum matrimonium initum cum muliere infidel. Titio 


(1) Sed vide quae dicturi sumus hac de re infra sub n. 6, 


88 SUPPLEMENTUM 


propterea redeundum est, altera relicta, ad primam uxorem, quae 
unice nune apparet et est vera ejus uxor. 

6. Post ea quae hactenus disputavimus, reliquum est, ut triplici 
difficultati occuramus. 

Ac primo quidem objicies: Ecclesiam nonnisi in subditum legem 
ferre, judiciumve exercere ; subditum autem Ecclesiae fieri homi- 
nem per spritualem regenerationem, i.e per baptismum validum ; 
etenim per invalidum baptismum spiritualis regeneratio nullate- 
nus obtinetur. Quare, eos de quorum baptimate dub‘tatur, quatenus 
positivum est dubium, probabile est, invalide baptizatos fuisse ; 
proindeque probabile quoque est, Ecclesiae nec membra, neque sub- 
ditos illos esse. 

Respondeo. Recolendum est, quod fuse jam demonstravimus, 
standum esse pro valore baptismi, ideoque dubie baptizatos obli- 
gationibus Christianorum propriis obnoxios esse, quamdiu dubium 
perdurat, 1» duplici casu: videlicet, tum in dubio juris, quando 
certo constat, baptismum esse utcumque collatum; superest tamen 
dubium, utrum in illo ministrando servata fuerint quae jure divino 
ad validam collationem requiruntur; tum in dubio fact, scilicet 
non qualicumque, sed quando specialia quidem deficiunt docu- 
menta, quae directe baptismi collationem testentur; nihilominus 
ex adjunctis, ex. gr. quia quis « natus de christianis parentibus 
inter Christianos fideliter conversatus est », certo praesumitur bap- 
tismi collatio. 

Hisce positis, objectioni facillime respondetur, adhibita distin- 
ctione: videlicet Ecclesiam nonnisi in subditos judicium exercere 
seu legem ferre; subditos autem ejusdem evadere homines vel vi 
baptismatis quod vere et objective susceperint, vel vi baptismatis 
jure divino ex possessione certo praesumpti, concedo: subditos Ee- 
clesiae evadere homines vi dumtaxat baptismi vere et objective col- 
lati, minime vero efiam vi baptismi ex possessione certo prae- 
sumpti, nego. 

Instabis: ex doctrina modo tradita iulud prono alveo flueret, 
nimirum sufficere baptismum exristimatum seu putativum, quamvis 
objective invalidum, ut quis subditus Ecclesiae sit. Atqui « unio in 
societatem debet fierl per actum validum; etenim actus invalidus 
nullos producit juris effectus, nec in casu verificatur limitans clau- 
sula: nis? expresso et speciali jure de contrario caveatur. Nullibi 
enim Déus expressa et speciali lege etiam baptismo putativo eum- 
dem effectum tribuit atque baptismo valido; EKeclesia vero ejusmodi 
effectum supplere plane nequit, quoniam ad ipsam non spectat, 

conditionem jure divino revera necessariam, ut quis sit membrum 
et subditus Ecclesiae, actu quodam putativo supplere ». Hactenus 
el. Wernz (lus Decret. tom. I. n. 103, not. 81. Edit. 2a). 

Respondeo. Missam facimus quaestionem quae in instantia at- 
tingitur, et de qua inter Theologos controvertitur, videlicet, utrum 
baptismus existimatus seu putativus sufficiat ut quis sit de corpore 
Ecclesiae. 

Ad praesentem controversiam quod propius attinet, illud sat 
erit animadvertere, quod monet ipse cl. Wernz (loc. cit. not. 78), 
« notionem subditi Heclesiae latius patere quam membri corporis 
Kcclesiae: multi enim sunt vere subditi Ecclesiae, velut haeretici, 
schismatici, excommunicati, qui membra Ecclesiae sémpliciter non 
jam existunt ». Fatendum quidem, inter haereticos, schismaticos etc., 
qui vere baptizati sunt, et homines dubie baptizatos, quos supra 
descripsimus, essentiale interesse discrimen; quatenus illi ob inde- 
lebilem baptismi characterem, in anima impressum, licet ab Ecclesia 
simpliciter extorres, non tamen absolute et omni ex parte sunt 
extra Hcclesiam, et ad Ecclesiam quadantenus semper pertinere 
consentur: e contrario dubie baptizati, si vere et objective bapti- 
smum non receperint, charactere hujusmodi spirituali destituun- 
tur; et sub hoc respectu infidelibus non baptizatis sunt aequipa- 
randi. Attamen ab his distinguuntur ex eo, quod, quamvis signo 
invisibili et spirituali destituuntur ; certum tamen est, eosdem, secus 
ac infideles, praeseferre signum aliquatenus sensibile unionis et 
subjectionis erga Ecclesiam; quatenus circa eosdem, in utroque casu 
supra recensito, vel signum hujusmodi adhibitum fuit, quando utewm- 
que baptizati fuerunt; vel jure praesumitur certo adhibitum fuisse, 
quando scilicet ea adjuncta locum habent quae supra descripsimus. 
Porro esto quidem, quod signum hujusmodi sensibile in dubie bap- 
tizatis objective invalidum esse possit, nullumque characterem 
seu signum spirituale in subjecti anima impresserit: attamen de 
hoc subjective, juxta hypothesim, dubitatur. Hine, non obstante hoc 
dubio, inficiandum plane est, per signum illud sensibile, qualecum- 
que sit, nullos produci posse juris effectus, seu in specie, in casu 
de quo agimus, subjectionem erga Kcclesiam; quandoquidem ture 
possessionis et quidem ex lege divina seu ex praesumptione quae 
juri divino innititur, validus actus collationis baptismi censetur. 
Quapropter Ecclesia, non quidem proprio marte, seu actu quodam 
putativo supplet conditionem, jure divino necessariam, ut quis ejus 
subditus sit: sed, dum in praedictis casibus validum praesumit 
baptismum, recognoscit et ratam habet conditionem ab ipso divino 

jure statutam. Etenim eadem divina seu Christi Domini lex, quae 
baptismum statuit ceu conditionem necessariam ut quis Ecclesiae 
subditus sit; statuit una simul, uti supra ostendimus, baptismum, 
praesumptum ceu validum in duplici feasu praedicto, esse condi- 
tionem sufficientem, ut quis sit quadantenus, quamdiu dubium per- 
durat, subditus Ecclesiae, et obbligationibus Christianorum propri‘s 
geeratim obnoxius. Quae cum ita sint, in re de qua agumus, nullus om- 
nino superest locus clausulae limitanti « nisi expresso et speciali jure 
de contrario caveatur »; quandoquidem dubie baptizati, supra descripti, 
jam comprehenduntur in lege, quae pro vere et objective baptiza- 
tis a Christo Domino lata est; et per hanc legem utrique, seu dubie 
seu vere baptizati, in eodem censu habentur quod spectat subjec- 
tionem erga Eeclesiam ; nec proinde dubie baptizatorum subjectio 
erga Ecclesiam est exceptio, de qua expresso et speziali jure ca- 
vendun fuisset. (Cfr. Noldisn Summ. Th. Mor. IU], n. 226; Lehm- 
kuhl, 7h. mor. II, n. 322). 

At enim objicies: heic legem divinam, quae certo et valide bap- 
tizatos subjicit Ecclesiae, nonnisi per. interpretationem ad dubie 
baptizatos extendi; proindeque interpretationem istam, ratiocinio 
theologico innixam, non esse comprehensivam, quae nimirum men- 
tem seu voluntatem divini legistatoris in lege contentam explicet 
et exhibeat; sed potius esse extensivam seu anpliativam, vi cujus 
lex extenditur ad casum, qui in lege non continetur, seu, aliis ver- 
bis, voluntas legislatoris extenditur ad casum qui in lege haud 
exprimitur. Atqui monent DD., interpretationem exfensivam minus 
proprie interpretationem esse, atque adeo « solam interpretationem 
comprehensivam sive declarativam, quae est explicatio legis dubiae 
et obscurae secundum proprium verborum sensum, revera esse in- 
terpretationem ; interpretationem vero extensivam minus proprie 
vocari aut dici legis explicationem, quia secunlum proprietatem 
verborum data non est, sed aliquam mutationem legis habet ad- 
mixtam,... per erfensionem ultra proprium sensum verborum ab 
initio in lege non contentam ». (Cfr. Wernz, Jus Decret. tom. I, 
Tit. TV, n. 128, II, Edit. 24). Ex his pronum est inferre, per in- 
terpretationem, a nobis in casu duplici dubie baptizatorum allatam, 
non quidem proprium legis divinae sensum exhiberi circa subjec- 
t-onem ejusmodi hominum erga Eeclesiam; sed potius, mutatione 
inducta in lege, pro voluntate legislatoris in lege non expressa, 
interpretationem nostram seu nostram mentem obtrudi, et hane 
lectoribus, perinde ac dispositionem juris divini, perperam ven- 
ditari. 

Respondeo. Quae in hac objectione congesta sunt, facile explo- 
des, si cum cl. Bucceroni (Inst. Th. Mor., un. 177, Edit. 49), distin- 
guas « duplicem velut speciem extensivae interpretationis: nempe 
alteram, qua dispositio legis exteaditur ex interpretatione congrui- 
tatis ; alteram, qua dispositio legis exrtendi debet ex interpretatione 
necessitatis; quae altera non tam debet dici exfensio quam mera 
comprehensio. Et sane extensio legis alia est necessaria, alia con- 
gruentialis. Illa est omnino requisita ad justitiam vel rectitudinem; 
haec vero non ita, sed tantun est voluntaria, quia licet possit lex 
multa alia juste comprehendere, tamen minor comprehensio sufficit 
ad justitiam legis et proprietatem verborum, cum ratione etiam 
legis servandam ». Porro quae modo obiecta sunt contra interpre- 
tationem a nob-s allatam circa jus divinum quoad conditionem 
necessariam ut quis Ecclesiae subditus sit, vim quidem haberent, 
sl In casu de quo agimus, sermo esset de interpretatione volunta- 
ria, sine qua nempe posset adhue conservari prudens legis dispo-: 
sitio: nullam vero vim habent ubi, ut in casu nostro de hominibus 
dubie baptizatis, agitur de necessaria extensione, quae omnino re- 
quiritur ut servetur prudens dispositio legis, seu ut periculum evi- 
dens amoveatur, ne lex publico religiosae societatis bono perquam 
infensa evadat; cujusmodi revera esset, uti constat ex dictis, Christi 
Domini lex, nisi homines dubie baptizasos Ecclesiae, simulque obli- 
gationibus Christianorun propris subjecisset. 

7. Dices: Si u, de quibus dubitatur, an valide baptizati sint, 
lisdem generatim obstringuntur obligationibus, quae Christianorum 
propriae sunt; cur non item eisdem quoque juribus ac ceteri chri- 
stiani, potiri ac frui deberent ? Atqui hoc plane absonum est. Ergo. 

Respondeo. Inter obligationes, quibus afficiuntur illi de quo- 
rum baptismi valore dubitatur, ex praeprimis recensenda est, quae 
in hoc consistit, ut i sibi baptisma certo validum procurent. 
Quamdiu obligationi huic non satisfacerint, 11 procul dubio non in 
eadem conditione versantur ac ceteri Christifideles. Juribus enim 
personalibus, quibus utcumque dubie baptizati instruuntur, respondet 
officitum seu obligatio vitandi quidquid injuriam religioni et detri- 
mentum sibi aut proximo inferret. Porro utriusque mali hujus 
periculum vix ac ne vix qu dem vitari posset, quando quis, persi- 
stente dubio de sui baptismatis valore, jurium personalium chri- 
stiani hominis exercitium sibi vindicare generatim et indiscrimina- 
tim praesumeret. Quod ut pateat, adumbrationem praem:ttimus ju- 
rium personalium hujusmodi. Haec in duplicem classem dividuntur, 
quatenus dupliciter i. e. passive et active, christianus homo par- 

ticipat potestatem Ecclesiae, magisterii, ordinis et jurisdictionis. 
Ac 1) passive; quatenus christianus jus habet, ut Christi doctrinam 
rite edoceatur, et pericula fidei, quoad ejus fieri potest, ab eo 
arceantur; ut sacramenta sibi fideliter administrentur, et sacra- 
mentalibus quoque non defraudetur; ut ad statum clericalem vel 
religiosum sibi aditus pateat; ut im rebus litigiosis praesidium 
judiciorum ecclesiasticorum implorare ipsi liberum sit; ut demum 
generatim illorum jurium particeps efficiatur, quae ex actuali com- 
munione cum Ecclesia profluunt, cujusmodi est ex. gr. jus ecclesia- 
sticae sepulturae. 2) Active ; quatenus vi sacerdotii interni in exerci- 
tium influit potestatis ecclesiasticae, et remotius saltem suas partes 
confert a) quoad magisterium, sive in doctrina fidei tradenda, sive in 
eadem adversus infideles et haereticos propugnanda ; 6) quod sacrum 
ministerium, ipsum opera sua adjuvando, ex. gr. non solum. preces 
fundendo pro salute Ecclesiae, pro ordinandis, pro conversione pec- 
catorum, sed etiam per bonorum actuum sacrificia, quibus se Deo 
cousecrat; ac demum c) quoad disciplinam, quatenus in multis quae 
ad disciplinam Ecclesiae pertinent, cooperari permittitur, uti vi- 
dere est in admissione laicorum ad concilia, in institutione testium 
synodalium, in participatione laicorum in administrando peculio 
ecclesiastico et im provisione benefic.orum, non quidem eadem 
conferendo, sed ad ea praesentando si quando jus habeat ete. Cfr. 
Aickner, Comp. Juris Ecel., Edit. 98, § 60; D’Annibale, Summ. 
Th. Mor. I, n. 108, Edit. 3a). 

Iamvero ex his quisque plane intelligit, ex personalibus juribus 
Christianorum, qua talium, plura esse, quae ab homine dubie bap- 
tizato exerceri non possunt sine injuria religionis et gravissim1 
damni periculo; quod certo obtineret quando quis, persistente dubio 
de sui baptismi valore, sacramenta ex. gr. suscipere aut ministrare 
praesumeret cum eorumdem frustrationis periculo; quandoquidem 
in confesso sit apud omnes, saltem ad sex sacramenta quod spectat, 
ad eorumdem validam et leitam collationem aut susceptionem tum 
in ministro, tum in subjecto baptisma certo validum requiri. Quare 
neganda est paritas inter gura et obligationes; cum hae generatim 
ac ut plurimam adimpleri queant sine injuria contra religionem 
et quin damni periculum consequatur. Diximus: generatim ac ut 
plurimum ; quia inter obligationes recensentur nonnullae, uti ex. gr. 
obligatio annuae confessionis et communionis paschalis, quae exe- 
cutioni mandari nequeunt, nisi prius baptismus certo validus su- 
scipiatur. Quare merito Reuter (Theol. Mor., part. IV, n. 118), scribit: 
« Hine talis (1. e. is de cujus baptismi valore dubitatur) debet, in 

quibus potest, se gerere, etiam stante dubio, tamquam Christia- 
num » Cy. 

Quae cum ita sint, ad quaestionem propositam ita distinguimus: 
Homo dubie baptizatus iisdem juribus frueretur ac reliqui Christi- 
fideles, si ef quatenus jura illa personalia in collisionem non veniant 
com aliis juribus praevalentibus et contrariis, quibus forte elidantur, 
et prae quibus silere debeant aut suspendi, concedo; secus, nego. 
Cfr., Card. Gennari, Quistioni Teol. Mor., n. 406. 

8. Tandem quod attinet in specie ad obligationem qua adstrin- 
guntur 11 qui conditionate rebaptizantur, ad confessionem integram 
peccatorum quae forte ab ultima confessione admiserint ante re- 
petitum baptisma, quaeri potest, quomodo obligatio hujusmodi 
componi possit cum ipsa Sacramenti poenitentiae natura, quae ex 
divina institutione postulat, ut illius materia esse nequeant nisi pec- 
cata post validum baptismum admissa ? 

Respondeo. Ex 8. Officii Instructionibus, quas (n. 1, 2, 4), attu- 
limus, in neo-conversis rebaptizandis et reconciliandis hic ordo ser- 
vandus est: 1° Abjuratio seu fidei professio praemittenda est; 2° Bap- 
tismus sub conditione corferendus; 3° Confessio sacramentalis. 
peragenda et absolutio conditionate danda. 

His praemissis, dico: extante dubio de prioris baptismi valore, 
fierl1 quidem posse, ut peccata, a neo-converso ab ultima confes- 
sione admissa, revera patrata fuerint post baptismum valde col- 
latum; quo in casu materia tdonea Sacramenti Poenitentiae habe- 
retur. Esto quidem quod haec peccata materia certa Sacramenti 


(1) Ut pateat quid de quaestione hac universa sentiat Reuter, integrum 
afferimus insignis hujus Theologi textum qui ita se habet: «Quaeres: An 
adultus, qui in dubio de Baptismi valore, rebaptizatus est, teneatur confiteri 
mortalia, in quae post Baptismum dubium lapsus est? Respondet P. La Croix 
hic n. 323, videri probabile, quod non teneatur; quia, priusquam baptizaretur, 
certo non tenebatur confiteri peccata ante commissa, sed obligatio sequitur 
post Baptismum confitendi peccata snbsequentia: hic autem dubius est, proinde 
libertas manet in possessione. Verum, etsi hoc recte dici posset, in dubio, an 
quis sit baptizatus; si tamen dubiwm sit de Baptismi certo collati valore, op- 
positum videtur dicendum; quia baptisinus est in possessione, et potius validus, 
quam invalidus praesumitur, et hinc talis debet, in quibus potest, se gerere, 
etiam stante dubio, tamquam christianum: gauderetque, si moreretur ante ite- 
ratum Baptismum, ecclesiastica sepultura. Non teneretur tamen, quae confessus 
est post Baptismum, nunc dubium, iterum confiteri post iteratum sub condi- 
tione Baptismum; quia ea sunt remissa vi Sacramenti Poenitentiae, si prior 
Baptismus valuit; si non valuit,remissa sunt per Baptismum validum, postea 
collatum ». 

non sint, cum fieri etiam possit, ut peccata illa validum baptisma 
antecesserint. Ast rursus in hac hypothesi, ut reverentia debita 
sacramento servetur, nonnisi sub conditione catur absolutio. Porro 
neminem praeterit, fieri quandoque posse, ut etiam quando materia 
est incerta, possit et debeant conierri conditionate absolutio, nempe 
quando rationabilia prostant motiva, ut Theologi docent. Ergo que- 
madmodum Sacramenti poenitentiae natura non impedit, quominus 
illud in hisce rerum adjunctis ministrari cond:tionate possit et de- 
beat, ut scilicet meliori quo fieri potest modo, poenitentis saluti 
consulatur; ita etiam in casu de quo agimus, neo-conversorum ni- 
mirum qui sub conditione rebaptizantur, Sacramenti ejusdem na- 
tura non olkstat, quominus illis conferri conditionate possit et 
debeat. 

At inquies: certo non constare, peccata illa homin's rebaptizati 
per Sacramentum poenitentiae dimitti. 

Respondeo, nou constare quidem, vi. absolutionis peccata illa 
certo dimitti. Verumtamen: 1° post datam seu acceptam absolu- 
tionem, morali certitudine constat, eadem fuisse dimissa; quee cer- 
titudo ante absolutionem adeptam nullatenus haberi poterat, tum 
quia secundus bapt:smus, ob probabiltatem valoris prioris kaptism), 
invalidus esse potuit, ac proinde impar peccatis ilhs dimittendis; 
tum etiam qwa superesse potest dubium aliquod de perfecta cari- 
tate, vl cujus peccatorum remissio, etiam sine actuali Sacramenti 
poenitentiae susceptione obtinetur. Hisce positis, conditionata abso- 
lutio supervacanea non censebitur saltem ad moralem certitudinem 
obtinendam circa remissionem peccatorum. Ad haec 2° aliud quoque 
emolumentum ex confessione et absolutione hujusmodi conditicnata 
parietur, ut nempe adultus sub conditione rebaptizatus eximatur 
deinceps ob onere confitendi rursus peccata illa, si forte deinceps 
i. c., post cullationem conditionati baptismi detegatur, revera va- 
lidum extitisse priorem baptismum. 

Atque haee satis sint de ratione theologica, ex qua luculenter 
quam maxime, nisi totus fallor, eruitur, eos, de quibus dubitatur 
an valide baptizati sint, iisdem plane obligationibus generatim ad- 
stringi, quae Christianorum propriae sunt; nee non in specie obli- 
gatione integram confessionem peragendi obnoxios esse illos neo- 
conversos qt sub conditione rebaptizantur (1). 


(1) Cl. SABerti, (Comp. Th. Mor., tract. XV, p. 1, ¢: II, n. 725, q. 3), haec 
seribit: « Adverte casum alicujus catholici, qui sub conditione esset rebapti- 
zandus, .propterea quod prudenter dubitatur de validitate praecedentis Baptismi, 

c) Ceterum haee omnia confirmantur pluribus 8S. Officii resolu- 
_tionibus, praesertim circa matrimonium dubie baptizatorum ; quarum 
resolutionum ratio intrinseca, sive canonica, sive theologica, ex 
hactenus dictis nova velut mutuata.luce clarescit. (Cfr. Wernz, Jus 
Decret., tom. IV, n. 508, not. 33, pag. 770, Edit. 1°). Scilicet: 

1. S. C. Univ. Inquis., 9 Septembris 1868, ad quaesitum Vic. 
Apost. Japonensis: « Utrum in casu dubii de valore baptismi, qui 
ita baptismum susceperunt (agebatur de antiquis Christianis Japo- 
niae iterum iuventis) ut christiani vel infideles adhuc considerandi 


non esse solvendum eodem modo, quia rationes datae nequeunt ad ipsum extendi, 
et ideo in praecedenti solutione quaestio restricta fuit ad haereticos neo-con- 
versos. Quare hujusmodi catholicus neque ad generalem confessionem totius 
vitae obligari posset. neque ad ea peccata confitenda quae ab ultima confessione 
commisit» Hactenus p. Sabetti. Fatemur catholicum rebaptizandum, de quo 
loquitur cl. Theologus, ad totius vitae generalem confessionem peragendam 
non teneri. Ratio est: quia in casu supponitur, ipsum pluries, aut saltem semel 
in anno, sacramentaliter confessum fuisse. Posita autem probabili prioris bap- 
tismi valore, probabile item est, hujusmodi confessiones validas extisisse. Legi 
propterea divinae de peccatorum confessione peragenda catholicus, de quo sermo, 
probabiliter satistecit, quod satis est ut subducatur ab onere confessiones illas 
iterandi. Ast vero prorsus inficiandum est, quod deinde subdit p. Sabetti, vi- 
delicet haud teneri adultum catholicum, conditionate rebaptizandum, ad ea 
confitenda peccata quae ab ultima confessione commisit; neque hoc in casu 
esse haereticis neo-conversis sub conditione rebaptizandis aequiparandum. Ra- 
tiones enim quas supra attalimus, contrarium luculenter evincunt. Hae siqui- 
dem wniversales sunt, et, quia tales, indiscriminatim utrumque casum, tum aca- 
tholicorum neo-conversorum, tum catholicorum complectuntur. Quin imo, qui 
vim probe perpendat rationum hujusmodi, is plane perspiciet, easdem multo 
magis ad catholicos conditionate rebaptizandos extendi; quandoquidem con- 
sectaria illa gravissima, summopere Ecclesiae infesta, pertimescenda ex hypo- 
thesi qua neo-conversus rebaptizandus ab onere confessionis peragendae exi 
meretur, multo magis possibilia et probabilia forent, si semel sanciretur in 
casu, de quo sermo, exemptio catholici adulti rebaptizandi tum generatim ab 
obligationibus quae catholicorum propriae sunt, tum in specie ab obligatione 
confidendi peccata quae ab ultima confessione admisit. Porro fallitur omnino 
p. Sabetti, quando affirmat, rationes a se datas pro casu acatholici neo-con- 
versi non posse extendi ad casum catholici sub conditione rebaptizandi. Etenim 
rationes a p. Sabetti datas huc tandem redeunt, videlicet ad sola praescripta 
a S. Officio, et a duplici Conc. Plen. Baltim. II et III. Atqui praescripta hujus- 
modi nihil aliud praestant praeter applicationem ad caSum neo-conversorum 
illarum rationem, quae wniversales sunt pro quolibet casu, uti diximus; nulla- 
tenus vero, ne implicite quidem, innuunt, hasce rationes nullatenus ad catho- 
licos rebaptizandos extendi, et ad solos neo-conversos haereticos coarctari. Sed 
haec innuisse in praesenti sufficiat ». Cfr. interim responsum 8. O. 9 Sept. 1868 
ad quaes. Vie, Ap. Japoniae, de quo mox dicemus. 

sunt? » respondit: « Ad 1, generatim loquendo ut christiani habendi 
sunt 1, de quibus dubiehur, an valide Da ae fuerint ». (Collectan., 
S. Sadia, n. 1334, Edit. 2°). 

2. Quod spectat obligationes Christianorum proprias et in specie 
circa matrimonium, eadem §. C., 4 Febr. 1891, ad Vic. Apost. Ja- 
ponium respondit: « Qui valide aut dubie baptizati fuerint, 11 sub- 
sunt impedimentis etiam jure ecclesiastico dirimentibus....... (si) 
una pars valide aut dubie, altera vero invalide baptizata fuerit..., 
matrimonium erit nullum ». (Cfr. Collectan., 8. Sedis, n. 1746, 
Edit. 2°). 

3. Obligationibus christianorum propriis dubie baptizatos affici 
nedum in dubio juris, sed etiam in dubio facti, palam declaravit. 
S. Inquis. die 7 Julii 1880. Nam ad sequentia dubia: « 1° An ma- 
trimonium dubie baptizati cum non baptizata estne validum..... 
3° Matrimonium duorum dubie baptizatorum estne validum, etiamsi 
sint consanguinei vel affines?.... 6° Utrum sive dubium sit juris, 
sive facti (scilicet de baptismo recepto). conclusiones debeant esse 
eaedem respectu matrimoniorum?» S.C. respondit: « Ad 1™ ma- 
trimonium habendum esse uti invalidum ob impedimentum cultus 
disparitatis..... Ad 3" matrimonium habendum esse uti invalidum 
ob impedimentum consanguinitatis vel affinitatis.... Ad 6™ praevio. 
diligenti examine in singulis casibus, et persistente adhuc dubio 
sive juris sive facti, eadem debent esse conclusiones respectu ma- 
trimoniorum ». (Collectan., S. Sedis, n. 1536, Ed. 28; Gasparri, Tr. 
Can. De Matrim., vol. I, n. 691, Edit. 38). 

4, Hac in re collationem vel non collationem baptismi quoad 
dubie baptizatos ex principio praesumptionis definiendam esse 
S. O. adseruit in responso ad sequens dubium, propositum ab Epi- 
scopo Savanensi in Stat. Unitis Amer., Sept.: «1. Num in ordine 
ad matrimoni contracti validitatem vel nullitatem collatio vel non 
collatio baptismi, dum ignoratur, ex principio praesumptionis defi- 
mienda sit»; eadem §. C., Fer. IV, 1 August. 1883, reposuit: « Ad 
1™ affirmative, peracta tamen investigatione in singulis casibus ». 
(Collectan., S. Sedis, n. 1605, Edit. 2°; Gasparri, loc. cit., n. 692). 

5. Dubie baptizatos legibus Ecclesiae irritantibus persistente 
dubio, in utroque foro, interno et externo, subjici, edixit S. O., 
20 Juli 1840, in specie facti causae viri certi cujusdam, sectae 
Anglicanae addicti, quicum muliere Anabaptista matrimonium con- 
traxerat. « Dummodo constet de non collatione baptismi mulieris 
anabaptistae, primum matrimonium (viri sectae Anglicanae tune. 
addicti) fuisse nullum: secundum vero (eum muliere Lutherana con- 

tractum), dummodo nullum aliud impedimentum obstet, fuisse va- 
lidum ». Atqui (animadvertit cl. Wernz, loc. cit., tom. IV, n. 508, 
not. 33) «in specie facti illius causae expressis verbis dicitur, ra- 
tionem quoque gravem existere dubitandi de validitate baptismi viro 
collati a ministro sectae Anglicanae. Hinc S. C. Inq., matrimonium 
ilius Anghcani dubie baptizati cum muliere Anabaptista, si illa 
certo baptizata non fuit, declaravit fuisse invalidum, non validum >». 
Ubi fac animadvertas «in hoc responso (pergit idem cl. Wernz, 
loc. cit.), talem nullitatem tanto rigore substineri a S. C. Ingq., ut 
secundum matrimonium illius viri Anglicani declaravit fuisse va- 
lidum. Ergo impedimentum ligaminis ex primo matrimonio certo 
non censebatur obstare; nam 8. C., in viro Anglicano (et conse- 
quenter in muliere quoque Anabaptista) supposuit jus novas nuptias 
valide ineundi ». 

Quae cum ita sint, quando S. O. quoad eos qui in dubio re- 
baptizantur, obligationem quoque urget confessionis integrae per- 
agendae, dicendum plane est, illud sibi maxime constare, ejusque 
agendi rationem hac in re esse omnino consonam principiis uni- 
versalibus quae Suprema Congregatio circa dubie baptizatos jugiter 
sectata est. | 

IV. At enim inquies opinionem, quae dubie baptizatos ab obli- 
gatione confessionis peragendae eximit, probabilem esse. 

Respondeo, speculative, concedo, vel transeat; practice, nego: 
quatenus nempe in praxim deducta, opinio illa gravissimum cieret 
incommodum, religiosae societati quam maxime infensum, uti vi- 
dimus, quo videlicet firmitas status tum Baptismi, tum 8. Ordinis, 
tum professionis religiosae penitus everteretur. Practice ergo opinio 
illa, quidquid sit de speculativa ejus probabilitate, impingit in le- 
gem certam, ex jure tum naturali, tum etiam, in re de qua agimus, 
divino manantem, quae praecipit ut periculum praecaveatur detri- 
menti quod publico bono adversaretur. (Cfr. De Lugo, De Lust. et 
Ture, Disp. X, n. 189; Viva, Damnat. Thes. ad propp. 17, 18, 
Alex. VII, et ad prop. 1, Innoc. XI, n. V.; Gury-Ballerini, Th. 
Mor. Comp., vol. I, n. 78, not. 6; cl. Bucceroni, Inst. Th. Mor., 
vol Lenn: LLG, ALT, 127). 

V. Ex his pronum est colligere, 8. O. in responso ad Archie- 
piscopum Westmonasteriensem (17 Dec. 1868) circa neo-conversos 
in Anglia cautissime dixisse simpliciter affirmative, additis tantum 
his verbis: « et dandum esse Decretum latum sub Fer. V die 17 Tunu 
anni 1715»; scilicet ne forte quis existimaret, tenorem responsi ex 
specialibus Anglorum adjunctis potius quam ex universaliori ra- 


qi 

tione, quae omnes indiscriminatim casus dubie baptizatorum afficiat, 
repetendum esse. | 

VI. Quaeres: quomodo quae hactenus disputavimus, concilientur 
cum iis quae in not. cit. § 301, tradit D’Annibale; qui ceteroquin 
Adsessoris munere apud 8. O. perfunctus, potuit certe, Documenta 
S. Officii consulendo, mentem cognoscere S. Congregationis ? 

Respondeo. Iosephus D’Annibale, antequam ad munus Adses- 
soris S. O. eveheretur, jam pridem sibi praeformaverat opinionem, 
quam in Summula loc. cit. circa neo-conversorum confessionem 
profitetur. Prima enimvero editio Swmmulae in lucem prodiit annis 
1874-76 Reate. Porro in hujus editionis vol. III, § 183, not. 9, 
pag. 130, ab Auctore eadem prorsus dicuntur atyue adeo ipsissimis 
verbis, quae in Hditione tertia loc. cit. leguntur. Ex his colliges, 
Tosephum D’Annibale opinionem suam circa argumentum, de quo 
agimus, prima vice nullatenus hausisse ex documentis in Archivio 
S. O. delitescentibus, quae illi nondum comperta erant. Siquidem 
nonnisi anno labente 1884, die 14 Novembris, ad munus Adses- 
soris S. O. a Leone XIII P. M. evectus fuit. Hoc autem in mu- 
nere nonnisi brevissimo tempore, hoc est, vix solido quadriennio 
permansit D’Annibale; quandoquidem anno 1889, in Consistorio 
diei 11 Februari, in collegium Patrum Cardinalium cooptatus est ; 
ac tandem supremum diem obit die 17 Iulu an. 1892, quo nimi- 
rum anno Romae prodivit volumen I[lIm Hditionis 3ae Summulae; 
« di cui (Auctor ipse) emendo l’ultimo foglio di stampa qualche giorno 
prima di morire », uti in Biografia del Cardinale Giuseppe D’ Anni- 
bale (Roma, Scuola Tipografica Salesiana, 1908) testatur Paulus 
De Sanctis, Archiepiscopus olim Sardicensis, qui, arctissimo ami- 
citiae foedere cum D’Annibale conjunctus, hujus familiari consue- 
tudine usus est. Porro, hisce positis, nemini mirum esse videatur, 
si dixerimus, Iosephum D’Annibale, quamdiu etiam Adsessoris 8. O. 
munus retinuit atque deinceps, ignorasse plane documenta quae- 
cumque tandem ea sint, quae in Archivio adservantur et quae ap- 
prime circa praesentem controversiain S. Officii mentem patefacere 
possent; neque occasionem umquam eidem obtigisse eadem docu- 
menta agnoscendi: quandoquidem haec, in tabulario diligentissime 
adservata, ut plurimum in propatulo non collocantur, neque, ut 
ajunt, resumuntur. nisi quando cirea hoe vel illud argumentum 
quaestio aliqua generalis dirimenda proponitur, vel casus aliquis 
particularis resolyendus occurrit; quod non quotidie, sed data tan- 
tum occasione contingit. 


Ceterum, si, posthabita hac in re Iosephi D’Annibale auctori- 


as, 

tate, ex aliorum testimonio conjicere velis quaenam mens fuerit 
S. O. in responso diei 17 Decembris 1868, liceat appellare ad virum 
alterum Eminentissimum, qui, diu in SS. RR. CC. versatus, singu- 
lari enituit prudentia et juris canonici peritia, nec non peculiari 
in quaestionibus enodandis acumine inclaruit. Raphaelem, dico, 
Monaco La Valletta, qui primum Adsessoris per plures annos, usque 
ad diem 13 Martii 1868, deinde, inter Patres Cardinales adiectus, 
Secretarii munere apud S. O. usque ad obitum, idest ab anno 1884 
usque ad diem 14 Julii 1896, perfunctus est. Porro certo certius 
est, virum hunc doctissimum illam constanter tenuisse ac palam 
professum esse sententiam, videlicet, in casibus quibuscumque neo- 
conversorum qui sub conditione rebaptizantur, confessionem sacra- 
mentalem, eamque integram, exigendam esse; et neo-conversos 
hujusmodi ad illam peragendam teneri. Hoc, inquam, mihi certis- 
sime constat ex testimonio conlegae olim mei praestantissimi apud 
S. Poenitentiariam Apostolicam, nunc vero Secretari 8. C. Con- 
ceili, scilicet Illmi et Rmi P. D. Basilii Pompilj; cujus viri pru- 
dentia omnibus perspecta apprime est, et quicum Emus Monaco 
La Valletta familiariter admodum agere consueverat. 

VII. Ad recentiores vero Theologos quod spectat, qui circa re- 
sponsum 8. O. ad Episcopos Angliae interpretationem a Iosepho 
D’Annibale propositam amplexati sunt, recolendus heic est prae 
ceteris Antonius Ballerini, praesertim ob agendi rationem plane 
singularem quam hac in re sectatus est tum in Opere Theologico 
Morali, tum in Adnotationibus, quibus Gurianum Compendium lo- 
cupletavit. Scilicet Theologus hic celeberrimus, ob acumen ingenii, 
solidum judicium, et praeclaram eruditionem inter summorum Theo- 
logorum Moralistarum nomina jure optimo cooptatus, ut ipsi in- 
notuit responsum 8. O. diei 17 Decembris 1868, primo oculorum 
obtutu vim rationemque ejusdem perpexisse videtur. Haec enim 
palam fassus est, videlicet: 

1. « Pro sententia generatim affirmante obligationem » con- 
fessionis in casibus omnium indiscriminatim neo-conyersorum, qui 
sub conditione rebaptizantur, « accessisse 8. Inquisitionis respon- 
sum 17 Decembris 1868 »; (Cfr. Opus Th. Morale, vol. I, n. 99, 
Edit. 3ae; et Adnotation, ad un. 419, vol. Il, Comp. Gury, pag. 290, 
quaest. 3, Edit. 4ae) (1). 


(1) Sat erit heic semel monuisse, ad citationes quod spectat ex adnotatio- 
nibus, quibus Gurianum Compendium a Ballerinio locupletatum fuit, nos uti 
editione quarta, quae prodiit ex Typographia Polygl. 8. C. De Prop. Fide anno 

2. Responsum S. O. 17 Dec. 1868. «non spectare solum ad 
specialia Angliae adjuncta » ; idque « evinci ex praecedenti responso 
anni 1715 cui innititur » et quod «non ad Angliam sed ad Ger- 
maniam » refertur; (Cfr. Adnot. cit., pag. 290, 292 Comp. Gury) ; 

3. « Doctrinam » in Compendio Gury expositam « antecedenti 
decreto minus consonam apparere » (Cfr. Adnot. cit., pag. 291); 

4. Supposita speculativa Gurianae doctrinae probabilitate, vi 
cujus item speculative dubia evaderet in casu nostro obligatio con- 
fessionis, si nihilominus, ad praxim quod spectat, juxta Decretum 
S. O. retinenda plane sit contraria sententia quae obligationem 
illam generatim affirmat; hoc in casu fatetur Ballerinius, immo 
contra Vindicias plane contendit «id effici non posse nisi vi ali- 
cujus principii, quod in casu tutiorem partem necessario sequendam 
esse statuat ». « Non enim (subdit) attribuenda 8S. Inquisitioni est 
declaratio, vi cujus obligatio speculative dubia », posita probabili- 
tate sententiae quae illam negat », nullo accedente altiori principio, 
per se certa sit, seu « nulla dict non possit ». Hisce positis, Balle- 
rinius postulat a Vindicéis ut hujusmodi altius principium exponant, 
rationemque intrinsecam afferant seu theologicam seu canonicam, 
quae evincat « confessionis obligationem in casu non esse dubiam » 
(Cfr. Adnot. cit., pag. 291). 

Re hue deducta, jam prima fronte videretur Ballerinius, vir 
emunctae naris a Losepho D’Annibale merito nuncupatus (in Proem. 
Ed.is lae Swmmulae), jam videretur, inquam, divinare et velle le- 
ctorl exponere hoc altius principium, vi cujus opinio, ut ut specu- 
lative probabilis, tamen practice improbabilis omnino est, quippe 
cum, si in praxim traduceretur, in publicum religiosae societatis 
detrimentum vergeret; atque adeo lumine hujus principii ductus, 
illam inire viam, quae ad veram presentis quaestionis solutionem 
recta perducit. Verumtamen, quod sane dolendum est, Ballerinius 
in ipso primo investigationis imine in scopulum gravissimum im- 
pegit; ac, tum praejudicio abreptus quod jam in mente sibi prae- 
formaverat circa practicam doctrinae Gurianae probabilitatem, tum 
praesertim ob falsam interpretationem seu applicationem certae 
cujusdam doctrinae, ceteroquin verissimae, quam 8. Alphonsus tradit, 
in transversum actus, ad erroneam conclusionem tandem devenit. 


1877; quae quidem editio, secus ac subsequentes editiones, quae ad hance usque 
diem ex eadem 'l'ypographia prodivere, adnotationes Ballerinianas, non jam 
mancas et aliena manu obtruncatas, sed integras plane exhibet, quales ex ipso 
Ballerinii calamo prima vice prodierunt. 

Re quidem vera, affirmat Ballerinius, quod et fatemur omnes, 
nempe statum quaestionis hunc esse: « Num confessio, eaque in- 
tegra a neophyto sit exigenda ». (Cfr. Adnot. cit., pag. 291). Ast 
subdit immediate: « Atqui si de confessionis integritate agitur, ecce 
occurrit nobis 8. Alphonsus, inquiens (Hom. Apost. Tr. 16, n. 29): 
« Nemo tenetur ad leges dubias... Nec obstat hic dicere, quod in Sa- 
cramentorum materia non possimus sequi opiniones solum proba- 
biles: quia hoc procedit cum agitur de valore Sacramenti ; secus 
de (confessionis) integritate ». Verum enimvero quisque facile intel- 
git, casum, de quo disputat S. Alphonsus loc. cit., toto coelo dif- 
ferre a casu de quo nos disputamus: guandoquidem 8S. Doctor 
disserit de casu, in quo, sarté tectaque manente divina lege confes- 
sionis, hujusque obligatione, posthaberi potest materialis integritas, 
quin essentialia elementa ad valorem Sacramenti requisita ullimode 
perichtentur. Et sane quaestionem instituit Ligorius: « An tenea- 
mur confiteri non solum circumstantias species mutantes, an etiam 
notabilter aggravantes ». Et respondet, tres hac de re opiniones 
probabiles adesse; ac demum de tertia opinione id absolute ne- 
-gante, quam communiorem et probabiliorem vocat, haec scribit: 
« Talis lex confitendi circumstantias aggravantes, est dubia, et nemo 
tenetur ad leges dubias... Nec obstat hic dicere, quod in Sacra- 
mentorum materia non possimus sequi opiniones solum probabiles, 
quia hoc procedit eum agitur de valore Sacramentorum, secus de 
integritate: et in quantum ad valorem, certum est sufficere inte- 
gritatem formaiem». Ergo hoc in casu, juxta S. Alphonsum, cir- 
cumstantia mere aggravans reticeri potest, quin integritas formalis 
confessionis seu valor sacramenti periclitetur. Ast e contrario in 
casu neophyti rebaptizati quaestio agitur praecipue de ipsa confes- 
sione peragenda, seu de Sacramento ipso Poenitentiae suscipiendo ; 
non vero quaestio solum fit, utrum hoc vel illud peccatum, haec 
velilla aggravans circumstantia mani/estanda sit; paucis, non quae- 
ritur tantum utrum confessio debeat esse eh batialiter integra, sed 
imo quaeritur praecipue, utrum ipsa simpliciter confessio sacramen- 
talis sit a neophytis rebaptizatis peragenda. Quo posito, semel ac 
constiterit, vi altioris principu tutiorem partem hac in re esse se- 
quendam, ac proinde confessionem a neophytis ills prorsus per- 
agendam esse, jam quisque videt, locum nullum superesse prance 
tioni praefatae doctrinae, quam S. Alphonsus rectissime tradit; sed 
potius confessionem ficioniteiin esse juxta modum quem Christie 
Dominus praestituit. Atqui Christus voluit, sacramentalem contes- 
sionem formaliter integram esse debere. 

Equidem hine divino praecepto nullimode satisfaceret neophytus 
rebaptizatus, si vel genericam tantum confessionem perageret, vel 
unum alterumve peccatum dumtaxat, reliquis reticitis, confiteretur. 
Itaque in casu confessio neophyti integra esse debet. Quod ergo 
S. Alphonsus rectissime affirmat de uno casu, Ballerinius applicat 
ad casum plane diversum, in quo applicatio illa locum habere nul- 
latenus potest. Porro, hac semel posita praepostera interpretatione 
seu applicatione doctrinae a S. Alphonso traditae, Ballerinius vel 
a primo disputationis seu investigationis limine, ut dixi, aditum 
sibi praeclusit ad veritatem detegendam, et praeceps ruere debuit 
in manifestam contradictionem. Et re quidem vera, Ballerinius ille, 
qui jam expressis verbis fassus erat, pro sententia Gurianae opi- 
nioni opposita accessisse S. Inquisitionis decretum diei 17 Dec. 
1868; opinionem vero Gurianam minus consonam huic decreto ap- 
parere ; qui insuper aperte declaraverat, praefatum decretum non spe- 
ctare solum ad specialia Anghae adjuncta; quique demum disertis- 
sime ostenderat, causas seu rationes ab Episcopis Anglis in supplici 
libello ad §. O. allatas, impares plane per se generatim fuisse ad 
decretum, de quo sermo, provocandum (Cfr. Adnot. ad n. 419 Comp. 
Gur.); hic idem, inquam, Ballerinius tandem, velut palinodiam ca- 
neus, concludit, nonnisi « propter speciales rationes datum fuisse 
illud Decretum », et «ad specialia Angliae adjuncta coarctari. Ce- 
terum Ballerinius, semel devius a recta semita, qua ad veritatem 
in praesenti quaestione assequendam pertingere facile potuisset, 
contradictionem hujusmodi vitare amplius non poterat, si debitam 
reverentiam et obsequium erga S. O. decretum salva consistere vo- 
luit. Atque haec de Ballerinio animadvertenda censuimus, ne sci- 
licet tanti viri nomine et auctoritate, in re de qua agimus, facile 
quis abutatur. 

VIII. Ceterum, ut de diverticulo redeamus in viam, si revera 
decisio 8. O. 17 Dec. 1868, non quidem ex specialibus Anglorum 
adjunctis repetenda est, sed praecipue pendet ab interpretatione 
legis divinae quae universalis est, omnesque obligat; jam sponte 
sua oboritur quaestio, utrum nimirum decisio illa sit lex univer- 
salis, aut universale praeceptum ? 

Respondeo. Recolendum est, quod supra diximus (n. II), vide- 
licet decreta seu decisiones SS. RR. CC. quandoque esse formaliter 
particulares, licet aequivalenter universales sint, quando nimirum 
ratio decreti seu decisionis aequaliter pro omnibus valet, quia de- 
cisio pendet ab interpretatione legis, quae universalis est, atque 
omnes obligat. Hisce positis, quamvis in Decreto 8. O. 17 Dec. 1868, 

necnon in reliquis quas supra (sub n. 1) recensuimus, ejusdem Sacri 
Ordinis instructionibus vel decisionibus practica juris divini inter- 
pretatio circa obligationem confessionis, in re de qua agimus, exhi- 
beatur, atque adeo hoc sub respectu declarationes illae aequiva- 
lenter universales sint; nihilominus formaliter non sunt nisi par- 
ticulares, nec proinde in illis lew generalis aut universale praece- 
ptum continetur; quod non satis adimadverterunt plures Theologi, 
qui de hoc argumento pertractarunt. Re sane vera: Decreta seu 
Instructiones 8. O., ut pluries diximus, implicite continent aut sub- 
audiunt interpretationem, necessariam quidem et proinde comprehen- 
sivam juris divini, quod casus omnes neophytorum, quod spectat 
confessionem, complectitur. Ast probe notandum, hance esse inter- 
pretationem juris divini dubii et obscur?, non vero clari et mani- 
festi. Etenim decisiones illae seu responsa S. O. data sunt occasione 
dubiorum, quae identidem huic 8. Congregationi a particularibus 
personis proposita fuerunt. Iamvero, haec dubia orta certe non 
sunt ex subjectiva ignorantia legis objective et in se clarae; sed 
fundabantur in ipsa obscuritate objectiva verborum legis; ita ut ipsi 
viri docti magno numero diversas easque inter se contrarias hac 
de re interpretationes in medium protulerint. 

Atqui, ut scribit cl. Wernz (us Decret., tom. I, 145, Edit. IT) 
«lex clara propter ignorantiam et dubia particularium personarum 
non denuo universae Ecclesiae est promulganda; aliter autem est 
dicendum de promulgatione declarationis legis vere et objective ob- 
scurae et dubiae ». (Cfr. idem Wernz, ibid., n. 100, III; cl. Buc- 
ceroni, Inst. Th. Mor., vol. I, n. 176, Edit. V; et D’Annibale, Summ. 
Th. Mor. P. I, nu. 184, not. 5). Quibus positis, cum de ratione legis 
sit promulgatio, restat ut videamus, num interpretatio juris di- 
vini, quae in citt. decretis S. O. practice et implicite continetur, 
universae Hcclesiae sufficienter promulgata fuerit, ut lex generalis 
dici possit, aut universale praeceptum. Jam age: instructiones, re- 
sponsa et Decreta S. O., hactenus edita, charactere universalis pro- 
mulgationis prorsus destituuntur. Etenim responsum seu decretum 
27 Iunii 1716 pro casu particulari datum est; et antequam ab 
Ephemeride Acta S. Sedis in vulgus ederetur, universa Theologo- 
rum natio illud plane ignorabat. Item instructio 20 Jul. 1859 data 
est particulari personae, hoc est, ad postulatum LEpiscopi Phila- 
delphiae. Rursus responsum 17 Dec. 1868 datum est Episcopis Anglis 
pro neo-conversis ejusdem nationis. Tandem responsum 2 Dec. 1874 
datum est ad dubium propositum, et nonnisi meram instructionem 
continet. Porro in hisce S. O. documentis decisiones seu responsa 

hujusmodi nullibi expresse dicuntur ferri nomine R. Pontificis pro 
universa Ecclesia, atque adeo ab universa Hcclesia esse servanda. 
Quapropter, deficiente promulgatione pro Ecclesia universa, prono 
alveo fluit, declarationes illas seu Decreta S. O. rationem legis ge- 
neralis seu universalis praecepti nullimode praeseferre. 

Ceterum in confesso est apud omnes, R. Pontificem, tum sim- 
pliciter in exercitio supremae suae auctoritatis, sive magisteriil sive 
jurisdictionis, tum in plenitudine exercitii utriusque vel alter utrius 
potestatis, liberrimum esse. Quare sicut R. Pontifex potest magi- 
sterium suum exercere quin semper illud swpremo perfectionis gradu 
exerceat; ita potest jurisdictionem suam, nedum per legem gene- 
ralem, sed etiam inferiori quodam gradu, praetermissa general 
lege, seu per particulare praeceptum seu decretum, sive immediate 
. per se, sive per sacram aliquam Congregationem exercere. (Cfr. 
Palmieri, De Rom. Pontif. Proleg. § XX in fin., Edit. I, thes. 32, 
schol. II; Franzelin, De Div. Trad. Ed. 28, pagg. 77-78 in not. 
et pag. 119, Coroll. 5; Wernz, Jus Decret. tom. I, n. 99, not. 54, 
Edit. IL). 

TX. At enim inquies, quae hactenus diximus, nullatenus com- 
poni posse cum Litteris S. C. de Prop. Fide 10. Iuli 1869, ad 
Archiepiscopum Quabecensem (Canada), ubi haec in rem haben- 
tur: « Quoad dubium ab A. T. propositum, sacramentalem confes- 
sionem attingens a neo-conversis exigendam, observandum occurrit, 
responsum elapsi anni, licet Episcopis Angliae tantummodo ro- 
gantibus datum, wniversalem legem continere, proindeque non solum 
in Anglia, sed in aliis etiam regionibus obligare. Hine patet, quod 
nullatenus permitti potest ut praedictae decisioni contraria sen- 
tentia doceatur. Romae, ex Aedibus 8S. C. P. F. die 10 Iulii 1869. 
Al. C. Bernabo Praef. — Ioannes Simeoni Secretarius ». (Cfr. Col- 
lect. S. C. De Prop. Fide, 1907, Edit. II, vol. Tl, pag. 19, sub 
num, 1338,. mot, 1). 

tesp. Ad difficultatem enodandam satis erit haec animadver- 
tere, videlicet: 

1. Generatim nullatenus spectare ad S. C. de Prop. Fide 
munus proferendi judicium de vi et ratione decretorum seu reso- 
lutionum, quae a 8. O. prodeunt. 

2. Ceterum in Actis, in Archivio 8. Congregationis de Prop. 
Fide adservatis, quae mihi licuit diligenter consulere, ne minimum 
quidem vestigium extat, ex quo conjici queat, responsum Emi Bar- 
nabo ad Archiepiscopum Quabecensum in Congregatione quam 
generalem vocant, EEmorum PP. Cardinalium, qui Congregationi 


SUMMULAE THEOLOGIAE MORALIS 105 


de Prop. Fide addicti sunt, propositum, discussum, aut utcumque 
-adprobatum in antecessum fuisse. 

3. Item nullum in eodem Archivio indicium prostat, respon- 
sum illud datum fuisse, consulto Pontifice Maximo. 

4. Probabile est, seu fas est conjicere, quod ceteroquin ex 
Actis praedictis nullatenus constat, in responso ad Archiepisco- 
pum Quabecensem transmittendo tractationem seu consultationem 
praehabitam fuisse in peculiari conventu, vulgo Congresso, Ofticia- 
hum S. Congregationis, adstantibus Emo Cardinali Praefecto et 
Secretariis; et in peculiari ejusmodi conventu tenorem responsi 
quodammodo praeformatum fuisse. 

5. Certo certius est, quod mihi testatus est ipse Archivii 
praeses, qui Collectaneam digessit, editam jussu S. Congregationis 
de Prop. Fide anno 1893, nimirum huic Collectaneae insertas non 
fuisse Litteras Emi Barnabo ad Archiepiscopum Quabecensem, 
hac de causa, quia nempe responsum illud haberi non potest ceu 
responsum §. Congregationis. Equidem in altera editione Collec- 
taneae quae produt anno 1907, praedictae Litterae referuntur, ast 
nonnisi in notula ad calcem paginae 19. voluminis II! apposita, 
velut merum historicum documentumn. 

6. Responsum Emi Card. Barnabo primo vulgatum non fuit 
nisi opera privati scriptoris in periodico, cui titulus Analecta Ec- 
clesiastica, anno 1899; cujus quidem periodici editor seu mode- 
rator, Rmus D. Felix Cadene, prout hic mihi expressis verbis te- 
status fuit Romae anno 1906, exemplar responsi Emi Barnabo 
nonnisi a certo quodam Officiali Curiae Archiepiscopals Quabe- 
censis acceperat, quicum idem Cadene nescio quo necessitudinis 
vinculo junctus erat. 

Quae cum ita sint, quisque facile intelligit, vim, auctoritatemque 
responsi Emi Barnabo penitus hac in re evanescere. Non enim, 
uti constat ex dictis, perinde haberi potest ac responsum seu de- 
claratio Congregationis generalis; neque eidem suprema accessit 
Romani Pontificis auctoritas, neque nomine aut jussu ejusdem Pon- 
tificis Maximi datum aut promulgatum fuit. Quamobrem responsum 
illud in eodem ferme censu habendum est ac aliud quodcunque 
responsum a privatis personis datum, quod facile deprehendi- 
tur multiplici ex capite claudicare. Re quidem vera: vel 1: in 
illo responso supponitur, jam ab Ecclesia in antecessum propo- 
sitam seu promulgatam authentice fuisse legem generalem de con- 
fessione a neophytis peragenda; et in hac hypothesi respon- 
sum Cardinalis “Barnabo, uti patet ex dictis, falso supposito la- 

borat. Vel 2: in responso illo supponitur, decreta seu responsa 
S. Officii cirea neophitorum confessionem habenda esse ceu to- 
tidem documenta, quae authentice jus divinum interpretantur; 
proindeque ad generalem legem hac in re constituendam opus non 
esse nova promulgatione praeter illam, quae jam in ipsis christianae 
rei exordiis ab Apostolis facta fuit; et»ideo solam eorumdem de- 
cretorum notitiam sufficere, ut, asque nova promulgatione, quotquot 
eadem cognoverint, ad ea servanda obligentur: et rursus in hac 
hypothesi seu suppositione plura sunt quae aequivocationi imni- 
tuntur, aut falsitate omnimoda laborant. Sane: ceteris praeter- 
missis, sufficiat recolere quod jam supra (nu. III b. 6) praemonuimus, 
nimirum ex responsis, sive decretis sive instructionibus hactenus a 
S. O. circa neophitorum confessionem editis, nullum omnino pro- 
stare, quod interpretationem juris divini directe, immediate et for- 
maliter exhibeat: bene vero eadem decreta seu responsa directe 
non esse nisi disciplinaria responsa in casibus particularibus, aut 
disciplinares normas seu instructiones in casibus id genus servandas. 
Tamvero, esto quidem quod hujusmodi decreta seu instructiones 
practice supponant rationem theoreticam, cui innituntur, ex jure 
divino manantem; atque adeo ex illis decretis seu instructionibus 
mediate, idest, ratiocinio theologico prorsus argui seu inferri possit 
proprie dicta juris divini interpretatio, necessaria quidem et com- 
prehensiva, quae in illis practice exhibetur. Attamen hoc id unum 
evincit, illa decreta seu responsa S. Officii aequivalenter generalia 
esse, atque adeo per eacdem illos obstringi, qui vim illationis prae- 
dictae seu ratiocinii theologici probe perspexerint et plane asse- 
qunti sint: nullatenus vero probat, per eadem decreta generalem 
legem formaliter constitui; quia, uti pluries diximus, interpretatio 
juris divini, quae nonnisi indirecte, implicite et mere practice in 
responsis seu instructionibus S. O. continetur, est interpretatio juris 
seu legis per se dubiae et obscurae, quae proinde interpretatio eget 
nova promulgatione, ut generalem legem aut universale praeceptum 
constituat. (Cfr. Franzelin, De Div. Tradit, ete. thes. 12, Schol. I. 
Princip. I. Coroll. 5 in fin. Edit. 28; Thes. VIII, II in not. pag. 77 
et seqq.; Palmieri, De Rom. Pontif. Thes. 28, V. Edit. 1; De Pee- 
cato Orig. etc., Thes. 22. Sch. pagg. 293 et seqq. Edit. an. 1904; 
Wernz, Jus Decret., tom. IV, n. 698 in not. 40, pagg. 1024 et 
seqq. Edit. I). 

Haec de responso Cardinalis Barnabd ad Archiepiscopum Qua- 
becensem satis sint. Quae quidem eo unice spectant, ut sua cuique 
rei veritas constet, ac ut justis limitibus coerceatur et pro merito 

aestimetur auctoritas praefati documenti, quod forte nimis confi- 
denter a nonnullis Theologis in praesenti controversia in medium. 
affertur. Ceterum, si 8. Doctori De Ligorio vel ipsa responsa S. Poe- 
nitentiariae quandoque posthabere, oppositaeque opinioni adhaerere 
licuit (Vid. Th. Mor. lib. 6, n. 556; cfr. Gury-Ballerini, Comp. Th. 
Mor. II, n. 573, not. a. et num. 589, not. a. Edit. 4); multo magis 
fas heic erit, Emi Barnabd valedicere asserto; quod, uti liquet ex 
dictis, nullo modo haberi potest ceu S. Congregationis responsum. 

Atque haec circa cit. § 301, not. 3, Swmmulae, pro rei gravi- 
tate, fusiori calamo pertractanda censuimus, alias, si opus fuerit, 
rem amplificaturi. 


OVA 
(Summ., P. III, Lib. III, Tr. III, § 319). 


Decreta S. Officii De facultatibus Sacerdotum navigantium 
quoad audiendas confessiones. 


i 
Decret. S. O.. 4 Apr. 1900. 


In Congregatione Generali S. Romanae et Universalis Inqui- 
sitionis habita fer. IV, die 4 Aprilis 1900, quum disceptatum fuisset 
super facultate Sacerdotum iter transmarinum facientium excipiendi 
Fidelium ejusdem itineris comitum sacramentales Confessiones, Emi 
ac Rmi DD. Cardinales in universa Christiana Republica Inquisi- 
tores Generales, ad omnem in posterum hac super re dubitandi 
rationem atque anxietatibus occasionem removendam, decreverunt 
ac declararunt: Sacerdotes quoscumque transmarimum iter arri- 
pientes, dummodo a proprio Ordinario Confessiones excipiendi fa- 
cultatem habeant, posse im navi toto itinere durante Fidelium secum 
navigantium Confessiones excipere, quamvis forte imter ipsum iter 
transeundum, vel etiam aliquandiu consistendum sit diversis in locis 
diversorum Ordinariorum jurisdictioni subjectis. 

Hane autem Emorum Patrum resolutionem SSmus D. N. Leo 
div. prov. PP. XIII per facultates Emo D. Cardinal 8. Officu 
Secretario impertitas, benigne adprobare et confirmare dignatus est. 


T. Can. Mancini, S. R. et U. Inquisit. Notarius. 

2. 
Decret. S. O. Fer. IV, 23 August. 1905. 


In Congregatione generali S. R. et U. Inquisitionis Emi ac 
Rmi Dii decreverunt: Sacerdotes quoscumque maritimum iter ar- 
ripientes, dummodo vel a proprio Ordinario, ex cujus dioecesi di- 
scedunt, vel ab Ordinario portus in quo in navim conscendunt, vel 
etiam ab ordinario portus cujuslibet intermedit, per quem in iti- 
nere transeunt, sacramentales confessiones excipiendi, quia digni, 
scilicet, atque idonei recogniti ad tramitem Conc. Trident. sess. XXIII, 
cap. XV de Ref., facultatem habeant vel obtineant; posse toto iti- 
nere maritimo durante, sed in navi tantum, quorumcumque fidelium 
secum navigantium confessiones excipere, quamvis inter ipsum iter 
nayis transeat, vel etiam aliquandiu consistat diversis in locis di- 
versorum Ordinariorum jurisdictioni subjectis. 

Sequenti vero feria. V, die 24 ejusdem mensis et anni, SSmus 
D. N. Pius PP. X decretum Emorum PP. adprobavit. 


I. Can. Mancini, 8S. R. et U. I. Notarius. 


Decret. S. O. Fer. IV, 12 Decembris 1906. 


In Congregatione generali 8S. R. et U. Inquisitionis Emi ac 
Rmi Dii decreverunt: Suppheandum SSmo ut concedere diguetur 
sacerdotes navigantes, de quibus supra (Vid. Decret. 20 Aug. 1905), 
quoties, durante itimere, navis consistat, confessiones excipere posse 
tum fidelium qui quavis ex causa ad navem accedant, tum eorum 
qui, tpsis forte in terram obiter descendentibus confiteri petant, 
eosque valide ac licite absolvere posse etiam a casibus Ordinario loci 
forte reservatis, dummodo tamen — quod ad secundum casum spectat 
— nullus in loco vel unicus tantum sit sacerdos adprobatus et fa- 
cile loci Ordinarius adiri nequeat. 

Sequenti vero feria V, die 13 ejusdem mensis et anni, SSmus 
D. N. Pius PP. X annuit pro gratia juxta Emorum Patrum suf- 
4tragia, 

Petrus PatomBELLI, 8. R. et U. I. Notarius. 


(Cfr. Acta S. Sedis, vol. 32, pag. 760, et vol. 40, pag. 24 et seq.). 

DVL: 
(Summ., P. III, Lib. III, Tr. IV, § 406). 


De Missis celebrandis et Communione recipienda 
in nocte Nativitatis Domini. 


S. Off. Feria V, die 1 Augusti 1907. 


SSmus D. N. D. Pius divina providentia PP. X, in solita 
audientia R. P. D. Adsessoris S. Officii impartita, ad fovendam 
fidelhum pietatem eorumque grati animi sensus excitandos pro 
ineffabili Divini Verbi Incarnationis mysterio, motu proprio be- 
nigne indulgere dignatus est ut in omnibus et singulis sacrarum 
virginum monasteriis clausurae legi subiectis aliisque religiosis in- 
stitutis, piis domibus et clericorum seminariis, publicum aut. pri- 
vatum Oratorium habentibus cum facultate Sacras Species habi- 
tualiter ibidem asservandi, sacra nocte Nativitatis D. N. I. C. tres 
rituales Missae vel etiam, pro rerum opportunitate, una tantum, 
servatis servandis, posthac in perpetuum quotannis celebrari San- 
ctaque Communio omnibus pie petentibus ministrari queat. Devotam 
vero huius vel harum Missarum auditionem omnibus adstantibus 
ad praecepti satisfactionem valere eadem Sanctitas Sua expresse 
declarari mandavit. 

Contrariis quibuscumque non obstantibus. 


Perrus Patompeti, 8. R. U. I. Notarius. 


De hoc indulto cfr. Ferreres in comment. La Communione fre- 
quente e quotidiana in Append. III, versionis italicae. 


XVII. 
(Summ., P. III, Lib. III, Tr. IV, § 407). 


Declaratio S. R. C. de Sacra Synaxi in Oratoriis privatis distribuenda. 


Sanctissimus Dominus noster Pius Papa X in audientia ha- 
bita 8 Maii 1907 ab Ecmo, et Rvmo, Dno Cardinali Seraphino Cre- 
toni S. R. C. Praefecto statuere ac declarare dignatus est, ut in 


© 


» 

Indultis Oratorii privati intelligatur inclusa facultas Sacram Co- 
- munionem distribuendi iis omnibus Christifidelibus qui Sacrificio 
Missae adsistunt: salvis juribus parochialibus. Contrariis non ob- 
stantibus quibuscumque. 
Ex Secretaria S. R. Congregationis eadem die 8 Maii 1907. 


D: \Panici, Archiepiscopus Laodic., secretarius. 


(Acta S. Sedis, vol. 40, p. 587). 


XVIII. 
(Summ., P. III, Lib. III, Tr. IV, § 408). 


De quotidiana SS. Eucharistiae Sumptione. 


1% 
Decretum 8S. C. C. 20 Dec. 1905. 


Sacra Tridentina Synodus, perspectas habens ineffabiles, quae 
Christifidelibus obveniunt, gratiarum divitias, sanctissimam Eucha- 
ristiam sumentibus (Sess. 22, cap. 6), ait: Optaret quidem sacro- 
sancta Synodus, ut in singulis Missis fideles adstantes non solum 
spirituali affectu, sed sacramentali etiam Eucharistiae perceptione 
communicarent. Quae verba satis aperte produnt Ecclesiae deside- 
rium ut omnes Christifideles illo coelesti convivio quotidie refi- 
ciantur, et pleniores ex eo sanctificationis hauriant effectus. 

Huiusmodi vero vota cum illo cohaerent desiderio, quo Christus 
Dominus incensus, hoc divinum Sacramentum instituit. Ipse enim 
nec semel nec obscure necessitatem innuit suae carnis crebro man- 
ducandae suique sanguinis bidendi, praesertim his verbis: Hie est 
panis de coelo descendens; non sicut manducaverunt patres vestri 
manna et mortut sunt: qui manducat hune panem vivet in aternum 
(loan., VI, 59). Ex qua comparatione cibi angelici cum pane et 
manna facile a discipulis intelligi poterat, quemadmodum pane 
corpus quotidie nutritur, et manna in deserto Hebraei quotidie re- 
fecti sunt, ita animam christianam caelesti pane vesci posse quo- 
tidie ac recreari. Insuper quod in oratione Dominica exposci iubet 
panem nostrum quotidianum, per id SS. Ecclesiae Patres fere una- 

nimes docent, non tam materialem panem, corporis escam, quam 
panem eucharisticum quotidie sumendum intelligi debere. 

Desiderium vero Iesu Christi et Ecclesiae, ut omnes Christifi- 
deles quotidie ad sacrum convivium accedant, in eo potissimum 
est ut Christifideles, per sacramentum Deo coniuncti, robur inde 
capiant ad compescendam libidinem, ad leves culpas quae quotidie 
occurrunt abluendas, et ad graviora peccata, quibus humana fragi- 
htas est obnoxia, praecavenda: non autem praecipue ut Domini 
honori, ac venerationi consulatur, nec ut sumentibus id quasi merces 
aut praemium sit suarum virtutum (S. August., Serm. 57, in Matth. 
De Orat. Dom., v. 7). Unde 8. Tridentinum Concilium Eucharistiam 
vocat antidotum quo liberemur a culpis quotidianis et a peccatis 
mortalibus praeservemur (Sess. 13, cap. 11). 

Hane Dei voluntatem priores Christifideles probe intelligentes, 
quotidie ad hance vitae ac fortitudinis mensam accurrebant. Hrant 
perseverantes in doctrina Apostolorum et communicatione fractionis 
pants (Act., II, 42). Quod saeculis posterioribus etiam factum esse, 
non sine magno perfectionis ac sanctitatis emolumento, Sancti Pa- 
tres atque ecclesiastici Scriptores tradiderunt. 

Defervescente interim pietate, ac potissimum postea Janseniana 
lue undequaque grassante, disputari coeptum est de dispositionibus, 
quibus ad frequentem et quotidianam Communionem accedere opor- 
teat, atque alii prae aliis maiores ac difficiliores, tamquam neces- 
sarias, expostularunt. Huiusmodi disceptationes id effecerunt, ut 
perpauci digni haberentur qui SS. Hucharistiam quotidie sumerent, 
et ex tam salutifero sacramento pleniores effectus haurirent; con- 
tentis ceteris eo refici aut semel in anno, aut singulis mensibus, 
vel unaquaque ad summum hebdomada. Quin etiam eo severitatis 
ventum est, ut a frequentanda coelesti mensa integri coetus ex- 
cluderentur, uti mercatorum, aut eorum qui essent matrimonio con- 
zunctt. 

Nonnulli tamen in contrariam abierunt sententiam. Hi, arbitrati 
Communionem quotidianam iure divino esse praeceptam, ne dies 
ulla praeteriret a Communione vacua, praeter alia a probato Kc- 
clesiae usu aliena, etiam feria VI in Parasceve Eucharistiam su- 
mendam censebant, et ministrabant. 

Ad haec Sancta Sedes officio proprio non defuit. Nam per de- 
cretum huius Sacri Ordinis, quod incipit Cum ad aures, diei 12 mensis 
Februarii 1679, Innocentio Pp. XI adprobante, errores huiusmodi 
damnavit et abusus compescuit, simul declarans omnes cuiusvis 
coetus, mercatoribus atque coniugatis minime exceptis, ad Com- 


112 ; SUPPLEMENTUM 


munionis trequentiam admitti posse, iuxta singulorum pietatem et 
sui cuiusque Confessarii iudicium. Die vero 7 mensis Decembris 
anni 1690, per decretum Sanctissimus Dominus noster Alexandri 
Pp. VIII, propositio Baii, purissimum Dei amorem absque ullius 
defectus mixtione requirens ab lis qui ad sacram mensam vellent 
accedere, proscripta fuit. 

Virus tamen Iansenianum, quod bonorum etiam animos infe- 
cerat, sub specie honoris ac venerationis Eucharistiae debiti, haud 
penitus evanuit. Quaestio de dispositionibus ad frequentandam recte 
ac legitime Communionem, Sanctae Sedis declarationibus super- 
vixit; quo factum est ut nonnulli etiam boni nominis Theologi, 
raro et positis compluribus conditionibus, quotidianam Commu- 
nionem fidelibus permitti posse censuerint. 

Non defuerunt aliunde viri doctrina ac pietate praediti, qui fa- 
ciliorem aditum praeberent huic tam salubri Deoque accepto usw, 
docentes, auctoritate Patrum, nullum Ecclesiae praeceptum esse 
circa maiores dispositiones ad quotidianam, quam ad hebdomada- 
riam aut menstruam Communionem; fructus vero uberiores longe 
fore ex quotidiana Communione quam ex hebdomadaria aut menstrua. 

Quaestiones super hac re diebus nostris adauctae sunt et non sine 
acrimonia exagitatae; quibus Confessariorum mentes atque fidelium 
conscientiae perturbantur, cum christianae pietatis ac fervoris haud 
mediocri detrimento. A viris idcirco praeclarissimis ac animarum 
Pastoribus SSmo Dno Nostro Pio Pp. X enixae preces porrectae 
sunt, ut suprema Sua auctoritate quaestionem de dispositionibus ad 
Eucharistiam quotidie sumendam dirimere dignaretur; ita ut haee 
saluberrima ac Deo acceptissima consuetudo non modo non mi- 
nuatur inter fideles, sed potius augeatur et ubique propagetur, hisce 
diebus potissimum, quibus Religio ac fides catholica undequaque 
impetitur, ac vera Dei caritas et pietas haud parum desideratur. 
Sanctitas vero Sua, cum Ipsi maxime cordi sit, ea qua pollet sol- 
licitudine ac studio, ut christianus populus ad Sacrum convivium 
perquam frequenter et etiam quotidie advocetur eiusque fructibus 
amplissimis potiatur, quaestionem praedictam huic Sacro Ordini 
examinandam ac definiendam commisit. 

Sacra igitur Concilii Congregatio in plenariis Comitiis diei 
16 mensis Dec. 1905 hance rem ad examen accuratissimum revo- 
cavit, et rationibus hine inde adductis sedula maturitate perpensis, 
ea quae sequuntur statuit ac declaravit: 

1. Communio frequens et quotidiana, utpote a Christo Domino 
et a Catholica Keclesia optatissima, omnibus Christifidelibus cuiusvis 

ordinis aut conditionis pateat; ita ut nemo, qui in statu gratiae 
sit et cum recta piaque mente ad S. Mensam accedat, prohiberi ab 
ea possit. 

2. Recta autem mens in eo est, ut qui ad sacram mensam 
accedit non usui, aut vanitati, aut humanis rationibus indulgeat, 
sed Dei placito satisfacere velit, ei arctius caritate coniungi, ac di- 
vino illo pharmaco suis infirmitatibus ac defectibus occurrere. 

3. Etsi quam maxime expediat ut frequenti et quotidiana 
Communione utentes, venialibus peccatis, saltem plene deliberatis, 
eorumque affectu sint expertes, sufficit nihilominus ut culpis mor- 
talibus vacent, cum proposito se nunquam in posterum peccaturos: 
quo sincero animi proposito, fier! non potest quin quotidie com- 
municantes a peccatis etiam venialibus, ab eorumque affectu sensim 
se expediant. 

4. Cum vero Sacramenta Novae Legis, etsi effectum suum ex 
opere operato sortiantur, malorem tamen producant effectum quo 
maiores dispositiones in ls suscipiendis adhibeantur, idcirco cu- 
randum est ut sedula ad sacram Communionem praeparatio ante- 
cedat, et congrua gratiarum actio inde sequatur, 1uxta uniusculusque 
vires, conditionem ac officia. 

5. Ut frequens et quotidiana Communio maiori prudentia fiat 
uberiorique merito augeatur, oportet ut Confessaril consilium in- 
tercedat. Caveant tamen Confessarii ne a frequenti seu quotidiana 
Communione quemquam avertant, qui in statu gratiae reperiatur 
et recta mente accedat. 

6. Cum autem perspicuum sit ex frequenti seu quotidiana 
S. Eucharistiae sumptione unionem cum Christo augeri, spiritualem 
vitam uberius ali, animam virtutibus effusius instrui, et aeternae 
felicitatis pignus vel firmius sumenti donari, idcirco Parochi, Con- 
fessarii et Concionatores, iuxta probatam Catechismi Romani doc- 
trinam (Part. II, c. 63), christianum populum ad hunce tam pium 
ac tam salutarem usum crebris admonitionibus multoque studio 
cohortentur. 

7. Communio frequens et quotidiana praesertim in religiosis 
Institutis cuiusvis generis promoveatur ; pro quibus tamen firmum sit 
decretum Quemadmodum diei 17 mensis Decembris 1890 a 8. Coner. 
Episcoporum et Regularium latum. Quam maxime quoque promo- 
veatur in clericorum Seminariis, quorum alumni altaris inhiant ser- 
vitio; item in aliis christianis omne genus ephebeis. 

8. Si quae sint Instituta, sive votorum solemnium sive sim- 
plicium, quorum-in regulis aut constitutionibus, vel etiam calendariis, 

Communiones aliquibus diebus affixae et in lis iussae reperiantur, 
hae normae tamquam mere directivae non tamquam praeceptivae 
putandae sunt. Praescriptus vero Communionum numerus haberi 
debet ut quid minimum pro Religiosorum pietate. Idcirco frequen- 
tior vel quotidianus accessus ad eucharisticam mensam libere eisdem 
patere semper debebit, iuxta normas superius in hoc decreto tra- 
ditas. Ut autem omnes utriusque sexus religiosi huius decreti dispo- 
sitiones rite cognoscere queant, singularum domorum moderatores 
curabunt, ut illud quotannis vernacula lingua in communi legatur 
intra Octavam festivitatis Corporis Christi. 

9. Denique post promulgatum hoc Decretum omnes ecclesia- 
stici scriptores a quavis contentiosa disputatione circa dispositiones 
ad frequentem et quotidianam communionem abstineant. 

Relatis autem his omnibus ad SSmo D. N. Pium Pp. X per 
infrascriptum §. C. Secretarium in audientia diei 17 mens. Decem- 
bris 1905, Sanctitas Sua hoc Emorum. Patrum decretum ratum 
habuit, confirmavit atque edi iussit, contrariis quibuscumque mi- 
nime obstantibus. Mandavit insuper ut mittatur ad omnes locorum 
Ordinarios et Praelatos Regulares, ad hoc ut illud cum suis Semi- 
narius, Parochis, institutis religiosis et sacerdotibus respective com- 
municent, et de executione eorum quae in eo statuta sunt S. Sedem 
edoceant in suis relationibus de dioecesis seu instituti statu. 


Vincentius, Card. Ep. Praenest., praefectus. 
Caietanus De Lai, secretarius. 


ye 
Decretum Urbis et Orbis 14 Febr. 1906. 


De Indulgentiis per quotidianam Communionem lucrandis. 


Sanctissimo Domino Nostro Pio Pp. X vel maxime cordi est, 
ut efficacius in dies propagetur uberioresque edat virtutum omnium 
fructus laudabilis illa ac Deo valde accepta consuetudo, qua fideles, 
in statu gratiae rectaque cum mente, ad sacram Communionem 
quotidie sumendam accedant. Quamobrem supplicia plurimorum 
vota ab Eminentissimo Viro Cardinali Casimiro Gennari delata be- 
nigne libenterque excipiens, iis plane cunctis qui memoratam con- 
suetudinem habent, aut inire exoptant, specialem merito gratiam 
elargiri statuit. 

Clemens porro Pp. XIII f. r. per decretum hujus sacri Ordinis, 
sub die 9 Decembris 1763 « omnibus Christifidelibus qui frequenti 
peccatorum* confessione animum studentes expiare, semel saltem in 
ebdomada ad Sacramentum Poenitentiae accedere, nisi legitime im- 
pediantur, consueverunt, et nullius lethalis culpae a se post prae- 
dictam ultimam Confessionem commissae sibi conscii sunt, indulsit 
ut omnes et quascumque Indulgentias consequi possint, etiam sine 
actuali confessione quae ceteroquin ad eas lucrandas necessaria esset. 
Nihil tamen innovando circa Indulgentias jubilaei, tam ordinarii 
quam extraordinarii aliasque ad instar jubilaei concessas, pro qui- 
bus assequendis, sicut et alia opera injuncta, ita et sacramentalis 
Confessio tempore in earum concessione praescripto peragatur ». 

Nunc vero Beatissimus Pater Pius X omnibus Christifidelibus, 
qui in statu gratiae et cum recta piaque mente quotidie Sancta 
de altari libare consuescunt, quamvis semel aut iterum per heb- 
domadam a Communione abstineant, praefato tamen f. r. Cle- 
mentis Pp. XIII indulto frui posse concedit, absque hebdomada- 
riae illius Confessionis obligatione, quae ceteroquin ad Indulgen- 
tias eo temporis intervallo decurrentes rite lucrandas necessaria 
extaret. Hanc insuper gratiam Eadem Sanctitas Sua futuris quoque 
temporibus fore valituram clementer declaravit. Contrarius quibus- 
cumque non obstantibus. 

Datum Romae, e Secretaria 8. Congregationis Indulgentiis Sa- 
erisque Reliquis praepositae, die 14 Fébruari 1906. 

A. Card. Triprpr, praef. 
D. Panici, Archiep. Laodicen., secretarius. 


Cfr. Ferreres, Comment. cit. « La Communione frequente e quotidiana », ecc. 


os BS 
(Summ., P. III, Lib. III, Tr. IV, § 411). 


De S. Communione infirmis non jejunis. 


ip 
Decretum 8. C. C. 7 Dec. 1906. 
Post editum de frequenti et quotidiana SS. Eucharistiae sump- 


tione decretum die 20 mensis Decembris 1905... quaesitum est, 
si quo forte modo consuli posset aegrotis diuturno morbo labo- 

rantibus et eucharistico Pane haud semel confortari cupientibus, 
qui naturale jejunium in sua integritate servare nequeant. Quare 
supplices ad hoe preces delatae sunt SSmo ‘D. N. Pio PP. X; qui, 
re mature perpensa auditoque consilio 8. Congregationis Concili, 
benigne concessit, ut infirmi, qui Jam a mense decumberent asque 
certa spe ut cito convalescant, de confessarii consilio SSmam Eu- 
charistiam sumere possint semel aut bis in hebdomada, si agatur 
de infirmis qui degunt in piis domibus, ubi SSmum Sacramentum 
adservatur, aut privilegio fruuntur celebrationis Missae in Oratorio 
domestico; semel vero aut bis in mense pro reliquis, etsi- aliquid 
per modum potus antea sumpserint, servatis de cetero regulis a 
Rituali Romano et a S. Rituum Congregatione ad rem _ prae- 
scriptis. 

Praesentibus valituris, contrariis quibuslibet non obstantibus. 

Datum Romae, die 7 mensis Decembris 1906. 


+ Vincentius Card. Episc. Praenestinus, prae‘ectus. 


C. De Lai, secretarius. 
(Cfr. Acta S. Sedis, vol. 39, p. 603). 


2D) 


ae 


Decretum 8S. C. C. 6 Mar. 1907. 


Proposito in S. Congregatione dubio, An nomine infirmorum 
qui a mense decumbunt, et idcirco juxta decretum diei 7 Decem- 
bris 1906 S. Eucharistiam non jejuni sumere possunt, intelligantur 
solummodo infirmi qui in lecto decumbunt, an potius comprehen- 
dantur quoque qui, quamvis gravi morbo correpti et ex medici 
judicio, naturale jejunium servare non valentes, nihilominus in 
lecto decumbere non possunt aut ab eo aliquibus horis diei surgere 
queunt. 

Kadem 8. Congregatio die 6 Martii 1907 respondendum censuit: 
Comprehendi, facto verbo cum SS. ad cautelam. 

Die vero 25 Martii currentis annis, SSmus Dnus Noster Pius 
PP. X audita relatione infra scripti secretarii S. C. Concilii, reso- 
lutionem ejusdem §$. C. ratam habere et confirmare benigne di- 
gnatus est et publicari mandavit, contrariis quibuscumque minime 
obstantibus. 

Vincentius Card. Ep. Praenest., praef. 


C. De Lai, secret. 


(Cfr. omnino Ferreres, Com. cit. in versione italica, pagg. 102 et seqq.). 

ex 
(Summ., P. III, Lib. III, Tr. V, § 420). 


Decretum S. R. et U. Inquisitionis quo determinatur forma brevis 
administrandae Extremae Unctionis in casu necessitatis. 


Feria IV, die 25 Aprilis 1906. 


Cum huic Supremae Congregationi quaesitum fuerit ut unica 
determinaretur formula brevis in administratione Sacramenti Ex- 
tremae Unctionis in casu mortis imminentis, Emi ac Rmi Patres 
Generales Inquisitores, maturrime re perpensa, praehabitoque Rmorum 
Consultorum voto, decreverunt: . 

In casu verae necessitatis sufficere formam: Per istam sanctam 
unctionem indulgeat tibi Dominus quidquid deliquisti. Amen. 

Sequenti vero feria V, die 26 ejusdem mensis et anni, in au- 
dientia a SSmo D. N. Pio div. providentia PP. X, R. P. D. Adses- 
sorl impertita, SSmus D. N. Decretum Emorum et Rmorum Pa- 
trum adprobavit. 


aS. 


Petrus Patompeuu, 8. R. et U. I. Notarius. 


(Cfr. Acta S. Sedis, vol. 89, pag. 273 et seq). Porro hujus Ephe- 
meridis editor allatum S. O. decretum consultissima illustrat adno- 
tatione; ex qua operae pretium est haec referre: « Hx hodierno 
decreto, quo determinatur forma omnino necessaria ad validum 
conficiendum sacramentum, clare eruitur ad essentiam formae non 
requiri hujusmodi sensuum expressionem, atque ad immaterlam proxi- 
mam constituendam unicam sufficere unctionem. In casu proinde 
verae necessitatis, nempe quum mors ita immineat ut periculum 
sit, ne moribundus ante omnes sensuum unctiones decedat et sic 
salutari hoc sacramento privetur, unica statuta forma cum unica 
unctione in aliquo sensu vel in pectore vel consultius in fronte, 
tamquam in summa omnium sensuum sede, hcite et valide adhiberi 
potest imo et debet. Sed, cessante periculo, praesertim si aegrotus 
alia sacramenta secure suscipere non potuit, sub conditione repe- 
tendae sunt singulae unctiones in singulis sensibus sub suis parti- 


; wee 

cularibus formis, atque addendae simul sunt omnes orationes omis- 
sae, Quae norma apprime congruit praescriptionibus Ritualis Romani, 
et, quatenus melior fiat dispositio suscipientis sacramentum, ad 
majus gratiae augmentum obtinendum concurrit ». 


XXI. 
(Summ., P. III, Lib. ILI, Tr. VI, § 481). 


Genuina Josephi D’Annibale sententia 
circa mulieris penitus excisae matrimonium. 


Dolendum sane est, e § 431, vol. III, in utraque editione Swm- 
mulae, quarta et quinta, expunctam fuisse adnotationem quae sub 
n. 9 in Editione IIa prostat, ac illi suffectam esse aliam adnota- 
tionem, quae doctrinam praesefert plane contrariam ill, quae in 
expuncta adnotatione continebatur. Porro adnotatio editionis 3ae 
ita se habet: « Ex 1. 5, De. frigid. Sanch., VII, 92, 13; D. Tho. 
S. Alph. VI, 1096. At nubere non prohibetur mulier cujus vaginae 
os obstructum est, vel quae utero caret; illa enim congredi potest, 
haec et concipere (Eschb., $5 1, 8, V): nec ea cui utrumque ova- 
rium penitus exectum fuit (S. U. I. 3 Febr. 1887). Scilicet matri- 
monium ad mutuum quoque vitae adjutorium pertinet, et ad concu- 
piscentiam coercendam ». 

In editionibus vero quarta et quinta sub eodem n. 9 in nota 
haec leguntur: « Ex C. 5 De Frigid.; Sanch., VII, 92, 18; D. Th., 
S. Alph., VI, 1096. At nubere non prohibetur mulier, quae, 1. ste- 
rilis effecta est per utriusque ovarii excisi defectum (S. U. I. 3 Febr. 
1887), quia sterilitas non idem est ac impotentia; vel utero caret, 
dummodo concipere possit (V. Eschb., § 1, 8, V). Utrum autem con- 
cipere possit nee ne, medicorum judicio relinquimus. Sed in utroque 
casu nemo audeat matrimonium contrahendum permittere vel im- 
pedire, aut jam contractum nullum decernere inconsulta S. Sede. 
Et quoad primum 8. U. I. die 16 Ianuarii 1895 declaravit recurren- 
dum esse in singulis casibus, cum illucusque responsum non fuerit, 
nisi in casibus particularibus ». 

Quaeres, qui tandem factum fuerit, ut hac in re, gravissimi 
quidem momenti, hujusmodi substantialis discrepantia inter utram- 

que adnotationem deprehendatur. Verbo dicam: facinus hujusmodi 
in textum Iosephi D’Annibale aliena manu contra Auctoris mentem 
et post hujus obitum patratum fuisse. 

Quod ut pateat, probe animadvertendum est, adnotationem pri- 
mam, sub n. 9, in Editione 3a appositam, in 2a Editione Swmmu- 
lae, quae Mediolani prodiit annis 1881-83, nullatenus prostare. Ex 
quo jure merito colliges, adnotationem praedictam prima vice pro 
editione 38a Summulae a D’Annibale concinnatam et eidem inser- 
tam fuisse. Porro fac animadvertas, volumen 3m Editionis 3ae in 
lucem prodiisse anno 1892, scilicet nonnisi paulo ante obitum cl. 
Auctoris, qui (teste De Sanctis loc. cit.) « emendd lultimo foglio 
di stampa qualche giorno prima di morire». Ex his pronum est 
inferre, doctrinam quae in notula 9 Editionis 3ae traditur, non esse 
nisl genuinam expressionem mentis Iosephi D’Annibale circa mu- 
lheris penitus excisae matrimonium; in qua nimirum doctrina pro- 
fitenda deimceps cl. Auctor usque ad mortem, quae paulo post 
contigit, perseveravit. Hine errore decipiuntur qui putant, inter 
adversaria Iosephi D’Annibale, post hujus obitum, aliam adnota- 
tionem, sub n. 9 sufficiendam, inventam fuisse, illam videlicet quae 
in 44 et 5a editione legitur, quaeque adnotationi Editionis 3ae pe- 
nitus contradicit. Equidem, si res ita se haberet, illud dicendum 
foret, nempe Iosephum D’Annibale agendi rationem plane absonam 
sectatum fuisse ; quatenus eodem tempore quo adnotationem in 3* Edi- 
tione typis edebat, eam jam quoad substantiam retractaverat ; quod, 
ni totus fallor, sinceritati praestantissimi Auctoris apertissime re- 
fragatur. 

At enim inquies: Iosephum D’Annibale in 32 editione Tracta- 
tum de Matrimonio his verbis absolvisse: « Haec de matrimonio 
haud satis multa; nam alia plura collegeram heic adjicienda, nisi 
adversa valetudine praepeditus fuissem »; proindeque merito sup- 
poni posse, inter ea quae cl. Auctor tractatui adjicienda paraverat, 
recenseri quoque potuisse adnotationem quae deinceps geminae 
editioni, 4ae et 5ae, inserta fuit. 

Respondeo, a Iosepho D’Annibale citatis verbis id unum affir- 
mari, se quidem alia plura collegisse adjicenda tractatui. Quod 
perinde non est ac si diceret, se alia plura collegisse corrigenda, 
delenda vel immutanda in tractatu de matrimonio. Porro quod in 
notula cit. Editionis 4ae et 5ae traditur, aliud non est nisi substan- 
tialis immutatio seu adulteratio doctrinae quam in capite de impo- 
tentia Auctor tradiderat. 


* 

Ex his prono alveo fluit, adnotationem, de qua sermo in edi- 
tione 42 et 5a nonnisi aliena manu exaratam et insertam fuisse; 
eodem scilicet haud certe laudabili consilio, quo plura alia, licet 
levioris momenti, textui praestantissimi Auctoris, post hujus obi- 
tum, in recentioribus Editionibus superaddita et imserta fuerunt. 

Ceterum quaenam ‘fuerit sententia Iosephi D’Annibale circa mu- 
lieris excisae matrimonium, colligi etiam potest ab adjunctis, m 
quibus is postremis vitae suae annis versatus est. Scilicet, qua Ad- 
sessor S. Officii, mentem hujus S. Congregationis de mulieris ex- 
cisae matrimonio D’Annibale plene assequutus fuit. Nam die 3 Fe- 
bruarii 1887, quo nempe. tempore Adsessoris munere D’Annibale 
fungebatur, S. Officio proposita fuit quaestio: « Num mulier N. N. per 
utriusque ovarii excisi defectum sterilis effecta, ad matrimonium 
ineundum permitti valeat et liceat, nec ne? » Cui quaestioni 8. Offi- 
cium respondit: « Re mature dinque perspecta, matrimonium mu- 
lieris, de qua in casu, non esse impediendum ». 

Rursus die 30 luli 1890, quando adhuc inter vivos degebat 
D’Annibale, idem S. Officium sequentes litteras dedit ad Episcopum 
Regiensem: « Illme ac Rvme Domine. In Congregatione fer. IV, 
diei 23 currentis mensis discussum fuit dubium ab Amplitudine 
tua propositum supplici libello diei 31 Octobris elapsi anni, vide- 
licet: — Num mulier N. N., cui operatione chirurgica ablata sunt 
duo ovaria et uterus, admitti possit ad matrimonium contrahen- 
dum — et, re mature perpensa, Emi Dni Cardinales una mecum 
Inquisitores Generales decreverunt: — Matrimonium non esse im- 
pediendum. — Quod dum Amplitudini Tuae pro istius Curiae norma 
significo, Kidem fausta quaeque adprecor a Dno. — Amplitudinis 
Tuae — Addictissimus in Dno. — R. Card. Monaco ». Porro circa 
haec 8. O. responsa frustra quis oggereret, eadem data fuisse ad 
casus particulares, in quibus praeterea dubia esset totalis excisio 
ovariorum et uteri. Nam (ut verbis utar cl. Ojetti Synops. Rer. 
mor. et Juris, ete. Hdit. 2, vol. IL ad v. Impotentia, pag. 73) « ve- 
rum quidem est agi hic de casibus particularibus, sed evidens est, 
quod casus hi particulares non poterant resolvi, nisi resoluta prius 
fuisset quaestio theoretica de principio, cui resoluti casus innite- 
bantur. Praesupponendum etiam est, Sacras Congregationes respon- 
dere circumstantiis expressis in dubio, quod enunciatur in ipso 
decreto, non autem circumstantiis, quae maneant occultae; secus 
infinitis aequivocationibus daretur locus, et praeterea hoc inconve- 
niens haberetur, quod $8. Congregatio unam quaestionem propo- 
neret in dubio, et aliam substantialiter diversam dirimeret in de- 

cisione. Quare Sacra Congregatio in sententia adversariorum re- 
~spondere debuisset: si non est certum, quod utrumque ovarium 
ablatum est, non esse impediendum matrimonium; secus impedien- 
dum esse. Multo magis, quod supponere S. Congregationem alia 
scivisse praeter ea, quae In ipso quaesito exposita sunt, est suppo- 
sitio omnino gratuita; imo videtur omnino excludi in primo quae- 
sito ex eo, quod verba per utriusque ovarii excisi defectum sterilis 
effecta, sepositis cavillationibus, clare significant, mulierem ex ope- 
ratione evasisse ineptam ad prolem generandam, et in secundo 
quaesito pariter excludi videtur ab .psis ltteris Card. Monaco, qui 
rescribens ad Episcopum Regiensem, dicit, Cardinales resolvisse 
dubium ab eo propositum, non tulisse sententiam in aliqua causa. 
Et hoc confirmatur ex obvia interpretatione harum responsionum, 
quas statim in hune sensum fecerunt, qui de re moral scripserunt, 
ut Genicot IT, 503, Mare I, 2008, Lehmkuhl II, 744, qui tamen 
contrariam prius sententiam sustinuerat». Hactenus cl. Ojetti. Age 
ergo, his positis, nemo sanus inficiabitur, Iosephum D’Annibale, 
quando hic anno 1892 affirmabat in adnotatione 3ae editionis, non 
prohiberi nubere mulierem, cui utrumque ovarium penitus exectum 
fuit, mentem ipsissimam 8. Officii ad unguem exprimere yoluisse, 
prout haec ex gemino praedicto responso pandebatur. 

Attamen (quod obiter dictum sit), ex allatis aliisque hactenus 
editis S. O. responsis nullatenus constat, hance S. Congregationem 
directe sententiam tulisse pro veritate doctrinae illorum Theologo- 
rum, qui contendunt, ad validitatem matrimonii sufficere in muhere 
capacitatem ad congrediendum, minime vero opus esse capacitate 
ad generandum. Scilicet ex §. O. responsis hactenus editis illud 
unum extundere fas est, nimirum supradictam DD. opinionem so- 
lida probabilitate non carere. Porro, hac semel in tuto posita pro- 
babilitate, conjicere licet ita ratiosinatum fuisse 8. Officium: nempe 
jure merito dubitandum est, et quidem dubio juris, utrum ex carentia 
uteri vel ovarli utriusque, impedimentum dirimens matrimonium 
constituatur: videlicet in casu lex, sive naturalis sive divina, pro- 
hibens aut irritans matrimonium, est objective dubia, proindeque 
nulla; quia, ad casum quod attinet, uti videre est ex ipsa DD. 
inter se acriter digladiantium controversia, lex illa destituitur suffi- 
cienti promulgatione; ita ut in ejusmodi casu, sive matrimonium 
jam initum, sive ineundum sit, ne materialis quidem ejusdem legis seu 
naturalis seu divinae transgressio intelligi queat (Cfr. D’Annibale, 
Sum. Th. Mor., P. I, § 162). In casu proinde matrimonii ineundi, 
possidet mulierts penitus excisae vel utero carentis libertas; et illa 

jure suo utitur si matrimonium ineat; quod propterea impediendum, 
seu, ut ait D’Annibale, prohibendum non est. In casu autem matri- 
monii jam initi, hoc validum est, vel saltem in hoc casu matrimo- 
nium possidet; cui propterea in dubio juris aptandum est principium: 
in dubio standum esse pro valore actus. 

Quod vero S. Officium declaravit (16 Ianuarii 1895) in huius- 
modi casibus esse in singulis recurrendum, id difficultatem nullam 
facessit. Etenim si in casibus id genus privato uniuscujusque ju- 
dicio res definienda relinqueretur, haud raro contingere posset, ut 
vel impotentia coeuendi cum impotentia generandi permisceatur, 
vel dubium facti cum dubio juris confundatur: atque ita matrimonia 
vel perperam dissolvantur, quando ceteroquin, jam inita, dissolvenda 
non sint, vel invalide ineautur. Ut ergo hisce incommodis aditus 
praecludatur, necesse est judicium ecclesiasticae auctoritatis prae- 
stolari. Qua in re, nisi totus fallor, non hoc praeceptum esse puto, 
ut in singulis casibus taxative, hoc est, nonnisi ad S. Officium res 
deferatur; sed generatim per se satis est, si ejusmodi recursus ad 
loci Ordinarium fiat. Sed haec obiter, ut dixi, et velut per tran- 
sennam attigisse sufficiat. 

Ceterum, ut ad losephum D’Annibale revertamur, optandum 
plane esset, ut quaelibet allenae manus additamenta seu immuta- 
tiones e Summulae textu omnino expungantur, ut haee primigeniae 
integritati editionis tertiae restituatur. Equidem non inficior, prae- 
sertim novis in dies prodeuntibus juris positivi dispositionibus, opus 
omnjno esse, ut novae etiam adnotationes Summulae adjiciantur. 
Verumtamen novae hujusmodi adnotationes, extra corpus celeber- 
rimi Operis appositae, peculiari asterisco a genuinis Iosephi D’An- 
nibale notis plane distingwi debent. 


XXIT. 
(Summ., P. III. Lib. III, Tr. VI, $$ 456-461). 


Ius novissimum circa formam servandam 
in celebratione Sponsalium et Matrimonii. 


te 
Ea Decreto S. C. C. « Ne temere» 2 Augusti 1907. 
+See In executionem itaque Apostolici mandati 8. Concilii Con- 


gregatio praesentibus litteris constituit atque decernit ea quae se- 
quuntur. 


a oe ae 

De Sponsalibus. 


I. — Ea tantum sponsalia habentur valida et canonicos sortiuntur 
effectus, quae contracta fuerint per scripturam subsignatam a par- 
tibus et vel a parocho, aut a loci Ordinario, vel saltem a duobus 
testibus. 

Quod si utraque vel alterutra pars scribere nesciat, id in ipsa 
scriptura adnotetur; et alius testis addatur, qui cum parocho, aut 
loci Ordinario, vel duobus testibus, de quibus supra, scripturam 
subsignet. 

II. — Nomine parochi hic et in sequentibus articulis venit non 
solum qui legitime praeest paroeciae canonice erectae; sed in re- 
gionibus, ubi paroeciae canonice erectae non sunt, etiam sacerdos 
cul in aliquo definito territorio cura animarum legitime commissa 
est et parocho aequiparatur; et in missionibus, ubi territoria nec- 
dum perfecte divisa sunt, omnis sacerdos a missionis Moderatore 
ad animarum curam in aliqua statione universaliter deputatus. 


De Matrimonio. 


III. — Ea tantum matrimonia valida sunt, quae contrahuntur 
coram parocho vel loci Ordinario vel sacerdote ab alterutro dele- 
gato et duobus saltem testibus, iuxta tamen regulas in sequentibus 
articulis expressas, et salvis exceptionibus quae infra n. VII et VIII 
ponuntur. 

IV. — Parochus et loci Ordinarius valide matrimonio ad- 
sistunt. 

§ 1°°a die tantummodo adeptae possessionis beneficii vel initi 
officii, nisi publico decreto nominatim fuerint excommunicati vel 
officio suspens! ; 

S 2° intra limites dumtaxat sui territora in quo matrimonis 
nedum suorum subditorum, sed etiam non subditorum valide ad- 
sistunt ; 

S$ 3° dummodo invitati ac rogati, et neque metu gravi con- 
stricti requirant excipiantque contrahentium consensum. 

V. Licite autem adsistunt: 

§ 1° constito sibi legitime de libero statu contrahentium, ser- 
vatis de iure servandis ; 

S 2° constito super de domicilio, vel saltem de menstrua com- 
moratione alterutrius contrahentis in loco matrimonii; 

§ 8° quod si deficiat, ut parochus et loci Ordinarius leite ma- 
trimonio adsint, indigent licentia parochi vel Ordinarii proprii al- 
terutrius contrahentis, nisi gravis intercedat necessitas, quae ab ea 
excuset ; . 

~ § 4° Quoad vagos, extra casum necessitatis parocho ne leat 
eorum matrimoniis adsistere, nisi re ad Ordinarium vel ad sacer- 
dotem ab eo delegatum delata, licentiam adsistendi impetraverit ; 

S 5° In quolibet autem casu pro regula habeatur, ut matri- 
monium coram sponsae parocho celebretur, nisi aliqua iusta causa 
excuset. 

VI. — Parochus et loci Ordinarius licentiam concedere pos- 
sunt alii sacerdoti determinato ac certo, ut matrimoniis intra limites 
sul territorli adsistat. : 

Delegatus autem, ut valide et licite adsistat, servare tenetur 
limites mandati, et regulas pro parocho et loci Ordinario n. IV et 
V superius statutas. 

VII. — Imminente mortis periculo, ubi parochus, vel loci Or- 
dinarius, vel sacerdos ab alterutro delegatus, haberi nequeat, ad 
consulendum conscientiae et (si casus ferat) legitimationi prolis, ma- 
trimonium contrahi valide ac licite potest coram quolibet sacerdote 
et duobus testibus. 

VII. — Si contingat ut in aliqua regione parochus locive Or- 
dinarius, aut sacerdos ab eis delegatus, coram quo matrimonium 
celebrari queat, haberi non possint, eaque rerum conditio a mense 
lam perseveret, matrimonium valide ac licite iniri potest emisso a 
sponsis formali consensu coram duobus testibus. 

IX. — § 1° Celebrato matrimonio, parochus, vel qui eius vices 
gerit, statim describat in libro matrimoniorum nomina coniugum 
ac testium, locum et diem celebrati matrimonii, atque alia, iuxta 
modum in libris ritualibus vel a proprio Ordinario praescriptum ; 
idque licet alius sacerdos vel a se vel a) Ordinario delegatus ma- 
trimonio adstirit. 

§ 2° Praeterea parochus in libro quoque baptizatorum adnotet, 
coniugem tali die in sua parochia matrimonium contraxisse. Quod 
si coniux alibi baptizatus fuerit, matrimonii parochus notitiam 
initi contractus ad parochum baptismi sive per se, sive per curiam 
episcopalem transmittat, ut matrimonium in baptismi librum referatur. 

S$ 3° Quoties matrimonium ad normam n. VII aut VIII con- 
trahitur, sacerdos in priori casu, testes in altero, tenentur in soli- 
dum cum contrahentibus curare ut initum coniugium in praescriptis 
libris quam primum adnotetur. 

X. — Parochi qui heic hactenus praescripta violaverint ab Or- 
dinariis pro modo et gravitate culpae puniantur. Et insuper si ali- 
cuius matrimonio adstiterint contra praescriptum § 2’ et 3! num. V, 
emolumenta stolae sua ne faciant, sed proprio contrahentium pa- 
rocho remittant. 

XI. — § 1° Statutis superius legibus tenentur omnes in catho- 
lica Ecclesia baptizati et ad eam ex haeresi aut schismate con- 
versi (licet sive hi, sive illi ab eadem postea defecerint), quoties 
inter se sponsala vel matrimonium ineant. 

S$ 2° Vigent quoque pro iisdem de quibus supra catholicis, si 
cum acatholicis sive baptizatis sive non baptizatis, etiam post ob- 
tentam dispensationem ab impedimento mixtae religionis vel dispa- 
ritatis cultus, sponsalia vel matrimonium contrahunt; nisi pro aliquo 
particulari loco aut regione aliter a. 8.’ Sede sit statutum. 

§ 3° Acatholici sive baptizati sive non baptizati, si inter se 
contrahunt, nullibi hgantur ad catholicam sponsalium vel matri- 
monu formam seryandam. 

Praesens decretum legitime publicatum et promulgatum habeatur 
per elus transmissionem ad locorum Ordinarius: et quae in eo di- 
sposita sunt ubique vim legis habere incipiant a die solemni Pa- 
schae Resurrectione D. N. I. C. proximi anni 1908. 

Interim vero omnes locorum Ordinari curent hoc decretum 
quamprimum in vulgus edi, et in singulis suarum dioecesum paro- 
chialibus ecclesiis explicari, ut ab omnibus rite cognoscatur. 

Praesentibus valituris de mandato speciali SSmi D. N. Pu PP. X, 
contrariis quibuslibet etiam peculiari mentione dignis minime ob- 
stantibus. 

Datum Romae die 2* mensis Augusti anni 1907. 


Vincentius, Card. Episc. Praenestinus, praef. 
C. De Lai, secret. 


2. 


Constitutio Pii PP. X qua dectaratur et conceditur, matrimonia 
acatholicorum inter se et matrimonia mixta in Imperio Germa- 
nico legit Tridentinae circa clandestinitatem obnoxia non esse. 

Pius Episcopus 
SERVUS SPRVORUM DEI 
Ad perpetuam ret memoriam. 


Provida sapientique cura quavis aetate Sancta Ecclesia legibus 
latis ea disposuit quae ad Christianorum connubiorum firmitatem 

et sanctitatem pertinerent. In quibus legibus illa eminentem locum 
habet, qua Sancta Synodus Tridentina (1) clandestinorum matrimo- 
niorum pestem abolere et ex populo christiano extirpare contendit. 
Magnam ex hoe Tridentino Decreto utilitatem in universam rem- 
publicam christianam promanasse et hodie quoque promanare apud 
omnes in confesso est.’ Nihilominus, ut sunt res humanae, contigit 
alicubi, et praesertim in Imperio Germanico, propter lamentabilem 
maximamque in religione divisionem et catholicorum cum _haere- 
ticis permixtionem in dies augescentem, ut cum praedictae legis 
observantia incommoda etiam quaedam nec levia coniungerentur. 
Nimirum cum ex voluntate Concilii caput YTametsi non antea in - 
singulis paroeciis vim obligandi habere coeperit quam in illis rite 
esset promulgatum, et cum haec ipsa promulgatio an facta sitmultis 
in locis dubitetur, incertum quoque non raro sit an lex Concilil 
obliget etiam acatholicos uno aliove in loco morantes, maxima inde 
ac molestissima in plurimis Imperii Germanici locis nata est iuris 
diversitas et dissimilitudo, plurimaeque et spinosae exortae sunt 
quaestionae quae in iudicibus quidem persaepe perplexitatem, in 
populo fideli quamdam legis irreverentiam, in acatholicis perpetuas 
cierent quaerelas et criminationes. Non omisit quidem Sedes Apo- 
stolica pro nonnullis Germaniae dioecesibus opportunas edere di- 
spositiones et declarationes, quae tamen iuris discrepantiam minime 
sustulerunt. 

Atque haec moverunt complures Germaniae Episcopos ut ite- 
rum iterumque Sedem Apostolicam adirent communibus precibus 
huic rerum conditioni remedium petentes. Quorum preces Decessor 
Noster f. r. Leo XIII benigne excipiens praecepit ut ceterorum 
Germaniae Praesulum vota exquirerentur. Quibus acceptis et toto 
negotio in Suprema Congregatione Sacrae Romanae et Universalis 
Inquisitionis mature discusso, Nostrum esse offictum intelleximus 
praesenti rerum statui efficax et universale levamen afferre. Itaque 
ex certa scientia et plenitudine nostrae potestatis ut consulamus 
sanctitati firmitatique matrimonil, disciplinae unitati et constantiae, 
certitudini juris, faciliori reconciliationi poenitentium, ipsi quoque 
paci et tranquillitati publicae, declaramus, decernimus ac mandamus; 

I. — In universo odierno Imperio Germaniae caput Tametsi 
Concilii Tridentini quamvis in pluribus locis, sive per expressam pu- 
bheationem sive per legitimam observantiam, nondum fuerit certo 
promulgatum et inductum, tamen inde a die festo Paschae (idest 


(1) Sess. XXIV, cap. I, de Ref. Matr. 

a die decimaquinta Aprilis) huius anni millesimi nongentesimi sexti 
omnes catholicos, etiam hucusque immunes a forma Tridentina ser- 
vanda, ita adstringat ut inter se non aliter quam coram paro- 
cho et duobus vel tribus testibus validum matrimonium celebrare 
possint. 

II. — Matrimonia mixta quae a catholicis cum haereticis vel 
schismaticis contrahuntur, graviter sunt manentque prohibita, nisi 
accedente iusta gravique causa canonica datis integre, formiter, 
utrinque legitimis cautionibus per partem catholicam dispensatio 
super impedimento mixtae religionis rite fuerit obtenta. Quae qui- 
dem matrimonia dispensatione licet impetrata, omnino in facie 
Keclesiae coram parocho ac duobus tribusve testibus celebranda 
sunt, adeo ut graviter delinquant qui coram ministro acatholico vel 
coram solo civili magistratu vel alio quolibet modo clandestino 
contrahunt. Imo si qui cathohei in matrimoniis istis mixtis cele- 
brandis ministri acatholici operam exquirunt vel admittunt, aliud 
patrant delictum et canonicis censuris subiacent. 

Nihilominus matrimonia mixta in quibusvis Imperii Germanici 
provinciis et locis, etiam in lis quae iuxta Romanarum Congrega- 
tionum decisiones vi irritanti capitis Tametsi certo hucusque sub- 
iecta fuerunt, non servata forma Tridentina iam contracta vel 
(quod Deus advertat) in posterum contrahenda, dummodo nec aliud 
obstet canonicum impedimentum, nec sententia nullitatis propter 
impedimentum clandestinitatis ante diem festum Paschae huius anni 
legitime lata fuerit, et mutuus coniugum consensus usque ad dictam 
diem perseveraverit, pro validis omnino haberi volumus, idque 
expresse declaramus, definimus atque decernimus. 

III. — Ut autem iudicibus EKcclestiasticis tuta norma praesto 
sit, hoc idem iisdemque sub conditionibus et restrictionibus decla- 
ramus, statuimus ac decernimus de matrimonuis acatholicorum, sive 
haereticorum, sive schismaticorum, inter se in lusdem regionibus 
non servata forma Tridentina hucusqne contractis vel in posterum 
contrahendis; ita ut si alter vel uterque achatolicorum coniugum 
ad fidem catholicam convertatur, vel in foro ecclesiastico contro- 
versia incidat de validitate matrimonii duorum acatholicorum cum 
quaestione validitatis matrimonii ab aliquo catholico contracti vel 
contrahendi connexa, eadem matrimonia ceteris paribus, pro omnino 
validis pariter habenda sint. 

IV. Ut demum Decretum hoc Nostrum ad publicam notitiam 
perveniat, praecipimus Imperii Germanici Ordinariis ut illud per 


A 

ephemerides dioecesanas aliosque opportuniores modos ante diem 
Paschae anni currentis cum clero populogue fideli communicent. 
Datum Romae apud 8. Petrum, die XVII Ianuarii MDCCCCVI, 


Pontificatus Nostri anno tertio. 
Pius PP. X. 
Cfr. Acta S. Sedis, vol. 39, pagg. 81 et seqq. 


3. 


Responsa S. Congregationis Concilii 
et S. Congregationis de Sacramentis. 


a) Responsa S. C. C. 1 Februarit 1908. 


Dusra I. An decreto Ne temere adstringantur etiam Catholici 
ritus orientalis. — Ht quatenus negative: 

II. Utrum ad eosdem decretum extendere expediat. — Ht qua- 
tenus saltem pro aliquo loco decretum non fuerit extensum: 

Ill. Utrum validum sit matrimonium contractum a catholico 
ritus latini cum catholico ritus orientalis, non servata forma ab 
eodem decreto statuta. 

IV. An sub art. XI, § 2, in exceptione enunciata illis verbis 
nisi pro aliquo particulari loco aut regione aliter a S. Sede sit 
statutum comprehendatur tantummodo Constitutio Provida Pii 
PP. X; an potius comprehendantur quoque Constitutio Benedic- 
tina et cetera elusmodi indulta impedimentum clandestinitatis re- 
spicientia. 

V. Num in imperio Germaniae catholici, qui ad sectam haere- 
ticam vel schismaticam transierunt, vel conversi ad fidem Catho- 
licam ab ea postea defecerunt, etiam in iuvenili vel infantili aetate, 
ad valide cum persona catholica contrahendum adhibere debeant 
formam in decreto Ne temere statutam, ita scilicet ut contrahere 
debeant coram parocho et duobus saltem testibus. — Ht quatenus 
affirmative : 

VI. An, attentis peculiaribus circumstantiis in imperio Germa- 
niae existentibus, opportuna dispensatione provideri oporteat. 

VII. Ubinam et quomodo cappellani castrenses, vel parochi 
nullum absolute territorium nec cumulative cum alio parocho ha- 
bentes, at iurisdictionem directe exercentes in personas aut fami- 

has, adeo ut has personas sequantur quocumque se con‘erant, va- 
lide matrimoniis suorum subditorum adsistere valeant. 

VIII. Ubinam et quomodo parochi qui territorium exclusive pro- 
prium non habentes, cumulative territorium cum alio vel aliis pa- 
rochis retinent, matrimoniis adsistere valeant. 

IX. Ubi et quomodo parochus, qui in territorio aliis parochis 
assignato nonnullas personas vel familias sibi subdita habet, ma- 
trimoniis adsistere valeat. 

X. Num cappellani seu rectores piorum culusvis generis locorum, 
a parochiali iurisdictione exemptorum, adsistere valide possint ma- 
trimoniis absque parochi vel Ordinaru delegatione. 

XI. An a decreto Ne temere abolita sit lex vel consuetudo in 
nonnullis dioecesibus vigens, vi cuius a Curia episcopali peragenda 
sunt acta, quibus constet de statu libero contrahentium, et dein 
venia fiat parochis adsistendi matrimonuis. 

XII. An et quousque expediat prorogare executionem decreti 
Ne temere pro nonnullis locis iuxta Ordinariorum petitiones. 

Resouutiones. Et eadem §. Congregatio Concilii, in plenario 
conventu die 25 Januari 1908 habito, definitivam solutionem dif- 
ferendam esse censuit. Verum in subsequentibus comitiis diei 1 Fe- 
bruarii elusdem anni, iisdem dubiis iterum ad trutinam vocatis et 
sedulo perpensis, authentice respondit prout sequitur: 

Ad I. Negative. 

Ad II. Ad 8. Congregationem de Propaganda Fide. 

Ad III. Dilata, et exquiratur votum duorum Consultorum, qui 
prae oculis habeant leges hac de re vigentes quoad Orientales. 

Ad IV. Comprehendi tantummodo Constitutionem Provida; non 
autem comprehendi alia quaecumque decreta, facto verbo cum 
SS™°; et ad mentem. 

Ad V. Affirmative. 

Ad VI. Negative, ideoque servetur decretum Ne temere. 

Ad VII. Quoad cappellanos castrenses aliosque parochos, de 
quibus in dubio, nihil esse immutatum, 

Ad VIII. Affirmative in territorio cumulative habito. 

Ad IX. Affirmative, quoad suos subditos tantum, ubique in 
dicto territorio, facto verbo cum SS™°. 

Ad X. Affirmative pro personis sibi creditis, in loco tamen ubi 
lurisdictionem exercent, dummodo constet ipsis commissam fuisse 
plenam potestatem parochialem. 

Ad XI. Servetur solitum. 

Ad XII, Ad E™™ Praefectum cum SS™. 


A ee a ee a, 

b) Responsa S. C. C. 28 Martit 1908. 


I. Utrum validum sit matrimonium contractum a catholico ritus 
latini cum catholico ritus orientalis, non servata forma a decreto 
Ne temere statuta? 

II. An in art. XI § 2 eiusdem decreti sub nomine acatholi- 
corum comprehendantur etiam schismatici et haeretici rituum Orien 
talium? 

Ill. Num exceptio, per constit. Provida in Germania inducta, 
censenda sit uti mere localis, aut etiam personalis? 

IV. An Ordinarii et parochi nedum explicite sed etiam impli- 
cite « invitati ac rogati », dummodo tamen « neque vi neque metu 
eravi constricti requirant excipiantque contrahentium consensum », 
valide matrimoniis assistere possint? 

V. An ad licitam matrimonii celebrationem habenda sit ratio 
dumtaxat menstruae commorationis, aut etiam quasi-domicilii? 

VI. Utrum sponsala, praeterquam coram Ordinario aut parocho, 
celebrari valeant etiam coram ab ulterutro delegato? 

VII. Utrum sponsalia celebrari possint dumtaxat coram Ordi- 
nario vel parocho domicili aut menstruae commorationis, anetiam 
coram quolibet Ordinario aut parocho? 

Quibus dubiis in generali Congregatione diei 28 Marti 1908 
E™ Patres S. Concilii, omnibus sedulo expensis, respondendum 
mandarunt: 

Ad 1. Negative. 

Ad Il. Affirmative. 

Ad III. Exceptionem valere tantummodo pro natis in Germania 
ibidem matrimonium contraentibus, facto verbo cum SS™, 

Ad IV. Affirmative. 

Ad VY. Affirmative ad primam partem; negative ad secundam. 

Ad VI. Negative. 

Ad VII. Posse celebrari coram quolibet Ordinario aut pa- 
rocho, dummodo intra limites territorii eiusdem Ordinarii vel 
parochi. 

Die autem 30 dicti mensis Martii SS™* Dominus Noster, au- 
dita relatione infrascripti Secretarii 8. C. Concilii, supra relatas 
Emerem Patrum resolutiones ratas habuit et approbavit, quibuslibet 
in contrarium minime obstantibus. 


Vincentius Card. Ep. Praenest., Praef. 
B. Pompil, Secret. 

c) Responsa S. C. C. 27 Iulit 1908. 


Ex pluribus dubiis, quae ad hance S. C. postremis hisce tempo- 
ribus pervenerunt, nonnis infrascripta hodie proponuntur in plena- 
rus comitiis, quum caetera vel facili negotio solvi possint, vel po- 
tius inter cavillationes sint accensenda. 

Dubia. I. Utrum ad valida ineunda sponsalia partes teneantur 
subsignare scripturam unico contextu cum parocho seu Ordinario 
aut cum duobus testibus, an potius sufficiat ut scriptura, ab una 
parte cum parocho vel cum duobus testibus subsignata, remittatur 
ad alteram partem quae vicissim cum parocho vel cum duobus te- 
stibus subscribat. 

II. An ad sponsalium validitatem in scriptura sit apponenda 
data, seu adscriptio diei, mensis et anni. 

III. An, vi decreti « Ne temere », etiam ad matrimonia mixta 
valide contrahenda, ab Ordinario vel a parocho exquirendus et ex- 
cipiendus sit contrahentium consensus. 

IV. Utrum ad valide et licite matrimontis adsistendum, ad tra- 
mitem Art. VI decreti requiratur semper delegatio specialis, an 
vero sufficiat generalis. 

V. An in locis dissitis, ad quae missionarius singulis mensibus 


non venit — in quibus tamen, si peteretur, haberi posset, et vel 
ad eum aut ad alium missionarium, qui sit parochus in sensu de- 
creti, absque gravi incommodo possent accedere sponsi — matri- 


monia contracta sine missionarili seu parochi praesentia retinenda 
sint uti valida. 

VI. Utrum ratione momentanei, inopinati et fidelibus prorsus 
incogniti transitus per aliquem locum, a quo iam a mense missio- 
narius abest, interrumpi dicenda sit illa rerum conditio, de qua in 
Art. VIII decreti. 

VII. An et quomodo annuendum sit petitionibus Ordinariorum 
Sinensium qui ob peculiares illius regionis conditiones postularunt : 
1° exemptionem a praescriptionibus decreti in sponsalibus ineundis; 
20 dispensationem a praesentia parochi et quandoque etiam testium, 
sive in matrimoniis ex dispensatione contrahendis a baptizatis cum 
non baptizatis, sive in matrimoniis inter catholicos, qui sub paga- 
norum potestate sunt constituti. 

VIII. Utrum subditi dioecesis Damaensis, in dioecesi tamen 
Bombayensi commorantes, et e converso subditi dioecesis Bomba- 
yensis degentes in dioecesi Damaensi, ut validum et licitum ineant 

matrimonium, teneantur se sistere dumtaxat coram parocho perso- 
nali vel possint etiam coram parocho territori. 

IX. An et quomodo providere expediat casui, quo parochi a 
lege civili graviter prohibeantur quominus matrimoniis fidelium ad- 
sistant nisi praemissa caeremonia civili, quae praemitti nequeat, et. 
tamen pro animarum salute omnino urgeat matrimonii celebratio. 

Resolutiones. Et E™ Patres S. C. Concilii in plenariis comitiis. 
diei 27 Iuhi 1908 respondendum censuerunt. 

Ad I. Affirmative ad primam partem, negative ad secundam. 

Ad II. Affirmative. 

Ad III. Affirmative, servatis ad liceitatem quoad reliqua prae- 
scriptionibus et mstructiombus 8. Sedis. 

Ad IV. Quoad delegationem nihil esse immutatum, excepta ne- 
cessitate eam faciendi sacerdoti determinato et certo ac restrictam. 
ad territorium delegantis. 

Ad V. Negative. 

Ad VI. Negative. 

Ad VII. Quoad primum negative. Quoad secundum, conceden- 
dam esse iisdem Ordinariis facultatem dispensandi a forma sub- 
stantiali matrimoni pro casibus tantum verae necessitatis, cum po- 
testate hanc facultatem etiam habitualiter subdelegandi missionum 
rectoribus, facto verbo cum SS™, 

Ad VIII. Dilata. 

Ad IX. Non esse interloquendum. 

EKadem autem die SS™s D»»s Noster Pius PP. X, audita rela- 
tione infrascripti Secretarii, supra recensitas resolutiones ratas 
habere et approbare dignatus est, contrariis non obstantibus qui- 
buscumque. 

Vincentius Card. Ep. Praenest., praef. 
B. Pompili, secret. 


d) Responsum S. C. De Sacramentis 18 Iunii 1909. 


In plenariis comitiis a 8. Congregatione de disciplina Sacra- 
mentorum habitis, die 18 mensis Iunii anno 1909, sequentia pro- 
posita fuerunt dirimenda dubia, nimirum: 

[. Num responsum 8. Congregationis Concilii diei 28 Martii 1908 
ad II: « Exceptionem valere tantummodo pro natis in Germania. 
ibique matrimonium contrahentibus », ita sit intelligendum, ut in 
quovis casu ambo conjuges debeant esse nati in Germania, seu re- 
spective in regno Hungariae. 

II. An post extensionem Constitutionis Provida ad regnum 
Hungariae, Germaniam inter et Hungariam, quoad validitatem clan- 
destinorum mixtorum matrimoniorum, reciproca relatio habeatur, 
ita ut duo conjuges nati ambo in Germania matrimonium mixtum 
clandestinum valide ineant etiam in regno Hungariae, et, viceversa, 
nati ambo in regno Hungariae valide contrahant clandestino quoque 
modo in Germania. 

III. Num saltem natus in Germania cum nato in regno Hun- 
gariae mixtum matrimonium valide ineat sive in Germania sive in 
regno Hungariae. . 

Kt Emi Patres ad hujusmodi dubia ita respondendum cen- 
suerunt: 

Ad I. Affirmative. 

Ad II. Negative. 

Ad III. Negative. 

L + S. 
D. Card. Ferrata, praefectus. 
Ph. Giustini, secretarius. 


(Cfr. Acta Ap. Sedis, vol. I, pag. 516 seq.). Consulenda plane sunt quae 
circa responsum hoc S. Congregationis de Sacramentis scite admodum ani- 
madyertit Emus Gennari in Monitore Ecclesiastico, vol. 21, pag 203 seq.). 


X XT. 
(Summ., P. III, Lib. III, Tr. VI, § 495-497). 


A quo petenda sit dispensatio 
ab impedimentis matrimonium dirimentibus. 


Hac de re cfr. documenta quae attulimus sub n. I circa facul- 
tates dispensandi, quibus tum §S. Poenitentiaria Apostolica, tum 
S. Congregatio De Sacramentis ex Const. Pii PP. X Sapienti con- 
silio potiuntur; nec non quae diximus sub n, III de facultatibus 
quinquennalibus, quae Episcopis concedi solent. 

XXIV. 
(Summ., P: III, Lib. ITI, Tr. VI, § 498). 


De facultate dispensandi ab impedimentis matrimonialibus 
imminente mortis periculo. Decreta S. C. De Sacramentis. 


5 
Parmen. et aliarum 14 Mau 1909. 


Ante editum decretum Ne temere diei II mensis Augusti 
anno MDCCCCVIL De Sponsalibus et matrimonio, satis jam fuerat 
eorum necessitati provisum, qui miserrime in concubinatu viventes 
jidemque in gravissimo mortis periculo constituti, impedimento 
aliquo matrimonium dirimente prohiberentur, quominus rite nuptias 
inirent. Nam per litteras S. Offic datas die XX mensis Februari 
anno MDCCCLXXXVIII, et per sequentem declarationem die IX 
mensis Januarii anno MDCCCLXXXIX, facultas Ordinariis conce- 
debatur, quae parochis etiam subdelegari habitualiter posset, dispen- 
sandi in lis adjunctis ab impedimentis quoque publicis matrimo- 
nium ecclesiastico jure dirimentibus, excepto sacro presbyteratus 
ordine et vffinitate lineae rectae ex copula licita proveniente. 

Cum autem in art. VII praefati decreti Ne temere sancitum 
fuerit, «imminente mortis periculo, ubi parochus vel loci Ordina- 
«rius vel sacerdos ab alterutro delegatus haberi nequeat, ad con- 
« sulendum conscientiae et (si casus ferat) legitimationi prolis, ma- 
« trimonium contrahi valide et heite posse coram quolibet sacerdote 
«et duobus testibus »; Ordinarius Parmensis ac plerique aliorum 
locorum Ordinariu aS. Congregatione de disciplina Sacramentorum 
postularunt, ut, etiam hoc in casu, animarum saluti consuleretur, 
‘si forte dirmmens aliquod impedimentum obstaret quominus matri- 
monium rite contraheretur. 

Re mature perpensa in Congregatione generali diei VII mensis 
Mau anno MDCCCCIX, et relatis omnibus SSmo D.N. Pio divina 
providentia Papae X, in audientia habita ab infrascripto ejusdem 
S. Congregationis a secretis, die [X mensis Maii anno MDCCCCIX, 
Sanctitas Sua, benigne excipiens votum Emorum Patrum, decla- 

rare dignata est ac decernere, quemlibet sacerdotem, qui ad normam 
~art. VII decreti Ne temere, imminente mortis periculo, ubi parochus 
vel loci Ordinarius vel sacerdos ab alterutro delegatus haberi ne- 
queat, coram duobus testibus matrimonio adsistere valide ac licite 
potest, m iisdem rerum adjunctis ‘dispensare quoque posse super 
impedimentis omnibus etiam [publicis matrimonium jure ecclesia- 
stico dirimentibus, exceptis sacro presbyteratus ordine et affinitate 
lineae rectae ex copula licita. 

Datum Romae ex aedibus ejusdem S. Congregationis, die XIV 


mensis Mali anno MDCCCCIX. 
D. Card. Frrrata, praefectus. 


Ph. Giustini, a secretis. 
(Cfr. Acta Apost. Sedis, vol. I, pag. 468 seq... 


Porro ad hujusmodi decretum declarandum abs re non erit heic 
referre quae. sapienter pro more suo animadvertit doctissimus ac 
Emus Card. Gennari in periodico Jl Monitore Ecclesiastico, vol. XXI, 
pag. 160 seq.: «E questa una giusta estensione della facolt& che 
«il Decreto Ne temere attribuisce a’ semplici sacerdoti, in articolo 
« di morte, invocata da molti, anche da noi nel nostro Commento 
«al detto Decreto (Ediz. 64, pag. 40). Fu considerato infatti: a) Che 
«se il citato Decreto autorizza i semplici sacerdoti, in quel peri- 
«colo, quando manchi il parroco od un suo delegato a congiun- 
«gere il moribondo in matrimonio, sarebbe inutile tal facolta 
« quando non potesse dispensare dagl’ impedimenti dirimenti tranne 
«i due soli eccettuati. — 6) Che questa facolta gia ’ hanno gli 
« Ordinarii, suddelegabile ai parroci, in virtu dei decreti del S. Of- 
« fizio 20 febbraio 1888 e 6 gennaio 1899; era percid conveniente 
« che l’avessero pure i semplici sacerdoti chiamati in luogo dei par- 
« roci. — ¢) Che in articolo di morte, l’infermo, abituato ad ille- 
«cite relazioni, va esposto a gravi pericoli di dannazione eterna, 
« qualora non legittimi col matrimonio siffatte relazioni. — d) Che 
«in tal caso, e pel detto pericolo, 1 DD. ammettono che il sacer- 
«dote possa con una epicheja dichiarare non esistente la legge 
« ecclesiastica degl’impedimenti matrimonial (V.’Mon. Ecel., vo- 
«lume XX, pag. 177 e nostre Consultaz. Mor., vol. I, pag. 701 seg.). 

« Si noti che nel Decreto «lel S. Offizio 20 febbraio 1880 alla 
« concessione fatta per la dispensa dag) impedimenti matrimoniali 
«in articolo di morte fu aggiunta una mente in riguardo alle di- 
«spense di coloro che si trovano assunti all’ordine del suddiaco- 
«nato o del diaconato, ovvero abbiano emessi 1 voti solenni. Ecco 

«la mente: « Mens antem est ejusdem Sanctitatis Suae, ut si quando, 
« quod absit, necessitas ferat, ut dispensandum sit cum lis, qui sacro 
« subdiaconatus aut diaconatus ordine sunt insigniti, vel solemnem 
« professionem religiosam emiserint, atque post dispensationem et 
« matrimonium rite celebratum convaluerint, in extraordinariis hujus- 
«modi casibus, Ordinarii de impertita dispensatione Supremam 
-« Sancti Officii Congregationem certiorem faciant, et interim omni ope 
« curent, ut scandalum, si quod adsit, eo meliori modo quo fieri 
« possit, removeatur, tum inducendo eosdem ut in loco se confe- 
«rant, ubi eorum conditio ecclesiastica aut religiosa ignoratur, aut 
« si id obtineri nequeat, injungendo saltem iisdem spiritualia exer- 
« citia aliasque salutares penitentias atque eam vitae rationem, quae 
« praeteritis excessibus redimendis apta videatur, quaeque fidelibus 
exemplo sit ad recte et christiane vivendum ». 
« Or si chiede: Quando un semplice sacerdote, in virtu di questo 
« Decreto della 8. C. de’ Sacramenti, € chiamato a dispensare in 
« articolo di morte un suddiacono od un diacono, ovvero un pro- 
fesso di Ordine regolare, ¢ obblgato di osservare la mente sur- 
«riferita del S. Officio? La risposta é facile. Non essendosi fatta 
«menzione alcuna di questa mente nel detto Decreto, questa non 
« vige piu, vigendo solo l’obbligo naturale di riparare lo scandalo 
«e di procurare una vera resipiscenza. 
«Si chiede altresi: A questa mente saranno ora almeno obbli- 
« gatl 1 parroci 1 quali sono a cio delegati da’ Vescovi in forza 
«de’ citati Decreti del S. Officio? Rispondiamo che 1 citati Decreti 
«del S. Officio sono ora del tutto inutili. Il parroco, ed anche 
« ’ Ordinario, come ogni altro semplice sacerdote potranno in tutto 
« conformarsi a quest’ultimo Decreto della S. C. de’ Sacramenti ». 


& 


a 


Hactenus Emus Gennarl. 


) 


~. 


Venetiarum 16 Augusti 1909. 


In plenario coetu a S. Congregatione de disciplina Sacramen- 
torum, habito die 13 mensis Augusti anno 1909, dirimendum pro- 
positum est dubium». Utrum facultas dispensandi ab impedimentis 
matrimonialibus imminente mortis periculo in casu art. VII de- 
creti Ne temere, facta per decretum hujus S. Congregationis diei 
14 Maii 1909, valeat dumtaxat pro concubinariis: an etiamsi non 
agatur de concubinariis, sed alia adsit causa ad consulendum con- 

scientiae et (si casus ferat) legitimationi prolis? ». Cui dubio Emi 
-Patres responderunt: « Negative ad primam partem, affirmative ad 
secundam. 

Die autem 15 praefati mensis et anni SSmus D. N. Pius 
Papa X, audita relatione R. P. D. Secretarii ejusdem S. Congre- 
gationis, supra relatam Emorum Patrum declarationem ratam ha- 
bere et confirmare dignatus est. 

Datum Romae ex aedibus ejusdem S. Congregationis, die 16 
mensis Augusti anno 1909. 

D. Card. Ferrata, praefectus. 
Ph. Giustini, secretarius. 


(Cfr. Acta Apostol. Sedis, vol. I, pag. 656). 


DX. 
(Summ., P. III, Lib. III, Tr. VI, § 499-500). 


Declaratio S. C. De Sacramentis circa dispensationes matrimoniales 
29 jan. 1909. 


Venetiarum et aliarwm 


Sacrae Congregationi de disciplina Sacramentorum sequens 
dubium propositum fmt: an, juxta tenorem formularum Sacrae 
Congregationis de disciplina Sacramentorum, in concessione dispen- 
sationum ab impedimentis matrimonialibus ex causis inhonestis in- 
telligi debeat tacite concessa Ordinario etiam facultas declarandi 
legitimam prolem susceptam ante executionem dispensationis et 
celebrationem matrimonii. 

Eadem S. Congregatio, re mature perpensa, respondere cen- 
suit: Negative, sed requiri ut prolis legitimatio ab oratoribus pe- 
tatur eaque in rescripto concedatur. 

Datum Romae ax aedibus ejusdem S. Congregationis, die 
29 Ianuari 1909. 

D. Card. Frrrata, praefectus. 
Ph. Giustini, secretarius. 


(Cfr. Acta Apost. Sedis, vol. I, pug. 214). 


APPENDIX (, 


De dispensatione ab occulta irregularitate in foro conscientiae, urgente 
necessitate. Decretum S. Congregationis S. O. 6 sept. 1909. 


« Iam ex decreto supremae hujus Congregationis, lato die 23 Iunii 1886, 
cuique confessario concessa fuit facultas absolvendi a censuris etiam spe- 
ciali modo Summo Pontifici reservatis, in casibus vere urgentioribus, in 
quibus absolutio differri nequeat asque periculo gravis damni vel infamiae, 
super quo confessariorum conscientia oneratur, injunctis de jure injun- 
gendis, et sub poena reincidentiae in easdem censuras, nisi saltem infra 
mensem per epistolam et per medium confessarii absolutus recurrat ad 
S. Sedem. 

«Cum vero nuper eidem huic Congregationi preces oblatae sint, 
quibus petitur, an liceat confessario in tisdem circumstantiis atque condi- 
tionibus dispensare ab irregularitate, quae ipsas censuras sequitur, Emi 
ac Rmi DD. Cardinales, in rebus fidei ac morum generales Inquisitores, 
in congregatione habita feria IV, die 1 Septembris labentis anni 1909, 
decrevernnt: Publicetur decretwm latum feria IV, die 28 Martii 1906. 

« Decretum vero feriae IV, diei 28,Martii 1906, ita se habuit: « Sup- 
plicandum Sanctissimo pro facultate dispensandi super irregularitate oc- 
culta quando occurrat in casibus comprehensis in decreto S. Officii dato 
die 23 Iunii 1886 ». Et insequenti feria V, die 29 Marti, Sanctissimus 
annuit pro gratia juxta Emorum Patrum suffragia. 

« Datum Romae, ex aedibus S. Officii, die 6 Septembris 1909. 


« ALOISIUS CASTELLANO, Notarius ». 
L. 4% 8S. 
(Acta Apost. Sedis, Vol. I, pag. 677 e seq.). 


(1) Vide Supra num. VII, not. 1, pag. 20. 

2° Decretum 8. C. Indulg. 14 Febr. 19(6 de Indulgentiis per quo- 

PROPRIETAS LITERARIA 


™~ 


LECTORI BENEVOLO 


Ne abutar vestra patientia in legendo, perbreviler mei opu- 
sculit finem exponam. Quoniam censurae inflictae per novum 
codicem juris canonici diversas classes attingunt ; nonnullae enim 
sunt specialissimo modo Sedi Apostolicae reservatae, aliae spe- 
ciali modo, aliae simpliciter eidem Sanctae Sedi reservatae, 
aliae sunt Ordinario reservatae, aliae tandem nemini reservatae, 
unicuique statim occurrit voluntas sciendi quaenam sint. Verum 
est in codice inveniri, sed perdifficile est omnes memoria retinere, 
nist ab eo sint excerptae, et singillalim juxta earum classem 
referantur. Quapropter pro coronide met Compendii Theologiae 
Moralis opere pretium fore putavi hoc munus adimplere. Quo 
tamen evidentior res sil, hac methodo insistam : primo per in- 
tegrum censuras ex ordine exponam, deinde verba textus refe- 
ram cum explanatione, si vero declaratione non egent, omittam. 
In hoc igitur opusculo omnia ita dilucide et accurate pertra- 
ctanda suscepi, ut optime de rerum moralium studtis me esse 
meritum, nec minimam a lectoribus gratiam iniisse putem. Sal- 


vete et vivite. 


Referuntur omnes censurae digestae juxta earum 
classem, quae in novo codice continentur 


Censurae specialissimo modo Sedi Apostolicae reservatae. 


I. Qui species consecratas abjecerit vel ad malum finem abduxerit 
aut retinuerit, incurrit in excom., latae sententiae specialissimo’ modo 
Sedi Apostolicae reservatam ; est ipso facto infamis , et clericus prae- 
terea est deponendus. Can. 2320. 


Il Qui violentas manus in personam Romani Pontificis injecerit, 
1.2 excom. contrahit latae sententiae Sedi Apostolicae specialissimo modo 
reservatam, et est ipso facto vitandus ; 2.° est ipso jure infamis ; 3.° cle- 


ricus est degradandus. Can. 2343. 


Ill. § 1.° Absolvens vel fingens absolvere complicem in_peccato 
turpi incurrit ipso facto in excom. specialissimo modo Sedi Apostolicae 
reservatam ; idque etiam in mortis articulo, si alius sacerdos, licet non 
approbatus ad confessiones, sine gravi aliqua exoritura infamia et scan- 
dalo, possit excipere morientis confessionem , excepto casu quo mori- 
bundus recuset alii confiteri. 

§ 2.0 Eandem excomm. non effugit absolvens vel fingens absol- 
vere complicem, qui peccatum quidem complicitatis, a quo nondum est 
absolutus, non confitetur,sed ideo ita se gerit, quia ad id a complice 
confessario sive directe sive indirecte inductus est. Can. 2367. 


By ee 


1V. Confessarium, qui sigillum sacramentale directe violare praesum- 
pserit, manet excommunicatio specialissimo modo Sedi Apostolicae re- 
servata. Can. 2369. 


-Censurae Speciali modo Sedi Apostolicae reservatae. 


I. §1.° Omnes a christiana fide apostatae, et omnes et singuli 
haeretici aut schismatici incurrunt ipso facto excommunicationem spe- 
ciali modo Sedi Apostolicae reservatam. 

§ 2.0 Si tamen delictum apostasiae, haeresis vel schismatis ad 
forum externum Ordinarii loci quovis modo deductum fuerit, etiam 
per voluntariam confessionem, idem Ordinarius, non vero Vicarius Ge- 
neralis sine mandato speciali, resipiscentem, praevia abjuratione juridice 
peracta, aliisque servatis de jure servandis, sua auctoritate ordinaria 
in foro exteriore absolvere potest, ita vero absolutus, potest deinde a 
peccato absolvi a quolibet confessario in foro conscientiae. Abjuratio 
vero habetur juridice peracta cum fit coram ipso Ordinario loci vel 
ejus delegato et saltem duobus testibus. Can. 2314. 


II. In excommunicationem Sedi Apostolicae speciali modo reservatam 
ipso facto incurrunt, opere publici juris facto, editores librorum apo- 
statarum , haereticorum et schismaticorum, qui apostasiam, haeresim, 
schisma propugnant, itemque eosdem libros aliosve per apostolicas lit- 
teras nominatim prohibitos defendentes aut scienter sine debita licentia 
legentes vel retinentes. Can. 2318. 


III. Ad ordinem sacerdotalem non promotus: Si Missae celebrationem 
simulaverit, aut sacramentalem confessionem exceperit, excommunica- 
tionem ipso facto contrahit speciali modo Sedi Apostolicae reservatam ; 
et insuper laicus quidem privetur pensione aut munere, si quod habeat 
in Ecclesia, aliisque poenis pro gravitate culpae puniatur ; clericus vero 
deponatur. Can. 2322. 


IV. Omnes et singuli cujuscunque status, gradus seu conditionis etiam 
regalis episcopalis vel cardinalitiae fuerint, a legibus, decretis, mandatis 
Romani Pontificis pro tempore axistentis ad Universale Concilium ap- 
pellantes ipso facto contrahunt excommunicationem Sedi Apostolicae 
speciali modo reservatam. Can. 2332. 


sale Sea 
VY. Recurrentes ad laicam potestatem ad impediendas litteras vel acta 
quaelibet a Sede Apostolica vel ab ejusdem Legatis profectu, eorumve 
- promulgationem vel exsecutionem directe vel indirecte prohibentes, aut 
eorum Causa sive eos ad quos pertinent litterae vel acta sive alios lae- 


dentes vel perterrefacientes, ipso facto subjaceant exconmmunicationi 
Sedi Apostolicae speciali modo reservatae. Can. 2333. 


VI. Excommunicatione latae sententiae speciali modo Sedi Apostolicae 
reservata plectuntur: 1.° Qui leges, mandata, vel decreta contra libertatem, 
aut jura Ecclesiae edunt: 2.° Qui impediunt directe vel indirecte exer- 
citium jurisdictionis ecclesiasticae sive interni sive externi fori, ad hoc 
recurrentes ad quamlibet laicalem potestatem. Can. 2334. 


VII. Si quis ausus fuerit ad judicem laicum trahere aliquem ex S. R. E. 
Cardinalibus vel Legatis Sedis Apostolicae, vel Officialibus majoribus 
Romanae Curiae ob negotia ad eorum munus pertinentia, vel Ordina- 
rium proprium, contrahit ipso facto excommunicationem Sedi Aposto- 
licae speciali modo reservatam. Can, 2341. 

VIL § 2. Qui violentas manus in personamS. R. E. Cardinalis vel Le- 
gati Romani Pontificis injecerit, in excommunicationem incurrit latae 
sententiae Sedi Apostolicae speciali modo reservatam. 

§ 3.° Qui in personam Patriarchae, Archiepiscopi, Episcopi etiam 
titularis, incurrit pariter in excommunicationem latae sententiae Sedi 
Apostolicae speciali modo reservatam. Can. 2343. 


IX. Usurpantes vel detinentes per se vel per alios bona aut jura ad 
Ecclesiam Romanam pertinentia, subjaceant excommunicationi latae sen- 
tentiae speciali modo Sedi Apostolicae reservatae ; et si clerici fuerint, 
praeterea dignitatibus, beneficiis, officiis, pensionibus priventur, atque 
inhabiles ad eadem declarentur. Can. 2345. 


X. Omnes fabricatores vel falsarii litterarum, decretorum vel rescrip- 
torum Sedis Apostolicae, vel iisdem litteris, decretis vel rescriptis scienter 
utentes incurrunt ipso facto in,excommunicationem specia!i modo Sedi 
Apostolicae reservatam. Can. 23560. 

XI. Si quis per seipsum vel per alios confessar ium de sollicitationis 
-crimine apud Superiores falso denuntiaverit, ipso facto incurrit in excom- 
municationem speciali modo Sedi Apostolicae reservatam, a qua nequit 
ullo in casu absolvi, nisi falsam denuntiationem formaliter retractaverit, 
et damna, si qua inde secuta sint, pro viribus reparaverit, imposita in- 
super grayi ac diuturna poenitentia. Can. 2363. 


Censurae simpliciter Sedi Apostolicae reservatae 


I. Quaestum facientes ex indulgentiis plectuntur ipso facto excommu- 
nicatione Sedi Apostolicae simpliciter reservata. Can. 2327. 


II. Nomen dantes sectae massonicae aliisve ejusdem generis associa- 
tionibus, quae contra Ecclesiam vel legitimas civiles potestates machi- 
nantur, contrahunt ipso facto excommunicationem Sedi Apostolicae 
simpliciter reservatam. Can. 2335. 


Ill. § 1.° Absolvere preesumentes sine debita facultate ab excommu- 
nicatione latae sententiae specialissimo vel speciali modo Sedi Aposto- 
licae reservata, incurrunt ipso facto in excomm. Sedi Apostolicae sim- 
pliciter reservatam. 


IV. Impendentes quodvis auxilium vel favorem excommunicato vitando 
in delicto propter quod excommunicatus fuit; itemque clerici scienter 
et sponte in divinis cum eodem communicantes et ipsum in divinis 
officiis recipientes , ipso facto incurrunt in excomm. Sedi Apostolicae 
simpliciter reservatam. Can. 2338. 


V. Si quis ausus fuerit ad judicem laicum trahere Episcopum non 
proprium , etiam mere titularem , aut Abbatem vel Praelatum nullius, 
vel aliquem ex majoribus religionum juris pontificii Superioribus con- 
trahit excommunicationem latae sententiae Sedi Apostolicae simpliciter 
reservatam. Can. 2341. 


VI. Plectuntur ipso facto excommunicatione Sedi Apostolicae simpli- 
citer reservata : 


1.° Clausuram monialium violantes, cujuscunque generis aut condi- 
tionis vel sexus sint, in earum monasteria sine legitima licentia ingre- 
diendo, pariterque eos introducentes vel admittentes ; quod si clerici 
sint, praeterea suspendantur per tempus pro prawiate culpae ab Ordi- 
nario definiendum. 

2.° Mulieres violantes regularium virorum clausuram, et Superiores 
aliique , quicumque ii sint, eas cujuscunque aetatis introducentes vel 
admittentes ; et praeterea religiosi introducentes vel admittentes pri- 
ventur officio, si quod habeant, et voce activa et passiva. 

3.° Moniales e clausura illegitime exeuntes contra praescriptum ca- 
nonis 601. Can. 2342. 

VII. Si quis bona ecclesiastica cujuslibet generis, sive mobilia sive im- 
mobilia, sive corporalia sive incorporalia, per se vel per alios in proprios 
usus convertere et usurpare praesumpserit aut impedire ne eorundem 
fructus seu reditus ab iis, ad quos jure pertinent, percipiantur, excom- 
municationi tandiu subjaceat, quandiu bona ipsa integre restituerit, prae- 
dictum impedimentum removerit, ac deinde a Sede Apostolica absolu- 
tionem impetraverit; quod si ejusdem ecclesiae seu bonorum patronus 
fuerit, etiam jure patronatus eo ipso privatus existat; clericus vero, hoc 
delictum committens vel in eodem consentiens, privetur praeterea be- 
neficiis quibuslibet, ad alia quaelibet inhabilis efficiatur, et a suorum 
ordinum exsecutione, etiam post integram satisfactionem et absolutionem 
sui Ordinarii arbitrio suspendatur. Can. 2346. 


VIII. 1.e Duellum perpetrantes aut simpliciter ad illud provocantes vel 
ipsum acceptantes vel quamlibet operam aut favorem praebentes, nec 
non de industria spectantes, illudque permittentes vel quantum in ipsis 
est non pronibentes, cujuscunque dignitatis sint, subsunt ipso facto ex- 
communicationi Sedi Apostolicae simpliciter reservatae. 

2.° Ipsi vero duellantes et qui eorum patrini vocantur, sunt prae- 
terea ipso facto infames. Can. 2351. 


[X. § 1.° Clerici in sacris constituti vel regulares aut moniales post 
votum sollemne castitatis, itemque omnes cum aliqua ex praedictis 
personis matrimonium etiam civiliter tantum contrahere praesumentes, 
incurrunt in excommunicationem latae sententiae Sedi Apostolicae sim- 
pliciter reservatam ; clerici praeterea, si moniti, tempore ab Ordinario 

pro adjunctorum diversitate praefinito, non resipuerint, degradentur. 
Can. 2388 . 


X. Delictum perpetrantes simoniae in quibuslibet officiis , beneficiis, 
aut dignitatibus ecclesiasticis : 
1.° Incurrunt in excomm. Jatae sententiae Sedi Apostolicae simpli- 
citer reservatam. 
2.° Ipso facto privati in perpetuum manent jure eligendi, praesen- 
tandi, nominandi, si quod habeant. 
3.° Si clerici sint, praeterea suspendantur. Can. 2392. 


XI. Vicarius Capitularis aliive omnes tam de Capitulo, quam extranei, 
qui documentum quodlibet ad Curiam episcopalem pertinens sive per 
se sive per alium subtraxerint vel destruxerint vel celaverint vel sub- 
stantialiter immutaverint, incurrunt ipso facto in excomm. Sedi Aposto- 
licae simpliciter reservatam , et ab Ordinario etiam privatione officii, 
beneficii, plecti poterunt. Can. 2405. 


Censurae Ordinario reservatae. 


Subsunt excommunicationi latae sententiae Ordinario reservatae ca- 

tholici: 
I. 1.° Qui matrimonium ineunt coram ministro acatholico; 

2.° Qui matrimonio uniuntur cum pacto explicito vel implicito ut 
omnis vel aliqua proles educetur extra catholicam Ecclesiam; 

3.° Qui scienter liberos suos acatholicis ministris baptizandos of- 
ferre praesumunt. 

4.° Parentes vel parentum locum tenentes qui liberos in religione 
acatholica educandos vel instituendos scienter tradunt. Can. 2319. 


II. Qui falsas reliquias conficit, aut scienter, vendit, distribuit vel pu- 
blicae fidelium venerationi exponit, ipso facto excommunicationem Or- 
dinario reservatam contrahit. Can. 2326. 


UI. Qui violentas manus in personam aliorum clericorum (infra prae- 
latos majores), vel utriusque sexus religidsorum injecerit, subjaceat ipso 

facto excommunicationi Ordinario proprio reservatae, qui praeterea alliis 
poenis, si res ferat, pro suo prudenti arbitrio eum puniat. Can. 2343. 


IV. §1.° Procurantes abortum, matre non excepta, incurrunt, effectu 
secuto , in excommunicationem latae sententiae Ordinario reservatam, 
et si sint clerici, praeterea deponantur. Can. 2350. 
| 
Y. Religiosus, apostata a religione, ipso jure incurrit in excom. proprio 
Superiori majori vel, si religio sit laicalis aut non exempta, Ordinario 
loci, in quo commoratur, reservatam. Can. 2385. 


VI. Professi votorum simplicium perpetuorum tam in Ordinibus quam 
in Congregationibus religiosis, itemque omnes cum aliqua ex praedictis 
personis matrimonium etiam civiliter tantum contrahere praesumentes, 
omnes excommunicatio tenet latae sententiae Ordinario reservata. Can. 2388 


Censurae nemini reservatae. 


I. Auctores et editores qui sine debita licentia sacrarum scriptura- 
rum libros vel earum adnotationes aut commentarios imprimi curant, 


incidunt ipso facto in excomm. nemini reservatam. Can. 2318. > 


II. Qui ausi fuerint mandare seu cogere tradi ecclesiasticae sepulturae 
infideles, apostatas a fide, vel haereticos, schismaticos, aliosve sive ex- 
communicatos sive interdictos contrahunt excommunicationem latae 
sententiae nemini reservatam; sponte vero sepulturam eisdem donantes, 
interdictum ab ingressu ecclesiae Ordinario reservatum. Can, 2339. 


Il. Qui bonaecclesiastica alienare praesumpserit, si beneplacitum apo- 
stolicum fuerit scienter praetermissum, omnes quovis modo reos sive 
dando sive recipiendo sive consensum praebendo, manet excommuni- 
catio latae sententiae nemini reservata. Can. 2347. 


IV. Excommunicatione nemini reservata ipso facto plectuntur omnes, 
qualibet etiam dignitate fulgentes, qui quoquo modo cogant sive virum 
ad statum clericalem amplectendum, sive virum aut mulierem ad reli- 

gionem ingrediendam vel ad emittendam religiosam professionem tam 
sollemnem quam simplicem, tam perpetuam quam temporariam. Can. 2352. 


V, Fidelis, qui scienter omiserit eum, a quo sollicitatus fuerit intra 
mensem denuntiare incurrit in excommunicationem latae sententiae ne- 
mini reseryatam, non absolvendus nisi postquam obligationi satisfecerit 
aut se satisfacturam serio promiserit. Can. 2368. 


Suspensiones — non eodem modo reservatae 


I. Episcopus aliquem consecrans in Episcopum, Episcopi vel, loco 
Episcoporum, presbyteri assistentes, et qui consecrationem recipit sine 
apostolico mandato ipso jure suspensi sunt, donec Sedes Apostolica eos 
dispensaverit. Can. 2370. 


IJ. Omnes, etiam episcopali dignitate aucti, qui per simoniam ad or- 
dines scienter promoverint vel promoti fuerint, aut alia sacramenta 
ministraverint vel receperint, sunt suspecti de haeresi; clerici praeterea 
suspensionem incurrunt Sedi Apostolicae reservatam. Can. 2371. 


II. Suspensionem a divinis, Sedi -Apostolicae reservatam, ipso facto 
contrahunt, qui recipere ordines praesumunt ab excommunicato vel 
suspenso vel interdicto post sententiam declaratoriam vel condemna- 
toriam, aut a notorio apostata, haeretico , schismatico; qui vero bona 
fide a quopiam eorum sit ordinatus, exercitio careat ordinis sic recepti 
donec dispensetur. Can. 2372. 


IV. In suspensionem per annum ab ordinum collatione Sedi Aposto- 

licae reservatam ipso facto incurrunt : 

1.° Qui alienum subditum sine Ordinarii proprii litteris dimissoriis 
ordinaverint: . 

2.° Qui subditum proprium, qui alibi tanto tempore moratus sit, ut 
canonicum impedimentum contrahere ibi potuerit, ordinaverint. 

3.° Qui aliquem ad ordines majores sine titulo canonico promo- 
verint. 

4.° Qui, salvo legitimo privilegio, religiosuin, ad familiam pertinen- 
tem quae sit extra territorium ipsius ordinantis, promoverint, etiam 

cum litteris dimissorialibus proprii Superioris, nisi legitime probatum 
fuerit aliquem e casibus occurrere de quibus in can.-966. Can. 2373. 


V. Religiosus clericus cujus professio ob admissum ab ipso dolum 
nulla fuerit declarata, si sit in minoribus ordinibus constitutus, e statu 
clericali abiiciatur ; si in majoribus, ipso facto suspensus manet, donec 
Sedi Apostolicae aliter visum fuerit. Can. 2387. 


VI. Professus, qui vota perpetua emisit, a religione dimissus, si di- 
mittitur ob delicta minora iis de quibus in can. 670, (idest non ob de- 
lictum quod jure communi punitur infamia juris vel depositione vel 
degradatione), ipso facto suspensus manet, donec a Sancta Sede absolu- 
tionem obtinuerit. Can. 671. — 


VII. Si quis ansus fuerit ad judicem laicum trahere, non obtenta ab Or- 
dinario loci licentia, aliam personam, privilegio fori fruentem (idest non’ 
praelatos majores, de quibus alibi locutum est), clericus quidem incurrit 
ipso facto in suspensionem ab officio reservatam Ordinario. Can. 2341. 


VIII. Religiosus fugitivus ipso facto incurrit in privationem officii, si 
quod in religione habeat, et in suspensionem proprio Superiori majori 
reservatum. Can. 2386. 


IX. Sacerdos qui sine necessaria jurisdictione praesumpserit sacra- 
mentales confessiones audire, est ipso facto suspensus a divinis; qui vero 
a peccatis reservatis absolvere, ipso facto suspensus est ab audiendis 
confessionibus. Can. 2366. 


X. Qui sine litteris,.vel cum falsis dimissoriis litteris, vel ante ca- 
nonicam aetatem, vel per saltum ad ordines malitiose accesserit, est 
ipso facto a recepto ordine suspensus. Can. 2374. 


XII. Clericus, qui in manus laicorum officium, beneficium aut digni- 
tatem ecclesiasticam resignare praesumpserit , ipso facto in suspensio- 
nem a divinis incurrit. Can. 2400. 


XII. Abbas vel Praelatus nullius qui benedictionem non receperit, est 
ipso facto a jurisdictione suspensus. Can. 2402. 

XUI. Vicarius Capitularis concedens. litteras dimissorias pro ordina- 
tione intra annum non arctatis ratione beneficii recepti vel recipiendi, 
aut ratione alicujus officii ipso facto subjacet suspensioni a divinis. 
Can. 2409. 


XIV. Superiores religiosi, qui subditos suos ad Episcopum alienum 
ordinandos remittere praesumpserint, ipso facto suspensi sunt per men- 
sem a Missae celebratione. Can. 2410. 


Interdicta ab eodem codice inflicta. 


I. Universitates , Collegia, Capitula aliaeve personae morales , quo- 
cunque nomine nuncupentur a legibus, decretis, mandatis Romani Pon- 
tificis pro tempore existentis ad Universale Concilium appellantes inter- 
dictum speciali modo Sedi Apostolicae reservatum incurrunt. Can. 2332. 


II. Sponte sepulturam ecclesiasticam donantes infidelibus , apostatis 
a fide, haereticis, schismaticis aliisve sive excommunicatis, sive interdi- 
ctis, nisi ante mortem aliqua dederint poenitentiae signa, contrahunt 
interdictum ab ingressu ecclesiae Ordinario reservatum. Can. 2339. 


III. Scienter celebrantes vel celebrari facientes divina in locis inter- 
dictis vel admittentes ad celebranda officia divina per censuram vetita 
clericos excommunicatos, interdictos, suspensos post sententiam decla- 
ratoriam vel condemnatoriam, interdictum ab ingressu ecclesiae ipso 
jure contrahunt, donec, arbitrio ejus cujus sententiam contempserunt con- 


sruenter satisfecerint. Can. 2338 § 3. 


IV. Qui causam dederunt interdicto locali aut interdicto in commu- 


nitatem seu collegium, sunt ipso facto personaliter interdicti. Can. 2338 § 4. 


Declarationes in excommunicationes latae sententiae 
specialissimo modo Sedi Apostolicae reservatas 


Qui species consecratas abjecerit vel ad malum finem abduxerit aut 
retinuerit, incurrit in excom. latae sententiae specialissimo modo Sedi Apo- 
stolicae reservatam; est ipso facto infamis, et clericus praeterea est de- 
ponendus. Can. 2320. 


In canone plectitur censura omnis abusus Sanctissimi Altaris sa- 
cramenti, hine quoties species consecratae abjiciuntur , vel ad malum 
finem adhibentur, vel retinentur, incurritur censura, unde mandantes, 
consulentes cooperantes non incurrunt in censuram, sed tantum agentes 
praedicta crimina, quia non sunt expressi. Dicitur in textu ad malum 
finem abduxerint idest ad veneficia, sortilegia, divinationes, vel ad alium 
malum finem, uti esset, si quis, ut videret aliquam familiam extrema 
miseria laborantem, abducit hostiam consecratam, et prope illam do- 
mum prosternit, hic utique incidit in censuram, quia abducit ad malum 
finem. E contra si quis ad fugandos daemones sacram particulam ad- 
hibet, non incidit in censuram, quia non est ad malum finem. At quid 
dicendum si quis abducit speciem consecratam ad malum finem, et 
effectus non sequitur? Haec verba duplici sensu possunt intelligi , vel 
quatenus res sacra fuit adhibita, et effectus non fuit subsequutus, vel 
quatenus res sacra non fuit adhibita ad malum finem pro aliqua cir- 
custantia, vel per mutationem voluntatis. Ego dico in utroque casu 
incurritur censura. Si enim res sacra fuit adhibita, et effectus non fuit 
subsequutus, jam completum fuit delictum ; et incurritur in censuram; si 
vero non fuit adhibita, etiam in eam incurritur, quia simpliciter su- 

mendo rem sacram ad malum finem, jam*est positum opus prohibi- 
tum; non enim requiritur, ut etiam adhibeatur. Similiter si quis sumit 
hostiam consecratam ad malum finem, sed postea perterritus eam super 
altare alicujus Ecclesiae ponit, incurrit in censuram, quia posuit opus 
sub poena prohibitum. 


I. 


Qui violentas manus in personam Romani Pontificis injecerit, 1.° 
excom. contrahit latae sententiae Sedi Apostolicae specialissimo modo re- 
servatam, est ipso facto vitandus; 2.° est ipso jure infamis ; 3.° clericus 
est degradandus. Can. 2543. 


Materia istius excommunicationis est violenta, et injuriosa manuum 
injectio. Nomine violentae injectionis manuum intelligitur actio externa 
injuriosa, violenta, consistens in facto seu opere, et afficiens personam 
Romani Pontificis. Hine tres conditiones requiruntur, ut hujusmodi actio 
sit materia excommunicationis — Prima, ut sit actio violenta et injuriosa, 
hoe enim significant illa verba violentas manus injecerit, et dicitur vio- 
lentas manus, nempe desumitur denominatio manuum, quia manus est 
instrumentum consuetum, per quod vis injuriosa inferri solet, nempe 
pugno, alapa, virga, baculo, saxo, flagello, vel alio instrumento — Se- 
cunda conditio est, ut actio violenta, et injuriosa attingat Romanum 
Pontificem, ut colligitur ex illis verbis: in personam Rom. Pontificis. 
Hine qui Romanum Pontificem verbis contumeliosis afficit, vel eum 
paratur percutere, et non percutit, censuram non incurrit, quia non sunt 
actiones violentae in Romanum Pontificem. E contra censura ligatur , 
qui in faciem Romani Pontificis conspuit, vel eum conspergit pulvere, 
conspurgat luto, evellit crinem, aut violenter eum detinet, ut illum ve- 
stibus aut pecuniis spoliet, aut illum claudit in aliquem locum, a quo 
exire nequit sine magno dedecore, quia sunt actiones violentae et inju- 
riosae Rom. Pontifici. Similiter qui illum occidit per cibum vel potum 
veneno infectum, censuram incurrit, quia hujusmodi actio ita est vio- 
lenta, ut dissolvat compositum, et est magis violenta et injuriosa, quam 
sit injectio manuum per alapam, virgam, baculum. At haec censura non 
incurritur, antequam venenum operari incipiat, quia antea non adfuit 
actio violenta, cum venenum sine ulla vi exhibitum fuit, uti supponitur, 
et haec est communior et probabilior sententia. Jtem eam incurrit, qui 

scoplum explodit in Rom. Pontificem, qui ob terrorem moritur, quamvis 
igneo globulo ne leviter quidem tactus, vel laesus fuerit; haec enim est 
_actio violenta et injuriosa in Rom. Pontificem. Necesse tamen non est, 
ut actio violenta personam Rom. Pontificis immediate afficiat, sed suf- 
ficit mediate. Hine si actio violenta et injuriosa sit circa rem adhaeren- 
tem Rom. Pontifici, etiam censuram hujus canonis incurritur, v. g. vio- 
lenter lacerando ejus yestem, vel frangendo fraenum equi, cui insidet, 
et quo utitur — Terlia conditio est, ut actio violenta et injuriosa sit 
mortaliter peccaminosa, quia excommunicatio non incurritur nisi ob 
mortalem culpam, neque sufficit, ut procedat ab actu mortali interno, 
sed requiritur, ut actus externus sit culpa gravis, quia Ecclesia non ju- 
dicat de internis judicio poenali. Hine qui violentas manus injicit in 
personam Rom. Pontificis ob subitam iram, ex motu primo-primo, vel 
secundo-primo, aut casualiter, censuram non incurrit, quia actio non 
est mortaliter peccaminosa. 

Subjectum hujus censurae sunt omnes et singuli qui violentas ma- 
nus in personam Rom. Pontificis injiciunt, sive sint viri sive foeminae, 
sive laici, sive clerici, etiam in maxima dignitate constituti. Hine Car- 
dinalis offendens per injectionem manuum Rom. Pontificem afficitur ex- 
comunicatione hujus canonis, quia delinquit contra canonem, et licct 
ipse eodem privilegio gaudeat, ne ab aliis offendatur, non tamen pri- 
vilegio suffragatur, ut alios impune offendere valeat. An autem incurrant 
censuram hujus canonis etiam impuberes, dicendum non incurrere, quia 
habetur in Canone 2230 hujus novi codicis: Impuberes excusantur a 


poenis latae sententiae. 

§ 1.0 Absolvens vel fingens absolvere complicem in peccato turpti 
incurril ipso facto in excom. specialissimo modo Sedi Apostolicae reser- 
vatam: idque etiam in mortis articulo, si alius sacerdos, licet non ap- 
probatus ad confessiones , sine gravi aliqua exoritura infamia el scan- 
dalo, possit excipere morientis confessionem, exceplo casu quo moribun- 
dus recuset alti confitert. 

§ 2° Eadem excomm. non effugit absolvens vel fingens absolvere 
complicem qui peccatum quidem complicitatis, a quo nondum est abso- 
lutus, non confitetur, sed ideo ita se gerit, quia ad id a complice con- 
fessario sive directe sive indirecte inductus est. Can. 2367. 

In hoc canone multatur censura specialissimo modo Sedi Aposto- 
licae reservata ille qui absolvit vel fingit absolvere complicem in re 
-turpi, excepto casu articuli vel periculi mortis, dummodo non adsit 
alius confessarius vel simplex sacerdos, vel si adest, timetur grave 
scandalum vel infamia non absolvendo, et excepto casu quo moribun- 
dus recuset alteri confiteri. 

Subjectum hujus censurae sunt confessarii complicem in re turpi 
absolventes, vel fingentes absolvere, quia novus codex se refert ad Bul- 
lam Sacramenium Poenitentiae et Bulla loquitur de confessariis. Hine 
excommunicationem non incurrit simplex sacerdos, qui non habet fa- 
cultatem excipiendi confessiones , si complicem absolveret in periculo, 
vel articulo mortis constitutum, dum absque scandalo et ejus infamia 
facile posset alius confessarius approbatus moribundi confessionem au- 
dire et eum absolvere, quia simplex sacerdos non est confessarius. 

Materia vero est peccatum complicitatis. Nomine complicitatis in- 
telligitur peccatum simul commissum formaliter contra sextum deca- 
logi praeceptum, idest a poenitente cum confessario; et eruitur ex ipso 
verbo Canonis, nam complex sibi vult socium criminis. At contra sex- 
tum decalogi praeceptum cum alia persona peccari potest sive verbo, 
nempe obscoenis colloquiis, sive opere, hinc sequitur quod quovis modo 
praedictum crimen sit commissum, semper illud absolventes censuram 
incurrunt, ita S. Alph., VI. 554. en verba: Nomine peccati turpis venil 
omne peccatum externum contra sextum praeceptum, licet sit solus tac- 
tus, ‘sive colloquium. Et confirmatur ex decreto S. Officii die 28 Maji 
1873 ubi legitur : Comprehendi nedum taclus, verum omnia peccata gravia 
et exlerius commissa contra castitatem, eliam illa, quae consistunt in 
meris colloquiis et aspectibus, qui complicitatem tmportant. Peccatum au- 
tem quod in hoe articulo sub censura absolvi vetatur, intelligitur pec- 
-atum quocumque tempore sit commissum, etiamsi confessarius non- 
dum fuisset sacerdos, quia hic canon nullam innuit distinctionem, nec 
habetur in Bulla Sacramentum Poenitentiae. 

Insuper in hoe canone sub censura prohibetur absolutio complicis, 
quando peccatum complicitatis est materia necessaria, sed si fit materia 
voluntaria, quatenus jam ab alio fuerit complex rite absolutus, et tune 
indirecte idest cum aliis peccatis potest absolvi a confessario complice, 
quin incurrat censuram. Ratio est, quia caret jurisdictione in hunc poe- 
nitentem. quoad peccatum, cujus ipse fuit particeps; at deleto illo pec- 
cato per absolutionem ab alio impertitam, cessat prohibitio, nec deest 

jurisdictio. Gury. Et S. Alphonsus VI. 555 ait: Absolutio a confessario 
complice impertita irrita est..., secus vero censeo, si de peccato turpi ille 
jam fuerit absolutus , quia tune cessat dispositionis suspicio, ob quam 
Pontifex jurisdictionem confessario abstulisse videtur. At si peccatum 
complicitatis, cum fit materia voluntaria, a confessario complice indi- 
recte, idest cum aliis peccatis, potest absolvi, et effugitur censura. Quid 
si poenitens hoc solum, etsi directe absolutum, accuset? Quaestio est 
circa istiusmodi absolutionis validitatem. Nonnulli negant esse validam 
ex quodam responso Benedicti XIV Episcopo Brugnatensi, ubi fertur 
respondisse complicem a sacerdote complice absolvi non posse, etiamsi 
centies absolutus ab aliis fuisset. Alii affirmant, quia hic casus eodem 
jure, quo ceteri casus omnes reservati metiri debet,; atqui in ceteris, cum 
semel rite absoluti fuerint, reservatio cessat: ergo idem dicendum in 
praesenti casu. Sed quidquid sit de quaestione, certo censura_non in- 
curritur, quia peccatum jam antea rite absolutum fuit, ideoque est ma- 
teria voluntaria, ideoque non habetur crimen contra Bullam. 

Unde si quis alteri confessario cum aliis peccatis etiam crimen com- 
plicitatis fuit confessus, attamen defectu doloris confessio fuit invalida, 
si postea vere dispositus accedit ad proprium confessarium in peccato 
turpi complicem, et iste, renovata integra confessione peccatorum, eum 
absolvit, censuram incurrit, quia peccatum complicitatis est materia 
necessaria. Item dicendum, si quis a peccato complicitatis fuit ab alio 
confessario indirecte absolutus, quatenus ex oblivione inculpabili ei non 
manifestavit, si hic poenitens postea ad proprium confessarium com- 
plicem redit, non potest ab eo absolvi, et si iste eum absolvit, censuram 
incurrit, quia hoc peccatum est materia necessaria, et directe est ab- 
solvendum. 

At si nullum verbum fieret a poenitente de peccato commisso, quia 
confessarius ad vitandam praefatam censuram induxit directe vel in- 
directe poenitentem complicem ad non declarandum peccatum turpe 
cum ipso commissum, et deinde complicem absolvit peccatum turpe 
non declarantem, inciditne in censuram’ Directe autem confessarius 
inducit poenitentem , quando positive et explicite eum praemonet de 
tacendo peccato complicitatis, quia v. g. illud jam novit, et declaratio 
illius esset inutilis. Indirecle vero inducit, quando confessarius suadere 
conatur poenitentem , sive quod actio turpis cum ipso commissa non 
est peccatum, sive saltem non tam grave, ut de ipso inquietari debeat, 
unde poenitens concludit ipsi licere non declarare tale peccatum, et ab 


eo declarando se abstinet. Hoc in casu confessarius complex incidif in 


censuram quia in canone 2367 dicitur: Eandem excommunicationem non 
effugit absolvens vel fingens absolvere complicem, qui peccatum quidem 
complicitatis , a quo nondum est absolutus , non confiletur, sed ideo ita 
se gerit, quia ad id a complice confessario sive directe sive indirecte in- 
ductus est. . 

At ut peccatum complicitatis non possit absolvi, et absolventes in- 
currant censuram, requiritur: — 1° ut peccatum sit grave, non leve, 
quia peccata levia non sunt materia necessaria sacramenti poenitentiae, 
net pro peccatis levibus poena gravis infligi potest. Hine ait S. Alph. 
VI 554. Sub nomine peccati turpis non comprehenduntur peccata venialia 
inhonestatis, sive sint ex parvitate materiae, sive ex defectu advertentiae, 
aut consensus, quia venialia non sunt de obligatione in confessione ma- 
nifestanda. — 2.° ut peccatum sit grave exterius, quia Ecclesia, licet pos- 
set, tamen non solet reservare peccata interna. Hine si actus externus 
fuerit solummodo peccatum veniale, puta tactus manus, licet ab affectu 
libidinoso procedat, potest absolvi a confessario complice, quin incurrat 
censuram ,, quia Superior sibi non reservat peccatum exterius tantum 
veniale — 3.° ut peccatum sit certum, non dubium, quia Superiores sibi 
non reservant peccata dubia juxta communem sententiam. — 4.° ut pec- 
catum sit formale, idest cognitum ab utraque parte, nam complicitas 
est in eodem crimine sociatio; jam vero si unus ignorat alium cum eo 
peccare, non habetur sociatio in eodem crimine, et per consequens 
peccatum non est reservatum. Hine confessarius valide absolvit, et non 
incurrit praefatam censuram absolvendo puellam , quam dormien- 
tem, vel perfecte reluctantem impudice tangit, quia peccatum non fuit 
formale. 

Statutis casibus in quibus censura incurritur, nune superest viden- 

dum, quando censura non incurritur;— 1.° Effugitur censura si con- 
- fessarius invincibiliter ignoret censuram, quia deest contumacia ; — 2.° non 
incurritur, si confessarius, audita integra sui complicis confessione, eum 
non absolvit, quia censura est lata contra absolventes; secus vero si 
fingit absolvere, uti habetur in textu codicis, nempe recitando orationem 
quandam et per signa et per manuum gestus censeatur poenitentem a 
peccatis relaxare ; — 3.° non incurritur, si confessarius complicem suum 
inadvertenter absolveret, quia deest culpa, et non incurritur poena. Utrum 
in hoe casu valida sit absolutio, Theologi magni nominis in diversam 


abeunt sententiam. Nonnulli censent validam esse absolutioném , quia 

Bulla Benedicti XIV praesumptionem et temerarium ansum requirit ad 
nullitatem. Alii censent esse nullam, quia lex Benedictina non est sim- 
' pliciter prohibens, sed ipso facto irritat actum, quem vetat — 4.° non 
incurritur censura, si confessarius absolvit poenitentem dubitans an sit 
suus complex (praemissa prudenti diligentia, et dubio perseverante) quia 
poena non incurritur nisi ob certum crimen. Ait enim Gury cas. 619. 
Durum est valde, imo durissimum, sacerdotem adigcre ad se prodendum 
et turpitudinem suam manifestandam cum ingenti honoris jactura. 


IV. 


Confessarium , qui sigillum sacramentale directe violare praesum- 
pserit, manet excommunicatio specialissimo modo. Sedi Apostolicae re- 
servata. Can. 2569. 


- 


_ Materia hujus censurae specialissimo modo Sedi Apostolicae reser- 
vatae est violatio directa sigilli sacramentalis, unde quid sit, utrum adsit 
obligatio illud servandi, et quotuplici modo violari possit, praemitten- 
dum est. Sigillum sacramentale est strictissima obligatio reticendi ea 
omnia, quae audita sunt in confessione in ordine ad absolutionem. Obli- 
gatio servandi sigillum sacramentale est strictissima, et omni jure tam 
naturae, quam positivo divino praecipitur; nam qui peccata in confes- 
sione audita revelat, famam proximi laedit, frangit secretum sibi com- 
missum, avertit fideles ad confitenda sua peccata, reddit confessionem 
nimis odiosam , ac moraliter impossibilem , unde jure merito violatio 
directa a Superiore plectitur censura specialissimo modo reservata. Hoc 
sigillum duplici modo violari potest, directe vel indirecte ; direcle quando 
aperte et expresse aliquid manifestatur sub sigillo cadens ; indirecte 
autem si confessarius ita se gerit aut loquitur, ut alii intelligere possint, 
quid poenitens fuerit confessus. 

Subjectum hujus censurae est confessarius qui directe violat sigillum 
sacramentale. At ad incurrendam censuram duo requiruntur. Primo ut 
violetur directe , secundo ut temerario ausu fieret, quia in canone di- 
citur praesumpserit. Hine si confessarius revelat poenitentis peccata 
mortalia, vel ,venialia in specie confessa : — vel peccatorum circum- 
stantias, quae in ordine ad confessionem fuerunt declaratae ; — vel gra- 
vem poenitentiam impositam, quae imponi solet pro peccatis gravibus ;— 

vel complicem peccati, qui necessario manifestatus fuit in ordine ad 
absolutionem ; — vel revelat peccata alterius, si dicta sunt ad confi- 
tenda propria, v. g. si mulier confitetur odisse suum virum ob ejus 
adulterium. In his omnibus confessarius incurrit in censuram specia- 
lissimo modo reservatam, quia omnia praedicta directe cadunt sub sigillo, 
et hoc dicendum etsi non sequatur absolutio. Si vero quis ad confes- 
sarium accedat non animo se accusandi, et absolutionem obtinendi, sed 
animo eum decipiendi, irridendi, in peccatum pertrahendi, aliquid ab 
eo extorquendi, cum non sit vera confessio, sed ficta, confessarius non — 
tenetur ad sigillum sacramentale, ac proinde revelans praedicta effugit 
excommunicationem ; in poenis enim stricta facienda est interpretatio. 

Videamus nunc oportet quando confessarius indirecte violat sigillum 
sacramentalem, et non incurrit in censuram pro agendi norma confes- 
sariorum. Indirecte confessarius violat sigillum;— si tam clara voce 
poenitentem alloquitur, ut ab ejus responsionibus , vel monitionibus 
circumstantes intelligant, quid poenitens sit confessus — si diceret non- 
dum expletam esse confessionem, quia longa confessio denotat ordina- 
rie multa peccata;—si inter duos poenitentes unum commendat, nullo 
facto verbo de alio; —si narrando aliquod factum tales exponit cir- 
cumstantias ex quibus facile cognosci potest poenitens ; — si parentes 
poenitentis generatim admonet, ut vigilent filios. In praedictis confes- 
sarius non incurrit in excommunication em, quia violatio sigilli est indi- 
recta. 

Secunda conditio ad incurrendam censuram est, ut fiat violatio si- 
gilli temerario ausu, quia in textu dicitur praesumpseril; unde si con- 
fessarius inadvertenter revelat aliquid in confessione auditum in ordine 
ad absolutionem, effugit excommunicationem, quia non adest culpa, ac 
proinde non potest esse poena. Insuper si violat sigillum invincibiliter 
ignorans censuram, aut vincibiliter etiam non incidit in censuram, quia 
superior vult plenam scientiam poenae in delinquente, adhibendo verbum 
praesumpseril, et confessarius ignorans invincibiliter aut vincibiliter 
censuram non agit praesumptuose. 

Declarationes in excommunicationes speciali modo, 
Sedi Apostolicae reservatas. 


§ 1.° Omnes a christiana fide apostatae, et omnes et singuli hae- 
relict aut schismatici incurrunt ipso facto excommunicationem speciali 
modo Sedi Apostolicae reservatam. 

§ 2.° Si tamen delictum apostasiae, haeresis vel schismatis ad forum 
externum Ordinarii loci quovis modo deductum fuerit, etiam per volun- 
tariam confessionem, idem Ordinarius, non vero Vicarius Generalis sine 
mandato speciali, resipiscentem, praevia abjuratione juridice peracta, 
aliisque servalis de jure servandis, sua auctoritate ordinaria in foro exte- 
riore absolvere potest; ita vero absolutus, potest deinde a peccato absolvi 
a quolibet confessario tn foro conscientiae. Abjuratio vero habetur juri- 
dice peracla cum fit coram ipso Ordinario loci vel ejus delegato et saltem 
duobus testibus. Can. 2514. 


Plures personarum classes in hoc canone continentur, et quaenam 
sint, et quando incurrant praedictam excommunicationem speciali modo 
Sedi Apostolicae reservatam, exphcandum est. 

Primo veniunt apostatae a fide. Apostatae a fide illi appellantur, 
qui post susceptum baptismum totaliter a fide recedunt, sive transeant 
ad aliam falsam religionem, uti atheismum, ethnicismum, haebraismum, 
judaismum, sive non. Enimvero apostasia a fide proprie consistit in 
totali recessione a christiana fide, quin necessarius sit terminus super- 
stitionis ad quem quis accedat. Haec duo distinguuntur, aliud est de- 
serere aliquid, aliud est, repudio facto, ad aliquid se convertere : primum 
requiritur ad habendam apostasiam , non secundum. Hine si quis di- 
scedit post susceptum baptismum a christiana fide, quin aliam sibi 
effingat religionem, et eam profiteatur, vere apostata e fide dicendus 
est, ac proinde in hanc censuram speciali modo Sedi Apostolicae reser- 
vatam incurrit. Dixi apostasiam a fide consistere in totali recessione 
a christiana fide, quia si quis recedit a fide non omnino, sed secundum 
unum, aut aliquos fidei articulos, haereticus est, non apostata: et in 
hoc amussim haereticus ab apostata differt. Quod si a christiana fide 
recedentes aliam religionis speciem profitentur, tunc proprium sumunt 


nomen, secundum terminum ad quem accedunt. Haec nomina recen- 
sere perutile puto, ut cognoscantur in praxi, quinam hance censuram 
incurrunt. Isti esse possent aut Iudaei, aut Pagani, aut Mahometani, aut 
Deistae. aut Atheistae, aut Rationalistae, aut Pantheistae, aut Indiffe- 
rentistae , vulgo liberi pensatori, aut increduli, qui nempe quamlibet 


Religionis formam rejiciunt; hi omnes post susceptum baptismum hu-, 
jusmodi falsas religiones , aut sententias amplectentes praedictam cen- 
suram speciali modo Sedi Apostolicae reservatam incurrunt. 

Et heic sedulo notandum est, ut apostata a fide censuram incurrat 
requiri ut aliquo modo apostasia a fide in re per se gravi sit externata, 
nempe aut verbis, aut signis, aut factis ex. gr. omnes actus religionis 
omittendo, omnia Religionis Christianae signa repellendo etc.; quia usque 
dum aliquod peccatum in mente aut corde retinetur, nec in re grayi 
externatur, poenis ecclesiasticis subjacere quis uon potest; Ecclesia enim 
non judicat de internis judicio poenali, proindeque tulis apostasia a fide 
a quovis confessario absolvi potest. ; 

Alii, qui in hoc canone comprehenduntur, sunt haeretici. Haeresis 
est error voluntarius, et pertinax contra doctrinam et veritatem fidei 
christianae. Haereticorum nomine heic non veniunt tantum illi, qui 
alicui sectae haereticali nomen dant, neque tantum haeretici notorii, 
sed omnes comprehenduntur, qui sive unum sive plura dogmata de- 
negant, sive publice, sive privatim, sive aliis audientibus, sive nemine 
audiente errorem proferunt; sive voce, sive scriptis, aliisque exterioribus 
signis haeresim patefaciunt, hi omnes in hoe canone continentur, et in 
excomm. incurrunt. 

Ut autem haereticus hane excom. incurrat, requiritur : — 1.° ut hae- 
resis sit formalis, scilicet cum errore intellectus et pertinacia voluntatis. 
Ille autem dicitur pertinax , qui adhaeret suae opinioni, non obstante 
quod jam noverit eam adversari doctrinae Ecclesiae Romanae ; — 2.° 
ut error internus externe significetur per verba , aut signa, hine non 
incurrit hane excom., qui est haereticus pure mentalis nempe in mente 
retinet non esse Christum in Eucharistia: — 3.° ut actio, quae haeresim 
manifestat, sit graviter mala; unde non incurrit hane excom., qui se- 
midormiens , aut semiebrius eam profert: — 4.° ut ille, qui haeresim 
manifestat, eam proferat animo profitendi errorem ; idcirco qui illam 
manifestat causa petendi consilium, excom. effugit. Denique notandum, 
cum casus sit Papalis, est reservata censura, non vero peccatum ; hinc 


si quis cum errore intellectus, et pertinacia voluntatis profert haeresim 

ignorando excommunicationem huic peccato adnexam in eam non incur- 
rit, et a quovis confessario absolvi potest. 

Demum in hoc canone comprehenduntur Schismatici. Schisma est 
voluntaria et pertinax subtractio, et separatio ab unitate Ecclesiae. Hinc 
qui nolunt subjici Ecclesiae, aut recedunt ab obedientia Papae, ut Papa 
est, in hance excumunicationem incurrunt. Unde in hance censuram non 
incurrit, qui Romanum Pontificem tamquam Vicarium Christi in terra 
recognoscit, eique tamquam Pontifici obedientiam praestat, sed non vult 
illum recognoscere uti temporalem dominum, quia schisma constituitur 
per subtractionem a spirituali imperio Romani Pontificis, tamquam a Vi- 
cario Christi in terra, non vero a temporali. Item in censuram non in- 
currit qui solo animo intendit se subtrahere ab obedientia Summi Pon- 
tificit, quia ad incurrendam censuram requiritur actus externus. Nec 
censuram incurrit qui ab obedientia Romani Pontificis se subtrahit, 
quia probabiliter putat Pontificem regnantem non esse legitimum, quia 
non recedit pertinaciter ab obedientia sutmmi Pontificis, sed illius per- 
sonae, quam putat ad Sedem Pontificiam non fuisse legitime electam. 

Schisma dupliciter perfici potest, vel novas Ecclesias constituendo, 
iisque jam constitutis se consociando, vel denegando simpliciter subje- 
ctionem et dependentiam Romano Pontifici, utpote Ecclesiae capiti. At 
quovis modo quis separatur ab unitate Ecclesiae, semper hance censu- 
ram incurrit. 


I. 


In excommunicationem Sedi Apostolicae speciali modo reservatam 
ipso facto incurrunt, opere publici juris facto, editores librorum aposta- 
tarum, haereticorum et schismaticorum, qui apostasiam, haerisim, schi- 
sma propugnant, itemque eosdem libros aliosve per apostolicas litteras 
nominatim prohibitos defendentes aut scienter sine debita licentia legen- 
tes vel retinentes. Can. 2318. 

Hic canon duo commata continet; primum respicit editores qui 
libros apostatarum, haereticorum, schismaticorum edunt, apostasiam 
haeresim schisma propugnantes: secundum respicit illos, qui eosdem 
libros et alios per apostolicas litteras nominatim prohibitos defendunt, 
aut scienter sine debita licentia legunt aut retinent. Ad primum quod 
attinet illi dicuntur editores qui librum typis imprimunt et evulgant. 

Utautem libri in lucem edantur, plures concurrunt, at quoniam sumus 
in poenis et stricta facienda est intepretatio dicendum incurrere cen- 
suram tantum dominum officinae, non’ vero operarios, quia non sunt 
expressi. At editores tune incurrunt censuram, quando edunt libros 
apostatarum, haereticorum et schismaticorum, qui apostasiam haeresim 
schisma propugnant. Propugnare sibi vult eam de industria et enixe tueri, 
nempe eam multis rationibus et argumentis, tum ex ipsa rei natura, 
tum aliunde desumptis fulcire, solvendo argumenta oppositae veritatis, 
ut major lux afferatur falsae doctrinae, quam docere aggreditur. Hine 
si liber incidenter tantum continet apostasiam, haeresim schisma, quin 
pro viribus tueatur et rationes afferantur, vel si afferantnr, obiter tan- 
tum fit, et breviter, quin liber ex professo agat de apostasia , de hae- 
resi de schismate, editor illum typis imprimens censuram effugit, quia 
in textu dicitur : gui apostasiam haeresim schisma propugnant. Nec incur- 
rit censuram editor, si edit libros per litteras apostolicas prohibitos, 
quia haec clausula afficit secundum comma: canonis, dicitur enim in 
textu: Ifemque eosdem libros aliosve per apostolicas litteras nominatim 
prohibitos defendentes, legentes, retinentes. Nec incurrit censuram, si edit 
ephemerides, qui habent auctorem apostatam, haereticum, schisma- 
ticum, quia non sunt libri. Denique editor non incurrit in censuram, si 
incipit impressionem typis talium librorum, sed non perficit quacumque 
de causa, et in lucem non edit, quia in textu dicitur : opere publici juris 
facto. 

Ad secundum comma quod attinet, incurrunt censuram qui defen- 
dunt, aut scienter legunt, vel retinent praedictos libros, vel eos. per lil- 
teras apostolicas prohibitos. 

Defendentes illi sunt, qui damnatos libros veluti non damnandos 
tueri adnituntur, atque ideo praedictorum librorum patrocinium susci- 
piunt. Unde externe adprobant et laudant, quae in ipsis libris sunt, vel 
affirmant eos non esse pravos, nec esse comburendos; vel laudant 
stylum et doctrinam eo animo, ut damnationem impediant, vel ex pravo 
animo proponunt argumenta pro defensione praedictorum librorum, 
isti omnes sunt defendentes, et excommunicationem incurrunt. 

Legentes Per lectionem intelligitur non solum exterior recitatio eo- 
rum, quae in libro continentur, sed sufficit etiam quod visu et mente 
scriptura percurratur, intelligendo quod legitur. Dixi tntelligendo quod 
legitur, quia ad lectionem requiritur, ut scripta mente percipiantur, et 


ejusmodi lectionem Ecclesia prohibet; unde qui legit, et non intelligit, 

nempe materialiter legit, excommunicationem non incurrit, uti ex. gr. 
si liber est in alio idiomate exaratus, et legens verborum significatio- 
nem ignorat. Similiter excom. non incurrit, qui audit legentem, quia non 
legit, nam in textu excommunicatione plectuntur legentes. 

Retinentes illi sunt, qui librum apud se, aut apud alium scienter 
habent quocumque titulo, et quavis ratione. Hine nihil refert, utrum 
quis in sua, aut aliena domo, vel num suo, aut alieno nomine, vel 
causa legendi, an non praedictos libros retineat, sive asservet ; ratio est 
quia Sancta Sedes prohibet praedictos libros retinere, volens eos pe- 
nitus exterminari. Unde excom. incurrit, qui retinet praedictos libros 
tantum ad ornatum suae bibliothecae, licet idioma non intelligat, quia 
finis prohibitionis est, ut tales libri penitus destruantur. Item eam in- 
currit, qui tradit praedictos libros alteri habenti facultatem legendi, non 
abdicans a se dominium, quia reapse retinet apud alium, cum possit 
illos suo arbitrio repetere. 

Verbum scienter afficit non tantum legentes sed etiam retinentes, 
unde istos excusat a censura non tantum ignorantia invincibilis , sed 
etiam vincibilis crassa seu supina, excepta affectata ex novo codice. De- 
nique libri per Apostolicas litteras nominatim prohibiti sunt illi, qui 
sub Romani Pontificis nomine immediate eduntur, idest per Bullas, aut 
per Brevia, aut per Epistolas Encyclicas, aut per alias formas , dum- 
modo in illis sit expressum de Apostolicae nostrae auctoritatis plenitu- 
dine, vel Apostolica auctoritate , quoties igitur invenitur haec clausula, 
semper litterae Apostolicae nuncupantur. At ut incurratur censura, debet 
esse liber nominatim prohibitus, id est expresso titulo Operis, hinc non 
sufficit sola indicatio libri, quin exprimatur titulus, quem in fronte gerit 
ipse liber, ita ut nulla occurrere possit dubitatio; ideoque si prohibitio 
est generalis, nempe damnantur opera omnia auctoris B., vel prohi- 
bentur omnes libri editi ab auctore C., qui Iegit hos libros peccat, sed 
non incidit in praedictam censuram, quia non sunt libri nominatim 


prohibiti. 


IH. 


Ad ordinem sacerdotalem non promotus: Si Missae celebrationem 
simulaverit; aut sacramentalem confessionem exceperit, eccommunicatio- 
nem ipso facto contrahit speciali modo Sedi Apostolicae reservatam; et 
insuper laicus quidem privetur pensione aul munere, si quod habeat in 


Ecclesia, aliisque poenis pro gravitate culpae puniatur ; clericus vero de- 
ponatur. Can. 2322. 


Subjectum hujus censurae sunt‘illi, qui non habent ordinem sacer- 
dotalem, et simulant celebrationem missae, et excipere fidelium sacra- 
mentalem confessionem. Simulatio habetur quando ficte quidpiam po- 
nitur, quod pertinet ad essentiam sacramenti, ita Gury. Hine sacerdos 
ordine sacerdotali insignitus celebrando missam et pronuntiando verba 
consecrationis super panem et vinum sine intentione consecrandi simu- 
laret celebrationem missae. Confessarius facultate praeditus excipiendi 
fidelium confessiones, si, audita confessione, proferret verba absolutionis 
sine animo absolvendi, simularet sacramentum poenitentiae. Hoc posito 
canon afficit illos, qui ordine sacerdotali carent, et simulant celebra- 
tionem missae, et absolutionem a peccatis, nam dicit: Ad ordinem sa- 
cerdotalem non promotlus; st missae celebralionem simulaveril, aut sa- 
cramentalem confessionem exceperit: ergo illi, qui ordine sacerdotali sunt 
insigniti, si simulant celebrationem missae et sacramentum poenitentiae, 
adhibendo omnia sine animo consecrandi, vel absolvendi, peccant gra- 


viter, sed effugiunt censuram, quia non sunt comprehensi in canone. 

Omnes el singuli cujuscumque status, gradus seu conditionis etiam 
regalis episcopalis vel cardinaliliae fuerint, a legibus, decretis, mandatis 
Romani Pontificis pro tempore existentis ad Universale Concilium ap- 
pellantes ipso facto contrahunt excommunicationem Sedi Apostolicae spe- 
ciali modo reservatam. Can. 2332. 


Appellatio est de minori judice ad majorem provocatio. Ita Glossa. 
Prohibetur hoc canone hujusmodi appellatio a legibus decretis man- 


nes 

_datis Romani Pontificis pro tempore existentis ad Universale Concilium, 
tum ob injuriam, quae Sedi Apostolicae per hance appellationem irro- 
gatur, tum quia inducit schisma et rebellionem in Ecclesia. Cum autem 
appellatio fiat a minori judice ad majorem, qui appellat a legibus de- 
cretis mandatis Rom. Pontificis pro tempore existentis ad Universale 
Concilium judicat Universale Concilium auctoritatem habere supra Pa- 
pam, quod est falsum, cum Universale Concilium auctoritate Pontificis 
indicitur. 

Omnes igitur et singuli cujuscumque gradus et dignitatis etiam re- 
galis episcopalis vel cardinalitiae appellantes a legibus decretis mandatis 
Romani Pontificis pro tempore existentis ad Universale Concilium li- 
gantur censura speciali modo Sedi Apostolicae reservata. 

Explanatur textus, dicitur: a legibus decretis mandatis, quae verba 
cum latam habeant significationem, denotant comprehendi hoc canone 
ea omnia, quae Rom. Pontifex munere Supremi Pastoris fungens im- 
perat, ordinat: unde sive sint decreta, sive praecepta, sive censurae 
sive poenae a Rom. Pontifice latae , omnes a praedictis ad Universale 
Concilium appellantes hac censura innodantur. 

Subjungitur Romani Pontificis ut discriminentur ab iis, qui a legibus 
decretis mandatis Episcoporum aut aliorum ad alios Episcopos appel- 
lant. Et heic notandum huic censurae subjacere eos qui a legibus decretis 
mandatis Romani Pontificis appellant ad Universale Concilium in rebus 
spiritualibus, aut in iis, quae sunt spiritualibus adnexae, quia istae 
solae pertinent ad Papam, ul Papa, et significant habere R. Pontificem’ 
supremam in Ecclesia potestatem: non vero si appellant in rebus tem- 
poralibus, quia haec censura lata est ad vitandum schisma ac rebel- 
lionem in Ecclesia per appellationem ad Universale Concilium, et per 
appellationem in spiritualibus tantum significatur summum Pontificem 
non habere supremam in Ecclesia potestatem, sed ipsum esse Concilio 
Universali inferiorem. Cum autem per appellationem in rebus tempo- 
ralibus non adsit periculum schismatis et rebellionis, sequitur appellan- 
tes ad Universale Concilium in rebus temporalibus non ligantur hac 
censura, praesertim cum in materia poenali stricta facienda est interpre- 
tatio. 

Insuper dicitur in textu ad Universale Concilium, hine appellantes 
ad Concilium Synodale vel Provinciale censura non ligantur. A fortiori 
non ligantur appellantes a Collegio Cardinalium ad Summum Pontificem, 
vel a Concilio ad Summum Pontificem: secus si a Concilio, cui Papa 

interest ad Universale Concilium, quia idem est ac appellare a Papa ad 
universale Concilium. Nec censuram incurrit quia legibus decretis man- 


datis Romani Pontificis defuncti appellat ad Universale Concilium, quia 
in textu dicitur pro tempore ewxislentis, et qui mortuus est, non existit. 


V. 


Recurrentes ad laicam potestatem ad impediendas litteras vel acta 
quaelibet a Sede Apostolica vel ab ejusdem Legatis profecta, eorumve pro- 
mulgationem vel executionem directe vel indirecte prohibentes, aul eorum 
causa sive eos ad quos pertinent litterae vel acta, sive alios laedentes vel 
perterrefacientes , ipso faclo subjaceanl excommunicationit Sedi Aposto- 
licae speciali modo reservatae. Can. 2333. 


Hic canon in tres partes dividitur. In prima agitur de iis qui re- 
currunt ad laicam potestatem eo animo, ut impediant litteras, vel acta 
quaelibet a Sede Apostolica, vel a Legatis ejusdem S. Sedis_ profecta. 
In secunda agitur de iis, qui eorumdem actorum promulgationem vel 
executionem directe vel indirecte prohibent. In tertia agitur de iis, qui 
laedunt, aut perterrefaciunt sive personas ipsas, quae vel a Sede Apo- 
lica, vel ab ejus Legatis obtinuerint rescriptum aliquod gratiae, aut ju- 
stitiae, aut sententiam aliquam sibi favorabilem, sive alios, nempe pa- 
trocinatores, notarios, executores, aut personas quascumque, ad quas 
acta ipsa aliqua ratione referuntur. 

Ad primam partem quod attinet. Subjectum censurae sunt omnes 
et singuli tam laici quam ecclesiastici, qui quovis modo sive appellando, 
sive supplicationem porrigendo, sive saeculare brachium invocando ad 
laicam polestalem recursum faciunt, nempe ad eos, qui in cives pote- 
state proprie dicta pollent. Hine si ad alium jurisdictionem non ha- 
bentem, etiam magni nominis, uli militum Magistrum, Syndicum fit 
recursus excommunicatio non incurritur, quia in canone dicitur recur- 
sum exhibendum esse ad laicam polestatem, nempe ad potestatem ha- 
bentes, utpote sunt urbium Praefecti, ministri Regni, Reges, Imperatores. 

At non sufficit quivis recursus etiam in re spirituali, ut haec ex- 
cummunicatio incurratur, sed debet fieri ad impediendas litteras, vel 
acta quaelibet a Sede Apostolica, vel ab ejusdem S. Sedis Legatis pro- 
fecta. — Litterae Apostolicae sunt illae. quae prodeunt sub R. Pontificis 

nomine sive in forma Brevis, sive in forma Bullae, vel Encyclicae vel 
quavis alia: — Acta vero appellantur, quae Romae geruntur Pontificis 
_mandato sive spirituale sive temporale negotium contineant, uti sunt 
processus, citationes, inhibitiones, sequestra, monitoria. — Legati sunt 
illi qui ad Principes negotiorum gratia a Summo Pontifice mittuntur. 
Unde excommunicationem non incurrit, qui nullo facto ad laicam po- 
testatem recursu litteras Apostolicas impediret; nec eam incurrit, qui 
litteras Apostolicas laceraret, vel combureret, dummodo nullus adfuit 
recursus. | 

Ad secundam partem quod attinet. Omnes excommunicationem in- 
currunt, qui praedictorum directe vel indirecte promulgationem aut 
executionem prohibent. Directe prohibetur quando quis edicto, vel sta- 
tuto generali, vel particulari praecipit, ne litterae Apostolicae promul- 
gentur, aut executioni mandentur, vel ne litterae Apostolicae sine suo 
consensu vel beneplacito executionem habeant. Indirecte vero multifarie 
prohibetur ; — 1.° prohibendo ne tabelliones et notarii conficiant acta , 
vel instrumenta super executione hujusmodi litterarum , et proces- 
suum ; — 2.° prohibendo ne instrumenta vel acta confecta super exe- 
cutione hujusmodi litterarum aut actorum tradantur parti, cujus inte- 
rest; — 3.° prohibendo, ne executor, cui litterarum executio demandata 
est, ingrediatur civitatem, vel locum in quo executio demandata est. 

Unde excom. non incurrit, qui simpliciter non paret litteris Apo- 
stolicis , aliud est enim non parere litteris, aliud executionem illarum 
prohibere. Similiter eam non incurrunt Clerici, seu Praelati Ecclesiae, 
ad quos frequenter litterae Apostolicae dirigi solent, si praefatis litteris 
non utantur, aut executioni non tradant, antequam Principis , vel ma- 
gistratus beneplacitum, consensus vel examen accedat, quando eo ex 
jure civili opus habet. Ratio est quia Summus Pontifex excommunicat 
eos, qui prchibent executionem, non vero eos qui non exequuntur ; 
aliud est enim prohibere, aliud non exequi. 

Ad tertiam partem quod attinet. Ex verborum contextu aperte con- 
stat quod ad incurrendam censuram requiritur uf personae in canone 
recensitae offendantur occasione dictarum litterarum et actorum a S. Sede 
profectorum, quia dicilur aut eorum causa: hine si alia de causa of- 
fenduntur, et occiduntur ob privatas inimicitias , excommunicatio non 
incurritur. Subjectum igitur censurae sunt laedentes vel perterrefacientes 
sive ipsas partes sive alios. Verbum laedere laesionem corporalem stricto 
sensu significat. Et quoniam sumus in poenis, etin poenis verba stricto 

sensu sunt accipienda, sequitur tantum pro Jaesione in corpus praedictis 
patrata excommunicatio incurritur. Perterrefacere juxta vim vocis idem 
est, ac terrorem alicui inferre; hine illi dicuntur perterrefacientes , qui 
metum plus quam gravem incutiunt, quia ad incurrendam gravem poe- 

nam grave peccatum requiritur. Subjungitur sive eos ad quos pertinent | 
litterae, his verbis veniunt ipsae personae, quae vela Sede Apostolica, 
vel ab ejus Legatis obtinuerunt rescriptum aliquod gratiae vel justitiae. 
Rescriptum gratiae est illud, quo Papa conferri mandat beneficium. 
Rescriptum justitiae est illud, quod ad lites conceditur. Per verbum 
alios intelliguntur illae personae , ad quas acta obtenta aliqua ratione 
referuntur; plerumque enim contingere solet, ut qui vexare non valet 
partes ipsas, quae impetrarunt, vel conantur impetrare gratias vel litte- 
ras Apostolicas , vexet consanguineos, affines , familiares, exsecutores. 


/ 


VI. 


Excommunicatione latae sententiae speciali modo Sedi Apostolicae 
reservata plectuntur. 1. Qui leges, mandata, vel decreta contra liberta- 
tem, aut jura Ecclesiae edunt; 2. Qui tmpediunt directe vel indirecte exer- . 
citium jurisdictionis ecclesiasticae sive interni sive externi fori, ad hoc 
recurrentes ad quamlibet laicalem potestatem. Can. 2334. 


Hic canon duas continet partes, prima respicit eos, qui leges man- 
data vel decreta contra lbertatem aut jura Ecclesiae edunt; secunda 
respicit eos, qui impediunt directe vel indirecte exercitium jurisdic- 
tionis eeclesiasticae sive interni, sive externi fori, ad hoc recurrentes 
ad quamlibet laicalem potestatem. 

Ad primam quod attinet. Illi in hac parte comprehenduntur, qui 
possunt condere leges mandata vel decreta contra libertatem et jura 
Ecclesiae, uti sunt Imperatores, Reges, Deputati et Senatores sua suf- 
fragia dantes in gubernio constitutionali, Ministri, Urbium Praefecti. 
Nam verbum edere in re nostra sibi vult condere. 

Hine qui hujusmodi leges mandata vel decreta non condunt, sed 
exequuntur, censuram non incurrunt, quia non sunt edentes. At plurimi 
sunt modi violandi libertatem et jura Ecclesiae, hine latissimo sensu 
sunt accipienda verba edentes leges, mandata vel decreta, utpote quae 
inpuunt quamcumque libertatis et juris ecclesiastici violationem. Attin- 

gunt enim non tantum ea, quae sunt ordinis, et jurisdictionis, uti sunt 
leges de Regio placito, et Regio exequatur, sed et alia, quae ex sua na- 
tura Ecclesiae libertati competunt, uti est jus docendi, promovendi ad 
ordines, beneficia conferendi sine ullo interventu potestatis laicae. Immo 
et jura quae Ecclesiae, tamquam Societati competunt, uti jus acqui- 
rendi, possidendi étc. | 

Ad secundam huic canonis partem quod attinet. Hane censuram 
incurrunt non solum qui impediunt exercitium jurisdictionis ecclesia-’ 
sticae, sed etiam qui id faciunt per alios. Impedire significat actionem, 
qua quis sive per vim sive per metum alteri obstat, ne aliquid agat; sive 
id faciat auctoritate publica, stve privata. quia nulla fit distinctio in hoc 
canone, cum etiam privatae personae jurisdictionem impedire possint. 
Heic notandum non incurrere excommunicationem illum qui pro vi- 
ribus Superiori obsistit, et ejus jurisdictionem impedire aggreditur, quin 
ullus subsequatur effectus, quia in canone dicitur impedientes, non im- 
pedire tentantes; sumus in odiosis, et stricta facienda est interpretatio. 

Directe impedit, qui-obsistit ipsi personae ecclesiasticae jurisdictio- 
nem habenti, eamque exercere volenti. Hinc qui vi aut metu gravi im- 
pedit Episcopum, ne censuram ferat in aliquem, vel parochum, ne duos 
in matrimonium conjungat; vel confessarium ne aliquem absolvat, hic 
dicitur directe impedire. /ndirecle vero si vis aut metus eorum con- 
sanguineis, officialibus inferatur. | 

Tune impeditur exercitium jurisdictionis ecclesiaslicae, cum quis Or- 
dinario, Parocho, confessario obsistit, vel ne sua potestate utantur 
nempe ne actum Jjurisdictionis emittant, vel ne in usu incoepto suae 
potestatis prosequantur; vel ut revocent quod jam executi fuerunt, ve- 
luti esset si quis cogeret Episcopum ad revocandam suspensionem iam 
latam adversus aliquem. Hine in censuram non incurrit, qui impedit 
actus ordinis, uti esset sacra facere, docere, praedicare. Actus interni fori 
sunt absolvere a peccatis, dispensare in ‘otis, juramentis etc. Actus 
externi fori sunt edere leges, censuras, conferre beneficia, praedicatores 
mittere, visitare dioecesim. 

At praedictam censuram incurrunt non tantum impedientes exer- 
citium jurisdictionis ecclesiasticae , quae nempe a Christo Domino e- 
manat, vel ab ejus Vicario, et clericis competit, sed etiam qui id fa- 
clunt per alios. Dicitur enim in canone ad hoc recurrentles ad quamlibet 
laicalem potestatem. Recurrentes in genere ii sunt, qui opem alterius 


contra aliquem implorant. Ut incurratur censura debet recursus fieri 

ad hoc, nempe ad impediendum exercitium, jurisdictionis ecclesiasticae, 
hine si quis recurrit alia de causa, nempe quia Superior ecclesiasticus 
de industria negligit jurisdictionem exercere, nempe ferre sententiam, et 
damnum est in mora, non incidit in censuram. Quoniam in canone di- 
citur: recurrentes ad quamlibel laicalem potestatem comprehenduntur 
omnes, qui sive civili, sive judiciaria sive administrativa pollent po- 
testate. 


VIL. 


Si quis ausus fueril ad judicem laicum trahere aliquem ex S. R. 
FE. Cardinalibus vel Legatis Sedis Apostolicae, vel Officialibus majoribus 
Romanae Curiae ob negotia ad eorum munus pertinentia, vel Ordina- 
rium proprium, contrahit ipso facto eccommunicationem Sedi Apostolicae 
speciali modo reservatam. Can. 2541. 


Clerici fruuntur privilegio fori, idest exempti sunt ab actibus 
eorum sanctitati et reverentiae debitae repugnantibus. Unde in canone 
120 dicitur : 1° Clerici in omnibus causis sive contentiosis sive criminalibus 
apud judicem ecclesiasticum conveniri debent, nisi aliter pro locis parti- 
cularibus legitime provisum fuerit. 2° Patres Cardinales, Legati Sedis A- 
postolicae, Episcopi etiam tilulares, Abbates vel Praelati nullius, majores 
religionum juris pontificiti Superiores et Officiales majores Romanae Cu- 
riae ob negotia ad ipsorum munus pertinentia apud judicem laicum 
convenirt nequeunt, sine venia Sedis Apostolicae. Unde novus Codex ca- 
cone 2341 fori ecclesiastici jura, et privilegium clericorum servari vo- 
lens plectitur censura speciali modo Sedi Apostolicae reservata omnes 
qui sine venia S. Sedis ausi fuerint ad judicem laicum trahere aliquem 
ex S. R. E. Cardinalibus vel Legatis Sedis Apostolicae, vel Officialibus 
majoribus Romanae Curiae~ob negotia ad eorum munus pertinentia vel 
Ordinarium proprium, idest illum cujus est subditus. At illi incurrunt 
in hance censuram, qui ausi fuerint, hine requiritur plena scientia in 
delinquente tum juris, tum poenae, ac proinde qui ignorat jus, aut 
poena etiam cum ignorantia vincibili crassa seu supina in eam non 
incurrit. Insuper dicitur in canone ad judicem laicum, nomine judicis 
laict venit officium non persona, unde ille intelligitur qui jus dicit in 
foro; ex quo exurgit effugere excommunicationem qui praedictos trahit 
ad alios magistratus, uti Urbium Praefectos, militum Magistros, Irenar- 


chas, quia non sunt judices laici. Et quoniam apud judices laicos agun- 
tur causae sive civiles, sive criminales, in utrasque trahentes praedictos 
incurritur censura. Si vero trahuntur praedicti ad judicem laicum uti 
testes, uti periti, uti fidejussores, non incurritur censura, quia in hoc 
canone sub excommunicatione prohibetur eos trahere in judicium uti 
reos. Ceterum sumus in poenis, et stricta faciendo est interpretatio. 


VIII. 


Qui violentas manus in personam S. R. E. Cardinalis vel Legati Ro- 
mani Pontificis injecerit, in excommunicationem incurrit latae senten- 
liae Sedi Apostolicae speciali modo reservatam. Qui in personam Pa- 
triarchae, Archiepiscopi, Episcopi etiam titularis, incurrit pariter in ex- 
communicationem latae sententiae Sedi Apostolicae speciali modo reser- 
vatam. Can. 2343. 


Cf. quod dictum est superius, cum sermo est de Rom. Pontifice cum 
discrimine censurae. : 


IX. 


Usurpantes vel detinentes per se vel per alios bona aut jura ad Ec- 
clesiam Romanam pertinentia, subjaceant excommunicationi latae sen- 
tentiae speciali modo Sedi Apostolicae reservatae; et si clerici fuerint, 
praeterea dignitatibus, beneficiis, offictis, pensionibus priventur, atque in- 
habiles ad eadem declarentur. Can. 2345. 


Haec censura lata est specialiter in defensionem et favorem dominii 
temporalis Sanctae Sedis, hinc censura plectuntur ii qui usurpant, vel 
detinent per se vel per alios bona aut jura ad Romanam Ecclesiam per- 
tinentia. Ille dicitur usurpare, qui alienum sibi adscribit, tanquam pro- 
prium, seu tanquam sibi debitum, licet sciat ad alium pertinere. Ile 
dicitur delinere, qui rem occupatam non restituit, nempe supremam ju- 
risdictionem usurpatam exercet, quin restituat legitimo Principi. Et heic 
duo sunt notanda: 1.° Ad incurrendam hanc censuram opus non esse, 
ut bona et jura vi et armis usurpentur, sed satis esse ut id fraude et 
dolo fiat absque vi, quia usurpatio differt ab invasione, quae importat 

vim seu actionem violentam in aliquem: 2.°.Ad incurrendam hance cen- 
suram non requiri ut quis sit usurpator et detentor, potest quis esse 
detentor, quin sit usurpator, utpote sunt haeredes. Praedictam censuram 
incurrunt qui per se vel per alios usurpant vel detinent, quae verba 
per se vel per alios significant actionem, quam quis facit per se ipsum, 
vel per interpositam personam, idest mandato; unde ligatur excommu- 
nicatione ille qui usurpat vel detinet per milites et exercitum, ac proinde 
viri Principes huic censurae subjacent. Materia hujus censurae sunt bona, 
nempe civitates, terras, loca ad Romanam Ecclesiam pertinentia; unde 
si usurpantur bona privatorum in terris Ecclesiae Romanae existentia, 
censura non. incurritur, quia non pertinent ad Romanam Ecclesiam. 
Jura autem ad Ecclesiam Romanam pertinentia, ex quorum usurpatione 
aut detentione censura incurritur, sunt intelligenda in hoc canone prin- 
cipaliora, quae scilicet a suprema jurisdictione soli Principi competente 
dimanare possunt, uti jus gubernandi, jus vitae et necis, jus imponendi 
tributa, creandi magistratus et similia. 


X. 


Omnes fabricatores vel falsarti litterarum, decretorum vel rescrip- 
forum Sedis Apostolicae, vel tisdem litteris, decretis vel rescriptis scienler 
utentes incurrunt ipso facto in excommunicationem spectali modo Sedi 
Apostolicae reservatam. Can. 2360. 


Ad amovendam quamlibet falsitatem a litteris decretis et rescriptis 
Sedis Apostolicae plectuntur censura spec. modo Sedi Apostolicae reser- 
vata fabricatores vel falsarii litterarum decretorum vel rescriptorum 
Sedis Apostolicae, nec non ii qui praedictis falsatis scienter utuntur. 
Hine non comprehenduntur in hoc canone litterae, decreta, vel rescripta 
cujusvis alius, uti Nuncii Apostolici, Legatia latere, SS. Congregationum, 
S. R. E. Cardinalium ete. Immo nec litterae decreta vel rescripta non- 
dum signata, vel munita plumbo, aut sigillo, quia cum nondum au- 
thentica sint, nondum valent. 

Hic canon duas continet partes. Ad primam quod attinet. Fabrica- 
fores litterarum decretorum vel rescriptorum sunt illi qui integras falsas 
litteras, decreta vel rescripta confingunt, perinde ac si authentica essent. 
Falsarii vero illi sunt qui addunt, mutant, detrahunt aliqua a praedictis, 

ita ut aliud revera significent, quam quod Romanus Pontifex in iisdem 
exprimere aut ordinare volebat. Ut falsarii in excom. incurrant requi- 
ritur: — 1.° ut falsatio fiat ex dolo malo, nempe animo decipiendi, et 
reapse sit talis, ut decipere possit. Hine si quis per jocum, nempe ut 
ostendat suis amicis se perfecte chirographum alterius imitari praedicta 
falsaret sine animo evulgandi, excom. effugit.—2.° ut falsatio mutet sensum 
a concedente intentum, quia haec est vera et formalis falsatio. Unde 
sequitur non ligari censura illum, qui errorem grammaticae corrigil, 
vel aliquid addit, vel detrahit, quin mutetur sensus a Sancta Sede in- 
tentus, quia non adest formalis falsatio. Nec censurae subjacet ille qui 
falsat litteras, decreta vel rescripta ad tempus concessa, si tempus jam 
apsum sit, quia inutiles omnino redditae sunt. Denique falsarii incur- 
runt excommunicationem statim ac falsitas perfecta fuerit, licet postea 
nemo ea utatur. 

Ad secundam canonis partem quod attinet. Ili dicuntur utentes, qui 
falsas litteras, decreta vel rescripta exhibent, aut praesentant, ut finem 
propositum obtineant. Ex gr. si quis conficit falsas litteras apostolicas, 
quibus conceditur dispensatio ad ordinem presbyteratum suscipiendum; 
et Sempronius iis utitur, hic vere utens falsis litteris apostolicis dicen- 
dus est, et hac censura ligatur. At necesse non est ad incurrendam hanc 
censuram, ut effectus intentatus obtineatur, quia usus talium litterarum 
sub censura prohibetur. Ut autem utentes falsis litteris in censuram 
incurrant, requiritur plena scientia, in canone dicitur scienter, ideoque 
qui cum ignorantia vincibili crassa seu supina id peragunt, censuram 
effugiunt. 


XI. 


Si quis per seipsum vel per alios confessarium de sollicitationis 
crimine apud Superiores falso denuntiaverit , ipso facto incurril in ex- 
communicationem speciali modo Sedi Apostolicae reservatam, a qua nequil 
ullo in casu absolvi, nist falsam denuntialionem formaliter retractaverit, 
et damna, st qua inde secuta sint, pro viribus reparaverit, tmposita in- 
super gravi ac diuturna poenitentia. Can. 2363. 


In re morali crimen sollicitationis poenis multatum est provocatio, 
ad inhonesta et turpia facta a confessario poenitenti, sive verbis, sive 
signis, sive nutibus, sive tactu, sive per scripturam, aut tunc aut post 
legendam ; aut si cum eis illicitos et inhonestos sermones vel tractatus 

temerario ausu habuerint. Ita Bened. XIV. Haec autem provocatio si fit 
in uno ex sex capitibus a jure statutis, confessarius est denuntiandus 
apud superiores. | 

Hoc posito, si quis falso accusat simplicem sacerdotem, simulando 
se confessarium, apud Superiores, peccat, sed non incidit in censuram 
quia textus loquitur de confessariis, et in poenis stricta facienda est in- 
terpretatio. Similiter effugit censuram ille qui allucinatus putat fuisse 
sollicitatum a suo confessario, et sine pravo animo eum denuntiat; licet 
falso denuntiaverit, tamen non incidit in poenam, quia defuit culpa. 
Insuper in canone dicitur non posse absolvi nisi prius retractaverit 
falsam denuntiationem, et damnum, si attulit, reparaverit. At si eo tem- 
pore non potest, et non vult esse in peccato, cum seria promissione 
se quamprimum satisfacturum potest absolvi. Denique dicitur in canone 
imposita gravi ac diulurna poenitentia, ex gr. jejunium bis in habdo- 
mada per sex menses; se confiteri, et sacra communione refici per SeX 
menses in unaquaque hebdomada, ete. 


Declarationes in excommunicationes simpliciter 
Sedi Apostolicae reservatas. 


Quaestum facientes ex indulgentiis plectuntur ipso facto excommu- 
nicalione Sedi Apostolicae simpliciter reservata. Can. 2327. 


Materia istius censurae est simoniacum mercimonium quod com- 
mittitur publicando vel concedendo indulgentias solventibus certam pe- 
cuniae summam. Publicatio habetur, cum denuntiatur fidelibus concedi 
indulgentias illis, qui certam pecuniae summam solvunt. Concessio ha- 
betur, quando revera indulgentia confertur aliquid solventibus. 

Ut haee censura incurratur, requiritur — 1.° ut publicatio vel con- 
cessio fiat de indulgentiis, non de aliis gratiis spiritualibus, quia textus 
loquitur tantum de indulgenliis — 2.° ut quaestus reapse fiat, scilicet 
necesse est, ut ex una parte indulgentiae publicentur, vel concedantur, 
et ex altera parte pecunia solvatur, dicitur enim in textu quaestum fa- 
cientes, Hine si quis indulgentias publicet vel concedat, et quacumque 

de causa nullam pecuniam accipiat, excom. non incurrit, quia nullum 
quaestum facit. oo 3 

Heic notandum — 1.° hance censuram incurrere non tantum eos, qui 
publicant, aut concedunt indulgentias, sed etiam eos, qui per alios hoc 
faciunt, tum quia ipsi quaestum faciunt, tum quia qui per alium facit 
per seipsum facere videtur — 2.° censuram incurri sive publicatio aut 
concessio fiat publice, sive privatim, quia ratio excommunicationis est 
quaestus, qui haberi potest sive publice, sive privato modo id fiat — 
3.° hance excommunicationem incurrere tantum qui publicant vel con- 
cedunt indulgentias , quia ipsi quaestum faciunt, non autem emptores 
et pecuniam solventes. | 


If. 


Nomen dantes sectae massonicae aliisve ejusdem generis associatio- 
nibus, quae contra Ecclesiam vel legitimas civiles potestates machinantur, 
contrahunt ipso facto excommunicationem Sedi Apostolicae simpliciter 
reservatam. Can. 2335. 


Hic canon afficit omnes nomen dantes sectae massonicae, vel aliis 
ejusdem generis associationibus, quae contra Ecclesiam. vel legitimas 
civiles potestates machinantur. Hine ad incurrendam in _ hanc cen- 
suram requiritur: 1.° ut secta sit massonica, aut alia associatio, cujus 
finis sit parare insidias contra Ecclesiam vel contra legitimas civiles 
potestates. Secta Fenianorum declaratur comprehensa sub sectis in hoc 
canone significatis per decretum S. Uniy. Inquis. die 12 Januarii 1870 — 
2.° requiritur, ut praedictis sectis nomen detur, etsi ille, qui dat nomen, 
nihil agat, aut machinetur, quia ad eas pertinere sub censura prohi- 
betur. E contra qui animo tantum hujusmodi sectis adhaeret, quin eis 
nomen dederit, censura non ligatur, quia non ponit factum sub censura 
prohibitum. 

Heic notandum, etsi in eanone dicatur censuram incurri, ab eo, qui 
nomen dat alicui sectae, quae contra Ecclesiam machinatur, hoc verbum 
contra Ecclesiam non esse accipiendium lato sensu, secus comprehen- 
derentur etiam omnes sectae haereticales, sed eo sensu quem indicat 
textus, nempe quod secta divinam Ecclesiae auctoritatem, ejusque leges 
oppugnare debet. Uno verbo hic canon non respicit sectas mere reli- 
giosas sed illas, quae naturam massonicam praeseferunt. Quod si quis 


inconsulto alicui sectae adscribitur hujus generis, si statim ac eam ap- 
prehendit, ab ea non recedit, hac censura ligatur, quia habetur delictum 
sub poena prohibitum. Denique si quis machinatur contra potestates 
illegitimas, scilicet contra eos civiles Principes, qui injuste alienas 
provincias invaserunt, sibique usurparunt, censuram non incurrit, quia 
textus est contra legitimas potestates. 


IIL. 


§ 1.° Absolvere praesumentes sine debita facultate ab excommuni- 
catione latae senlentiae specialissimo vel speciali modo Sedi Apostolicae 
reservatla, incurrunt ipso facto in excomm. Sedi Apostolicae simpliciter 
reservalam. 


Hic canon respicit eos qui praesumunt absolvere sine debita facul- 
tate ab excom. specialissimo, vel speciaJi modo reservata 

Reservatio nihil aliud est quam limitatio jurisdictionis alicui con- 
cessae pro excipiendis fidelium confessionibus. Finis reservationis est 
ut atrociora quaedam et graviora crimina non a quibusyis, sed a sum- 
mis dumtaxat sacerdotibus absolverentur, utpote graviora mala a pe- 
ritis medicis curantur. Unde merito Pontifices maximi pro suprema 
potestate sibi in Ecclesia universali tradita, nonnulla atrociosa crimina 
suo peculiari judicio reservant. 

Horum ergo criminum absolutionem concedere nequit confessarius, 
qui communi dumtaxat approbatione praeditus est. Haec lex adeo gravis 
est, ut confessarius qui absolvit a casibus specialissimo , vel speciali 
modo Sedi Apostolicae reservatis sine debita facultate, praeter nullitatem 
absolutionis , et culpam gravissimam ex novo codice incidit in excom. 
simpliciter Sedi Ap. reservatam. At hoc dicendum si absolvit extra ar- 
ticulum vel periculum mortis, quia in articulo vel periculo mortis 
cessat omnis reservatio. Ad incurrendam hance censuram requiritur plena 
scientia, quia in canone dicitur Absolvere praesumentes , hince si quis 
ignorat prorsus reservationem, aut ignorat cum ignorantia vincibili 
crassa seu supina, censuram effugit. Idem dicendum si fingit absolvere 


quia non absolvit. 


IV. 


Impendentes quodvis auxilium vel favorem excommunicato vitando 
in delicto propler quod excommunicatus fuit, itemque clerici scienter et 
sponte in divinis cum eodem communicantes et ipsum in divinis officiis 
recipientes, ipso facto incurrunt in excomm. Sedi Apostolicae simpliciter 
reservatam. Can. 2338. 


Hic canon duas continet partes. Ad primam. Ut excommunicato 
vitando impendatur auxilium vel favor in delicto propter quod excom- 
municatus fuit, requiritur ut id agatur, quo deliquens in suo delicto 
perseveret. Hoc esset, si quis excommunicato nominatim a Papa propter 
haeresim, illi domum locasset ad ipsam haeresim facilius diffundendam, 
vel non retractandam ; vel si quis excommunicafum a Papa nominatim 
ob libri editi pravitatem adjuvaret, ut liber vetitus propagaretur, ut facile 
inveniretur ; vel si quis excommunicatum nominatim a Papa ob furtum 
adjuvaret in re ablata abscondenda, vel alio adducenda; vel si quis 
excommunicatum nominatim a Papa ob concubinatum praebet opus, 
ut in concubinatu remaneat. Hine quaelibet alia communicatio in delicto 
propter quod quis nominatim fuit excommunicatus, qua nullum excom- 
municato praebeatur auxilium vel favor, ut in delicto perseveret, ex- 
communicationem non inducit. 

Ad secundam. Communicare in divinis idem est ac communicare in 
officiis divinis. Nomine autem officiorum divinorum veniunt omnes 
sacrae functiones, quae fiunt ab Ecclesiae ministris, uti sunt sacrificlum 
Missae, publica oratio, processio, cantus horarum, benedictio olei, aquae 
et alia adnexa ordini clericali. Ita S. Alph. Ad incurrendam hanc ex- 
communicationem requiritur — 1.° ut communicans sit clericus, textus 
loquitur de clericis — 2.° ut scienter communicet; ex quo patet quam- 
libet ignorantiam sive invincibilem sive vincibilem sive juris sive facti 
excusare communicantem ab hac censura — 3.° ut sponte communicet, 
idest sine metu, minis vel dolo. — 4.° ut communicet in officiis divinis, 
quia si communicat in humanis, nulla incurritur censura. — 5.° ut com- 
municet cum personis nominatim excommunicatis a Papa.— 6.° de- 
nique ut clericus communicet cum hujusmodi excommunicatis eos 
admittendo ad divina officia. Nam textus continet particulam ef, legitur 

enim in textu: itemque clerici scienter et sponte, in divinis cum eodem 
communicantes, et ipsum in divinis offictis recipientes. 


ay 


Si quis ausus fuerit ad judicem laicum trahere Episcopum non pro- 
prium, eliam mere titularem, aul Abbatem vel Praelatum nullius, vel a- 
liquem ex majoribus religionum juris pontificitt Superioribus contrahil 
excommunicationem latae sententiae Sedi Apostolicae simpliciter reserva- 
tam. Can. 2341. 


Cf. quod superius dictum est cum diversitate censurae.’ 


\ 


VI. 


Plectuntur ipso facto excommunicatione Sedi Apostolicae stmpliciter 
reservata : . 
1.° Clausuram monialium violantes, cujuscunque generis aut condi- 


tionis vel sexus sinl, in earum monasteria sine legitima licentia ingre- 


- diendo, pariterque eos introducentes vel admittentes ; quod si clerici sint 


praelerea suspendantur per tempus pro gravitate culpae ab Ordinario 
definiendum. 

2.° Mulieres violantes regularium virorum clausuram, el Superiores 
allique, quicunque ti sint, eas cujuscunque aetatis introducentes vel ad- 
mittentes; et praeterea religiost introducentes vel admittentes priventur 
officio, si quod habeant, et voce acliva et passiva. 

3.° Moniales a clausura illegilime exeuntes. Can. 2342. 


Hic canon plura respicit: 1° violantes clausuram Monialium; 2° 
mulieres clausuram virorum Regularium violantes, nec non Superiores 
aliique eas introducentes vel admittentes; 3° Moniales e clausura ille- 
gitime exeuntes. 

Ad primum. Materia huius primae partis est ingressus in clausuram 
Monialium absque legitima licentia. Subjectum sunt omnes cujuscunque 
generis aut conditionis vel sexus, modo sint dolo capaces. Clausura est 
spatium quod intra januam monasterii semper clausam continetur. 

Nomine monialium veniunt religiosae votis solemnibus obstrictae. Hoc 
canone prohibetur sub censura simpliciter Sedi Apostolicae reservata 
ingredi in monasteria monialium absque legitima licentia. Ingredi est 
totum corpus intra clausuram collocare, hinc si uno tantum pede quis 
ingreditur, et reliquum corpus extra clausuram consistit, vel e contra 
censuram non incurrit, quia actus non est completus. Illa autem dicitur 
legitima licentia, quae datur ab habente facultatem, et stante necessitatis 
causa ; unde hanc censuram incurrit, qui sine licentia Superioris ingre- 
ditur, etiamsi habeat justam causam. Similiter incurrit hanc censuram, 
qui obtinuit a Superiore licentiam, sed justa causa tempore ingressus 
defuit, quia ingrederetur sine causa, et sine consensu Superioris. In 
necessitatibus autem urgentibus, quae moram non patiuntur, et alias 
grave damnum immineret, non requiritur ulla licentia ad ingrediendum, 
prout in casu mortis, incendii, violentiae et similium, quia lex humana 
in tanto discrimine non obligat. Hine potest quivis sacerdos in casu 
repentini morbi ingredi ad ministrandum Moniali sacramentum poeni- 
tentiae, et eucharistiae et etiam extremae unctionis, quin incurrat cen- 
suram, si Abbatissa non habeat generalem facultatem praebendi licen- 
tiam , secus requiritur licentia Abbatissae, ut censuram effugiat. Hanc 
censuram incurrunt etiam introducentes vel admittentes in monialium 
clausuram. Ille dicitur introducere, qui intus mittit, nempe qui sua actione 
positiva causa est, ut alter ingrediatur, hinc monialis, quae januam in- 
eredienti aperit, manu trahit, aut aptat scalam (si ingressus fit per 
fenestram), aut alicui consilium praebet, aut jubet, vel approbat, ut 
ingrediatur, afficitur hac censura, quia directe cooperatur ingressui. Ile 
vero dicitur admittere, qui indirecte cooperatur ingressui, videlicet nega- 
tive se habendo, dum ex officio impedire tenetur ingressum, et facile 
potest. Hine sequitur monialem, quae tenetur ex officio impedire in- 
gredientem, et non impedit, hance censuram incurrere, quia ingredientem 
admittere censetur. 

Ad secundum Mulieres violantes Regularium virorum clausuram, 
et Superiores aliique eas cujuscumque aetatis introducentes vel admit- 
tentes in praedictam censuram incurrunt. Nomine clausurae virorum 
Regularium intelligitur totum illud spatium quod intra septa mona- 
sterii seu Conventus continetur. Regularium nomine huc veniunt, qui 
vota sollemnia emifttunt, non qui aliis religiosis Congregationibus , 
in quibus aliqua vota simplicia emittuntur, sunt addicti. Unde non est 
habenda uti excommunicata illa mulier, quae clausuram alicujus do- 


mus hujusmodi Congregationum violaverit:*Mulierum vero nomine.ve- 
niunt omnes cujuscunque aetatis, dummodo usu rationis pollent, quia 


qui usu rationis carent, legibus Ecclesiae non subjiciuntur. At si mu- 
lieres ratione carentes censuram effugiunt, eam incurrunt admittentes, si 
admittunt amentes et fatuas, quia ad impudicitiam excitare possunt. 
Excipiuntur mulieres ab hac censura incurrenda, quae clausuram vi- 
rorum Regularium ingrediuntur ex privilegio Summi Pontificis, vel causa 
gravis necessitatis , idest si fugerent ibi ad evitandam necem. Ita S. 
Alph. VII 231. 

At ex textu canonis subjiciuntur huic censurae etiam Superiores alii- 
que eas introducentes vel admittentes, quinam isti sint, superius dictum 
est. Non incurrunt igitur tantum illi, qui ex officio tenentur talem in- 
gressum impedire, et non impediunt, sed etiam alii religiosi, quia vox 
alii prout generica amplectitur omnes religiosos, qui active influunt in 
talem ingressum mulierum. Admiltentium nomine, ait Ferraris V, Con- 
ventus art. II n° 30, veniunt omnes religiosi active influentes in talem 
ingressum mulierum. 

Ad tertium Moniales e monasterio licite egredi non possunt, sed 
requiritur facultas Superioris cum justa et gravi causa, secus incidunt 
in praedictam excom. At Monialis a peccato et a censura excusatur, si a 
claustro urgente necessitate exeat, licet sine facultate Superioris, quando 
nempe periculum est in mora, et Superior ob distantiam consuli nequit. 
Ratio est, quia hic casus per epikejam exceptus videtur, cum necessitas 
lege careat; nec praesumitur Superior velle Monialem in tali eventu ad 


clausuram obligare. 
VI. 


St quis bona ecclesiastica cujuslibel generis, sive mobilia sive im- 
mobilia, sive corporalia sive incorporalia, per se vel per alios in proprios 
usus convertlere el usurpare praesumpseril aut impedire ne eorundem 
fructus seu reditus ab iis, ad quos jure pertinent, percipiantur, excommu- 
nicationi tandiu subjaceal, quandiu bona ipsa integre restituerit , prae- 
dictum impedimentum removerit, ac deinde a Sede Apostolica absolulio- 
nem impetraveril ; quod si ejusdem ecclesiae seu bonorum patronus fuerit, 
etiam jure patronalus eo ipso privalus exislal ; clericus vero, hoc delictum 
committens vel in eodem consentiens , privelur praeterea beneficiis qui- 
buslibet, ad alia quaelibel inhabilis efficiatur, et a suorum ordinum ex- 

secutione, etiam post integram satisfactionem et absolutionem, sui Ordi- 
narti arbitrio suspendalur. Can. 2346. 


In hoe canone plures sunt poenae. Adest in primis excommunicatio 
simpliciter Rom. Pontifici reservata contra omnes sive clericos sive laicos, 
qui bona Ecclesiae in proprios usus convertere et usurpare praesum- 
pserint. Adest privatio Juris patronatus in patronos ecclesiarum. In cle- 
ricos, qui hoc delictum commiserint, vel in eo consenserint, praeter 
excommunicationem adest quoque privatio beneficiorum, inhabilitas ad 
ea obtinenda, et suspensio a suorum ordinum executione ad arbitrium 
suorum Ordinariorum infligenda. 

Bona, quorum occupatio et usurpatio sub hac censura prohibe- 
tur, sunt quaecumque bona ecclesiastica, sive mobilia sive immobilia, 
sive corporalia, sive incorporalia, sive pertineant ad aliquam ecclesiam, 
sive ad personas ecclesiasticas ratione officii aut beneficii, sive ad Mon- 
tes pietatis, quia in textu dicitur: Si quis bona ecclesiastica cujuslibet ge- 
neris; hinc cum haec censura latissima sit, ad omnium ecclesiasticorum 
bonorum occupatores extenditur. Per bona mobilia intelligenda sunt 
bona pretiosa mobilia Deo dicata; per bona immobilia intelligenda sunt 
bona, quae loco moveri non possunt, uti praedia, domus, agri et si- 
milia; per bona incorporalia intelligenda sunt jura Ecclesiae. 

Additur in textu: per se vel per alios. Qui faciunt per se, sunt ipsi 
usurpantes, impedientes ; qui faciunt per alios, sunt mandantes et ju- 
bentes. At notandum istos non incurrere in censuram, si eorum jussio 
seu mandatum effectum non habuerit, quia verba canonis cum effectu 
sunt intelligenda. 

Adjungitur in canone in proprios usus convertere et usurpare prae- 
sumpserint. Nomine usurpationis non solum intelligitur actio, qua quis 
rem alienam quasi jure proprio, seu tanquam sibi debitam vindicat, et 
adscribit, sed intelligitur, uti nonnulli dicunt, etiam actio, qua quis rem 
alienam rapit, non tanquam alienam, sed tanquam propriam, seu ac. 
si ad se pertineret. Quamobrem is dicitur usurpator, qui bona aliena 
sibi tanquam propria vindicat, seu quasi jure proprio utens. At non 
tantum qui bona et jura Ecclesiae occupat, et usurpat, excommunica- 
tionem incurrit, sed etiam illi ad quos ab his quomodocunque perve- 
nerunt ex, gr. haereditate, donatione, emptione, uti eruitur ex respon- 
sione S. Univ. Inquisitionis die 8 Julii 1874, quae declaravit ementes 


bona ecclesiastica ab usurpatore excommunicationi subjacere. Et constat 


etiam ex facultatibus concessis confessariis pro jubilaeo anni 1875, nempe 
absolvendi eos qui emerunt a Demanio bona Ecclesiae usurpata a ci- 
vili gubernio, nec non eos qui bona ecclesiastica occupata vel alienata 
a Demanio in locationem acceperunt, vel in emphyteusim; item eos qui 


census, canones aliaque jura redemerunt; hine si data fuit confessariis 
facultas eos absolvendi, dicendum in censuram incurrisse. 

Denique actio vetita hoc canone est consentire in aliquam ex prae- 
dictis actionibus. Consentientes tamen non sunt censurae obnoxil, nisi 
sunt clerici, uti patet ex verbis canonis, qui dicit: Clericus vero hoc 
delictum committens, vel in eodem consentiens. Unde ad incurrendam 
hane censuram requiritur 1° ut bona ad Ecclesiam pertineant; 2° ut 
haec bona aliquis injuste occupaverit, vel impedierit, ne ab iis ad quos 
de jure pertinent, percipiantur ; 3° praesumptio, dicitur enim conver- 
lere et usurpare praesumpserit, unde metus et quaevis ignorantia excu- 
sat, excepta, ex novo codice, affectata. 


VII. - 


1.° Duellum perpetrantes aut simpliciter ad illud provocantes vel 
ipsum acceptantes vel quamlibet operam aut favorem praebentes, nec non 
de industria spectantes, illudque permittentes vel quantum in ipsis est non 
prohibentes, cujuscumque dignitatis sint, subsuni ipso facto excommuni- 
calioni Sedi Apostolicae simpliciter reservatae. 

2.° Ipsi vero duellantes et qui eorum patrini vocantur, sunt praeterea 
ipso facto infames. Can. 2351. 


Actiones vetitae sub hac censura sunt: 1° pugnare in duello, vel ad 
illud provocare, vel ipsum acceptare : 2° duello quovis modo cooperari : 
3° duellum de industria aspicere: 4° illud permittere aut non prohibere. 

Ad primum. Censuram incurrunt qui duellum perpetrant, modo 
habeant illas qualitates, quae stricto sensu duellum constituunt, nempe 
requiritur, ut sit pugna singularis suscepla ex condicto, et ex privata 
auctoritate cum periculo occisionis vel gravis vulneris designato tem- 
pore, loco et armis. Arma vero debent esse lethalia, nempe_ instrv- 
menta inter ipsos paria, quae grave vulnus aut occisionem inferre 
possunt; hine si instrumento non periculoso mortis aut gravis vulneris 
dimicatum sit, non est duellum, et censura non incurritur. Duellum potest 
fieri vel publice, nempe affixis chartutis, designatis testibus , patrinis ; 


vel privatim, at quovis modo fit, semper censura incurritur. Unde in- 
fertur censuram non incurrere milites, vel alios, qui ob privatas ini- 
micitias se ipsos invitant ad pugnandum, et districtis ensibus alter al- 
terum occidit; nec illos, qui sese obviam habentes diffidunt se in tali 
loco, quo statim tendunt, et ibi pugnant; nec illum, qui cum altero 
contendens, ira percitus diffidit, et statim aggrediuntur, quia non sunt 
pugnae de condicto designato tempore, loco et armis. 


At non solum duellum perpetrantes sed etiam simpliciter ad illud 
provocantes, vel ipsum acceptantes praedictam censuram incurrunt. Unde 
qui provocat ad duellum, etsi non acceptetur, aut non sequatur, semper 
censuram incurrit, quia simpliciter provocantes hac poena multantur. 
At in provocatione requiritur semper determinatio voluntatis , hinc si 
quis injuria affectus in instanti, seu in actu primo-primo alium pro- 
vocat ad duellum, censuram non incurrit, quia non est determinatus 
locus et tempus; nam verba ad illud simpliciter provocantes non de- 
notant simplicem provocationem sine determinatione loci temporis, et 
armorum, quia determinatio praedictorum essentiam duelli attingit, sed 
significant’ provocantes cum designatione temporis, loci, et armorum, 
licet duellum a lacessito non acceptetur, vel alia de causa non sequatur, 
censura ligari. 

Ad acceptantes quod attinet, ipsi censura ligantur, statim ac duel- 
lum acceptatur, etsi postea non sequatur. At acceptantes a censura ex- 
cusantur, si in provocatione defuit designatio loci, temporis, et armorum 
nempe si dicat provocans te provoco ad duellum, et ipse respondeat, 
accepto, quia deest quod essentiam duelli attingit. 

Secundo loco in hoc canone prohibetur sub censura quaevis coo- 
peratio, dicitur enim quamlibet operam aul favorem praebentes. Isti sunt 
patrini et testes, si autem accedunt animo impediendi duellum, censura 
non ligantur, quia duellum non favent, sed duellum impediunt. At non 
tantum patrini et testes operam et favorem praebent, sed etiam qui 
provocatoria scripta, libellos, epistolas composuerint , scripserint , mi- 
serint, detulerint, divulgaverint, affixerint, thypis impresserint, subscrip- 
serint, invitaverint, vel ore tenus provocationem ad partes contendentes 
denuntiaverint, vel locum et arma designaverint, vel qui duellantes ex- 
citaverint, hi omnes operam aut favorem praestantes hac censura li- 
gantur. 

Tertio multantur censura de industria spectantes. Illi dicuntur spec- 
tatores de industria, qui non fortuito, non casu, sed deliberate se con- 

ferunt publice ad locum certaminis ad hoc, ut duellum aspicient. Hine 
si quis ex loco occulto duellum inspicit, quin sciatur , et videatur a 
duellantibus censuram non incurrit, quia sua praesentia non acuit 
pugnam. Item qui fortuito per locum certaminis transiens curiositate 
ductus duellum aspiceret, hac censura non ligatur, quia canon loquitur 
de spectatoribus de industria. 

Demum vinculo hujus excommunicationis obstringuntur etiam illud 
permittentes vel quantum in illis est non prohibentes cujuscumque di- 
dignitatis sint. Permittentes sunt illi Principes saeculares, qui vel lege 
lata, vel ore tenus duella fieri concedunt; nec non illi domini locorum 
qui in terris suis locum dant ad duella perpetranda. Non prohibentes 
sunt illi, qui auctoritate sua possent impedire, quominus duella fiant, 
et tamen id negligunt; vel quatenus sciant ea perpetrari, et cum possint 
vi sui officii ea impedire , non prohibent. Unde permittentes positive, 
non prohibentes negative duello cooperantur. Ex hoe infertur hac cen- 
sura non afficiuntur illae personae privatae, quae charitatis officio pro- 
hibere duellum possent, et tamen id negligunt, istae enim nulla aucto- 
ritate sunt praeditae, et textus afficit illos, qui auctoritate pollent, et ex 


justitia tenentur duella prohibere. 


IX. 


Clerici in sacris constiluti vel regulares aut moniales post votum 
sollemne castitatis, itemque omnes cum aliqua ex praedictis personis ma- 
trimonium etiam civiliter tantum contrahere praesumentes, incurrunt in 
excommunicalionem latae sententiae Sedi Apostolicae simpliciter reser- 
vatam ; clerict praeterea, sit monili, tempore ab Ordinario pro adjuncto- 
rum diversilale praefinito, non resipuerint, degradentur. Can. 2388. 


Quoniam hoc canone puniuntur ii, qui aut sacro ordine insigniti 
aut sollemni professione obstricti matrimonium, etiam civiliter tantum, 
contrahere praesumunt, antequam conditiones ad incurrendam censuram 
explicemus, praemittere oportet: 1.° in hoc canone agi de matrimonio 
contracto, etiam non consummato, quia novum codex canonicum non 
punit copulam sacrilegam, sed matrimonii attentationem , unde dicitur 
in textu, matrimonium etiam civiliter tantum contrahere praesumentes. 


Hine si praedicti matrimonium contrahunt, et postea in se reversi ante 


consummationem separantur, jam censura affecti sunt: — 2.° non tan- 
tum praedictos, sed etiam omnes, qui cum ipsis contrahunt, excommu- 
nicationem incurrere, quia ista excom. directe fertur in praedictos et 
omnes cum ipsis contrahentes, dicitur enim in textu: ilemque omnes 
cum aliqua ex praedictis personis matrimonium contrahere praesumen- 
tes. Hine foemina contrahens cum religioso professo, aut cum clerico 
sacro ordine insignito, aut vir saecularis contrahens cum moniali pro- 
fessa hujus canonis excommunicationem incurrunt;— 3.° eam, quam 
putat contrahere cum clerico in sacris constituto, aut regulari professo, 
qui reapse non est, licet affective peccaverit, excommunicationem non 
incurrere, quia non habetur delictum sub censura prohibitum. 

Hoc posito ad incurrendam censuram requiritur: — 1.° ut con- 
trahens sit vel clericus in sacris constitutus, vel Religiosus vel Monialis 
sollemni castitatis voto obstricti. Nomine clericorum in sacris constitu- 
torum veniunt subdiaconi, et alii superioris ordinis. Regularium nomine 
intelliguntur omnes religiosi etiam conversi, qui in Religione approbata 
sollemnem professionem emittunt: unde si vota simplicia ex instituto 
Religionis fiunt, hoc canone non comprehenduntur. Monialium denique 
nomine veniunt omnes cujuscumque Ordinis sint post sollemnem pro- 
fessionem, etiam sint conversae. At poenae sunt restringendae, ideoque 
si aliquo vitio tam sacra ordinatio, quam professio fuit nulla, praedicti 
matrimonium contrahentes, et omnes, qui cum illis contrahunt, censura 
non ligantur, quia textus est intelligendus de Clericis vere sacro ordine 
insignitis, aut de Regularibus vere sollemni castitatis voto ligatis, non 
vero putativo. 

Requiritur 2.° ut matrimonium contrahatur, etiam civiliter tantum. 
Hine si una pars vere consentit, altera vero ficte , neutra incurrit cen- 
suram, quia non dicitur quis matrimonium contrahere cum aliquo, nisi 
etiam alter contrahat, matrimonium enim utriusque contrahentis con- 
sensu perficitur, unde si alter ficte consentit, non dicitur adesse matri- 
monium. ; 

Requiritur 3.° ut matrimonium contrahatur cum praesumptione, 
dicitur in textu contrahere praesumentes, unde ignorantia juris vel facti, 
vel poenae ab hac excommunicatione excusat, sive sit invincibilis, sive 
vincibilis crassa seu supina, excepta affectata ex novo codice. 

Delictum perpetrantes simoniae in quibuslibet offictis, benefictis, aut 
dignitatibus ecclesiasticts : 
1° Incurrunt in excomm. latae sententiae Sedi Apostolicae simpli- 


citer reservatam. 

2.° Ipso facto privati in perpetuum manent jure eligendi praesen- 
Yandi, nominandi, si quod habeant. 

3.° Si clerici sinl, praeterea suspendaniur. Can. 2392. 


Simonia est studiosa voluntas emendi vel vendendi aliquid spiri- 
tuale, vel spirituali adnexum pretio temporali. Simonia potest esse men- 
talis, conventionalis, realis, confidentialis. Mentalis est. quando intra men- 
tem sistit, nullo externo signo manifestata. Conventionalis est, quando 
habetur pactum expressum vel tacitum, sed-neutra parte completum. 
Realis est, quando ex utraque parte pactum adimpletum est. Confiden- 
tialis potest fieri tantum in beneficiis. Cum in materia poenali versemur 
verba canonis non sunt interpretatione amplianda, sed potius restrin- 
genda, ideoque in casu intelligenda est simonia realis, quae committi 
potest in officiis, beneficiis et dignitatibus, eo vel magis quia legislator 
quod voluit expressit, quod tacuit nolle censetur. 

Nomine officii venit quodlibet munus spiritualis regiminis, ut est 
officium Generalis, Prioris, Provincialis, Guardiani aut aliud simile in 
aliquo regulari ordine. 

Nomine beneficii, juxta novum codicem can. 1409, venit ens juri- 
dicum collatum clerico a competente ecclesiastica auctoritate in per- 
petuum constitutum seu erectum, constans officio sacro et jure perci- 
piendi reditus ex dote officio adnexos. 

Nomine dignitatum veniunt ea beneficia, quorum Rectores, prae- 
sertim in cathedralibus, aut in collegiatis ecclesiis, quadam fruuntur 
honoris praerogativa, sive praeminentia, et administratione, ac jurisdi- 
ctione, ideoque tametsi cum reliquis canonicis corpus unum conficiant, 
ab eis tamen propter hanc administrationem, praeminentiam et jurisdi- 
ctionem cistinguuntur. Unaquaeque ecclesia suas habet consuetudines; 
hance dignitatem in una ecclesia obtinet Archidiaconus , vel Archipre- 
sbyter, in altera cam obtinet Decanus, vel Praepositus, vel Primicerius. 
Ita Devoti vol. 1° pag. 139. 


a8. 


vy 


Hoe posito Delictum perpetrantes Simoniae in quibuslibet officiis, to 


-beneficiis et dignitatibus, sive beneficia sint majora, uti Cardina- 
latus, Patriarchatus, Archiepiscopatus, Episcopatus, sive minora, uti sunt 
cetera, sive sint saecularia, sive regularia, sive curata, sive simplicia, 
sive residentiaria, sive non, cujuscunque naturae sit beneficium, in prae- 
_dictis simoniam realem committentes excom. incurrunt. 

: At ad praedictam censuram incurrendam requiriturne utriusque tra- 
ditio, nimirum rei et pretii, an sufficit traditio rei spiritualis, licet pre- 
tium differatur, aut postea forte non detur ? Questio. Nonnulli affirmant 
sufficere traditionem: rei spiritualis, licet pretium differatur ad incur- 
rendam censuram, quia contractus venditionis perficitur vix contrahentes 
conveniunt de pretio, etiamsi pretium non sit solutum; hinc inito pacto 
dandi beneficium pro pretio temporali, si accepto beneficio illico pre- 
tium non solvitur, censura incurritur. Alii cum S. Alph. probabilius 
negant, quia nisi habeatur traditio rei spiritualis et pretii, actus non est 
completus. At omnes generatim consentiunt sufficere ad incurrendam 
censuram, si pars tantum pretii promissi solvatur, nempe sit inchoata 
solutio, ex. gr. promissum est centum, et cum confertur beneficium , 
datur viginti, quia ex utraque parte intelligitur perfecta simonia. 


XI. S 


Vicarius capitularis aliive omnes tam de Capitulo, quam extranet 
qui documentum quodlibet ad Curiam episcopalem pertinens sive per se 
sive per alium subtraxerint vel destruxerint vel celaverint vel substan- 
tialiter immutaverint, incurrunt ipso facto in excomm. Sedi Apostolicae 
simpliciter reservatam, et ab Ordinario etiam privatione officti, beneficit, 
plecti poterunt. Can. 2405. 


Hic canon refertur generatim ad omnes, idest ad Vicarium Capi- 
tularem, et ad alios tam de Capitulo, quam extraneos, qui documentum 
quodlibet ad Curiam Episcopalem pertinens per se, sive per alium sub- 
traxerint vel destruxerint, vel celaverint vel substantialiter immutave- 
rint, haec explicanda veniunt. Dicitur in canone per se, sive per alium 
subtraxerint, per se idest immediate, per alium idest mandando vel 
jubendo fierl quod hoc canone prohibetur; subtraxerint, subtrahere 
indicat ablationem rei clam factam, ac proinde prohibetur per hune 


canonem occulta ablatio alicujus documenti de Curiae Archivis, ita 


ut si de licentia Superioris, aut eo praesente, aut eo sciente aliquod 
documentum aufertur, hoc non est subtrahere, ‘ac proinde non incur- 
ritur censura. E contra si absque licentia, Superioris aliquis Curiae 
Officialis subtrahit ex Archivis etiam per paucos dies aliquod docu- 
mentum animo illud remittendi, incidit in censuram, quia jam completum 
est delictum a lege prohibitum; nempe habita est subtractio documenti 
sine licentia Superioris. Insuper additur in canone vel destruxerint, 
hoc denotat, si comburitur aut -dilaceratur documentum ne amplius 
existat, qui hoc faciunt, censura ligantur. Subjungitur vel celaverint, hoc 
significat aliquod documentum abscondere cum aliqua machinatione 
aut mendacio, ne praebeatur Superiori, aut illi, cui de jure competit. 
Hine si quis documentum in Curiae Archivis repositum, ne inveniatur, 
abscondit, hac censura ligatur. Item si quis Curiae Officialis (quin ali- 
quid surripiat ex Archivis) a Superiore, vel ab eo, qui habet jus, pe- 
titus de aliquo documento, cum mendacio aut alia machinatione illud 
documentum non inveniri aut non esse asserit, dum occultum tenet, 
utique incidit in censuram, quia documentum celat. Denique in canone 
dicitur: vel substantialiter immutaverint, idest addendo vel detrahendo 
aliquid a documento, si ex additione vel detractione sensus verborum 
mutatur, tune verificatur substantialis immutatio, et incurritur censura: 
si vero non mutatur sensus, sed’ est accidentalis immutatio non ineur- 
ritur censura. At actio vetita hoc canone si fit ignorando invincibiliter 
legem et poenam, vel fit per vim vel per metum gravem injuste incus- 
sum non incurritur censura; si fit per ignorantiam inyincibilem, non 
adest contumacia; si fit per vim vel per metum gravem, quia leges 


ecclesiae non obligant cum gravi incommodo. 


Declarationes in excommunicationes Ordinario reservatas. 


Subsunt excommunicationt latae sententiae Ordinario reservatae ca- 
tholict : 
§ 1.° Qui matrimonium ineunt coram ministro acatholico ; 
§ 2.2 Quit matrimonio uniuntur cum pacto explicito vel implicito 
ut omnis vel aliqua proles educeltur extra catholicam Ecclesiam ; 


§ 3.° Qui scienter liberos suos acatholicis ministris baptizandos of- 
ferre praesumunt ; : 

§ 4.° Parentes vel parentum locum tenentes qui liberos in religione 
acatholica educandos vel instituendos scienter tradunt. Can. 2319. 


Ut fides sarta tectaque servetur, et ne praescriptiones ecclesiae spretae 
fuissent, novus codex punit censura Ordinario reservata eos qui matrimo- 
nium ineunt coram ministro acatholico. Unde qui sunt irretiti aliquo 
impedimento dirimente matrimonium, et ineunt matrimonium coram 
ministro. acatholico, non ligantur censura, quia non ineunt matrimonium, 
idest non ponunt factum censura prohibitum. Insuper hic canon respi- 
cit eos, qui sunt baptizati in Ecclesia catholica, vel ad eam ex haeresi 
aut schismate conversi, licet postea ab eadem defecerint, hinc si sunt 
acatholici, sive baptizati, sive non baptizati, et inter se contrahunt, quo- 
niam non tenentur ad formam matrimonii a novo codice praescriptam, 
sequitur, istos hac censura non ligari, et contrahendo inter se matri- 
monium coram ministro acatholico censuram effugiunt. Insuper dicitur in 
hoc canone qui matrimonio uniuntur cum pacto explicito vel implicito ete. 
Hine si hoc pactum neque explicite neque implicite fit a contrahentibus, 
sed ab eorum parentibus inter se, graviter peccant, sed non ligantur 
hac censura, quia censura afficit eos, qui matrimonio uniuntur, non 
alios, et parentes actu non uniuntur matrimonio. Praeterea hoc canone 
ligantur censura qui liberos suos ministris acatholicis baptizandos of- 
ferre praesumunt. Hoc intelligendum si adsunt ministri catholici, at si 
desunt, et tunc necessitas facit licitum, quod in lege licitum non est, ac 
proinde si non adest peccatum, nec poena esse potest. Insuper dicitur 
praesumunt, hine si ignoratur invincibiliter , aut vincibiliter ministros 
essé haereticos, censura non incurritur. Denique dicitur in hoc canone: 
Parentes vel parentum locum tenentles qui liberos in religione acatholica 
educandos vel instruendos scienter tradunt. Hine si fratres mittunt fra- 
tres vel sorores ad scholas haereticorum non incidunt in censuram, 
quia canon plectit censura parentes, et eos qui locum parentum tenent. 
Similiter si parentes mittunt liberos suos ad materialem famulatum 
praestandum in aliqua schola haereticorum, quin eorum instructionem 
excipient, licet peccent, quia liberos periculo subversionis exponunt, non 
ligantur tamen censura, nam canon non interdicit societatem cum 
ipsis in rebus civilibus, quae habetur per famulatum, sed prohibet eo- 
rum instructionem excipere. Praeterea parentes in aliquo loco commo- 

rantes si liberos suos pro instructione litteraria excipienda ad scholam 
haereticorum mittunt, quia tantum ipsi eorum idioma loquuntur, non 
incurrunt in censuram, dummodo privatim catechismum catholicum 
doceant, quia leges ecclesiae non derogant juri naturae , quod instruc-° 
tionem liberorum jubet, et quoniam nullo alio modo liberorum in- 
structioni consulere possunt., nisi eos huic scholae mittent, sequitur 
quod a lege ecclesiae cxcusantur, et in censuram non incurrunt. 


II. 


Qui falsas reliquias conficit, aut scienter vendit, distribuit vel publicae 
fidelium venerationi exponit, ipso facto excommunicationem Ordinario 
reservatam contrahit. Can. 2526. 


Qui falsas reliquias conficit, aut scienter vendit, distribuit, aut pu- 
blicae fidelium venerationi exponit, committit actum superstitionis, quia 
rei materiali cultus exhibetur, qui soli Deo debetur, vel mediate per 
Sanctos, et quoniam est semper grave peceatum, merito ab Ecclesia 
punitur cum censura Ordinario reservata. Hine si quis putans esse veras 
Sanctorum reliquias , et ad excitandam fidelium devotionem exponit, 
non peccat, et censuram effugit. At non potest excusari a peceato qui 
falsas conficit reliquias, et scienter vendit, quia non potest in eo esse 
bona fides. Posset tamen effugere censuram, si poenam huic peccato 
adnexam invincibiliter ignoraret, quia ignorantia censurae excusat a 
censura. 


HI. 


Qui violentas manus in personam aliorum clericorum (infra praelatos 
majores) vel utriusque sexus religiosorum injecerit , subjaceat ipso facto 
excommunicationi Ordinario proprio reservatae, qui praelerea aliis poenis, 
si res ferat, pro suo prudenti arbitrio eum puniat. Can, 2343. 


Cf. quod dictum est superius cum agitur de praelatis majoribus cum | 


discrimine: poenae. 


: 
I 


IV. 


§ 1° Procurantes abortum, matre non excepta, incurrunt, effectu 
secuto, in excommunicationem latae sententiae Ordinario reservatam, et 
st sint clerici, praeterea deponantur. Can. 2350. . 


Ut haec excommunicatio incurratur tria requiruntur : — 1.° ut pro- 
curetur abortus ; — 2.° ut procuretur directe ; — 3.° ut effectus sit secutus. 

Quoad primum. Abortus, uti unicuique patet, est ejectio foetus im- 
maturi, omnes igitur et singuli, qui foetus immaturi ejectionem procurant 
hac censura ligantur. At quinam dicuntur abortum procurare? Procu- 
rare est aliquid ex industria quaerere, et velle, ita omnes. Hine illi 
dicuntur procurantes, qui physice vel moraliter causa sunt, ut abortus 
sequatur. Dixi physice vel moraliter, quia etiam moraliter potest quis 
procurare abortum, nempe jubendo, mandando abortum fieri, praegnanti 
ad hoc metum incutiendo; et hic. vere procurator est, quia vere et 
proprie causa est, ut foetus expellatur, nempe est causa principalis mo- 
ralis abortus. Quinam autem dicantur phisice procurare abortum, expri- 
muntur in Constitutione Xysti V., ubi dicitur: Omnes qui foetus imma- 
turi ejectionem procuraverint percussionibus, venenis, medicamentis, po- 
tionibus, oneribus, laboribusque muliert praegnanti tmpositis, ita ut reipsa 
abortus inde sequutus fuerit. Qui igitur jubet vel mandat abortum fieri, 
vel praegnanti timorem incutit ad hoc, ut sequatur abortus , moraliter 
procurat abortum ; qui vero ad praedictum finem praegnantem percutit, 
vel ei potionem tribuit, physice procurat abortum, et ambo censuram 
incurrunt. 

Unde in hoc canone comprehenduntur mandantes, primo quia vere 
procurator est, non tantum ille, qui agit per se, sed etiam ille, qui per 
alium operatur, juxta illud axioma: qui per alium facit, per seipsum 
facere videtur; secundo quia verbum procurantes sumptum est a Con- 
stitutione Effraenatam Xysti V., ac proinde eodem sensu in hoc canone 
intelligendum est, quo in praedicta Constitutione. Jam vero in dicta Con- 
‘stitutione mandantes sunt expressi; legitur enim qul per se aut inter- 
positam personam procuraverinl: ergo dicendum etiam in hoc canone 
mandantes comprehendi. At non comprehenduntur mandatarii, nempe 
qui in gratiam alterius abortum procurant, neque consulentes, faventes 


aut opem praestantes, quia isti sunt cooperantes, et in hoc canone non 
exprimuntur; unde medicus, qui a muliere rogatus ut ei medicinam pro 
foetus injectione indicet, eique detegit, pharmacopola, qui eam parat, 


persona quae eam emit, omnes censuram effugiunt, quia sunt coope- 
rantes. 

Quoad secundum. Ut censura incurratur, requiritur ut directe pro- 
curetur abortus, non indirecte, idest voluntarium directum , non indi- 
rectum sit oportet. Voluntarium directum habetur, quando voluntas sive 
immediate sive mediate tendit in abortum, tanquam in ultimum finem, 
et in eo quiescit. Si vero voluntas non vult abortum, tamquam objectum 
immediatum , sed aliquid aliud ex quo sequitur abortus, tune dicitur 
voluntarium indirectum. Jam vero ad incurrendam censuram requiritur 
voluntarium directum, quia cum procurare abortum sit illum ex industria 
quaerere, et velle, sequitur quod qui non abortum, sed alium finem habet, 
abortum non procurat. Hine si quis ira motus mulierem praegnantem 
percutit, ex qua percussione sequitur abortus, licet graviter peccet, cen- 
suram tamen non incurrit, quia est indirecte voluntarium. Eadem ra- 
tione si quis mulieri praegnanti et morbo laboranti medicinam praebet 
ad eam curandam, licet praevideatur abortus, et reapse sequatur, cen- 
suram tamen effugit. Pariter eam non incurrunt chirurgi, qui in dif- 
ficili partu ad salvandam matrem in ejus utero foetum necant, et mem- 
bratim extrahunt, quia in hoc casu foetus est jam maturus, et non est 
abortus, licet graviter peccent. 

Quoad terlium. Ut censura incurratur, requiritur, ut effectus sit 
sequutus , uti expressum habetur in canone. Hine excommunicationem 
non incurrit, qui medicamenta, potiones aliaque remedia ad abortien- 
dum adhibuerit, et tamen abortus non est sequutus. At satis non est, 
ut sequutus sit abortus, sed requiritur etiam ut procedat ex causis po- 
sitis ad illum inducendum, quia si abortus ex aliis causis derivat, ipse 
non sequitur ex procuratione adhibita, sed aliunde, et effugitur censura, 
ex. gr. si repente ruens ex alto vertice lapidem mulier praegnans pro 
metu mortis expellit foetum, abortus non sequitur ex causis positis, sed 
aliunde. Sequuto effectu ex causis positis semper incurritur censura sive 
foetus sit animatus, sive inanimatus, quia canon generatim loquitur, et 
quod lex non distinguit nec nos distinguere debemus. In hane censuram 
incurrit etiam ipsa mater, si procurat sibi abortum, quia in canone di- 
citur malre non excepla. 


Religiosus, apostata a religione, ipso jure incurrit in excomm. proprio 
Superiori majori vel, si religio sit laicalis aut non exempta, Ordinario 
loci, in quo commoratur, reservatam. Can. 2385. 


Ad rei claritatem praemittendum est, quod habetur in novo codice. 

§ 1.0 Apostata a religione dicitur professus a votis perpetuis 
sive sollemnibus sive simplicibus quie domo religiosa illegitime egre- 
ditur cum animo non redeundi, vel qui, legitime egressus, non redit eo 
animo ut religiosae obedientiae sese subtrahat. 

§ 2.° Malitiosus animus jure praesumitur, si religiosus intra men- 
sem nec reversus fuerit, nec Superiori animum redeundi manifestaverit. 
Can. 644. 

Insuper praemittendum est. Nomine religionis clericalis venit. re- 
ligio cujus plerique sodales sacerdotio augentur: secus est laicalis. 
Can. 488. 

Praeterea praemittendum est quod religio potest esse subjecta ju- 
risdictioni Ordinarii loci, aut ab ejus jurisdictione exempta. 

Hoc posito in canone dicitur religiosus apostata a religione. lam vero 
in canone 644 hujus codicis superius relato statuitur: Apostata a religione 
dicitur professus a volis perpetuis sive sollemnibus sive simplicibus. Hine 
in hoc canone non comprehenduntur novitii, quia non sunt professi, 
ideoque egredientes a religione, et ad saecularia vota transeuntes hac 
excommunicatione non ligantur. Réligiosus igitur professus a votis per- 
petuis sive sollemnibus sive simplicibus illegitime discedens a religione 
animo non redeundi incidit in excomm. proprio Superiori majori reser- 
vatam; si vero religio est laicalis, aut clericalis non exempta incidit in 
excomm. Ordinario proprio, in quo commoratur, reservatam. Ex hoc 
sequitur quod si in religione non fiunt vota perpetua sed temporaria, 
et religiosus deserit religionem animo non redeundi ante tempus prae- 
finitum in emissione voti, peccat, sed non incidit in excom., quia canon 
afficit eos religiosos, qui emittunt vota perpetua. Insuper non incidit 
in praedictam excomm. religiosus, qui sine licentia discedit a religione 
ad tempus animo redeundi, idest discedit ob Praelati rigorem, vel ob 
vagandi voluntatem, aut alia simili de causa, quia ipse est fugitivus non 

apostata, et canon plectit excommunicationé apostatas non fugitivos. 
Praeterea, licet peccet, non incurrit tamen praedictam excommunica- 


tionem religiosus professus a votis perpetuis, qui discedit a propria reli- 
gione animo non redeundi, et ad aliam religionem transit, licet strictio- 
rem, ubi novum init, et peragit novitiatum, quia non discedit animo 
deserendi statum religiosum, sed ad aliam religionem convolat; unde 
non est apostata stricto sensu, et praesumitur Superior non velle eum 
punire hac excommunicatione. Dixi licet peccet, quia requirebatur ad 
hoc auctoritas Apostolicae Sedis; in canone enim 632 novi codicis le- 
gitur: Religiosus nequil ad aliam religionem, etiam stricliorem, vel e mo- 
nasterio sui juris ad aliud transire sine auctoritate Apostolicae Sedis. 


VI. 


Professi votorum simplicium perpetuorum tam in Ordinibus quam in 
Congregationibus religiosis, itemque omnes qui cum aliqua ex praedictis 
personis matrimonium etiam civiliter tantum contrahere praesumentes, 
omnes excommunicatio tenet latae sententiae Ordinario reservata. Can. 2388. 


Cf. quod dictum est superius de professis votorum sollemnium, qui 
matrimonium, etiam civiliter tantum, contrahere praesumuut cum di- 
scrimine poenae, nam per hunc canonem professi votorum simplicium 
perpetuorum tam in Ordinibus, quam in Congregationibus religiosis in- 
currunt in excommunicationem Ordinario reservatam. 


Declarationes in excommunicationes nemini reservatas 


Auctores et edilores qui sine debila licentia sacrarum scriptura- 
rum libros vel earum adnotationes aut commentarios imprimi curant, 
incidunt ipso facto in excomm. nemini reservatam. Can. 2318. 


Plures hac in re habentur Ecclesiae Constitutiones, sed omnes abro- 
gatae sunt, ac proinde standum est ad id quod statuit novus codex. 


te due 

Materia hujus canonis sunt libri sacrarum scripturarum, aut earum 
adnotationes vel commentarii sine debita licentia typis impressi. 

Subjectum sunt auctores et editores typographi, qui sine debita 
licentia predictos libros imprimi curant. Jmprimere est typis librum— 
edere. Hine venditores, detentores, lectores horum librorum sine debita 
licentia typis impressorum in censuram non incurrunt, quia non expri- 
muntur. Eadem ratione non incurrunt mandantes consulentes , coope- 
rantes et typographorum operarii, quia non exprimuntur. Nec eam in- 
currunt, qui edunt in lucem manuscripta respicientia praedictam 
materiam, quia sumus in poenis, et stricta facienda est interpretatio. 
Praeterea in censuram non incurrunt auctores et editores typographi, 
si, lis insciis, persona privata imprimi curat praedictos libros, quia deest 
eorum culpa. Denique ut auctores et editores incurrant censuram _ re- 
quiritur, ut impressio sequatur, quia ad incurrendam censuram requi- 
ritur delictum completum, hinc si editor mandat, ut praedicti libri im- 
primantur, sed postea mutato consilio id impedit, vel incepta impressione 
eam non complet, in censuram non incurrit. 


II. 


Qui ausi fuerint mandare seu cogere tradi ecclesiasticae sepulturae in- 
fideles, apostatas a fide, vel haereticos, schismaticos, aliosve sive excom- 
municatos sive interdictos contrahunt excommunicationem latae senten- 
tiae nemini reservatam; sponte vero sepulturam eisdem donantes, inter- 
dictum ab ingressu ecclesiae Ordinario reservatum. Can. 2339. 


Subjectum hujus censurae sunt mandantes seu cogentes tradi eccle- 
siasticae sepulturae infideles etc. Mandare idem est, ac auctoritate jubere, 
praecipere ; hine illi dicuntur mandantes , qui auctoritate qua pollent, 
praecipiunt aliquem praedictorum in loco sacro tumulari. Unde non 
veniunt privatae personae, quia jussio in privatis personis contra Ec- 
clesiae auctoritatem concipi non potest. Si enim Ecclesia statuit quibus 
danda, quibus deneganda est sepultura ecclesiastica, nonnisi ab habente 
auctoritatem statutum ab Ecclesia sperni potest. Cogere vero idem est, 
ac per vim vel metum gravem injuste incussum aliquid imponere. Hine 
illi dicuntur cogentes, qui per vim vel metum gravem inducunt eccle- 
siasticam auctoritatem , ut concedat praedictis sacram sepulturam. Ex 


quo sequitur eos qui praedictorum cadavera ad sacram sepulturam effe- 
runt, qui foveam excavant, qui sepeliunt, aut quovis modo cooperantur, 
in censuram non incurrunt, quia non sunt mandantes neque cogentes. 
Attamen tune mandantes vel cogentes censurae subjiciuntur, cum se- 
pultura reapse impleta est, quia in tumulatione habetur actus completus 
a lege prohibitum. 

Subjungitur in canone (radi ecclesiasticae sepulturae. Tradere autem 
ecclesiasticae sepulturae significat talium cadavera recondere, tumulare 
in loco sacro, idest in Ecclesia, vel coemeterio vel in alio quocumque 
loco ad sepulturam, vel ad alia divina officia peragenda destinato auc- 
toritate Episcopi, vel ex consuetudine. Hine si locus a potestate civili 
est designatus, nullo jure uti sepultura ecclesiastica spectari potest, ideo- 
que censura locum non habet. 

Praeterea additur in canone: infideles, apostatas a fide, haereticos, 
schismaticos aliosve sive excommunicatos sive interdictos. Sed hoc intel- 
ligendum dummodo publice constet fuisse tales, et uti tales decessisse ; 
secus adesset scandalum eis denegando sepulturam. Hine non requiritur 
ut sint vitandi, sed sufficit ut cognoscantur, prout sunt. Si vero sponte 
donatur praedictis sepultura ecclesiastica contrahunt interdictum ab 
ingressu Ecclesiae Ordinario reservatum. 

Insuper ut mandantes et cogentes incurrant praedictam censuram 
requiritur plena scientia, quia dicitur in textu: qui ausi fuerint hinc 
non tantum ignorantia invincilibis, sed etiam vincibilis crassa seu su- 
pina excusat a censura. 


Ul. 


Qui bona ecclesiastica alienare praesumpseril, st beneplacitum apo- 
stolicum fuertt scienler praelermissum, omnes quovis modo reos sive 
dando sive recipiendo sive consensum praebendo, manet excommunicatio 
latae senlentiae nemini reservata. Can. 2347. 


Hic canon respicit eos, qui alienant bona ecclesiae sine beneplacito 
apostolico, et plectuntur censura nemini reservata omnes, qui quovis 
modo alienare praesumpserint sive dando sive recipiendo sive consen- 
sum praebendo. Hine explicare oportet: 1° quid nomine alienationis 
hoe in canone intelligatur, et quid nomine bonorum, quae in hoc ca- 

none alienari prohibentur ; Qo quando haec bona alienari possint absque 
beneplacito apostolico. 

Alienatio hic latissime accipitur, ut constat ex ipsa Extrav. Ambitio- 
sae Pauli IL, ait enim S. Pontifex Omnium rerum et. bonorum ecclesia- 
sticorum alienalionem, omneque pactum , per quod ipsorum dominium 
transfertur, concessionem, hypothecam, locationem et conductionem ultra 
triennium, nec non infeudationem, vel contractum emphiteuticum. Prop- 
terea nomine alienationis non solum venit venditio, aut alius contra- 
ctus gratuitus vel onerosus, quo rei dominium in alterum transfertur, 
sed comprehenduntur omnes actiones in Extrav. Ambiliosae recensitae. 

Nomine autem bonorum hoc in canone veniunt immobilia, et pre- 
tiosa mobilia Deo dicata. Bona immobilia sunt ea, quae loco moveri 
non possunt, uti praedia, domus, agri et similia. At in re nostra veniunt 
etiam jura et actiones ad immobilia, nec non census, et annui reditus 
perpetui. Ita S. Alph. IV. 187. 

Nomine mobilium pretiosorum, quae alienari non possunt, veniunt, 
quae sunt de thesauro Ecclesiae, vel quae propter pretium, artem, ra- 
ritatem et antiquitatem conferunt Ecclesiae specialem splendorem, ut 
sunt vasa aurea, argentea, vestes pretiosae, gemmae, ornamenta pre- 
tiosa, copiosa bibliotheca librorum, et similia excedentia valorem viginti 
quinque scutatorum aureorum de camera nempe libellas circiter 225. . 
Ita Ferraris V. Alienatio art. UI. Item veniunt greges et armenta totaliter 
considerata, nec non incisio arborum et sylvarum, si fiat cum deterio- 
ratione, quatenus, illis sublatis, praedium redditur graviter deterius. S. 
Alph., loco citato. 

Hoc posito, quoniam canon nullum excipit, hance censuram incur- 
runt omnes et singuli, tum laici, tum clerici, sive saeculares sive regu- 
lares qui bona Ecclesiastica tam immobilia quam mobilia pretiosa, quae 
servando servari possunt, absque beneplacito apostolico alienant, nec 
non ii qui praedicta bona recipere praesumunt, et denique ii qui con- 
sensum praebent. Bona Ecclesiastica sunt bona monasteriorum, Eccle- 
siarum, quorumcumque locorum piorum, quamvis a laicis administren- 
tur, dummodo tamen ecclesiastica auctoritate fuerint erecta, beneficia 
item ecclesiastica. Et heic notandum 1° censuram incurri ab alienantibus, 
si bonorum administrationem habent ; nam in Extrav. Ambiliosae sermo 
est de Praelatis, beneficiariis et aliis administrationem habentibus; utpote 
sunt Episcopi, Capitula, beneficiarii et alii legitimi administratores, quo- 
rum nempe nomine et mandato alienatio fit, non eorum mandatarii. Et 

hoc eruitur etiam ex textu codicis, dicitur enim in canone: sive dando 


sive recipiendo, sive consensum praebendo , jam vero potest praebere con- 
sensum, qui administrat, non vero persona privata, quae omni jure 
caret. Propterea Religiosus subditus, aut alius quicumque, qui nullam 
habet bonorum administrationem, si quid alienat, licet peccet, non li- 
gatur tamen ista excommunicatione : 2° alienantes praedicta bona cen- 
suram incurrere, modo non sint ii casus, in quibus, uti inferius dicitur, 
beneplacitum apostolicum non requiritur: 3° ignorantiam invincibilem, 
aut ignorantiam vincibilem crassam seu supinam excusare ab hac cen- 
sura, quia adest verbum praesumpserit. 

Adsunt tamen casus a jure permissi, in quibus hujusmodi venia 
non -requiritur, et censura effugitur. Hine absque venia alienari pos- 
sunt: 1° terrulae, aliique fundi steriles et exigui valoris, minusve Ec- 
clesiae utiles; 2° res, quae verisimiliter ad triennium sine notabili de- 
terioratione non perdurant; 3° res ad quas conservandas ejus reditus 
non sufficerent. At, abstractione facta a consuetudine, recentiores et sa- 
pientiores Theologi pro hodierna pecuniae conditione existimant nunc 
temporis fundum exigui valoris, quem Episcopi sine venia Pontificis 
alienare possunt, illum esse, qui valet 500 libellas, ita Bouix, et alii 
plures. Item non incurritur censura, si oportet vendere ad solvendum 
debitum, pro quo creditor urget apud judicem, et deest tempus recur- 
rendi pro venia ad S. Sedem. Pariter in casu magnae necessitatis, quae 
non permittat expectare consensum S. Sedis. Item in casu notoriae u- 
tilitatis Ecclesiae, si, expectato consensu Pontificio, transiret occasio. In 
his tamen duobus casibus necessitatis et utilitatis requiritur saltem con- 
sensus Episcopi. Ita S. Alph. VI. 187. 


IV. 


Excommunicatione nemini reservata ipso facto plectuntur omnes, 
qualibet etiam dignitale fulgentes, qui quoquo modo cogant sive virum 
ad statum clericalem ampleclendum, sive virum aut mulierem ad reli- 
gionem ingrediendam vel ad emillendam religiosam professionem tam 
sollemnem quam simplicem, lam perpetuam quam temporariam. Can. 2352. 


Quoniam divina yocatio ad statum clericalem et religiosum requi- 
ritur, ut possit quis pie sancteque vivere, sequitur cogere aliquem ad 


amplectendum statum clericalem aut religiosum, ad quem non est vo- 
catus, est grave peccatum contra justitiam, quia laeditur jus ad liber-— 
tatem, et idem est ac eum conjicere in barathrum perditionis, quia caret 
gratia ad adimplenda onera statui clericali’ et religioso adnexa. Hine 
jure merito novus codex plectit censura nemini reservata omnes, qui 
quovis modo idest vi, metu, minis et etiam metu reverentiali, cogunt 
virum ad statum clericalem amplectendum, aut virum aut mulierem 
ad emittendam religiosam professionem tam sollemnem, quam simpli- 
cem, tam perpetuan, quam temporariam. At ad incurrendam censuram 
requiritur delictum completum, hinc si adhibetur vis aut incutitur me- 
tus viro ad statum clericalem amplectendum, vel viro ac mulieri ad 
religionem ingrediendam, at frustra omne adhibitum fuit, quin habuerit 
effectum, non incurritur censura, quia delictum non fuit completum. 


V. 


Fidelis, qui scienter omiserit eum, a quo sollicitatus fuerit intra men- 
sem denuntiare, incurril in excommunicationem latae sentenliae nemini 
reservatam, non absolvendus nist poslquam obligationi satisfecerit, aut 
se satisfacturum serio promiserit. Can. 2368. 


Cum immane flagitium et enormissimum crimen sit, poenitentes in 
confessionario ad venerea sollicitare, Rom. Pontifices de bono anima- 
rum solliciti contra illud Constitutiones et gravissima decreta ediderunt. | 
Novus codex eadem confirmavit, et statuit : Midelis, qui scienter omiserit 
eum, a quo sollicitatus fuerit intra mensem denuntiare incurrit in excom. 
nemini reservatam. Ad hance denuntiaticnem sub censura obligantur tan- 
tum ii, qui fuerunt sollicitati, uti eruitur ex textu; nam canon plectit 
censura eum, qui est sollicitatus, et intra mensem non denuntiat. Si au- 
tem denuntiatio a sollicitato nequit fieri per se, uti sunt Moniales, puellae | 
in monasteriis degentes etc., est facienda per epistolam, vel per aliam 
personam sibi benevisam, dummodo non adsit periculum suae infamiae, 
uti declaravit S: C. Inquisitionis die 26 feb. 1867. Haec autem obligatio 
denuntiandi non cessat, sive confessarius sit emendatus, sive longum 
tempus lapsum sit, sive sollicitatio probari non possit, uti patet ex Bullis, 
et etiam ex ipsa ratione eruitur; nam onus denuntiandi non solum in- 
ductum est ad finem emendationis, sed etiam ut alii deterreantur ab 

hoc execrabili crimine perpetrando, et ad seandalum reparandum, qui 
finis adhuc viget, etiam supposita emendatione confessarii sollicitantis, 
vel diuturnitate temporis elapsi. 

Utrum autem poenitens excusetur a denuntiando sollicitantem , si 
inde timeat grave damnum in vita, fama et rebus temporalibus , non 
conyeniunt DD. Nonnulli negant, quia homo habet jus naturale ad haec 
omnia defendenda , sed contra hoc jus naturale praevalere non potest 
jus humanum, qualis est novus codex: ergo cum periculo gravis damni 
in vita, fama et rebus temporalibus non tenetur poenitens sollicitantem 
denuntiare. Alii affirmant, nam incommoda, quae adveniunt sacramento 
poenitentiae ob omissionem denuntiationis, praevalent incommodis pri- 
vatis, cum illa sint contra bonum commune religionis, haec vero contra 
personas particulares; ergo denuntiandi sunt sollicitantes etiam cum pe- 
riculo gravis damni. Sed nos via media incedimus, et dicimus, quod 
regulariter Joquendo excusatur sollicitatus cum periculo gravis damni 
a denuntiando sollicitantem, quia praecepta Ecclesiae non obligant cum 
gravi incommodo. Quod si id expostulat bonum commune Religionis, 
quatenus frequenter confessarius cum pluribus abutatur hoc sacramento 
cum grayi animarum pernicie, et tunc ad vitandum majus damnum im- 
minens Religioni et communitati, etiam cum periculo gravis damni te- 
netur poenitens sollicitatorem denuntiare. 

Statuto onere denuntiationis, omnes cujuscumque aetatis vel sexus, 
dummodo doli capaces, qui sollicitati ad turpia a confessario aut sim- 
plici sacerdote tanquam a confessario in capitibus in Bullis expressis, sive 
tune sollicitationem apprehenderint, sive postea ad maturiorem aetatem 
perventi infra mensem culpabiliter denuntiationem omittunt, incidunt 
in excOm. nemini reservatam hujus canonis, quae quidem excom., licet 
sit nemini reservata, et a quovis confessario possit absolvi, tamen in 
praxi, nisi fiat denuntiatio, ne absolvi quidem potest, quia poenitens, 
cum possit, non denuntians est indispositus, et ratione indispositionis 
non potest absolvi. Attamen haec censura intelligenda est, si absque 
legitima causa et vero impedimento denuntiatio omittatur, quia stante 
justa causa, si sollicitatus serio promittat quam primum facere denun- 
tiationem, potest absolvi, et censura effugitur; uti eruitur ex Instructione 
S. Officii ad Episcopos 20 Sept. 1867, et ex Bulla Bened. XIV. 

Ut autem praedicta censura incurratur, requiritur — 1° ut culpa- 
biliter quis omittat denuntiationem, idest sciat suam obligationem de- 
nuntiandi; sciat poenam adnexam, et terminum suae obligationis, nempe 

intra mensem teneri.— 2.° requiritur ut sit poenitens, quia dicitur in 
textu: Fidelis, qui scienter omiseril, eum, a quo sollicitatus fuerit intra 
mensem denuntiare — 3.° ut sollicitatio fiat in capitibus expressis in Const. 
Gregorii XV et Benedicti XIV. 


Declarationes in nonnullas suspensiones, quae explanatione egent. 
III. 


Suspensionem a divinis, Sedi Apostolicae reservatam, ipso facto 
contrahunt, qui recipere ordines praesumunt ab excommunicato vel su- 
spenso vel interdicto post sententiam declaratoriam vel condemnatoriam, 
aut a notorio apostata, haeretico, schismatico; qui vero bona fide a quo- 
piam eorum sit ordinatus exercitio careat ordinis sic recepti donec di- 
spensetur. Can. 2372. 


Hic canon duas continet partes; prima respicit eos. qui mala fide 
ordinem suscipiunt ab excommunicato vel suspenso vel interdicto post 
sententiam declaratoriam vel condemnatoriam, aut a notorio apostata, 
haeretico, schismatico; secunda eos, qui bona fide a praedictis Episco- 
pis ordines recipiunt. 

Ad primam partem quod attinet, ut explicatio clarior evadat, se- 
quentes animadversiones praemittere oportet. — 1° notandum cum di- 
catur in textu recipere ordines praesumunt, nomine ordinum veniunt 
tum majores tum minores, hinc qui recipit a praedictis sive majores 
sive minores ordines hance suspensionem incurrit, quin imo si Episco- 
pus ab uno ex praedictis consecrationem recipit, hac suspensione etiam 
afficitur — 2.° notandum cum in textu legatur suspensionem a divinis 
sequitur suspensionem esse totalem, idest talis suspensus privatur usu 
tum ordinis, tum jurisdictionis — 3.° notandum hanc suspensionem in- 
curri modo Episcopus tali censura seu canonico impedimento affectus 
sit ob quod ordines conferre nequeat. Quamobrem si Episcopus non 
sit suspensus a collatione ordinum, sed alia particulari suspensione sit 
affectus, recipiens ordinem ab ipso non videtur hance suspensionem in- 
currere. Ratio est, tum quia non est facienda extensio ultra legislatoris 
intentionem , tum quia non videtur prohibitum in tali eventu ordines 
ab hujusmodi Episcopo suscipere, ac proinde non incurri suspensionem, 

ita Bonac. — 4.° animadvertendum, pro iis, qui mala fide ordines a prae- 
dictis Episcopis suscipiunt, suspensionem esse censuram veri nominis, . 
quia in poenam patrati criminis inflictam ; pro-iis vero qui bona fide 
recipiunt, hanc suspensionem non esse censuram , sed prohibitionem 
exercendi ordinem. Et hoc eruitur sive ex contextu, sive ex rei natura. 
Ex contextu, tum quia, cum sermo est de iis, qui ordines a praedictis 
Episcopis mala fide recipiunt, dicitur suspensionem a divinis contrahunt, 
cum vero sermo est de iis, qui bona fide eos recipiunt, omittitur ver- 
bum suspensio , sed dicitur exercitio careat ordinis donec dispensetur, 
verba donec dispensetur adhibita satis superque indicant esse simplicem 
prohibitionem, et non censuram, quia censura absolvitur, non dispen- 
satur. Ex rei natura, quia non infligitur censura absque culpa; si enim 
bona fides habetur , quomodo censura subeunda esset? Unde infertur 
quod qui mala fide a praedictis Episcopis ordines recipit, eos exercendo 
peccat, et irregularitatem incurrit; qui vero bona fide recipit, et postea 
sciens vitium Ordinantis ordinem exercet, antequam dispensatur, peccat, 
sed irregularis non evadit. 

His praemissis, ad primam articuli partem quod attinet, ut haec 
suspensio incurratur, requiritur : — 1.° Ut Episcopus sit vel excommu- 
nicatus, vel suspensus vel interdictus post sententiam declaratoriam vel 
condemnatoriam, aut notorius apostata, haereticus, schismaticus. Unde 
si Episcopus ad aliquod Capitulum pertinet, et Capitulum est suspen- 
sus, si quis ab eo ordinatur, hance suspensionem non incurrit, quia Epi- 
scopus non est suspensus post sententiam declaratoriam vel con- 
demnatoriam. Neque eam incurrit, si est haereticus vel schismaticus 
occultus, quia ad suspensionem incurrendam oportet, ut haereticus 
aut schismaticus notorius sit:— 2.° requiritur praesumptio, quia in 
textu dicitur: gui recipere ordines praesumunt. Hine ignorantia crassé¢ 
et supina ab hac suspensione excusat. Similiter qui per vim a prae- 
dictis Episcopis ordinatur, aut per metum, suspensionem non incur- 
rit, quia deest praesumptio. Tandem qui in dubio an sint praedicti 
excommunicati, suspensi interdicti post sententiam declaratoriam vel 
condemnatoriam, vel haeretici, schismatici notorii ab ipsis ordinatur , 
graviter peccat, sed suspensionem non incurrit, quia ubi adest dubium, 
deest praesumptio;— 3.° requiritur ad hane suspensionem incurrendam, 
ut Ordo sit valide collatus, quia si Ordo non fuit receptus, non potest 
concipi ejusdem ordinis suspensio, uti ex, gr. si quis esset ordinatus a 
praedictis non servata forma Ecclesiae ; quoties enim in collatione sa- 

cramentorum mutatio formalis, seu substantialis contingit, sacramen- 
tum non conficitur. ? 

Ad alteram canonis partem quod attinet, ut quis exercitio ordinis 
careat, requiritur bona fides, idest ignorantia invincibilis de vitio Or- 
dinantis, ita ut censeat esse in communione Ecclesiae, neque ulla cen- 
sura irretitum. Privatio autem exercendi ordinem susceptum pro iis, 
qui bona fide a praedictis ordinem susceperunt, non est reservata di- 
spensatio Rom. Pontifici. Unde S. Alph. lib. 1. 190 cum aliis auctoribus 
ait; Potest autem inferior, idest Episcopus, dispensare in lege Superio- 
ris, st in lege generaliter permittatur, dispensatio, v. g. si dicatur : donec 
dispensetur , ideoque haec privatio exercendi ordinem potest tolli ab 
Episcopo. At quid dicendum de iis, qui cum dubio a praedictis ordinem 
suscipiunt, carentne exercitio ordinis? Hi non incurrunt in suspensio- 
nem a divinis, uti dictum est in prima hujus canonis parte, quia ubi 
adest dubium, deest praesumptio; at nisi velimus eos dicere melioris 
conditionis esse, quam ‘ii qui bona fide a praedictis ordinem suscepe- 
runt, dicendum in secunda canonis parte comprehendi, ideoque si postea 
cognoscunt Episcopum ordinantem revera esse talem, privantur exercitio 
ordinis suscepti. At isti possunt ab Episcopo dispensari? Rigorose lo- 
quendo non possent, quia non potest dici in bona fide ordinati, at quo- 
niam de hoc in textu nulla mentio fit, graves auctores censent posse ab 


Episcopo dispensari. 


IV. 


In suspensionem per annum ab ordinum collatione Sedi Aposto- 
licae reservatam ipso facto incurrunt: 
1°. Qui alienum subditum sine Ordinarii proprii litteris dimissoriis 
ordinaverint : 
| 2°. Qui subditum proprium, qui alibi tanto tempore moratus sit, 
ut canonicum impedimentum contrahere ibi potuerit, ordinaverint. _ 
3°. Qui aliquem ad ordines majores sine titulo canonico promo- 
verint. 
4°, Qui, salvo legitimo privilegio, religiosum, ad familiam perti- 
nentem quae sit extra lerritorium ipsius ordinantis, promoverint, etiam 
cum litteris dimissorialibus proprit Superioris, nist legitime probatum 
fuerit aliquem e casibus occurrere de quibus in can. 966. Can. 2373. 

Hic canon quatuor amplectitur partes..Prima respicit Episcopos, 


qui alienum subditum ordinant sine litteris dimissoriis proprii Ordi- 
narii. Secunda respicit eos qui ordinant subditum proprium, qui alibi 
tanto tempore moratus sit, ut canonicum impedimentum contrahere 
ibi potuerit sine litteris testimonialibus Ordinarii loci in quo moratus 
est. Tertia respicit eos qui aliquem ad ordines majores promoverint 
sine titulo canonico. Quarta respicit eos , qui religiosum promoverint 
ad ordines sine licentia Episcopi dioecesani, ubi sita est domus reli- 
giosa, ad cujus familiam pertinet ordinandus. | 

Ad primam partem quod attinet. Episcopus non potest ordinare 
nisi subditos. Quatuor modis potest quis evadere subditus alicujus Epi- 
scopi, vel ratione originis, vel ratione domicilii, vel ratione beneficii, 
vel ratione familiaritatis, seu famulatus, id eruitur ex Trid. sess. XXIII, 
Ille censendus est subditus ratione originis, qui in aliqua dioecesi natus 
est, dummodo ibi fortuito non sit natus, quatenus ibi mater causa iti- 
neris, vel negotii degebat, hoc enim in casu ordinari debet ab Episcopo 
loci, ubi pater tempore nativitatis ordinandi domicilium habebat. Ille 
fit subditus ratione domicilii, qui alicubi venit animo perpetuo ibi ma- 
nendi. Ut ratione beneficii quis fiat subditus, requiritur ut beneficium 
actu possideatur, et de se sufficiat ad congruam sustentationem. Denique 
ut ratione familiaritatis quis evadat subditus, oportet, ut Episcopus per 
triennium eum aluerit secum habens in suo actuali servitio, eidemque 
intra mensem conferat beneficium sufficiens ad congruam sustentatio- 
nem cum litteris testimonialibus Episcopi originis et domicilii, en verba 
Trid. sess. cit. Modo per triennium fuerit secum commoratus, et benefi- 
cium omni remota fraude statim reipsa illi conferatur, ita quoque S. Alph. 
VI. 760. 

His praemissis novus codex sub poena suspensionis a collatione 
ordinum Sedi Apostolicae reservatae prohibet Episcopis alienum subdi- 
tum ordinare, absque ejus Episcopi litteris dimissorialibus. Per litteras 
dimissoriales intelliguntur illae litterae, quibus delegatur alieno Episcopo 
licentia ordinandi proprium subditum. Necesse autem non est ut hujus- 
modi litterae dimissoriales in scriptis sint traditae, sed sufficit ad hane 
suspensionem effugiendam, ut hujusmodi facultas ore tenus detur, quia 
sive scriptis sive viva voce id fiat, semper idem finis legis obtinetur, 
nempe certus evadit Episcopus ordinans de delegatione proprii Epi- 
scopi. Excipe ultramontanos in Italia degentes, qui ordinari non possunt, 

nisi in scriptis licentiam proprii Episcopi exhibuerint, et rationem pro- 
pter quam alibi ordinantur. . 

In canone dicitur: qui alienum subditum ordinaverit, at quoniam 
sub nomine Ordinum veniunt etiam ordines minores, sequitur huic su- 
spensioni subjacere non tantum Episcopos, sed etiam illos Abbates, qui 
ordines minores ex privilegio conferre possunt, quoties vetitum ab hoc 
canone patrant. Hoc autem dicendum est sive ordinent Clericos saecu- 
lares sive Regulares; nam Regulares ex novo codice debent suscipere 
ordines ab Episcopo, in cujus dioecesi est Monasterium, ubi tunc com- 
morantur. Hine si Regulares a jurisdictione Episcopi sunt exempti, 
et ab alieno ordinantur sine Superioris Regularis facultate et consensu, 
sic Ordinantes hance suspensionem incurrunt. Si vero non sunt exempti, 
et ordinantur ab alieno Episcopo sine proprii Episcopi litteris dimis- 
sorialibus, sic Ordinantes eadem suspensione percelluntur. 

Nomine autem Ordinarti proprii heic non veniunt tantum Episcopi 
proprie dicti, sed omnes qui dimissorias concedere possunt, uti Vica- 
rius Generalis speciale mandatum ab Episcopo habens; Vicarius Capi- 
tularis post annum a morte Episcopi, et etiam infra annum pro arctatis, 
idest pro iis, qui ratione beneficii obtenti vel obtinendi arctati sunt ad 
-sacros ordines suscipiendos. Abbates jurisdictionem quasi episcopalem 
habentes pro suis subditis, et Superiores Regulares pro suis subdilis, quo- 
ties Religio a jurisdictione Episcopi est exempta. Cum dimissoriis igitur 
a praedictis obtentis potest profecto Episcopus ordinare alienum sub- 
-ditum, quin hance suspensionem incurrat. 

Ad secundam hujus canonis partem quod attinet, illi Ordinantes 
hance suspensionem incurrunt, gui proprium subditum ordinant sine lit- 
teris testimonialibus illius Episcopi, in cujus dioecesi tanto tempore ille 
moratus sit, ut canonicum impedimentum, idest censuras, irregularitates 
etc. contrahere potuerunt. Litterae vero testimoniales illae sunt, quae fi- 
dem faciunt de morum probitate, et idoneitate clerici ad ordinem pro- 
movendi. At quale tempus requiritur ut hujusmodi litterae testimoniales 
sint necessariae? En quomodo exprimitur novus codex canone 994. 
: Tempus quo promovendus potuil canonicum tmpedimentum contrahere 
est, regulariter pro militibus trimestre, pro aliis semestre post puberta- 
tem; sed Episcopus ordinans pro sua prudentia exigere potest litteras 
testimoniales etiam ob brevius commorationis tempus, et ob tempus quo- 
que quod pubertatem antecessit. 


At quid dicendum, si quis a Summo Pontifice obtinuit privilegium, 
quo potest ordinari a quocumque Episcopo? Iste potest ordinari ab- 
sque ullis litteris dimissoriis a quocumque Episcopo, non autem absque 
litteris testimonialibus Episcopi tam originis,quam domicilii super suis 
natalibus, aetate et moribus, ita S. Alph.. Hine si Episcopus non pro- 
prius eum ordinat absque litteris testimonialibus peccat, at hance suspen- 


sionem non incurrit, quia non ordinat suum subditum. ; 

Ad tertiam hujus canonis partem quod attinet, ne clericus aut re- 
ligiosus cum dedecore status ecclesiastici mendicare cogatur, novus codex 
infligit suspensionem a collatione ordinum per annum contra illum 
Episcopum , qui majores ordines conferunt sine titulo canonico. Pro 
clericis saecularibus titulus canonicus, ait novus codex can. 979, est 
titulus beneficii, eoque deficiente , patrimonii aut pensionis. Hine ti- 
tulus debet esse et vere securus pro tota ordinati vita, et vere suffi- 
ciens ad congruam ejusdem sustentationem, secundum normas ab Or- 
dinariis pro diversis locorum et temporum necessitatibus et adjunctis 
dandas. Ordinatus in sacris, si titulum amittat, alium sibi provideat, 
nisi, judicio Episcopi, ejus congruae sustentationi aliter cautum sit. Qui, 
citra apostolicum indultum, suum subditum in sacris sine titulo canonico 
scienter ordinaverint, aut ordinari permiserint, debent ipsi eorumque 
successores eidem egenti alimenta necessaria praebere, donec congruae 
ejusdem sustentioni aliter provisum fuerit. Si Episcopus aliquem ordi- 
naverit sine titulo canonico cum pacto ut ordinatus non petat ab ipso 
alimenta, hoc pactum omni vi caret. Si ne unus quidem ex titulis re- 
censitis praesto sit, suppleri potest titulo servitii dioecesis, et, in locis 
Sacrae Congregationi de Propaganda fide subjectis, titulo missionis, ita 
tamen ut ordinandus, jurejurando interposito , se devoveat perpetuo 
dioecesis aut missionis servitio sub Ordinarii loci pro tempore aucto- 
ritate. Ordinarius presbytero, quem promoverit titulo servitii eeclesiae 
vel missionis, debet beneficium, vel officium vel subsidium ad congruam 
ejusdem sustentationem sufficiens conferre. Pro regularibus titulus ca- 
nonicus est sollemnis religiosa professio seu titulus, ut dicitur, pauper- 
tatis. Pro religiosis votorum simplicium perpetuorum est titulus mensae 
communis Congregationis, aliusye similis ad normam constitutionum. 
Ceteri religiosi, etiam ad ordinationis titulum quod attinet, jure saecu- 
larium reguntur. Haec omnia sunt statula in novo codice can. 979 et. seqq. 
Episcopus igitur qui aliquem ad ordines majores sine titulo canonico 


promoverint hance suspensionem a collatione ordinum incurrunt. Utrum 


autem hac suspensione percellantur tantum locorum Ordinarii, aut — 
quivis alius Episcopus, cui clericorum ordinatio committitur , respon-— 
dendum est utrosque comprehendi in hoc canone 1° quia in textu ge- 

neraliter dicitur: qui aliquem ordinaverit, et possunt ordines conferre 

Episcopi tam proprii, quam alieni cum litteris dimissoriis proprii Epi- 
scopi; 2° quia verbum aliquem cum sit generale amplectitur proprios 

subditos, et alienos cum praedictis litteris dimissoriis ; 3° quia ubi militat 

eadem ratio, ibi eadem est juris dispositio. At quid dicendum si titulus 

est falsus, aut insufficiens vel fiduciarius? Si titulus est falsus procul 

dubio dicitur clericus ordinatus sine titulo, et Ordinans huic suspensioni 

subjacet. Si titulus est insufficiens pro sustentatione, licet Ordinans gra- 
viter peccet, hanc suspensionem tamen non incurrit, quia non potest 
dici ordinatus absque titulo. Si est fiduciarius , utique incurrit in su- 
spensionem, quia revera sine titulo ordinatur. Qui aliquem promovet 
ad titulum beneficii, cujus fructibus frui non poterit nisi post obtentum 

presbyteratum, hic non est promotus sine titulo, ideoque sic Ordinans 

hac suspensione non ligatur. E contra qui promovet aliquem ad titu- 

lum beneficii, quod actu non possidet, sed solum in potentia, censendus 

est sine titulo promotus, et sic Ordinans hanc suspensionem incurrit. 

Denique si quis beneficium invalide obtinet, et ad illius titulum  pro- 

moveretur, esset absque titulo promotus, et sic Ordinans suspensionem | 
incurrit, quia revera hic non habet beneficii titulum, sed est intrusus.. 
Utrum autem qui ad titulum patrimonii sit ordinatus, sed aere alieno 

gravatus, censendus sit ordinatus absque titulo, sic respondendum ; si 

soluto debito ei remanet aliquid, licet insufficiens pro sustentatione, non 

est dicendus ordinatus sine titulo; si vero soluto debito nihil ei rema- 

net, est censendus ordinatus sine titulo, et sic Ordinans hanc suspen- 

sionem incurrit. 

Ad postremam hujus canonis partem quod attinet, ait novus codex 
can 965-66 Episcopus ad quem Superior religiosus litteras dimissorias 
mittere debet, est Episcopus dioecesis, in qua sita est domus religiosa, 
ad cujus familiam pertinet ordinandus. Tunc tantum Superior religiosus 
ad alium Episcopum litteras dimissorias mittere potest, cum Episcopus 
dioecesanus licentiam dederit, aut sit diversi rifus, aut sit absens, aut 
non sit ordinationem habiturus proximo legitimo tempore, vel denique 
cum dioecesis vacet, nec eam regat, qui charactere episcopali polleat. Ne- 
cesse est ut singulis in casibus id Episcopo ordinaturo constet ex au- 
thentico Curiae Episcopalis testimonio; et tunc Superior religiosus mit- 


tendo ad alium Episcopum litteras dimissari 's effugit suspen-_ 

a Hoc posito qui ordinat religiosum extra territorium in quo sitaest 

-domus religiosa ordinandi, etiam cum litteris dimissorialibus proprii_ : 
‘Superioris, quin occurrerint casus supra recensiti, nempe sine licentia s 

_ proprii Ordinarii, aut nisi ei constet esse legitime impeditum, incidit in ; 
suspensionem ab ordinum collatione per annum. ad 
Haec suspensio uti patet ex textu non est perpetua nec totalis, sed 


3 partialis. Non est perpetua, quia elapso anno cessat. Est partialis idest 


- tantum a collatione ordinum; unde potest ita suspensus ea omnia a-  ~ 
_- gere quae sunt ordinis et jurisdictionis, excepta Ordinum ‘collatione, 
potest tamen aliis suorum subditorum ordinationem committere. ! 

INTERDICTA 


Declarationes in interdicta. 


Universitates, Collegia, Capitula aliaeve personae morales, quocunque 
nomine nuncupentur a legibus decrelis mandatis Romani Pontificis pro 
tempore existentis ad Universale Concilium appellantes interdicltum spe- 
ciali modo Sedi Apostolicae reservatum incurrunt. Can. 2332. 


Cum Universitas non possit excommunicari, quia, ait D. Thomas 
non est credibile totam communitatem deliquisse, sed forte aliquos esse 
innocentes, possit tamen interdici, merito novus codex plectit interdicto 
speciali modo Sedi Apostolicae reservato Universitates, Collegia, Capitula, 
quae appellant a legibus, decretis mandatis Rom. Pontificis pro tempore 
existentis ad Universale Concilium. Hoc interdicto ligantur omnes illae 
personae, quae alicujus Universitatis Collegii et Capituli sunt membra, 
étiamsi non omnes, sed tantummodo major pars consensu aut suffragio 
ad appellationem concurrerit; nam quod factum est a majori parte 
censetur factum a tota Universitate Collegio et Capitulo. At quoniam 
contingere potest quod Universitas Collegium et Capitulum interdictum 
coalescat ex clericis, religiosis, et laicis, sequitur omnes sub interdicto 
comprehendi, quia vere sunt partes illius. Quinimo si in tali commu- 
nitate reperiuntur innocentes, etiam ipsi interdicto subjacebunt, non ut 
innocentes, sed quia sunt partes communitatis interdictae. Idem dicendum 
est de absentibus a Capitulo, Collegio, Universitate tempore appellationis, 
et idem dicendum de iis, qui post latum interdictum illius Universi- 
tatis, Collegii, Capituli membra esse coeperunt, quia sunt partes illius 

: quod relate ad eos, 
qui eorum appellatione causam dederunt interdicto, interdictum naturam 
induit specialis interdicti, quia habetur delictum et contumacia, ideoque 


communitatis interdictae. Hoc habito discrimine 


est vera censura, et eos tenet etiam relicta communitate, et si sunt cle- 
rici, et ordinem sacrum exercent, incurrunt etiam irregularitatem, quia 
speciale interdictum excommunicationi aequiparatur, ita Salm tr. X de 
censuris n.° 35. Relate vero ad illos, qui sunt innocentes, vel erant ab- 
sentes tempore appellationis, vel postea in communitatem advenerunt, 
est mera privatio, et tamdiu hoc interdicto afficiuntur , quamdiu sunt 
partes illius communitatis interdictae ; hine si ab ea recedunt, eo ipso ab 
interdicto liberantur ; unde si sunt clerici, et ordinem sacrum exercent 
eo tempore, quo talis communitatis sunt membra, peccant, sed irregula- 
ritas eos non tenet. 

Ut autem hoc interdictum incurratur duo requiruntur: 1.4 ut ca- 
pitulum sit legitime congregatum : 2.° ut major pars Universitatis, Col- 
legii, Capituli consensu aut suffragio ad appellationem concurrat. Hine 
si nonnulli rebelles seorsim, non indicto Capitulo, Universitate, Collegio 
sese congregarent, et ab ordinationibus Summi Pontificis ad Universale 
Concilium appellarent; vel licet Capitula aut Collegia sint legitime con- 
gregata, tamen minor eorum pars ad appellationem concurreret, Capi- 
tulum aut Collegium hoc interdicto non afficitur; in primo casu quia, 
Capitulo juxta eorum leges non indicto, tanquam singulares personae 
appellarunt, non vero morales, nempe Capitulum constituentes ; in al- 
tero quia minor Capituli pars Capitulum non efformat. Attamen prae- 
dicti rebelles excommunicationem spec. modo reseryatam incurrunt, 
uti antea dictum est. 


II. 


Sponte sepulluram ecclesiasticam donantes infidelibus. apostatis a fide 
haerelicis, schismaticis aliisve sive eccommunicatis , sive interdictis , nisi 
ante mortem aliqua dederint poenitentiae signa, contrahunt interdiclum 
ab ingressu ecclesiae Ordinario reservatum. Can. 2339. 


Cfr. quod dictum est superius cum discrimine poenae. 


Ill 


Scienter celebrantes vel celebrari facientes divina in locis interdictis 
vel admittentes ad celebranda officia divina per censuram vetita clericos 
excommunicatos, interdictos, suspensos post sententiam declaratoriam vel 
condemnatoriam, interdictum ab ingressu ecclesiae ipso jure contrahunt, 
donec, arbitrio ejus cujus sententiam contempserunt congruenter satisfe- 
cerint. 2338 § 3. 


Hic canon duplici constat parte. Prima afficit eos, qui celebrant, 
vel celebrare faciunt divina in locis interdictis. Secunda afficit eos, qui — 
admittunt ad celebranda divina officia clericos excommunicatos inter- 
dictos suspensos post sententiam declaratoriam vel condemnatoriam. 
Haec explicabimus. 

Et in primis. In textu dicitur celebrantes divina officia. Nomine di- 
vinorum officiorum, ait novus codex can. 2256. intelliguntur functiones 
potestatis ordinis, quae de instituto Christi vel Ecclesiae ad divinum 
cultum ordinantur, et a solis clericis fieri queunt. Unde sacrificium Mis- 
sae, publica oratio, processio, cantus horarum, benedictio olei, aquae, 
candelarum, et alia adnexa ordini clericali, quae solemniter exercentur, 
excepta concione, sunt divina officia, ita S. Alph. VII, 177. 

Insuper cum dicitur: vel celebrari facientes divina in locis inter- 
dictis, intelligendum est tam de interdicto locali generali, quam parti- 
culari, nempe de omni loco, etiam particulariter interdicto, quia textus 
generaliter Joquitur. 

Praeterea cum dicitur: admittentes ad divina officia excommuni- 
calos interdictos suspensos post sententiam declaratoriam vel condemna- 
toriam illi proprie dicuntur admittere ad divina officia, ait Suarez lib. V. 37 
ad quoram curam spectat prohibere vel admittere aliquem ad hujusmodi 
actus: vel, ut ajunt Filliucius, Avila, aliique, ille proprie dicitur admit- 
tere, qui ex officio suo debet prohibere, et non prohibet, uti Parochi, 
ecclesiae Rectores, quorum curae loca sacra commissa sunt. At heic 
notandum est hujusmodi praedictas actiones esse vetitas fieri in locis 
interdictis , et contra delinquentes latum esse interdictum, ab ingressu 
Ecclesiae, sed non prohibentur in die Nativitatis Domini, Paschatis, Pen- 
tecostes, sanctissimi corporis Christi et Beatae Mariae Virginis in coelum 


‘ 


assumptae, quia in his diebus interdictum locale suspenditur, et prohi- 
betur tantum collatio ordinum et sollemnis nuptiarum benedictio, ita 


novus codex can. 2270. 

Subjectum istius interdicti sunt omnes et singuli ecclesiastici tam 
saeculares quam regulares, quia textus generaliter loquitur, hinc omnes 
comprehendit. Dixi omnes et singuli ecclesiastici, quia tantum eccle- 
siastici possunt praefatas actiones perpetrare; hoc habito discrimine 
quod relate ad celebrantes omnes praedicti indiscriminatim hoc inter- 
dicto ligari possunt; relate vero ad celebrari facientes, et ad admittentes 
tantum ii hoc interdicto ligari possunt, qui auctoritatem habent permit- 
tendi aut prohibendi hujusmodi actus, uti sunt Parochi, ecclesiae Rectores, 
quia isti tantum possunt facere celebrare in locis interdictis, et possunt 
admittere ad praedictos actus, ita Suarez Filliucius, Avila, Bonac. 

Ut autem praedicti hoc interdictum incurrant, requiritur — 1.* ut 
scienter actiones vetitas faciant, nempe sciant locum esse interdictum, 
hine ignorantia invincibilis , aut vincibilis crassa seu supina eos excu- 
sat. — 2.° ut excommunicatus interdictus suspensus sit talis post senten- 
tiam declaratoriam vel condemnatoriam — 3.° ut qui eos ad actiones 
vetitas admittunt, auctoritatem habeant eos a praedictis actibus ar- 
cendi — 4.° ut metus sit gravis, non levis, ut possint praedicti excusari 
ab interdicto, quia parum pro nihilo reputatur. 

Interdictum ab ingressu Ecclesiae, ait novus codex can. 2277, secum- 
fert prohibitionem ne quis in Ecclesia divina officia celebret, vel eisdem 
assistat, aut ecclesiasticam sepulturam habeat, si autem assistat, non est 
necesse ut expellatur, nec, si sepeliatur, oportet ut cadaver amoveatur. 
At potest taliter interdictus celebrare in oratorio privato, quia non est 
interdictus ab ingressu cujuscumque loci sacri, sed tantum publicae Ec- 
clesiae. Insuper potest Ecclesiam ingredi ad orandum, quia ei prohibetur 
tantum exercitium ordinis sacri in Ecclesia, assistentia divinis officiis, 
et ecclesiastica sepultura et non aliud. Insuper potest in Ecclesia sa- 
cramenta recipere, dummodo divinis officiis non assistat, nam hujusmodi 
interdictum non privat sacramentorum usu. 

Hoc interdictum potest absolvi ab eo, qui locum interdixit. Attamen 
delinquentes contra hune canonem, praestita congruenti satisfactione ad 
arbitrium ejus, cujus sententiam contempserunt, possunt a quocumque 
absolvi, quia in textu dicitur: interdictum ab ingressu Ecclesiae ipso jure 
contrahunt , donec arbitrio ejus, cujus sententiam contempserunt , con- 
gruenter satisfecerint. Utrum autem non solum reseryatio, sed ipso facto 

cesset interdictum, quin opus sit absolutione, litigant DD. Bonacina 
censet quod praestita congruenti satisfactione , vinculum interdicti ex 
se ipso exstinguitur. Alii communiter negant, quia quando quis ligatur 
censura, nonnisi per absolutionem cessat, et id confirmant ex respon- 
sione S. Poenit.“#¢ an. 1832 quoad similem casum. ) 


IV. 


Qui causam dederunt interdicto locali aut interdicto in communi- 
tatem seu collegium, sunt ipso facto personaliter interdicti. Can. 2338 § 4. 


Quid est hoc interdictum personale, et quinam sunt ejus affectus 
explicandum est. Interdictum est censura ecclesiastica qua prohibentur 
omnia divina officia, usus quorundam sacramentorum, et ecclesiastica 
sepultura. Interdictum potest esse personale, et afficit personam. Locale 
afficit locum. Mixtum afficit locum et personam. Hinc effectus interdicti 
sunt: privatio activa et passiva quorundam sacramentorum: privatio 
divinorum officiorum : privatio sepulturae ecclesiasticae. Dictum est quo- 
rundam sacramentorum, nam tempore interdicti localis generalis potest 
administrari sacramentum Baptismi, Confirmationis , Poenitentiae Ma- 
trimonii, exclusa benedictione nuptiali; at hoc interdictum sive gene- 
rale sive particulare non vetat morientibus sacramenta et sacramen- 
talia ministrare. Ita novus codex Can. 2272. In loco vero specialiter 
interdicto, et specialiter interdictis, vel danti causam interdicto non 
possunt ista sacramenta administrari; excepto mortis periculo, in quo 
potest eis administrari poenitentia et viaticum praestita satisfactione, 
et cautione jurata. Dictum est privatio divinorum officiorum, at tempore 
interdicti generalis possunt celebrari divina officia, sed januis clausis , 
submissa voce, sine sonitu, et exclusis personaliter interdictis, et dan- 
tibus causam interdicto. 

Hoc posito per hunc canonem qui causam dederunt interdicto lo- 
cali aut interdicto in communitatem seu collegium sunt ipso facto per- 
sonaliter interdicti, idest interdictum afficit eorum personam, et eos 
ubique comitatur; unde usque dum non sunt absoluti, uti tales semper 
et ubique habendi sunt. Insuper ipsi nullatenus admittendi sunt ad 
recipienda sacramenta, nisi versantur in periculo mortis, et probabilem 
poenitentiam ostendunt. Insuper non possunt assistere divinis officiis, 


& Lectori benevolo. : ; ; q : ; : Beat 3 Cae pag. ‘ 3 
5 


Censurae specialissimo modo Sedi Apostolicae reservataé. © {oc pert. 3 te 
-_ Censurae speciali modo Sedi Apostolicae reservatae . : sais P « 6 
ms _ Censurae simpliciter Sedi Apostolicae reservatae : Been, 3 3 os : S 
; Censurae Ordinario reservatae. ; : i 5 3 f ; 3 : ss 10 
: ae 
Censurae nemini reservatae . : : ; : 4 P i : : paauenlelis 
_Suspensiones —non eodem modo reservatae 4 ‘ , A ; ‘ Ps 1 : 
a i 
3 Misti CiaBEs vey hCu i = Sate Prt an Nat I en a Ga nae 
an eclarationss in excommunicationes specialissimo modo reseryatas. . ; ‘“ 15. 
ed Declarationes ani excommunieationes speciali modo reseryatas ‘ 5 i 23 
y Declarationes in excommunicationes simpliciter reservatas . ; : 4 38 
an z : 
. Declarationes in excommunicationes Ordinario reservatas  .  . >») Oa 
~ Declarationes in excommunicationes nemini reservatas . : - F ‘ 38 
Declarationes in nonnullas suspensiones, quae explanatione egent. : 5 65 
Declarationes in interdicta é p ‘ : ’ : : ; 5 ; 4 73. a 
; iat 
Laus Deo Et MariAE ve 
; at 
Nihil obstat Imprimatur 
JANUARIUS CAN. PERRELLA Franciscus Can. SORRENTINO — 


Censor Theologus Deputatus 


